
Prologas 


— Ką myli? 

Klausimas, į kurį turėtum sugebėti atsakyt. Klausimas, apibrė- 
žiantis gyvenimą, kuriantis ateitį, lydintis mus beveik kiekvieną mi- 
nutę. Paprastas, elegantiškas, prasmingas. 

— Ką myli? 

Jis paklausė, ir pajutau, kaip klausimas nusvėrė mano tarnybinį 
diržą, standžiai suveržė šarvinę liemenę, nuslydo griežta patrulinės 
skrybėlės atbraila ir nusklembė antakiais. Lėtai, vos pirštų galais 
paliečiau prie šlaunies prisegtą „Sig Sauer“. 

— Ką myli? — sušuko dar kartą, garsiau ir reikliau. 

Mano pirštai nuslydo valstijos išduotu ginklu iki odinio lipuko, 
kuris laikė diržą prie mano juosmens. Šaižiai atplėšiau pirmą lipu- 
ką, paskui antrą, trečią, ketvirtą. Atsisegiau metalinę sagtį, ir de- 
šimties kilogramų svorio diržas su ginklu, elektrošoku ir teleskopine 
lazda nusviro nuo mano juosmens ir pakibo tarp mudviejų. 

— Nedaryk to, - pašnibždomis paskutinįsyk pamėginau jį atvesti 
į protą. 

Jis tik šyptelėjo. 

— Per vėlu, per vėlu. 

— Kur Sofi? Ką jai padarei? 

— Diržą. Ant stalo. Tuoj par. 

— Ne. 


— PISTOLETĄ. Ant stalo. DABAR! 

Atsakydama atsistojau plačiau, užsiėmiau poziciją virtuvės vidu- 
ry, kairiąja ranka vis dar laikydama tarnybinį diržą. Praleidau ket- 
verius gyvenimo metus patruliuodama Masačusetso greitkeliuose, 
prisiekusi saugot ir gint. Turėjau treniruočių ir patirties persvarą. 

Galėjau griebtis pistoleto. Imtis veiksmų, čiupti „Sig Sauer“ ir 
šaut. 

„Sig Sauer“ kabėjo neįprastu kampu, dėl to uždelsčiau keletą 
brangių sekundžių. Jis stebėjo, laukė bet kokio staigaus judesio. Už 
nesėkmę būčiau griežtai ir skaudžiai nubausta. 

— Ką myli? 

Jis teisus. Štai kas visų svarbiausia. Ką tu myli ir kiek pasiruošusi 
dėl jų rizikuot? 

— PISTOLETĄ! - sustaugė. — Dabar, po velnių! 

Pagalvojau apie savo šešiametę, jos plaukų aromatą, jos liesų 
rankų glėbį apie savo kaklą, jos balso skambesį kasnakt ją apkam- 
šant lovoje. 

— Myliu tave, mamyte, - sušnabždėdavo kaskart. 

Aš irgi tave myliu, mažyte. Myliu tave. 

Jo ranka krustelėjo — pirmasis bandymas pagriebti kabantį tar- 
nybinį diržą su mano ginklu. 

Paskutinė proga... 

Pažvelgiau savo vyrui į akis. Vienas širdies dūžis. 

Ką myli? 

Apsisprendžiau. Padėjau savo patrulinį diržą ant virtuvės grindų. 

Jis čiupo „Sig Sauer“ ir iššovė. 


Seržantė detektyvė Didi Voren didžiavosi neprilygstamais tyrimo įgū- 
džiais. Ištarnavus daugiau nei tuziną metų Bostono policijos departa- 
mente, darbas žmogžudystės vietoje jai buvo ne tik žinoti, kur nueiti ar 
ką pasakyti, bet ir pasitelkti visas jusles. Ji pačiupinėja lygią skylę, 1š- 
gręžtą dvidešimt antro kalibro kulkos gipso kartono sienoje. Pasiklau- 
so, ar neišgirs kaimynų paskalų iš anapus sienos, nes jei ji girdi juos, 
jie, be abejonės, taip pat turėjo girdėti neseniai įvykusius baisumus. 

Didi visad atkreipia dėmesį, kaip guli kūnas, ar kniūbsčias, ar 
aukštielninkas, ar pakrypęs ant šono. Ji paragauja oro, ar nejusti ai- 
traus parako skonio, tvyrančio geras dvidešimt minučių ar net visą 
pusvalandį po paskutinio šūvio. Daugiau nei vieną kartą jai pavyko 
nustatyti tikslų mirties laiką iš kraujo kvapo, kuris, kaip šviežia mė- 
sa, iš karto yra gana švelnus, tačiau su kiekviena valanda įgauna vis 
stipresnių, žemiškesnių natų. 

Tačiau šiandien ji nedarys nieko panašaus. Šį sekmadienio rytą ji 
tinginiauja įlindusi į pilkas sportines kelnes ir per didelius raudonus 
flanelinius Alekso marškinius. Įsitaisiusi prie jo virtuvės stalo, įsiki- 
busi į masyvų molinį puodelį kavos lėtai skaičiavo iki dvidešimties. 

Suskaičiavo iki trylikos. Aleksas pagaliau priėjo laukujes duris. 
Trumpam stabtelėjo, kad apsimuturiuotų apie kaklą tamsiai mėlyną 
šaliką. 


Ji suskaičiavo iki penkiolikos. 

Jis apsivyniojo šaliką. Ėmėsi juodos vilnonės skrybėlės ir dygs- 
niuotų odinių pirštinių. Oro temperatūra laikėsi apie 6 laipsnius šal- 
čio. Naujojoje Anglijoje pavasario kovą nelauk. 

Aleksas policijos akademijoje, be kitų dalykų, mokė tirti nusi- 
kaltimo vietą. Šiandien visa diena bus užimta paskaitomis. Rytoj 
jiems abiem laisvadienis, o tai pasitaikydavo retai, todėl reikėjo nu- 
tarti dėl kokių nors pramogų. Galbūt pačiuožinėti viešojoje Bostono 
čiuožykloje. O gal nueiti į Izabelės Stiuart Gardner muziejų. O gal 
patinginiauti įsitaisius ant sofos ir Žiūrėti senus filmus triauškiant 
spragintus kukurūzus su sviestu. 

Didi rankos spustelėjo kavos puodelį. Gerai, apsieisime be spra- 
gintų kukurūzų. 

Didi suskaičiavo iki aštuoniolikos, devyniolikos, dvid... 

Aleksas užsimovė pirštines, pasiėmė savo seną juodą odinį port- 
felį 1r nužingsniavo pas ją. 

— Pernelyg nepasiilk, - pasakė jis. 

Pabučiavo ją į kaktą. Didi užsimerkė, mintyse ištarė „dvidešimt“ 
ir pradėjo skaičiuoti atgal iki nulio. 

— Visądien rašysiu tau meilės laiškus su širdelėmis vietoj taškų 
virš 1, — atsakė ji. 

— Į mokyklinį sąsiuvinį? 

— Panašiai. 

Aleksas žengė atatupstas. Didi suskaičiavo keturiolika. Jos puo- 
delis suvirpėjo, bet Aleksas, rodos, nepastebėjo. Ji giliai įkvėpė ir 
kentė toliau. Trylika, dvylika, vienuolika... 

Ji susitikinėjo su Aleksu kiek ilgiau nei pusę metų. Jau buvo pa- 
siekę tokią stadiją, kad ji turėjo nuosavą stalčių nedideliame jo name, 
O jis — spintos kampelį jos bute Nort Ende. Kai jis dėstydavo, jiems 
buvo patogiau apsistoti pas jį. Kai ji dirbdavo, buvo paprasčiau gy- 
venti Bostone. Jie neturėjo griežto grafiko. Tai būtų vertę planuoti 
ir sutvirtinti santykius, kurių jie buvo nelinkę perdėm sureikšminti. 

Jie džiaugėsi vienas kito draugija. Aleksui netrukdė jos nenuspė- 
jama dienotvarkė žmogžudysčių skyriuje. Jai patiko jo, trečiosios 
kartos italų imigrantų palikuonio, kulinariniai sugebėjimai. Jai at- 


rodė, kad juodu laukdavo drauge leidžiamų vakarų, tačiau nesisie- 
lodavo, kai nepavykdavo susitikti. Jie buvo du savarankiški suaugę 
žmonės. Jai neseniai sukako keturiasdešimt, Aleksas tą ribą per- 
žengė prieš keletą metų. Toli gražu ne drovūs paaugliai, kiekvieną 
akimirką kankinami minčių apie vienas kitą. Aleksas jau buvo sykį 
vedęs, o Didi tai tiesiog nerūpėjo. 

Ji gyveno savo darbu, kurį kiti žmonės laikė žalingu, tačiau koks 
skirtumas. Iki šiol jis jai nekliudė. 

Devyni, aštuoni, septyni... 

Aleksas atidarė laukujes duris, atstatė pečius žvarbiam rytui. Per 
mažą prieškambarį nuvilnijusi speigo banga nutvieskė jos skruostus. 
Ji suvirpėjo ir stipriau įsikibo į puodelį. 

— Myliu tave, - tarė Aleksas, žengdamas per slenkstį. 

— Aš taip pat tave myliu. 

Aleksas uždarė duris. Didi dar spėjo nubėgti koridoriumi prieš 
apsivemdama. 


Po dešimties minučių ji vis dar drybsojo ant vonios grindų. Plyte- 
lės priminė aštuntąjį dešimtmetį, dešimtys mažų smėlio, rudos ir 
sunokusių kviečių spalvos kvadratėlių. Vos pažvelgus į jas norėjosi 
apsivemti dar ir dar kartą. Kita vertus, skaičiuoti plyteles buvo visai 
nebloga meditacija. Ji tyrinėjo plyteles laukdama, kol atvės įkaitę 
žandai ir atsipalaiduos susitraukęs skrandis. 

Suskambo mobilusis telefonas. Tokiomis aplinkybėmis nužvelgė 
Jį, gulintį ant grindų, be didelio susidomėjimo. Tačiau, kai pastebėjo, 
kas skambina, nutarė jo pasigailėti. 

— Ką? — atrėžė ji, kaip paprastai, sveikindamasi su buvusiu my- 
limuoju, dabar vedusiu Masačusetso valstijos policijos detektyvu 
Bobiu Dodžu. 

— Neturiu laiko. Klausyk įdėmiai. 

— Man išeiginė, — atsakė automatiškai. — Naujos bylos keliauja 
Džimui Danvelui. Kabinėkis prie jo. 

Tada susiraukė. Bobis negalėtų skambinti dėl bylos. Kadangi dir- 
bo miesto nuovadoje, jai įsakymai ateidavo iš Bostono štabo, ne iš 
valstijos policijos detektyvų. 


Bobis tęsė, tarsi nebūtų jos išgirdęs. 

— Sumautas reikalas, bet, atrodo, susimovėm mes, todėl paklau- 
syk manęs. Valdžia susispietė čia pat pašonėj, žiniasklaida kitapus 
gatvės. Užeik iš galinės gatvelės. Neskubėk, nieko nepražiopsok. Jau 
neberandu už ko užsikabinti, tad patikėk, Didi, šįkart negalim pra- 
leist nė menkiausios detalės. 

Didi susiraukė dar smarkiau. 

— Kas per velniava, Bobi? Nesuprantu, ką čia kalbi, jau neminint, 
kad šiandien man išeiginė. 

— Jau nebe. Bostono departamentas nori, kad šitos bylos imtųsi 
moteris, o valstija reikalaus savo Žmogaus, greičiausiai buvusio pa- 
trulio. Susidomėjo ir valdžia, tad gali ristis galvos. 

Iš miegamojo pasigirdo šaižus garsas. Cypsėjo jos pranešimų ga- 
viklis. Šūdas. Atėjo iškvietimas, vadinasi, Bobio paistalai buvo ne be 
pagrindo. Sukaupusi jėgas atsistojo, nors kojos drebėjo, ir rodėsi, kad 
tuoj vėl apsivems. Pirmąjį žingsnį žengė sukaupusi visas valios pa- 
stangas, o paskui jau buvo lengviau. Nuėjo iki miegamojo. Detektyvė 
jau anksčiau buvo netekusi išeiginių, neteks ir vėl. 

— Ką man reikia žinoti? — paklausė jau žvalesniu balsu, pečiu 
prispaudusi telefoną prie ausies. 

— Sniegas, — sumurmėjo Bobis. - Ant žemės, medžių, langų... 
velniava. Visur trypia policininkai... 

— Vyk juos šalin! Tai mano nusikaltimo vieta, po velnių, vyk juos 
šalin. 

Ji susirado pranešimų gaviklį ant naktinio stalelio. „Aha, iškvie- 
timas iš Bostono nuovados valdybos“, — pamanė ir ėmė rangytis iš 
sportinių kelnių. 

— Į namą jie neina. Patikėk, net viršininkai žino, kad žmogžu- 
dystės vietos geriau neteršt. Bet mes nežinojom, kad yra dingusi 
mergaitė. Pareigūnai apsupo namą, bet kieme elgiasi kaip žaidimų 
aikštelėj. Žemė visai ištrypta, ir man nepavyksta surast, už ko užsi- 
kabinti. Mums reikia surast kabliuką. 

Nusimovusi kelnes, ėmėsi vaduotis iš flanelinių Alekso marškinių. 

— Kas nužudytas? 

— Keturiasdešimt dvejų baltaodis. 


— Kas dingo? 

— Šešiametė baltaodė. 

— Yra įtariamųjų? 

Stojo 1lga pauzė. 

— Važiuok čia, — atrėžė Bobis. — Tu ir aš, Didi. Mūsų byla. Mūsų 
galvos skausmas. Privalom greitai susitvarkyt. 

Jis padėjo ragelį. Didi rūsčiai pažvelgė į telefoną ir nusviedė jį ant 
lovos baigdama vilktis baltą suknelę. 

„Gerai. Žmogžudystė ir dingęs vaikas. Valstijos policija jau įvy- 
kio vietoj, Bostono jurisdikcijoje. Kodėl valstijos policija...“ 

Tada puikioji policininkė Didi pagaliau suvedė galus. 

„O, šūdas!“ 

Didi jau nebepykino. Ji įsiuto. 

Čiupo pranešimų gaviklį, dokumentus, žieminę striukę. Tada, pri- 
siminusi Bobio nurodymus, nusiteikė iš pasalų užpulti įvykio vietą. 


Ką myli? 

Brajaną sutikau per liepos ketvirtosios iškylą. Šeino namuose. 
Paprastai tokių kvietimų pasižmonėti atsisakau, tačiau neseniai su- 
pratau, kad man reikia pakeist nuomonę. Jei ne dėl savęs, tai dėl Sofi. 

Vakarėlis buvo ne toks jau ir didelis. Gal trisdešimt svečių ar pa- 
našiai, valstijos patruliai su šeimomis iš Šeino kaimynystės. Pasiro- 
dė net pulkininkas leitenantas - sėkmingas žingsnelis Šeino naudai. 
Tačiau daugiausia į iškylą susirinko kitų neuniformuotų pareigūnų. 
Pastebėjau keturis vyrukus iš nuovados prie kepsninės, siurbčiojo 
alų ir užgauliojo Šeiną, žaidžiantį su jauniausiųjų vaikigalių pulke- 
liu. Priešais juos stovėjo du iškylų stalai, jau apspisti besijuokiančių 
žmonų, maišančių margaritas ir kartu prižiūrinčių vaikus. 

Kiti slampinėjo po namą, ruošė makaronų salotas, stebėjo besi- 
baigiančias rungtynes. Plepėjo vis ko užkąsdami ar gurkštelėdami. 
Visi veikė tą, ką žmonės paprastai veikia saulėtomis šeštadienių po- 
pietėmis. 

Aš stovėjau seno ąžuolo paunksnėje. Sofi prašymu vilkėjau mor- 
kinę gėlėtą suknelę ir vienintelę porą puošnių basučių su auksiniais 
blizgučiais. Stovėjau nejudėdama, neplačiai išsižergusi, tvirtai pri- 
spaudusi alkūnes prie šonų, nors buvau neginkluota. Merginą gali- 
ma ištempti iš darbo, bet darbo iš merginos — ne. 

Turėčiau Žmonėtis, bet nežinojau, nuo ko pradėti. Prisėsti prie 
ponių, kurių nė vienos nepažinojau, ar traukti ten, kur būtų jaukiau, 


prie vaikinų? Retai randu bendrą kalbą su žmonomis, bet negaliu 
parodyt, kad man linksma su jų vyrais, nes Žmonos nuščiūtų ir imtų 
svaidyti į mane aštrius žvilgsnius. 

Tad atsistojau nuošaly su buteliu alaus, kurio niekad negersiu, 
nes laukiau, kol vakarėlis taip išsikvėps, kad galėčiau mandagiai 
išsiprašyti. 

Daugiausia stebėjau savo dukrą. 

Už kokio šimto metrų ji palaimingai kikendama ritinėjosi nuo 
kalvelės su dar pustuziniu vaikų. Ryškiai rožinė jos suknutė jau buvo 
sutepta žole, o žandas išterliotas šokoladiniais sausainiais. Nusiritusi 
į kalvos papėdę ji čiupo už rankos greta buvusią mergaitę ir jiedvi 
pasileido viršun kiek tik leidžia trimetės kojelės. 

Sofi visad iškart susirasdavo draugų. Išoriškai ji atrodė kaip aš. 
Būdo atžvilgiu buvo panaši tik į save. Linksma, drąsi, linkusi ieš- 
kot nuotykių. Jei galėtų rinktis, kiekvieną akimirką leistų Žmonių 
apsupty. Gal savo žavesį ji paveldėjo iš tėvo, nes tikrai ne iš manęs. 

Ji su kita mažyle užkopė į viršų. Sofi atsigulė pirmoji, trumpi 
tamsūs jos plaukai ryškiai išsiskyrė geltonų pienių lopinėlyje. Tada, 
jai pasileidus ristis, sumirgėjo putlios rankutės ir mosikuojančios ko- 
jos, O jos juokas skambėjo per visą plačią žydrą padangę. 

Papėdėje apsvaigusi atsistojo ir pastebėjo, kad žiūriu. 

— Myliu tave, mamyte! — sušuko ir nuskuodė įkalnėn. 

Stebėjau, kaip ji nubėga, jau nebe pirmą kartą trokšdama, kad 
nežinočiau to, ką tenka sužinoti tokioms moterims kaip aš. 


— Sveika. 

Artinosi nuo minios atskilęs vyras. Bebaigiantis ketvirtąją de- 
šimtį, apie metro septyniasdešimt penkių centimetrų ūgio, aštuo- 
niasdešimties kilogramų svorio, ežiuku kirptais šviesiais plaukais, 
tvirtų, raumeningų pečių. Gal eilinis policininkas, turint omeny, 
koks čia renginys, tačiau jo nepažinau. 

Jis ištiesė ranką. Padelsusi padaviau jam savąją. 

— Brajanas, — prisistatė jis. - Brajanas Darbis. - Jis mostelėjo gal- 
va link namo. — Gyvenu šioj gatvėj. O tu? 

— Mmm. Tesa. Tesa Leoni. Susipažinau su Šeinu nuovadoj. 


Laukiau neišvengiamų komentarų, kuriuos vyrai pareiškia suti- 
kę moterį policininkę. „Policininkė? Tada geriau neišdykausiu“ arba 
„Ooo, kur tavo ginklas?“ 

Taip sakydavo malonūs vaikinai. 

Tačiau Brajanas tik linktelėjo. Jis laikė rankoje butelį lengvo 
„Bud“ alaus. Kitą ranką buvo susikišęs į tamsių šortų kišenę. Vilkė- 
jo žydrus darbininko marškinius su auksine emblema ant kišenėlės, 

— Turiu prisipažint, — pasakė jis. 

Įsitempiau. 

— Šeinas man pasakė, kas esi. Nors ir pats prie to prisidėjau, nes 
jo paklausiau. Graži moteris stovi viena. Maniau, neprošal kiek pa- 
šniukštinėti. 

— Ką pasakojo Šeinas? 

— Jis mane patikino, kad aš tau per prastas. Be abejo, išsyk susi- 
domėjau. 

— Šeinas tauškia niekus, — paprieštaravau. 

— Dažniausiai. Negeri alaus. 

Pažvelgiau žemyn, tarsi pirmąkart būčiau pastebėjusi savo butelį. 

— Mano žvalgybos rezultatas. - Brajanas tęsė palengva. - Laikai 
butelį, bet negeri. Gal labiau norėtum margaritos? Galiu atnešt. — Jis 
nužvelgė krizenančias žmonas, kurios jau buvo bebaigiančios trečią 
ąsotį ir atitinkamai pralinksmėjusios. — Nors truputį prisibijau. 

— Nereikia. — Nusiraminau, atpalaidavau rankas. — Nesu linkus 
gerti. 

— Dirbi? 

— Ne šiandien. 

— Aš ne policininkas, tad neapsimetinėsiu, kad išmanau, koks jų 
gyvenimas, bet su Šeinu bendrauju jau gerus penkerius metus, todėl 
manyčiau, kad suprantu esmę. Valstijos patrulių darbas nėra vien 
patruliuoti greitkeliuose ir išrašinėti baudas. Ar ne, Šeinai? — sustau- 
gė Brajanas, paskleisdamas valstijos patrulių godas po visą kiemą. 
Šeinas, stovėjęs prie kepsninės, atsakė pakeldamas ranką ir parody- 
damas savo kaimynui vidurinį pirštą. 

— Šeinas — verksnys, — atsakiau, taip pat pakeldama balsą. 


Man irgi buvo parodytas vidurinis pirštas. Keli vaikinai nusijuokė. 

— Ar 1lgai su juo dirbi? — paklausė Brajanas. 

— Metus. Aš dar pradinukė. 

— Rimtai? Kodėl tapai policininke? 

Gūžtelėjau pečiais, vėl pasijutus nejaukiai. Šito klausdavo visi, 
bet aš niekad nežinojau, ką atsakyt. 

— Kai tapau, atrodė visai neblogas sumanymas. 

— Aš prekybinio laivyno jūreivis, — pareiškė Brajanas. — Dirbu 
naftos tanklaiviuose. Išplaukiam keliems mėnesiams, tada keletą 
mėnesių leidžiam namie ir vėl išplaukiam. Sumauna asmeninį gyve- 
nimą, bet darbas man patinka. Niekad nebūna nuobodu. 

— Prekybiniam laivyne? Ką tau tenka dirbti... gintis nuo piratų ar 
panašiai? 

— Ne. Mes plaukiojam iš Pjudžet Saundo į Aliaską ir atgal. Pake- 
liui nesutiksi Somalio piratų. Be to, aš inžinierius. Mano pareigos — 
rūpintis, kad laivas plauktų. Mėgstu laidus, dantračius ir rotorius. O 
ginklai apskritai mane baugina. 

— Ir pati jų pernelyg nemėgstu. 

— Juokingas atsakymas iš policininkės lūpų. 

— Ne visai. 

Mano žvilgsnis savaime nuslydo link Sofi, tik pasitikrint. Braja- 
nas pastebėjo, kur sužiūrau. 

— Šeinas minėjo, kad turi trejų metukų dukrą. Dievulėliau, ji la- 
bai panaši į tave. Iš šio vakarėlio neišsivesi svetimo vaiko. 

— Šeinas minėjo, kad turiu vaiką, ir tu vis vien susidomėjai? 

Jis gūžtelėjo. 

— Vaikai — jėga. Pats jų neturiu, bet tai nereiškia, kad esu mora- 
liškai prieš juos nusistatęs. Tėvas irgi čia? — pridūrė lyg tarp kitko. 

— Ne. 

Žinia jo nenudžiugino, greičiau privertė susimąstyti. 

— Turbūt labai sunku. Dirbti visą etatą nuovadoje ir auginti vaiką. 

— Susitvarkom. 

— Neabejoju. Mano tėvas mirė, kai buvau dar jaunas. Mamai teko 
pačiai auginti penkis vaikus. Mes irgi susitvarkėm, ir už tai velniškai 
ją gerbiu. 

— Kas nutiko tavo tėvui? 

— Širdies smūgis. O kas nutiko jos tėvui? — linktelėjo į Sofi, kuri 

— Gavo geresnį pasiūlymą. 

— Vyrai - kvailiai, - sumurmėjo taip nuoširdžiai, kad aš pagaliau 
nusijuokiau. Ir nuraudo. — Sakiau, kad turiu keturias seseris? Gerbiu 
savo mamą dvigubai labiau ne vien dėl to, kad ji vieniša motina, bet 
kad sugebėjo išaugint keturias mergaites. Be to, nesu jos matęs ge- 
riant nieko stipresnio už žolelių arbatą. Ką į tai atsakysi? 

— Atrodo, ji tvirta kaip uola, — pritariau. 

— Kad jau negeri, tai gal esi žolelių arbatų mėgėja? 

— Kavos. 

— A, mano mėgstamiausias narkotikas. — Jis pažvelgė man į akis. — 
Tai, Tesa, gal kokią popietę galėčiau tau nupirkti puodelį kavos? Tavo 
rajone ar mano, tik duok žinią. | 

Dar kartą žvilgsniu patyrinėjau Brajaną Darbį. Šiltos rudos akys, 
linksma šypsena, tvirti pečiai. 

— Gerai, — išgirdau save tariant. - Man visai patiktų. 


Ar tikite meile iš pirmo žvilgsnio? Aš ne. Esu per daug išsilavinus, per 
atspari tokioms nesąmonėms. O gal tiesiog išmanau geriau už kitus. 

Susitikau su Brajanu puodelio kavos. Supratau, kad, kai būna na- 
mie, visą laiką skiria sau. Dėl to galėjome vaikštinėti popietėmis, 
kai atsigaudavau po naktinės pamainos, pasiėmusi Sofi iš darželio 
penktą valandą. Tada laisvadienio išvakarėse nuėjom į futbolo rung- 
tynes, ir net nepastebėjau, kaip jis kartu su manim ir Sofi traukė į 
iškylą gamtoje. 

Sofi įsimylėjo jį iš pirmo žvilgsnio. Po kelių sekundžių ji jau 
ropštėsi Brajanui ant kupros ir prašė ją panešiot. Brajanas nuolankiai 
risnojo po parką su klykiančia trimete, įsikibusia jam į plaukus ir 
iš visos gerklės rėkiančia „greičiau!“ Kai jie pajodinėjo, Brajanas 
sukniubo ant iškylų antklodėlės, o Sofi nulėkė rinkti pienių. Maniau, 
kad gėlės man, tačiau jas įteikė Brajanui. 

Brajanas paėmė gėles nedrąsiai, bet paskui nudžiugo, supratęs, 
kad visa nuvytusi puokštė skirta jam vienam. 


Būdavo gera leisti savaitgalius jo name su tikru sodu, o ne mano 
ankštame poros kambarių bute. Ruošdavome vakarienę, Sofi laks- 
tydavo su šunimi, apyseniu vokiečių aviganiu Djuku. Brajanas pa- 
įvairinimui nupirko plastikinį vaikišką baseinėlį ir ant seno ąžuolo 
pakabino sūpynes. 

Vieną savaitgalį, kai teko dirbti, jis atvažiavo pas mane ir prikim- 
šo pilną šaldytuvą, kad mudvi su Sofi ištemptume savaitę. O vieną 
popietę, po darbo automobilio avarijoje, kurioje žuvo trys vaikai, jis 
skaitė Sofi knygą, kol aš spoksojau į miegamojo sieną ir stengiausi 
sugrįžti į vėžes. 

Paskui susirangiau prie jo ant sofos, ir jis man pasakojo istorijas 
apie savo keturias seseris, ypač tą, kai jos užtiko jį miegant ant ka- 
napos ir išgražino veidą kosmetika. Jis dvi valandas važinėjo dvi- 
račiu kaimynystėje su blizgančiais akių šešėliais ir vylingu rožiniu 
lūpdažiu, kol pastebėjo savo atspindį lange. Aš juokiausi. Paskui 
verkiau. Tada jis mane stipriai apkabino, ir mes tylėjom. 

Prabėgo vasara. Atslinko ruduo, ir netikėtai jam atėjo laikas 
išplaukti. Jo nebus aštuonias savaites, patikino, kad grįš Padėkos 
dienai. Jis turi gerą draugą, kuris visad prižiūri Djuką. Bet jei mes 
norėtume... 

Jis man perdavė raktą nuo namo. Mes galėjome pasilikti pas jį. 
Net viską kiek pagražinti, jei tik norime. Galbūt perdažyti Sofi mie- 
gamąjį rožine spalva. Ant sienų pakabinti keletą plakatų. Vonioje 
įkurdinti geltonų guminių ančiukų. Kad tik mums būtų jaukiau. 

Pabučiavau jį į skruostą ir įspaudžiau raktą atgal jam į delną. 

Mums su Sofi gerai ir taip. Visad buvo ir visad bus. Pasimatysim 
po aštuonių savaičių. 

Kita vertus, Sofi verkė, verkė ir verkė. 

— Tik keli mėnesiai, - mėginau jai paaiškinti. — Nė nepastebėsi. 
Vos kelios savaitės. 

Be Brajano gyvenimas tapo pilkesnis. Nesibaigianti rutina: at- 
sikeliu pirmą dienos, penktą pasiimu Sofi iš darželio, linksminu ją 
iki devynių, kai ateina laikas miegot, sulaukiu ponios Enis dešimtą 
ir išvykstu patruliuoti nuo vienuoliktos iki septintos. Vienišos dir- 
bančios mamos gyvenimas. Dedi centą prie cento, stengiesi sukišti 


begalę darbų į jau ir taip ankštą dienotvarkę, vargsti, kad liktų paten- 
kintas viršininkas, ir dar tenkini dukros poreikius. 

„Galiu su tuo susidoroti — primenu sau. — Būdavo sunkiau.“ 
Viena išnešiojau vaiką, viena ir pagimdžiau. Ištvėriau ilgas vie- 
nišas dvidešimt penkias savaites policijos akademijoje, kiekvieną 
akimirką ilgėdamasi Sofi, tačiau pasiryžusi nepasiduot, nes tapti 
valstijos policijos pareigūne buvo geriausias būdas užtikrint savo 
dukters ateitį. Man buvo leista grįžt namo kiekvieną penktadienio 
vakarą, tačiau tekdavo kiekvieną pirmadienį palikt ją raudančią po- 
niai Enis. Slinko savaitė po savaitės, kol pajutau, kad iš įtampos 
tuoj pratrūksiu. Tačiau ištvėriau. Dėl Sofi galiu padaryti viską. Dėl 
Sofi - visada. 

Vis dėlto ėmiau dažniau tikrintis elektroninį paštą, nes sustojęs 
uoste Brajanas mums išsiųsdavo trumpą laiškelį ar juokingą nuo- 
trauką su briedžiu pagrindinėje Aliaskos gatvėje. Po šešių savaičių 
supratau, kad būdavau linksmesnė tomis dienomis, kai gaudavau 
laišką, ir niūresnė, kai negaudavau. Taip pat ir Sofi. Kiekvieną vaka- 
rą užguldavome kompiuterį — dvi gražuolės, laukiančios savo 1šsva- 
joto princo laiškų. 

Pagaliau skambutis. Brajano laivas prisišvartavo Ferndeile, Va- 
šingtono valstijoje. Jį išleis poryt ir autobusu grįš į Bostoną. Galbūt 
jis nusives mus vakarienės? 

Sofi išsirinko savo mėgstamiausią tamsiai mėlyną suknelę. Aš 
įlindau į oranžinę gėlėtą, kurią vilkėjau per liepos ketvirtosios išky- 
lą, 17 užsimečiau megztinį, kad nesužvarbčiau nuo lapkričio vėsos. 

Sofi, dairydamasi pro priekinį langą, pastebėjo jį pirma. Suspie- 
gė iš džiaugsmo ir nuskuodė laiptais taip greitai, kad maniau, jog 
parvirs. Brajanas vos spėjo ją sučiupti tako gale. Jis ją sugriebė ir 
apsuko aplink save. Ji juokėsi, juokėsi ir juokėsi. 

Aš prisiartinau ramiau, dar pasitaisiau plaukus ir užsisegiau 
megztuką. Išėjau pro priekines namo duris. Tvirtai jas uždariau. 

Tada apsisukau ir nužvelgiau. Pasitikau jį už trijų metrų. Gėriau jį. 

Brajanas liovėsi sukęs Sofi. Stovėjo tako gale su mano vaiku ran- 
kose ir taip pat mane tyrinėjo. 

Nesilietėm. Nepratarėm nė žodžio. Nereikėjo. 


Vėliau, po vakarienės, kai parsivežė mus į savo namus, kai ap- 
kamšiau Sofi galiniame kambaryje, įžengiau į jo miegamąjį. Atsi- 
stojau priešais jį ir leidau, kad jis nuvilktų megztinį man nuo rankų, 
suknelę nuo kūno. Prisiliečiau delnais prie jo krūtinės. Paragavau jo 
sūraus kaklo. 

— Aštuonios savaitės prailgo, - sumurmėjo sodriu balsu. - Noriu, 
kad būtum čia, Tesa. Po velnių, noriu žinot, kad visada grįšiu namo 
pas tave. 

Uždėjau jo delnus sau ant krūtų, išsiriečiau pajutusi jo pirštus. 

— Tekėk už manęs, — sušnabždėjo. — Aš rimtai, Tesa. Noriu, kad 
būtum mano žmona. Noriu, kad Sofi būtų mano dukra. Judvi turėtu- 
mėt mane su Djuku. Mes privalom būt šeima. 

Vėl paragavau jo odos. Nubraukiau delnus jo kūnu žemyn, pri- 
siglaudžiau nuoga visu ūgiu prie jo. Kai susilietėm, virptelėjau. Bet 
to nepakako. Jo artumo, jo skonio. Norėjau jo greta, norėjau jo virš 
savęs, savo viduje. Norėjau jo visur, dabar, šią akimirką. 

Nusitempiau jį į lovą, apsivijau kojomis apie liemenį. Jis judėjo 
mano viduje, aš aimanavau, o gal aimanavo jis, tačiau tai nesvarbu. 
Jis buvo ten, kur jo norėjau. 

Lemtingą akimirką suspaudžiau jo veidą tarp delnų, kad galėčiau 
pažvelgti į akis, kai užplūs pirmoji banga. 

— Tekėk už manęs, — pakartojo. — Būsiu tau geras vyras, Tesa. 
Rūpinsiuos tavim ir Sofi. 

Jis sujudėjo manyje ir aš tariau: „Taip.“ 


Brajanas Darbis mirė savo virtuvėje. Trys šūviai, suvaryti greta vie- 
nas kito į korpusą. Pirmiausia Didi pagalvojo, kad pareigūnės Leoni 
požiūris į šaudymo treniruotes buvo labai rimtas, nes šauta tiksliai, 
kaip pagal vadovėlį, taip, kaip mokomi akademijos naujokai: niekad 
nesitaikyk į galvą ir nešauk į žaizdą. Į korpusą pataikyti yra didžiau- 
sia tikimybė, o jei jau išsitraukei ginklą, vadinasi, tavo ar kito gyvy- 
bei gresia pavojus, todėl šūviai turi būti mirtini. 

Leoni puikiai susidorojo su darbu. Bet kas, po velnių, privertė 
valstijos patrulę nušauti savo vyrą? Ir kur dingo vaikas? 

Kol kas pareigūnė Leoni buvo uždaryta priekinėje verandoje, 
jos bjaurią kirstinę žaizdą kaktoje ir dar bjauresnę mėlynę po akimi 
tvarkė greitosios pagalbos medikai. Profesinės sąjungos atstovas jau 
buvo kambaryje, o advokatas vyko į įvykio vietą. 

Tuzinas kitų valstijos patrulių susibūrė lauke, sustojo kaip įbes- 
ti ant šaligatvio, kur bukais žvilgsniais stebėjo įvykio vietoje besi- 
darbuojančius kolegas iš Bostono departamento ir nenustygstančius 
žurnalistus. 

Didžioji dalis Bostono ir valstijos policijos viršūnių riejosi tarpu- 
savyje baltame valdybos autobusiuke. Greičiausiai jiems teisėjauja 
žmogžudysčių skyriaus įgaliotinis iš Safolko apygardos prokuratū- 
ros, be abejo, Masačusetso valstijos policijos superintendentui pri- 
mindamas, kad valstija negali vadovauti tyrimui, susijusiam su jų 

pačių pareigūne, o Bostono policijos komisarui — kad valstija gali 
visiškai teisėtai reikalauti valstijos policijos priežiūros. 

Kovingai dalydamiesi teritorija, garbingieji viršininkai sugebė- 
jo paskelbti dingusios rusvaplaukės, mėlynakės, apie metro dvide- 
šimties centimetrų ūgio, maždaug dvidešimties kilogramų svorio 
šešiametės be dviejų priekinių dantų, Sofi Leoni, paiešką. Greičiau- 
siai ji dėvėjo rožinę pižamą, margintą geltonais arkliukais, ilgomis 
rankovėmis. Paskutinįkart ji pastebėta vakar apie pusę vienuoliktos 
vakaro, kai pareigūnė Leoni esą buvo užsukusi pas ją prieš prisista- 
tydama vienuoliktos valandos pamainai. 

Didi turėjo patrulei Tesai Leoni begalę klausimų. Deja, negalėjo 
prie jos prieiti: profesinės sąjungos atstovas pareiškė, kad pareigūnę 
Leoni ištikęs šokas. Pareigūnei Leoni būtina skubi medicininė pa- 
galba, be to, paskirta atitinkama teisinė pagalba. Ji jau pateikė savo 
parodymus per pirminę apklausą. 

„Pareigūnė Leoni turi daugybę rūpesčių, — pagalvojo Didi. — Ar 
vienas jų neturėtų būti, kad Bostono policija surastų jos dukrą?“ 

Akimirkai Didi atlyžo. Įvykio vietoje ir taip yra daugybė skubių 
reikalų. Į namą plūdo Bostono apygardos detektyvai, Bostono žmog- 
žudysčių skyrius rinko įrodymus, uniformuoti pareigūnai apklausi- 
nėjo kaimynus, o dėl to, kad pareigūnė Leoni nušovė savo vyrą tarny- 
biniu „Sig Sauer“, automatiškai buvo išsiųsta ir balistinės ekspertizės 
komanda, tad nedidelį namą apgulė dar įvairesni policijos pareigūnai. 

Bobis teisus — tarnybiniu žargonu, ši byla - daugybinis susimo- 
vimas. 

Ir viskas gulė ant jos pečių. 

Didi atvyko prieš pusvalandį. Pasistatė automobilį už šešių kvar- 
talų, triukšmingoje Vašingtono gatvėje, o ne ramiame skersgatvyje. 
Olstono-Braitono rajonas buvo vienas tankiausiai apgyvendintų vi- 
same Bostone. Dėl Bostono koledžo, Bostono universiteto ir Harvar- 
do verslo mokyklos studentų gausos šioje miesto dalyje dominavo 
akademikai, jaunos šeimos ir aptarnaujantis personalas. Ironiška, 
kad čia gyventi buvo labai brangu, nes studentai ir akademikai re- 
tai turėdavo pinigų. Dėl to gatvės buvo užstatytos nutriušusiais trijų 
aukštų daugiabučiais, tarpusavyje lenktyniaujančiais butų skaičiumi. 


Kai sugužėjo šeimos, vis augančiai paklausai patenkinti ėmė dygti 
visą parą dirbančios parduotuvėlės ir skalbyklos. 

Didi čia buvo tikros miesto džiunglės. Jokių iš geležies kaldintų 
baliustradų ar plytinių dekoracijų, kaip Bek Bėjuje ar Bykon Hile. 
Čia turėjai išleisti kalną pinigų už garbę išsinuomoti visiškai utili- 
tarinį butą-dėžutę visiškai utilitariniame kvadratiniame name. Pa- 
sistatyti automobilį buvo įmanoma tik aplenkus kitus, todėl didžioji 
dalis vairuotojų leisdavo laiką ieškodami laisvos vietos. Tekdavo ka- 
riauti važiuojant į darbą ir kariauti grįžtant namo, dienai baigiantis 
pavakarieniauti mikrobangų krosnelėje pasišildžius pietus, atsistojus 
kišeninėje virtuvėlėje, ir užmigti ant mažiausio pasaulyje čiužinio. 

Kita vertus, valstijos patrulei šis rajonas buvo visai neblogas. Pa- 
prasta nuvažiuoti iki Masačusetso greitkelio, pagrindinės valstiją da- 
lijančios arterijos. Rytuose pagrindinis greitkelis kirtosi su 93-1u0ju, 
vakaruose buvo galima įsukti į 128-ąjį. Teoriškai Leoni galėjo per 
keletą minučių pasiekti pagrindines patrulių medžioklės teritorijas. 
Sumanu. 

Be to, Didi patiko ir namas, pats tikriausias būstas šeimai, įsiter- 
pęs pačioje Olstono-Braitono tankmėje, iš vienos pusės juosiamas 
tvarkingos triaukščių daugiabučių eilės, o iš kitos stūksojo plytinė 
pradinė mokykla. Laimei, sekmadienį mokykla nedirbo, tad suva- 
žiavęs teisėsaugos būrys užėmė jos stovėjimo aikštelę ir išvengė po 
kojomis besimaišančių panikuojančių tėvelių keliamos dramos. 

Rami diena kaimynystėje. Bent jau buvo. 

Senoviškas pareigūnės Leoni dviejų miegamųjų namas buvo pa- 
statytas ant kalvos šlaito. Baltas medinis pastatas dideliais langais 
užkeltas ant raudonų plytų garažo dviem automobiliams. Cementi- 
niai laipteliai kilo nuo šaligatvio iki priekinių durų ir vieno didžiausių 
Didi matyto kiemo visame Bostone. 

Gražūs šeimyniški namai. Pakankamai vietos auginti vaiką, pui- 
ki pievelė šuniui ir sūpynėms. Net ir dabar, vaikščiodama po kiemą 
žiemos gūdumoje, Didi įsivaizdavo čia rengiamas iškylas, lauko žai- 
dimus, tingius vakarus drybsant galinėje terasoje. 

Šiame name gali vykti tiek daug puikių dalykų. Tad kodėl įvyko 
kažkas negero? 


Ji manė, kad atsakymo reikia ieškoti dideliame nusiaubtame kie- 
me, visiškai neapsaugotame nuo tankiai apgyvendinto rajono. 

Kerti mokyklos stovėjimo aikštelę — patenki į kiemą. Išlendi iš 
už vieno iš keturių daugiabučių — patenki į kiemą. Į pareigūnės Le- 
oni namą galima patekti iš galinės gatvelės, kaip Didi, arba užlipti 
cementiniais laiptais iki paradinių durų, kaip, atrodo, pasielgė dau- 
guma Masačusetso valstijos policininkų. Į namą lengva užeiti ir dar 
lengviau išeiti tiek iš galo ir iš priekio, tiek iš kairės ir dešinės. 

Tai pastebėjo visi uniformuoti pareigūnai, nes, užuot tyrinėdama 
nepriekaištingai lygų sniego paviršių, Didi žvelgė į didžiausią pėd- 
sakų kolekciją, surinktą dešimties arų sklype. 

Ji stipriau įsisiautė į Žieminį paltą ir piktai atsiduso išleisdama 
baltą garą. ,Apsišikę asilai.“ 

Bobis Dodžas išlindo į galinę terasą, galbūt vis dar ieškodamas, 
už ko užsikabinti. Sprendžiant iš to, kaip raukėsi išvydęs sumaigy- 
tą sniegą, jo mintys buvo artimos josios. Jų žvilgsniai susitiko, jis 
pasitaisė juodą skrybėlę, gindamasis nuo ankstyvo kovo šalčio, ir 
nusileido terasos laiptais į kiemą. 

— Tavo patruliai ištrypė mano įvykio vietą, - tarė Didi iš priešin- 
go galo. — Aš to nepamiršiu. 

Jis gūžtelėjo ir artėdamas susikišo rankas į juodą vilnonį paltą. 
Bobis — buvęs snaiperis, tad judėjo labai tikslingai — šito išmoko il- 
gas valandas sėdėdamas be menkiausio krustelėjimo. Kaip dauguma 
snaiperių, jis buvo nedidelis, tvirtai sudėtas, raumeningas, jam deran- 
čio griežto veido vaikinas. Jo nepavadinsi gražiu, tačiau daug moterų 
jį laikė patraukliu. 

Kadaise viena tų moterų buvo ir Didi. Jie buvo meilužiai, tačiau 
suprato, kad geriau likti draugais. Prieš dvejus metus Bobis vedė Ana- 
belę Grendžer. Vestuvės Didi prislėgė, o jų dukros gimimas buvo dar 
vienas smūgis. 

Bet dabar ji turėjo Aleksą. Gyvenimas ėjo geryn. Tiesa? 

Bobis sustojo priešais ją. 

— Patruliai saugo gyvybes, - pareiškė. - Detektyvai saugo įrodymus. 

— Tavo patruliai iškniso mano įvykio vietą. Tokių dalykų neatlei- 
džiu. Ir nepamirštų. 


Bobis nusišypsojo. 

— Aš taip pat tavęs pasiilgau, Didi. 

— Kaip Anabelė? 

— Ačiū, puikiai. 

— O vaikas? 

— Karina jau ropinėja. Sunku patikėt. 

Didi irgi nesitikėjo. „Velnias, greit senstam.“ 

— O kaip Aleksas? — paklausė Bobis. 

— Gerai, gerai, — pamojo pirštinėta ranka, užteks plepalų. — Tai 
kaip manai, kas čia atsitiko? 

Bobis vėl gūžtelėjo, mąstė, ką atsakyti. Nors vieni tyrėjai buvo 
linkę savo nusikaltimo vietose rinkti įkalčius, Bobis jas tyrinėda- 
vo. Ir nors dauguma detektyvų buvo nepataisomi plepiai, Bobis retai 
prabildavo, tik kai turėdavo pasakyti ką naudingo. 

Didi jam jautė begalinę pagarbą, tačiau apdairiai to nerodė. 

— Iš pirmo žvilgsnio manyčiau, kad įvyko buitinis konfliktas, — 
pagaliau tarė. - Vyras puolė su alaus buteliu, pareigūnė Leoni gynėsi 
tarnybiniu ginklu. 

— Anksčiau buvo iškvietimų dėl buitinių konfliktų? 

Bobis papurtė galvą, ji pritariamai linktelėjo. Kad nebuvo skam- 
bučių, dar nieko nereiškia. Policininkai nieku gyvu nesikreipia pa- 
galbos, ypač į kitus policininkus. Jei Brajanas Darbis būtų mušęs 
žmoną, greičiausiai ji būtų kentusi tylėdama. 

— Pažįsti ją? — paklausė Didi. 

— Ne. Aš palikau patrulius netrukus po to, kai atėjo ji. Dirba nuo- 
vadoj dar tik ketverius metus. 

— O ką kalba žmonės? 

— Patikima pareigūnė. Jauna. Priklauso Freminghemo nuovadai, 
dirba naktinėj pamainoj, po jos lekia namo pas vaiką, tad nesiblaško. 

— Dirba tik naktinėj pamainoj? 

Jis pralinksmėjęs kilstelėjo antakį. 

— Patruliams tenka kovoti dėl darbotvarkės. Pradinukams reikia 
padirbti metus naktinėj pamainoj, kol gali pasiprašyti kitokio gra- 
fiko. Bet net ir tada darbo valandos dalijamos atsižvelgiant į stažą. 
Ketverių metų katorga? Mano manymu, jai dar truko vienų metų, 
kad galėtų išvyst dienos šviesą. 

— O aš maniau, kad detektyvės darbas užknisa. 

— Bostono policininkai — tikri verksniai, — atsakė Bobis. 

— Prašyčiau, mes jau bent žinom, kad nereikėtų niokoti apsnigtos 
įvykio vietos. 

Jis perkreipė veidą. Jie toliau apžiūrinėjo sutryptą kiemą. 

— Kiek laiko juodu vedę? — paklausė Didi. 

— Trejus metus. 

— Kai jie susipažino, ji jau dirbo teisėsaugoj ir turėjo vaiką. 

Bobis nieko neatsakė, nes tai buvo ne klausimas. 

— Teoriškai jis turėjo Žinot, į ką veliasi, — toliau garsiai svarstė 
Didi, mėgindama įsijausti į namų atmosferą. - Žmonos naktimis ne- 
būna namie. Mergaite reikėjo pasirūpint kiekvieną vakarą ir rytą. 

— Jo irgi nebūdavo namie. 

— Kaip tai? 

— Jis dirbo prekybiniam laive. - Bobis išsitraukė bloknotą ir pa- 
žvelgė į brūkštelėtą eilutę. - Išplaukdavo šešiasdešimčiai dienų. Še- 
šiasdešimt jūroj, šešiasdešimt namie. Vienas vaikinas žinojo jo ruti- 
ną iš to, ką nuovadoj pasakodavo pati Tesa Leoni. 

Didi pakėlė antakį. 

— Žmonos darbotvarkė beprotiška, o vyro dar beprotiškesnė. Įdo- 
mu. Jis buvo didelis vaikinas? — Didi nenuėjo apžiūrėti kūno su tokiu 
jautriu skrandžiu. 

— Metro septyniasdešimt penkių ūgio, nuo devyniasdešimt pen- 
kių iki šimto kilogramų svorio, — išbėrė Bobis. - Raumeningas, ne- 
apdribęs. Spėju, kilojo svarmenis. 

— Vaikinas, galintis užvažiuoti per nosį. 

— Palyginimui — pareigūnė Leoni buvo apie metro šešiasdešimt, 
maždaug penkiasdešimt penkių kilogramų svorio. Vyras turėjo aki- 
vaizdžią persvarą. 

Didi linktelėjo. Žinoma, patruliai mokėsi artimos kovos. Tačiau 
smulkesnė moteris vis vien turėjo mažai galimybių prieš stambesnį 
vyrą. O prieš sutuoktinį dar mažiau. Daugelis moterų pareigūnių 
darbe įgytais įgūdžiais namuose nesinaudodavo. Patrulė Leoni su 
mėlyne po akimi buvo ne pirmoji Didi matyta sumušta kolegė. 

— Viskas įvyko, kai patrulė Leoni grįžo namo iš darbo, - pasakė 
Bobis. — Buvo dar su uniforma. 


Didi pakėlė antakį, permąstė. 

— Ji buvo su šarvine liemene? 

— Po marškiniais, pagal protokolą. 

— Su diržu? 

— Išsitraukė savo „Sig Sauer“ tiesiai iš laikiklio. 

— Šūdas, - Didi papurtė galvą. - Kažkokia painiava. 

Klausimo vėl nebuvo, todėl Bobis nieko ir neatsakė. 

Uniforma, jau nekalbant apie tarnybinį diržą, pakeitė padėtį. Visų 
pirma, tai reiškė, kad patrulė Leoni užpuolimo metu dėvėjo šarvinę 
liemenę. Net ir šimto kilogramų vyras sunkiai įveiktų pareigūno šar- 
vus. Visų antra, tarnybiniame dirže buvo daugybė kitų ginklų ir be 
„Sig Sauer“, kuriais būtų buvę galima apsiginti. Pavyzdžiui, teleskopi- 
nė lazda ar elektrošokas, ar ašarinės dujos, ar net metaliniai antrankiai. 

Esminė kiekvieno pareigūno mokymų dalis buvo sugebėjimas 
įvertinti pavojų ir atitinkamai į jį sureaguoti. Jei agresorius rėkia, 
nereikėtų traukti pistoleto. Jei agresorius mušasi, vis vien nebūtina 
traukti pistoleto. 

Tačiau patrulė Leoni išsitraukė. 

Didi pamažu aiškėjo, kodėl profesinės sąjungos atstovas taip uo- 
liai pasirūpino teisine Tesos Leoni apsauga ir taip primygtinai neleido 
kalbėtis su policija. 

Didi atsiduso, pasitrynė kaktą. 

— Nesuprantu. Sumuštos žmonos sindromas. Jis ją taip dažnai 
mušdavo, kad ji galiausiai pratrūko ir viską pabaigė. Tuo galima pa- 
teisint nužudymą ir jos pasisėdėjimą su medikais verandoj. Bet kur 
vaikas? Kur mergaitė? 

— Galbūt rytinis kivirčas kilo dar vakar naktį? Patėvis ėmė dau- 
žytis. Mergaitė paspruko. 

Juodu sužiuro į sniegą, kuriame buvo kruopščiai ištrintos mažos 
pėdutės. 

— Ar pranešta vietos ligoninėms? — paklausė Didi. — Patruliai 
klausinėja kaimynų? 

— Paskelbta pilna paieška, mes ne asilai. 

— O kas biologinis tėvas? — pasidomėjo Didi. - Jei Brajanas Darbis 
yra patėvis, tai kur tikrasis Sofi tėvas ir ką jis apie tai gali papasakoti? 


— Ji neturi tikro tėvo. 

— Manau, tai prieštarauja žmogaus biologijai. 

— Gimimo liudijime joks vardas neįrašytas, nuovadoje niekas nė- 
ra girdėjęs apie kitą vaikiną ir kas antrą savaitgalį neužsukdavo joks 
pavyzdingas vyrukas. — Bobis gūžtelėjo. — Ji neturi tėvo. 

Didi susiraukė. 

— Dėl to, kad Tesa Leoni nenorėjo, jog jis maišytųsi apie ją, ar dėl 
to, kad jis nenorėjo, jog jos maišytųsi apie jį? Ir dar, gal per pastarą- 
sias kelias naktis įprasta tvarka pasikeitė? 

Bobis vėl gūžtelėjo. 

Didi papūtė lūpas, prieš akis išniro kelios galimybės. Biologinio 
tėvo užsidegimas susigrąžinti teises į vaiką. Arba įtampa namuo- 
se stengiantis suderinti dvi reiklias karjeras su mažu vaiku. Pirmoji 
galimybė reiškė, kad vaiką galėjo pagrobti biologinis tėvas. Antroji 
galimybė — patėvis ar biologinė motina vaiką mirtinai sumušė. 

— Manai, mergaitė nebegyva? — paklausė Bobis. 

— Ką aš žinau. — Didi nesinorėjo galvoti apie mergaitę. Kai žmona 
nušauna savo vyrą, dar nieko. Bet dingęs vaikas... Bjauri byla. 

— Kūno nepaslėpsi po žeme, — garsiai pagalvojo ji. —- Per daug 
įšalę, kad iškastum duobę. Tad jei mergaitė tikrai negyva... Greičiau- 
siai jos palaikai paslėpti kur nors namuose. Garaže? Palėpėj? Rūsy? 
Senam šaldytuve? 

Bobis papurtė galvą. 

Didi patikėjo. Ji apsidairė tik virtuvėje ir svetainėje, bet, turint 
omeny, kad šimto kvadratinių metrų plotą šukuoja tiek uniformuotų 
pareigūnų, jie apvers kiekvieną lentelę. 

— Nemanau, kad čia kuo nors dėtas biologinis tėvas, — pareiškė 
Bobis. — Jei jis grįžo į jų gyvenimą su triukšmu, Tesa Leoni būtų 
pirmiausia apie tai pasakiusi. Susiraskite mano buvusį pašlemėką 
vaikiną, jis grasino iš manęs atimti dukterį. Leoni nieko panašaus 
nesakė... 

— Nes ją užčiaupė profesinės sąjungos atstovas. 

— Nes profesinės sąjungos atstovas nenori, kad ji pateiktų save in- 
kriminuojančių faktų. Kita vertus, pateikti kitus inkriminuojančius 
faktus yra visiškai leistinas dalykas. 


„Su tokia logika negalima nesutikti“, — pagalvojo Didi. 

— Gerai, sekundei pamirškim biologinį tėvą. Atrodo, kad santy- 
kiai šiame name buvo gana pašliję. Sprendžiant iš patrulės Leoni 
veido, Brajanas Darbis mušė žmoną. Galbūt sudavė ir podukrai. Ji 
mirė, patrulė Leoni grįžusi aptiko kūną ir abu supanikavo. Patėvis 
pasielgė siaubingai, bet Leoni jam atleido, ir su juo susimokė. Juodu 
išvežė kūną ir kur nors išmėtė. Tada grįžo namo, susikivirčijo ir ke- 
blioje situacijoje neatlaikiusi įtampos ji pratrūko. 

— Patrulė Leoni padėjo paslėpti savo dukros kūną, o tada grįžo 
namo ir nušovė vyrą?- paklausė Bobis. 

Didi kreivai į jį pasižiūrėjo. 

— Neturėk išankstinių prielaidų, Bobi. Turėtum tai Žinot geriau 
nei kiti. 

Jis nieko jai neatsakė, bet žvilgsnį atrėmė. 

— Noriu apžiūrėt pareigūnės Leoni patrulinį automobilį, —- pareiš- 
kė Didi. 

— Manau, valdžia jau tuo rūpinasi. 

— Taip pat ir jo mašiną. 

— Du tūkstančiai septintų GMC Denali. Ji jau pas taviškius. 

Didi pakėlė antakį. 

— Prabangi mašina. Prekybinių laivų jūreiviai tiek uždirba? 

— Jis buvo inžinierius. Inžinieriai visada tiek uždirba. Nemanau, 
kad patrulė Leoni nuskriaudė savo dukrą, - pasakė Bobis. 

— Ne? 

— Kalbėjausi su kitais patruliais, jos bendradarbiais. Jie negalėjo 
apie ją pasakyti nieko bloga. Mylinti mama, atsidavusi savo dukrai 
ir taip toliau. 

— Tikrai? O jie žino, kad vyras ja naudojosi vietoj bokso kriaušės? 

Bobis delsė atsakyt, ir tokio atsakymo visai pakako. 

— Gali būti pagrobimas, — neatlyžo jis. 

— Neaptverta teritorija, aplink kurią gyvena šimtai svetimų 
žmonių... — gūžtelėjo Didi. — Jeigu būtų tik dingusi šešiametė, iš- 
kvosčiau visus iškrypėlius. Bet kokia tikimybė, kad kažkas įsėlino 
į namą tą patį vakarą ar rytą, kai vyro barnis su Žmona pasibaigė 
mirtimi? 


— Neturėk išankstinių prielaidų, — pakartojo Bobis, bet nė kiek 
nejtikimiau nei ji. 

Didi toliau tyrinėjo ištryptą kiemą, kuriame galbūt kadaise buvo 
pėdsakų, susiiusių su jų svarstymais, bet dabar nieko nebebuvo ma- 
tyti. Ji atsiduso, pykdama, kad sunaikinti visai geri įkalčiai. 

— Mes nieko nežinojom, — sumurmėjo Bobis jos pašonėje. — Ga- 
liepė. Važiavo ne į žmogžudystės vietą. 

— Kas iškvietė pagalbą? 

— Spėju, kad pirmiausia paskambino ji... 

— Tesa Leoni. 

— Patrulė Leoni. Greičiausiai paskambino bičiuliui iš nuovados. 
Bičiulis sukvietė kavaleriją, apie skambutį sužinojo ir operatyvaus 
valdymo poskyris. Tuo metu sureagavo dauguma patrulių, pulkinin- 
kas leitenantas atsivedė pastiprinimą. Kai atvyko pulkininkas leite- 
nantas Hamiltonas... 

— Suprato, kad reikia ne tiek padėti, kiek paslėpti, - sumurmėjo 
Didi. 

— Hamiltonas pasielgė protingai pranešdamas Bostono valdybai. 
Nepamiršo, kieno čia valdos. 

— Kartu sukviesdamas ir savus detektyvus. 

— Savo kiemą reikia išsišluot, mažyte. Ką daugiau galiu pasakyti? 

— Man reikia pokalbių stenogramų. 

— Kažkodėl, kaip oficialus valstijos policijos įgaliotinis, nujaučiu, 
kad tai pirmiausia tau ir suveiksiu. 

— Taip, valstijos policijos įgaliotini. Pakalbėkim apie tai. Tu įga- 
liotinis, aš detektyvė. Man rodos, tai reiškia, jog aš nurodinėju, o tu 
vykdai. 

— Ar kada nors esi dirbus pagal kitokias taisykles? 

— Kad jau paklausei — niekados. Taigi pirmoji užduotis — surast 
mergaitę. 

— Manai, pats nenoriu? 

— Puiku. Antroji užduotis — sugalvok, kaip man pasikalbėt su Te- 
sa Leoni. 

— Manai, pats nenoriu? — pakartojo Bobis. 


— Nepamiršk, tu — valstijos policijos įgaliotinis. Ji, be abejo, pasi- 
kalbės su valstijos policijos įgaliotiniu. 

— Profesinės sąjungos atstovas jai liepė užsičiaupt. Kai čia atvyks 
1r jos advokatas, greičiausiai paantrins jo nurodymui. Sveikinu susi- 
dūrus su patrulių klanu, Didi. 

— Aš Ir pati su sumauta uniforma! 

Bobis kandžiai pažvelgė į jos storą paltą su išsiuvinėtomis raidė- 
mis BPD. 

— Tik ne patrulės Leoni pasaulyje. 


Ėjo antroji mano pirmosios savarankiškos patruliavimo nakties va- 
landa, kai sulaukiau pirmojo iškvietimo dėl buitinio konflikto. Dis- 
pečerė pranešė apie šeimyninį barnį: 25B namo gyventojai taip gar- 
siai susikivirčijo, kad trukdė kaimynams miegoti. Kaimynai įsiuto ir 
iškvietė policiją. 

Iš pažiūros nieko ypatinga. Patrulis atvyksta, 25B namo gyvento- 
jai užsičiaupia. Ir galbūt kitą rytą padega maišelį su šunų kakučiais 
ant kaimyno kilimėlio. 

Tačiau akademijoje mums buvo įkalta, kad nėra eilinio iškvieti- 
mo. Reikia būti apdairiam. Pasirengusiam. Atsargiam. 

Kol nusigavau iki 25B namo, tamsiai mėlyna uniforma permirko 
prakaitu. 

Nauji patruliai pirmąsias dvylika savaičių dirba su vyresniu parei- 
gūnu. Paskui patruliuojame po vieną. Be porininko ar kompaniono, 
be užnugarį saugančio partnerio. Vietoj to turime dispečerinę. Vos 
įsėdus į automobilį, vos išlipus, sustojus puodelio kavos, prispyrus 
reikalui — apie viską praneši dispečerei. Už tavo gyvybę atsako ope- 
ratyvaus valdymo poskyris ir, jei pakliūni į bėdą, jis išsiunčia kavale- 
riją — kitus valstijos patrulius — į pagalbą. 

Auditorijoje skamba labai padrąsinamai. Tačiau pirmą valandą 
nakties lipdama iš automobilio nepažįstamame rajone, artindamasi 
prie niekada nematyto pastato sudrausminti nepažįstamus žmones, 

savaime pradedi galvoti apie likusias smulkmenas. Pavyzdžiui, 
kad iš viso yra apytikriai tūkstantis septyni šimtai valstijos patru- 
lių, bet vienu metu dirba tik šeši šimtai. O tie šeši šimtai patruliuo- 
ja visoje Masačusetso valstijoje. Tai reiškia, kad jie išsibarstę po 
visą kraštą. Vadinasi, kilus pavojui, teks laukti ilgiau nei penkias 
minutes. 

Mes - viena didelė šeima, tačiau vis vien labai vieniši. 

Prisiartinau, kaip buvau mokyta, alkūnes prispaudusi prie juos- 
mens — saugojau tarnybinį ginklą, truputį pasisukusi šonu, kad į 
mane būtų sunkiau pataikyti. Apėjau langus ir atsistojau šalia durų, 
kad nepapulčiau į šūvio trajektoriją. 

Dažniausiai uniformuotas pareigūnas kviečiamas spręsti nenu- 
spėjamos situacijos. Akademijoje mus mokė taip reaguoti į kiekvie- 
ną iškvietimą. Pavojus yra visur. Visi yra įtariamieji. Visi įtaria- 
mieji — melagiai. 

Toks mūsų darbas. Kai kurie pareigūnai taip ir gyvena. 

Pakilau tris laiptelius iki mažyčio slenksčio, stabtelėjau ir giliai 
įkvėpiau. Parodyk savo viršenybę. Man buvo dvidešimt treji, vidu- 
tinio ūgio ir, deja, graži. Nemenka tikimybė, kad atidarys už mane 
vyresnis, stambesnis ir nuožmesnis. Vis dėlto mano pareiga — kon- 
troliuoti padėti. Kojas plačiau. Pečius atgal. Smakrą aukščiau. Kaip 
kiti pradinukai mėgsta juokauti: neparodyk, kad bijai. 

Stovėjau šone. Pabeldžiau. Tada greitai užkabinau nykščius už 
tamsiai mėlynų kelnių juosmens, kad nedrebėtų rankos. 

Jokių barnio garsų. Negirdėti žingsnių. Tačiau šviesos dega. 25B 
namo gyventojai nemiega. 

Pabeldžiau dar sykį. Šįkart stipriau. 

Anei judesio, anei gyventojų. 

Pasitaisiau tarnybinį diržą, apsvarsčiau galimybes. Jei yra iškvie- 
timas, reikia ir ataskaitos, o ataskaitai reikia kontakto. Tad pasitem- 
piau ir pabeldžiau stipriai. Bum. Bum. Bum. Talžiau krumpliais pigias 
medines duris. Aš — valstijos patrulė, po velnių, ir nuo manęs niekas 
neišsisuks. 

Šįkart pasigirdo žingsniai. 

Po trisdešimties sekundžių durys tyliai prasivėrė. 


25B namo gyventoja į mane nežiūrėjo. Ji spoksojo į grindis, o 
veidu tekėjo kraujas. 


Kaip supratau tą naktį ir daugelį naktų po jos, pagrindiniai buitinių 
konfliktų sprendimo būdai visada yra tie patys. 

Pirmiausia pareigūnas apžiūri įvykio vietą, mikliai apsidairo ir 
pašalina galimą pavojų. 

Kas dar yra namie, pareigūne? Ar galiu užeiti? Patrule, čia jūsų 
ginklas? Man teks paimti jūsų pistoletą. Ar namie dar yra ginklų? 
Taip pat privalau paimti jūsų tarnybinį ginklą. Nusiimkite, atsar- 
giai... dėkoju. Paprašysiu nusiimti liemenę. Gal jums padėti? Dėko- 
ju. Pasiimsiu. Norėčiau, kad eitumėte į svetainę. Atsisėskite. Palau- 
kite čia. Aš tuoj grįšiu. 

Apžiūrėjęs įvykio vietą pareigūnas nustato moters sužalojimus. 
Tuo metu pareigūnas nedaro jokių prielaidų. Asmuo nėra nei įtaria- 
masis, nei auka. Ji tik sužeistoji, tad taip su ja ir reikėtų elgtis. 

Moteris prakirsta lūpa, pamušta akim, raudonos žymės ant ger- 
klės ir kraujuojanti kirstinė žaizda viršutinėje kaktos dalyje, dešinėje. 

Dauguma sumuštų moterų tikins, kad joms nieko neatsitiko. 
Greitosios pagalbos nereikia. Tiesiog nešdinkis ir palik ją ramybėje. 
Ryte bus geriau. 

Patyręs pareigūnas į tokius žodžius nekreipia dėmesio. Yra nusi- 
kaltimo įrodymų, užvedančių didesniuosius teisėsaugos mechaniz- 
mus. Galbūt sumušta moteris yra auka, kaip pati teigia, ir nepateiks 
kaltinimų. Tačiau galbūt ji kaltininkė, galbūt susižeidė mušdama ki- 
tą asmenį, O tuo atveju ji nusikaltimo vykdytoja ir jos sužalojimai 
bei parodymai privalo būti užfiksuoti kaltinamajam pareiškimui, 
kurį netrukus pateiks tas kitas asmuo. Taigi jokių prielaidų. Patrulis 
praneš apie įvykį dispečerinei, paprašys pagalbos ir iškvies greitąją. 

Atvyks kiti pareigūnai. Uniformuoti policininkai. Medikai. Hori- 
zonte užkauks sirenos, siaurų gatvelių piltuvėliais ims byrėti tarny- 
biniai automobiliai, aplink namą susiburs kaimynai pasižiūrėti cirko. 

Įvykio vietoje užvirs darbas, todėl pirmajam pareigūnui labai 
svarbu viską užfiksuoti. Dabar patrulis atidžiau viską apžiūrės, užsi- 
rašys, padarys keletą nuotraukų. 

Negyvas vyras, arti keturiasdešimties, maždaug metro septynias- 
dešimt penkių centimetrų ūgio, šimto kilogramų svorio. Trys šauti- 
nės žaizdos į korpusą. Rastas ant nugaros, per šešiasdešimt centime- 
try į kairę nuo virtuvės stalo. 

Parverstos dvi medinės virtuvinės kėdės. Žalio butelio šukės su 
„Heineken“ etikete, už penkiolikos centimetrų į kairę nuo virtuvės 
stalo. 

Pusiau automatinis „Sig Sauer“ ant metro skersmens apskrito 
medinio stalo. Pareigūnė išėmė dėtuvę ir kulką iš lizdo. Įkištas į mai- 
šelį, užklijuota etiketė. 

Gyvenamasis patikrintas. 

Viršuje du miegamieji ir vonia - patikrinti. 

Kiti patruliai padės apklausti kaimynus, aptvers teritoriją. Moterį 
atskirs viename kambarių, kur ja pasirūpins medikai. 

Greitosios pagalbos medikė patikrina mano pulsą, švelniai spus- 
teli apie akis ir skruostikaulį, patikrina, ar nėra kaukolės lūžių. 
Paprašo išsirišti kaselę, kad būtų lengviau apžiūrėti kaktą. Pincetu 
ištraukia pirmąją žalio butelio šukę, kurią vėliau atitaikys prie kitų 
sudaužyto butelio dalių. 

— Kaip jaučiatės, ponia? 

— Skauda galvą. 

— Nepamenat, ar buvot netekusi sąmonės? 

— Skauda galvą. 

— Pykina? 

— Taip. - Skrandis tamposi. Stengiuosi susiturėti ir kęsti skaus- 
mą, sutrikimą, pamažu nebesuprantu, kas vyksta, tai neturėtų vykt... 

Greitosios pagalbos medikai apžiūri mano galvą, pastebi augantį 
gumbą pakaušyje. 

— Kas atsitiko galvai, ponia? 

— Ką? 

— Kas jūsų pakaušiui, ponia? Tikrai nebuvot praradus sąmonės, 
nenugriuvot? 

Bukai pažvelgiau į medikę. 

— Ką myli? — sušnabždėjau. 

Medikė neatsakė. 


Paskui pirminė apklausa. Geras patrulis išgirs, ką ir kaip sako as- 
muo. Ištikti gilaus šoko paprastai kalba nerišliai, pateikia informaci- 
jos nuotrupų, tačiau nesugeba suregzti visko į rišlią visumą. Kai ku- 
rios aukos atsiriboja nuo įvykio. Kalba bežadžiu, trūkčiojančiu balsu 
apie įvykį, kuris jų sąmonėje niekada neįvyko. Dar būna profesionalių 
melagių, kurie apsimeta, kad kalba nerišliai, ir atsiriboja nuo įvykio. 

Bet kuris melagis anksčiau ar vėliau persistengia. Papasakoja per 
išsamiai. Skamba perdėm užtikrintai. Tada patyręs tyrėjas gali pulti. 

— Gal galite man pasakyti, kas čia įvyko, patrule Leoni? — už- 
davė pirmąjį klausimą Bostono apygardos detektyvas. Jis vyresnis, 
apšarmojusiais smilkiniais. Kalba mandagiai, stengiasi pasirodyt 
kolegiškas. 

Nenoriu atsakyt. Privalau atsakyt. Geriau apygardos detektyvas 
nei žmogžudysčių skyriaus tyrėjas, kuris prisistatys po jo. Pulsuoja 
galva, smilkiniai, skruostas. Veidas dega. 

Noriu vemti. Kovoju su šleikštuliu. 

— Mano vyras... - šnabždu. Žvilgsnis pats nusvyra į grindis. Su- 
prantu savo klaidą, prisiverčiu pakelt akis, pažvelgiu į apygardos 
detektyvą. 

— Kartais... kai užsibūdavau darbe. Vyras supykdavo. - Nutilau. 

Tada garsiau ir ryžtingiau: 

— Jis man suduodavo. 

— Kur suduodavo, pareigūne? 

— Į veidą. Į akį. Skruostą. — Pirštais paliečiau kiekvieną vietą, 
prisiminiau skausmą. Mintyse esu sustingusi vienoje praeities aki- 
mirkoje. Jis pasilenkęs virš manęs. Aš susigūžusi ant linoleumo, 
neišpasakytai išsigandusi. 

— Pargriuvau, — pasakoju apygardos detektyvui. — Vyras pakėlė 
kėdę. 

Tyla. Detektyvas laukia, kol pasakysiu daugiau. Sukurti melą ar 
atskleisti tiesą. 

— Aš jam netrenkiau, — sušnabždėjau. Pati esu daugybę kartų 
apklaususi žmones. Žinau, kaip viskas vyksta. Visi žinom. - Jei ne- 
sigindavau, - pareiškiu mechaniškai, - jis pavargdavo ir pasitrauk- 
davo. Jei gindavaus... Pabaiga būdavo skaudžiausia. 


— Vyras pakėlė kėdę, patrule Leoni. Kur buvot, kai tai atsitiko? 

— Ant grindų. 

— Kuriam kambary? 

— Virtuvėj. 

— Ką darė jūsų vyras, pakėlęs kėdę? 

— Nieko. 

— Ką jis darė? 

— Metė. 

— Kur? 

— Į mane. 

— Pataikė į jus? 

— Ne... Nepamenu. 

— Kas atsitiko paskui, patrule Leoni? 

Apygardos detektyvas prisilenkė arčiau, pažvelgė įdėmiau. Jo 
veide buvo matyti skvarbus susirūpinimas. Koks mano žvilgsnis? Ar 
mano pasakojimas ne perdėm išsamus? Ar pernelyg paviršutiniškas. 

Kalėdoms noriu tik dviejų priekinių dantų, dviejų priekinių dan- 
tų, dviejų priekinių dantų. 

Daina skamba galvoje. Norisi kikenti. Nesinori. 

„Myliu tave, mamyte. Myliu.“ 

— Mečiau kėdę atgal, į jį, - tariu apygardos detektyvui. 

— Metėt kėdę atgal, į jį? 

— Jis dar labiau... įsiuto. Turbūt dėl to, kad kažką padariau, ar 
ne? Dėl to dar labiau įsiuto. 

— Tada buvote su uniforma, patrule Leoni? 

Pasižiūrėjau jam į akis. 

— Taip. 

— Su tarnybiniu diržu ir šarvine liemene? 

— Taip. 

— Ar pasinaudojote kuo nors iš tarnybinio diržo? Kad apsigintu- 
mėle? 

Nenuleisdama akių: 

— Ne. 

Detektyvas skvarbiai mane nužvelgia. 

— Kas paskui, patrule Leoni? 


— Jis čiupo alaus butelį. Tėškė į kaktą. Man... Man pavyko jį nu- 
stumti. Jis nusvirduliavo stalo link. Pargriuvau. Prie sienos. Atsirė- 
miau į ją nugara. Privalėjau prisiartint prie dury. Privalėjau pabėgti. 

Tyla. 

— Patrule Leoni? 

— Jis laikė nudaužtą butelį, - burbtelėjau. - Privalėjau pasprukti. 
Bet... buvau užspeista. Ant grindy. Prie sienos. Stebėjau jį. 

— Patrule Leoni? 

— Baiminaus dėl savo gyvybės, — sušnabždėjau. — Prisiliečiau 
prie pistoleto. Jis puolė... išsigandau, kad mane nužudys. 

— Kas tada atsitiko, patrule Leoni? 

— Nušoviau savo vyrą. 

— Patrule Leoni... 

Paskutinįkart pažvelgiau į detektyvą: 

— Tada nuėjau ieškoti dukters. 


Kai Didi su Bobiu apėjo namą iki priekinių durų, greitosios pagalbos 
medikai iš automobilio galo kėlė neštuvus. Didi pažvelgė jų link ir 
už įvykio vietą juosiančios juostos pastebėjo pažįstamą Bostono po- 
licininką su nusikaltimo byla. Prisiartino prie jo pirmoji. 

— Sveiki, pareigūne Fiske. Pasižymėjot visus įėjusius pareigū- 
nus? — parodė į jo bloknotą, kur žymėjosi visų peržengusių įvykio 
vietos juostą vardus. 

— Keturiasdešimt du pareigūnai, - atsakė nemirktelėjęs. 

— Jėzau. Ar Bostono gatvėse dar patruliuoja bent vienas polici- 
ninkas? 

— Abejoju, — tarė pareigūnas Fiskė. Vaikis buvo jaunas ir rimtas. 
Ar taip atrodė tik Didi, ar jie išties kasmet ėjo vis jaunyn ir rimtyn? 

— Bėda ta, pareigūne, kad, kol žymitės vardus stovėdamas čia, kiti 
policininkai vaikštinėja pro galines duris, ir tai mane baisiai siutina. 

Pareigūno Fiskės akys išsiplėtė. 

— Turit šalimais kolegą? — tęsė Didi. — Praneškit jam, kad čiuptų 
bloknotą ir įsitaisytų už namo. Man reikia vardų, pareigų ir žen- 
klelių numerių. Tuo tarpu paskleiskite žinią, kad kiekvienas valsti- 
jos patrulis, pasirodęs prie šio namo, privalo iki vakaro prisistatyti 
į Bostono departamentą ir palikti savo bato pėdsaką. Antraip turės 
padirbėt raštinėj. Įsakymas tiesiai iš valstijos įgaliotinio lūpų. - Ji 
dūrė nykščiu link greta akis vartančio Bobio. 

— Didi... — tarė jis. 

— Jie sutrypė mano įvykio vietą. Neatleisiu. Nepamiršiu. 

Bobis užsičiaupė. Jai patiko šis jo būdo bruožas. 

Apžiūrėjusi nusikaltimo vietą ir pastačiusi visus ant pirštų galų, 
Didi patraukė link medikų, pasiruošusių užkelti neštuvus laiptais 
prie priekinių durų. 

— Palūkėkit, - šūktelėjo Didi. 

Greitosios pagalbos medikai, vyras ir moteris, stabtelėjo. 

— Seržantė detektyvė Didi Voren, — prisistatė. - Esu atsakinga už 
šitą cirką. Ruošiatės išvežt patrulę Leoni? 

Kresna moteriškė neštuvų priekyje linktelėjo ir jau sukosi laiptų 
link. 

— El, ei, ei, — išbėrė Didi. - Sutrukdysiu tik penkias minutes. Tu- 
riu porą klausimų patrulei Leoni, prieš jai iškeliaujant į svajonių šalį. 

— Patrulė Leoni patyrė rimtą galvos traumą, - griežtai atsakė mo- 
teris. — Vežam ją į ligoninę atlikti kompiuterinės tomografijos. Jūs 
dirbat savo darbą, mes — savo. 

Medikai žengė dar žingsnį durų link. Didi pasivijo, kad sulaikytų. 

— Ar patrulė Leoni kraujuoja? — neatstojo Didi. Pažvelgė į moters 
ženklelį su vardu ir uždelsusi pridūrė: — Marla. 

Marla nenustebo: 

— Ne. 

— Jos gyvybei gresia pavojus? 

— Smegenų sukrėtimas, — burbtelėjo medikė, - kraujo išsiliejimas 
į smegenis... 

— Tada neleisim jai netekt sąmonės ir liepsim kartot savo vardą ir 
šiandienos datą. Ar ne taip darot, kai žmogaus smegenys sukrėstos? 
Liepiat skaičiuot iki penkių, tada atgal, kartot vardą, identifikacijos 
numerį ir taip toliau. 

Bobis, stovėjęs greta jos, atsiduso. Didi pavojingai priartėjo prie 
pat ribos. Ji neatstojo nuo Marlos, įpykusios smarkiau nei Bobis. 

— Detektyve... — prabilo Marla. 

— Dingo vaikas, — pertraukė Didi. — Vienas Dievas težino, kur 
ta šešiametė mergaitė ir koks pavojus jai gresia. Man tereikia pen- 
kių minučių, Marla. Galbūt tai labai didelis prašymas, turint galvoj 


patrulės Leoni traumą, bet šešerių metukų vaikui net ir to gali būti 
per maža. 

Didi mokėjo puikiai kalbėti. Visad mokėjo. Visad mokės. Maž- 
daug ketvirtą dešimtį įpusėjusi Marla pati turėjo turėt bent vieną ar 
du vaikus, jau neminint mažųjų sūnėnų bei dukterėčių, tad palūžo. 

— Penkias minutes, — tarė žvelgdama į porininką. — Paskui išsive- 
šim bet kokiu atveju. 

— Bet kokiu atveju, — sutiko Didi ir užbėgo laiptais. 

— Pusryčiavai šįryt? — burbtelėjo Bobis vydamasis iš paskos. 

— Tiesiog pavydi. 

— Kodėl turėčiau? 

— Nes man visada pasiseka su šitom nesąmonėm. 

— Puikybė apima prieš žūtį, - sumurmėjo. 

Didi pastūmė priekines duris. 

— Šešiametės Sofi labui tikėkimės, kad ne. 


Pareigūnė Leoni vis dar buvo uždaryta kambaryje. Didi ir Bobiui iki 
jo teko eiti pro virtuvę. Brajano Darbio kūnas buvo jau išgabentas, 
likę tik sukruvintos parketlentės, šūsnis kortelių su įkalčių nume- 
riais ir storas pirštų atspaudų paieškos miltelių sluoksnis. Įprastos 
nusikaltimo vietos atliekos. Kirsdama patalpą Didi užsidengė delnu 
burną ir nosį. Ėjo dviem žingsniais priešais Bobį ir vylėsi, kad jis 
nepastebės. 

Tesa atsigręžė į įėjusius detektyvus. Prie pusės veido laikė pri- 
spaudusi maišelį su ledu, kuris vis vien neuždengė prakirstos lūpos 
ir kraujuojančios žaizdos kaktoje. Didi įėjus į svetainę patrulė nulei- 
do maišelį, kad parodytų jau užtinusią ir tamsiai pamėlusią akį. 

Nepaisant principų, vaizdas Didi kiek sukrėtė. Nesvarbu, ar pa- 
reigūnės Leoni parodymai buvo teisingi ar ne, akivaizdu, kad mote- 
ris smarkiai sumušta. Detektyvė mikliai apžvelgė patrulės rankas, 
ar nematyti savigynos žymių. Patrulė Leoni pastebėjo žvilgsnį ir 
užsidengė krumplius ledo maišeliu. 

Moterys akimirką tyrinėjo viena kitą. Detektyvei pareigūnė Le- 
oni pasirodė jauna, ypač su valstijos policijos uniforma. Ilgi tamsūs 
plaukai, mėlynos akys, trikampis veidas. Daili mergina, nepaisant 


sumušimų, dėl kurių atrodė dar gležnesnė. Su dailiomis ir gležnomis 
jai dažniausiai pritrūkdavo kantrybės. 

Didi nužvelgė kitus du žmones kambaryje. 

Arčiausiai Leoni atsilošęs stovėjo milžiniškas valstijos patrulis — 
jis atrodė kaip pats kiečiausias vyrukas. O priešais sėdėjo jo priešin- 
gybė, liesas senyvas ponas, vilkintis pilką kostiumą, ant kelio pasi- 
dėjęs geltoną bloknotą. „Profesinės sąjungos atstovas stovi, — nutarė 
Didi. — Sąjungos paskirtas advokatas sėdi. Susirinko visa šutvė.“ 

Pirmiausia prabilo sąjungos atstovas, taip pat valstijos patrulis. 

— Patrulė Leoni neatsakinės į jokius klausimus, — pareiškė atkišęs 
smakrą. 

Didi dirstelėjo į jo ženklelį. 

— Patruli Lajonsai... 

— Ji jau pateikė pirminius parodymus, — tvirtai tęsė patrulis. — Ki- 
ti klausimai turės palaukti, kol ją apžtūrės gydytojas. - Jis žvilgtelėjo 
į duris. — Kur greitosios pagalbos medikai? 

— Renkasi mantą, — nuramino Didi. — Tuoj ateis. Be abejo, patru- 
lės Leoni sužalojimai — visų svarbiausia. Kolegei linkiu tik geriausio. 

Detektyvė pasitraukė dešinėn, kad greta jos atsistotų Bobis. 
Miesto ir valstijos teisėsaugininkų sąjunga. Patrulei Leoni tai nepa- 
darė įspūdžio. 

Advokatas atsistojo. Ištiesė ranką: 

— Kevinas Kargilas, — prisistatė. — Atstovausiu pareigūnei Leoni. 

— Seržantė detektyvė Didi Voren, — prisistatė pati, o paskui ir 
Bobį. 

— Šiuo metu mano klientė į klausimus neatsakinės, - pasakė Kar- 
gilas. - Kai sulauks tinkamos medicininės priežiūros ir bus aišku dėl 
jos būklės, mes jus informuosim. 

— Supratau. Nesu nusiteikusi karingai. Greitosios pagalbos me- 
dikai sakė, kad užtruks keletą minučių, kol paruoš neštuvus ir pa- 
siims medikamentų. Maniau, per tą laiką galėsim išsiaiškinti keletą 
esminių detalių. Paskelbta mažosios Sofi paieška, bet kalbėsiu atvi- 
rai. — Didi bejėgiškai išskėtė rankas. — Neturime už ko užsikabinti. 
Kaip, ko gero, žino ir pati patrulė Leoni, tokiose bylose svarbi kiek- 
viena minutė. 


Paminėjus Sofi vardą ant sofos sėdėjusi patrulė Leoni sustingo. 
Nepažvelgė nei į Didi, nei į vyrus. Buvo įsmeigusi žvilgsnį į seną 
žalią kilimą, susidėjusi rankas po ledo maišeliu. 

— Visur jos ieškojau, — netikėtai tarė Leoni. - Name, garaže, pa- 
lėpėj, jo mašinoj... 

— Tesa, — pertraukė patrulis Lajonsas, — nereikia. Neprivalai nie- 
ko sakyt. 

— Kada paskutinįkart matėt savo dukrą? — paklausė detektyvė, 
įsiterpusi pasitaikius progai. 

— Vakar vakare, be penkiolikos vienuoliktą, —- automatiškai atsa- 
kė pareigūnė, tarsi kartotų išmoktą tekstą. — Visada aplankau Sofi 
prieš pradėdama pamainą. 

Didi susiraukė. 

— Išvykot be penkiolikos vienuoliktą į vienuoliktos valandos pa- 
mainą. Spėjat nuvažiuoti iki Freminghemo nuovados per penkiolika 
minučių? 

Patrulė Leoni papurtė galvą: 

— Nevažiuoju į nuovadą. Patruliniais automobiliai grįžtam namo, 
tad pamainą pradedam vos sėdę prie vairo. Iš automobilio pranešiau 
raštinei, kad pradedu pamainą. Jie paskyrė man patruliavimo terito- 
riją ir išvykau. 

Didi linktelėjo. Niekad nebuvusi valstijos patrulė, nežinojo tvar- 
kos. Tačiau kartu žaidė su patrule žaidimą. Žaidimo pavadinimas — 
nustatyk psichinę įtariamojo būklę. Kai patrulei Leoni išsprūdo šis 
tas svarbaus, 0 jos uolusis advokatas tai neigė, teigdamas, kad jo 
klientė yra patyrusi smegenų sukrėtimą ir dėl to nieko nesuvokia, 
Didi aiškėjo, kad į kitus nesunkiai patikrinamus klausimus Leoni at- 
sakė visiškai sąmoningai. Pavyzdžiui, jei Leoni sugebėjo prisiminti, 
kada tiksliai susisiekė su raštine, kur patruliavo ir t. t., tada kodėl 
derėtų manyti, kad ji klaidingai prisimena, kaip nušovė savo vyrą? 

Patyręs detektyvas žinojo, kaip žaisti tokius žaidimus. Galbūt 
prieš keletą valandų Didi nebūtų jų žaidusi su savo kolege. Galbūt 
būtų buvusi atlaidesnė sumuštai patrulei Leoni, būtų apklaususi ją 
kolegiškiau. Bet tai buvo prieš valstijos patruliams ištrypiant nusi- 
kaltimo vietą ir apsitveriant tylos įžadų sieną. 


Didi neatleidžia. Ir nepamiršta. 

Be to, šiuo metu ji neturėjo noro tirti dingusio vaiko bylos. Bet 
apie tai negalėjo prasitarti net Bobiui. 

— Tai be penkiolikos vienuolika aplankėt dukrą... - kamantinėjo 
toliau. 

— Sofi jau miegojo. Pabučiavau ją į skruostą. Ji... apsivertė, užsi- 
tempė antklodę. 

— O vyras? 

— Apačioje. Žiūrėjo televizorių. 

— Ką žiūrėjo? 

— Neįsidėmėjau. Gėrė alų. Dėl to neatkreipiau dėmesio. Norėjau... 
būdavo geriau, kai jis negerdavo. 

— Kiek butelių išgėrė? 

— Tris. 

— Skaičiavot? 

— Pamačiau tuščius butelius prie kriauklės. 

— Jūsų vyras turėjo bėdų su alkoholiu? — tiesmukai paklausė Didi. 

Tada pagaliau Leoni pakėlė akis į Didi; žvelgė sveikąja akimi, 
nes kita veido pusė buvo baisiai sumušta ir ištinusi. 

— Brajanas būdavo namuose po šešiasdešimt dienų iš eilės be jo- 
kio užsiėmimo. Aš dirbau. Sofi lankė mokyklą. O jis neturėjo ką 
veikti. Kartais gerdavo. O kartais... nepakakdavo net gėrimo. 

— Tai jūsų vyras prieš jūsų valią išgėrė tris butelius alaus ir jūs vis 
vien palikote jį su dukra? 

—Ė... — vėl pamėgino įsiterpti patrulis Lajonsas. 

Tačiau Tesa Leoni atsakė: 

— Taip, ponia. Palikau savo dukterį su girtu patėviu. Bet jei bū- 
čiau žinojus... Būčiau užmušus jį tada, po velnių. Būčiau nušovus jį 
vakar vakare! 

— Ei... — Advokatas pašoko nuo kėdės. Bet nei Didi, nei Leoni 
nekreipė į jį dėmesio. 

— Kas nutiko jūsų dukrai? — panoro sužinoti Didi. - Ką jūsų vyras 
jai padarė? 

Leoni išsyk ėmė traukyti pečiais. 

— Jis man nesakė. Grįžau namo, užlipau viršun. Ji turėjo gulėti 


43 


lovoje. Arba žaisti ant grindų. Bet... ne. Ieškojau, ieškojau ir ieškojau. 
Sofi buvo dingus. 

— Jis jai buvo kada sudavęs? 

— Retsykiais įsiusdavo ant manęs. Bet nesu mačius, kad būtų su- 
davęs ir jai. 

— Gal kai likdavo vienas? Jūs dirbat visą naktį. Jis pasilikęs su ja. 

— Ne! Klystat. Būčiau žinojus! Ji būtų man pasakius. 

— Tada pasakykit man, Tesa. Kas nutiko jūsų dukrai? 

— Nežinau! Po velnių. Ji dar maža mergaitė. Koks vyras skriaustų 
vaiką? Koks vyras galėtų taip pasielgt? 

Patrulis Lajonsas uždėjo jai ant pečių rankas, lyg mėgintų nura- 
minti. Bet patrulė Leoni išsimuistė. Akivaizdžiai sudirgusi atsisto- 
jo. Deja, šis judesys atėmė per daug jėgų — beveik išsyk ji nusviro 
į šoną. 

Patrulis Lajonsas piktai šnairuodamas į Didi pagavo patrulę už 
rankos ir atsargiai nuleido ant sofos. 

— Ramiai, — tarė dusliai patrulei vis varstydamas detektyvus pik- 
tu žvilgsniu. 

— Jūs nieko nesuprantat, nieko nesuprantat, — murmėjo motina 
patrulė. Nebeatrodė nei graži, nei gležna. Veidas nenatūraliai išblyš- 
ko, rodėsi, kad ji apsivems, delnu tapšnojo per sofos sėdynę. — Sofi 
drąsi ir veržli. Bet bijo tamsos. Tamsa jai varo siaubą. Kai buvo be- 
veik trejų, įsiropštė į mano patrulinės mašinos bagažinę, užsitrenkė 
1r be perstojo klykė. Kad būtumėt girdėję, kaip ji klykė. Tada žino- 
tumėt ir suprastumėt. 

Leoni nusigręžė į patrulį Lajonsą. Paėmė jo stambius, mėsingus 
delnus ir viltingai pažvelgė: 

— Pasakyk, kad ji saugi. Juk ja pasirūpintum? Parvesk ją namo. 
Šeinai, kol nesutemo. Kol nesutemo. Prašau, prašau, maldauju tavęs, 
prašau. 

Atrodė, kad Lajonsas nesupranta, kaip jam elgtis, kaip nuraminti 
palūžusią moterį. Jis vis laikė Leoni už pečių, tad čiupti šiukšlių dė- 
žę ir spėti laiku pakišti po išblyškusiu moters veidu teko Didi. Leoni 
vėmė, kol sausai užsikosėjo, tada išvėmė dar šiek tiek. 

— Galva, - suaimanavo dribdama ant sofos. 


— Kas trukdo mūsų pacientei? Visi ne medikai, eikit lauk! — Su- 
grįžo Marla ir jos partneris. Jie įsiveržė į kambarį, stambioji medikė 
pervėrė Didi piktu žvilgsniu. Detektyvai suprato užuominą ir pa- 
traukė gretimos virtuvės link. 

Tačiau Leoni čiupo Didi už riešo. Išbalusios rankos jėga nustebi- 
no ir privertė stabtelėti. 

— Mano dukrai reikia jūsų pagalbos, — sušnabždėjo pareigūnė, kol 
greitosios pagalbos medikai ištiesė jos kitą L ir prijungė lašelinę. 

— Aišku, - kvailai atsakė Didi. 

— Privalot ją surasti. Pažadėkit man! 

— Pasistengsim.... 

— Pažadėkit! 

— Gerai, gerai, — išgirdo save sakant Didi. - Mes ją surasim. Be 
abejo. O jūs... važiuokit į ligoninę. Greičiau sveikit. 

Marla su porininku perkėlė Leoni ant gulto. Pareigūnė vis muis- 
tėsi, mėgino nustumti juos šalin, prisitraukti prie savęs Didi. Sunku 
pasakyti. Per kelias sekundes medikai ją pririšo prie neštuvų ir nešė 
pro duris, o patrulis Lajonsas stoiškai sekė įkandin. 

Advokatas pasiliko su detektyvais ir, suėjus iš verandos į kamba- 
rį, įteikė jiems vizitinę kortelę. 

— Manau, suprantat, kad tai neatleistina. Mano klientė nė karto 
nepasinaudojo savo teise tylėti ir, kaip patys Žinot, ji patyrė smegenų 
sukrėtimą. 

Advokatas pasisakęs taip pat išvyko, ir Didi su Bobiu liko vieni 
virtuvėje. Didi nebereikėjo užsidengti nosies. Ji negalėjo atsikvošėti 
nuo pokalbio su pareigūne Leoni, kad pajustų kvapą. 

— Nejau tik man atrodo, - tarė Didi, - kad Tesos Leoni veidą 1š- 
gražino mėsos plaktuku? 

— Bet vis dėlto jos rankos nė menkiausiai nesužalotos, - paminėjo 
Bobis. — Nei nulūžusių nagų, nei nubrozdintų krumplių. 

— Tai kažkas ją gerai priskaldė, o ji net nepakėlė rankos apsigin- 
ti? — skeptiškai paklausė Didi. 

— Tik galiausiai nušovė, - lyg tarp kitko pataisė detektyvas. 

Sumišusi Didi užvertė akis, nes jai tai visai nepatiko. Tesos Leoni 
veido sumušimai atrodė gana tikroviški. Kaip ir rūpestis dėl dukros 


dingimo. Tačiau įvykio vieta... be grumtynių. Patyrusi pareigūnė, 
pirmiausia išsitraukusi pistoletą, nors turėjo visą diržą kitų savigy- 
nos priemonių, moteris, taip emocingai davusi parodymus, kartu uo- 
liai vengusi žiūrėti į akis... 

Detektyvei labai kėlė nerimą įvykio vieta, o gal pareigūnė, sučiu- 
pusi ją už rankos ir maldavusi surasti dingusį vaiką. 

Šešiametę Sofi Leoni, bijančią tamsos. 

„Dieve. Ši byla bus skausminga.“ 

— Atrodo, juodu smarkiai susiriejo, — pasakė Bobis. — Jis jai sti- 
priai sudavė, parbloškė ant grindų, ji išsitraukė ginklą. Sužinojo, kad 
dukra dingus, tik vėliau. Ir, be abejo, suprato, kad ką tik nužudė 
vienintelį žmogų, galbūt galėjusį pasakyti, kur yra Sofi. 

Didi svarstydama linktelėjo. 

— Mano klausimas štai koks: kuris instinktas patrulei pirmes- 
nis — apginti save ar kitus? 

— Apginti kitus. 

— O motinos? Apginti save ar vaiką? 

— Savo vaiką. 

— Bet vis dėlto, nors patrulės Leoni dukra dingusi be Žinios, pir- 
miausia ji pranešė savo sąjungos atstovui ir geram advokatui. 

— Gal ji nelabai gera patrulė? — paklausė Bobis. 

— Gal ji nelabai gera motina? - atsakė Didi. 


Įsimylėjau aštuonerių. Visai kitaip, nei galvojate. Įsilipau į priešais 
namą augantį medį, atsisėdau ant žemesnės šakos ir įsispoksojau į 
saulės iškepintos vejos plotelį apačioje. Mano tėvas tikriausiai buvo 
darbe. Jam priklausė automobilių remonto dirbtuvės, kurias daž- 
niausiai atidarydavo šeštą ryto, 0 grįždavo tik po penkių vakare. 
Mano motina tikriausiai miegojo. Ji leisdavo dienas aklinoje tėvų 
miegamojo tamsoje. Kartais ji mane pašaukdavo, kad atneščiau kokį 
niekniekį, — stiklinę vandens ar sausainių. Tačiau daugiausia ji lauk- 
davo sugrįžtančio tėvo. 

Jis mums paruošdavo vakarienę, ir motina pagaliau išslinkdavo 
Iš savo tamsaus prieglobsčio, kad drauge atsisėstų prie apskrito sta- 
lelio. Ji jam šypsodavosi, kai jis paduodavo jai bulves. Mechaniškai 
kramtydavo, kol jis gergždžiančiu balsu pasakodavo apie savo darbo 
dieną. 

Po vakarienės ji vėl grįždavo į koridoriaus gale glūdinčius šešė- 
lius, galutinai išnaudojusi visos dienos energiją. Aš suplaudavau in- 
dus. Tėvas žiūrėdavo televizorių. Devintą gesindavom šviesas. Taip 
baigdavosi eilinė Leoni šeimos diena. 

Anksti supratau, kad nereikia kviesti klasės draugų į svečius. 
Taip pat supratau, jog svarbu būti tyliai. 

Buvo karšta, ėjo liepa, ir prieš mane driekėsi dar viena begalinė 
diena. Tikriausiai kiti vaikai ją leido kokioje nors stovykloje arba 

pliuškenosi viešajame baseine. O tie laimingieji, kurie turėjo puikius 
tėvus, tikriausiai su visa šeima leido laiką paplūdimy. 

Aš sėdėjau medyje. 

Pamačiau mergaitę. Ji važiavo nuostabiu rausvu dviračiu su iš po 
raudono šalmo plevėsuojančiom šviesiom garbanom. Ji žvilgtelėjo 
aukštyn ir pastebėjo mano liesas kojas. Jos stabdžiai sucypė po ma- 
nim, ir ji sužiuro viršun. 

— Mano vardas Džiulijana Sofija Hau, — tarė ji. — Neseniai čia 
atsikėliau. Eime pažaisti pas mane. 

Taip ir padariau. 

Džiulijana Sofija Hau taip pat buvo aštuonerių metų. Jos tėvai bu- 
vo ką tik atsikėlę į Freminghemą iš Harvardo. Tėvas finansininkas, 
o mama likdavo namie ir tvarkydavo namus arba pjaustydavo plutą 
nuo sumuštinių su riešutiniu sviestu. 

Pagal nerašytą susitarimą visada žaisdavome pas Džiulijaną. Ji 
turėjo didesnį kiemą su tikra veja. Ir žolės purkštuvą su Disnėjaus 
undinėlės galva bei pripučiamą undinėlės čiužyklę į vandenį. Žais- 
davome valandų valandas, o tada jos mama mums atnešdavo limo- 
nado su rausvais raitytais šiaudeliais ir storai supjaustyto arbūzo. 

Džiulijana turėjo vienuolikos metų brolį Tomą, kuris buvo „tikra 
rakštis subinėj“. Ji taip pat turėjo penkiolika pusseserių ir pusbro- 
lių bei begales tetų ir dėdžių. Atėjus karščiams visa jų šeima susi- 
rinkdavo pas senelę pietų pakrantėje ir eidavo į paplūdimį. Kartais 
Džiulijana supdavosi karuselėje ir laikė save tikra žalvarinio žiedo 
ase, nors kol kas dar ir nepavyko jo pagriebti, tačiau trūko visai 
nedaug. 

Aš neturėjau nei pusbrolių, nei pusseserių, nei dėdžių, nei tetų ir 
net senelės, gyvenančios pietų pakrantėje. Užtat papasakojau Džiu- 
lijanai, kaip mano tėvai susilaukė kūdikio, kai man buvo ketveri. 
Tačiau kūdikis gimė mėlynas, ir daktarai turėjo užkasti jį į žemę, o 
grįžusi motina persikėlė į savo miegamąjį. Kartais ji imdavo verkti 
vidury dienos. Kartais ji imdavo verkti vidury nakties. 

Tėvas liepė apie tai nekalbėti, bet vieną dieną radau batų dėžę už 
tėčio boulingo kamuolio spintoje. Dėžėje gulėjo žydra kepuraitė, žy- 
dra antklodėlė ir pora žydrų batukų. Ten taip pat buvo visiškai balto 


kūdikio raudonomis lūpomis nuotrauka. Po nuotrauka kažkas buvo 
parašęs Džozefas Endriu Leoni. 

Tad tikriausiai turėjau broliuką, vardu Džo, tačiau jis numirė, 
ir nuo to laiko tėvas įsitraukė į darbą, o motina — į nepaliaujamą 
raudą. 

Džiulijana susimąstė. Nusprendė, kad reikia paaukoti mišias už 
kūdikėlį Džo, tad atsinešė rožančių. Ji pamokė, kaip apsivynioti 
aplink pirštą tamsius žalius karoliukus ir sukalbėti maldelę. Tuomet 
turėjome sugiedoti giesmę, todėl sugiedojome „Betliejaus tvartely“, 
nes ji buvo apie kūdikėlį 1r mes maždaug mokėjome žodžius. Tuo- 
met atėjo laikas kalbai. 

To ėmėsi Džiulijana. Ji buvo girdėjusi kalbą savo senelio laido- 
tuvėse. Ji padėkojo Viešpačiui, kuris priglaudė kūdikėlį Džo. Ji pa- 
minėjo, jog gerai, kad jam neteko kentėti. Tuomet pasakė, kad jis 
puikiai leidžia laiką danguje žaisdamas pokerį ir stebėdamas mus 
Iš viršaus. 

Tuomet ji abiem rankom suėmė manąsias ir išreiškė užuojautą dėl 
mano netekties. 

Prapliupau verkti ir taip garsiai kūkčioti, jog net pati išsigandau. 
Tačiau Džiulijana tik tapšnojo man per nugarą. „Ramiai, ramiai“, — 
sakė ji. Tada ji pravirko drauge, ir atskubėjo jos mama pasižiūrėti, ko- 
dėl keliame tokį triukšmą. Pagalvojau, kad Džiulijana viską pasakys 
mamai. Tačiau ji tiesiog pareiškė, jog mums skubiai reikia sausainių 
su šokolado gabalėliais. Todėl jos mama nuskubėjo į namą ir iškepė 
mums jų visą kalną. 

Štai kokia draugė buvo Džiulijana Sofija Hau. Galėjai išsiverkti 
jai ant peties ir patikėti savo paslaptis. Galėjai žaisti jos kieme ir būti 
tikra, kad ji tau duos geriausius savo žaislus. Galėjai būti pas ją ir 
dalytis šeimos apsuptimi. 

Kai mane suėmė sąrėmiai, įsivaizdavau, jog Džiulijana laiko ma- 
ne už rankos. O pagimdžiusi dukrą, pavadinau ją vaikystės draugės 
garbei. 

Deja, Džiulijana nieko apie tai nežino. 

Ji su manim nesišneka jau daugiau nei dešimt metų. 

Kurį laiką Džiulijana Sofija Hau buvo geriausias dalykas mano 

gyvenime, tačiau paaiškėjo, kad aš buvau blogiausias dalykas jos 
gyvenime. 
Kartais tokia būna meilė. 


Greitosios pagalbos automobilio gale seselė reguliavo lašelinės skys- 
čius. Ji pačiu laiku pakišo kibirą, kad nusivemčiau. 

Mano skruostas degė. Į sinusus buvo priplūdę kraujo. Reikėjo lai- 
kytis. Labiausiai norėjau užsimerkti ir priversti pasaulį dingti. Man 
skaudėjo akis nuo šviesos. Prisiminimai svilino smegenis. 

— Pasakykite savo vardą, — tarė seselė, vėl patraukdama mano 
dėmesį. 

Pravėriau burną. Tačiau nepasigirdo nė vienas žodis. 

Ji pasiūlė man gurkšnį vandens, padėjo nuvalyti sukepusias lūpas. 

— Tesa Leoni, - pagaliau man pavyko. 

— Kuri šiandien diena, Tesa? 

Akimirką negalėjau atsakyti. Į galvą nešovė jokie skaičiai, ir ma- 
ne suėmė panika. Sugebėjau įsivaizduoti vien tuščią Sofi lovelę. 

— Kovo trylikta, - galiausiai sušnibždėjau. 

— Du plius du? 

Dar viena pauzė. 

— Keturi. 

Marla sumurmėjo, pataisydama vamzdelį, kuriuo į mano ranką 
tekėjo skaidrus skystis. 

— Graži mėlynė, - tarė ji. 

Nieko neatsakiau. 

— Grožiu gali lygintis su mėlyne ant pusės tavo nugaros. Gal vyras 
nešioja kaustytus batus? į 

Nieko neatsakiau, tik įsivaizdavau besišypsantį dukters veidą. 

Automobilis lėtėjo, galbūt atvykome į priimamąjį. Galėjau tik tikėtis. 

Marla į mane įsižiūrėjo: 

— Tiesiog nesuprantu, — šiurkščiai tarė ji. - Juk esi policininkė. Esi 
treniruota ir pati vyksti į tokius iškvietimus. Juk tokie žmonės geriau 
nei kiti turėtų Žinoti... - Atrodo, ji susigriebė. — Na, tikriausiai taip jau 
būna, ar ne? Buitiniai konfliktai kyla įvairiose socialinėse grupėse. 
Netgi tarp Žmonių, kurie išmano tuos dalykus. 


Greitoji sustojo. Po trisdešimties sekundžių durys atsidarė, ir aš 
išriedėjau į dienos šviesą. 

Į Marlą daugiau nebežiūrėjau. Buvau įbedus žvilgsnį į pilką kovo 
dangų virš galvos. 

Ligoninėje visi iškart sujudo. Priimamajame prie mūsų priėjo se- 
selė ir palydėjo į apžiūros kambarį. Reikėjo užpildyt daug popierių, 
taip pat ir konfidencialumo apie paciento informaciją formą. Seselė 
mane patikino, jog daktaras su niekuo neaptarinės mano būklės, net 
su teisėsaugos pareigūnais, nes taip pažeistų daktaro ir paciento kon- 
fidencialumo įstatymą. Ji nesakė, tačiau aš žinojau, jog įrašai apie 
mano būklę buvo laikomi neutraliais ir gali tapti pretekstu šaukimui 
į teismą. Tai reiškia, jog bet kas, ką pasakysiu daktarui, bus įtraukta 
į įrašus... 

Visada kur nors yra plyšys. Paklauskite bet kurio policininko. 

Baigusi pildyti popierius seselė ėmėsi kito darbo. 

Vakar vakare sugaišau penkiolika minučių, kad apsivilkčiau uni- 
formą. Pirmiausia paprastos juodos kelnaitės ir juoda sportinė lie- 
menėlė, paskui juodi šilkiniai apatiniai marškiniai, kad odos nenu- 
trintų vėliau apsivelkama neperšaunama liemenė. Apsimoviau juodas 
paprastas puskojines, tada mėlynas kelnes su šviesą atspindinčiomis 
mėlynomis juostelėmis. Užsivarsčiau batus, nes iš patirties Žinojau, 
kad pėdas sunku pasiekti apsivilkus liemenę. Taigi kojinės, kelnės, 
batai, paskui grįžtu prie viršutinės dalies, apsivelku stambią liemenę, 
tada - golfą, priklausomai nuo oro, ir galiausiai - žydrus marškinius. 
Pasitaisiau liemenę ir susikišau tris sluoksnius — šilkinius apatinius 
marškinius, golfą ir marškinius — į kelnes. Susijuosiau kelnes storu 
juodu diržu. Dabar esu pasirengusi. 

Juodos odos diržas, kuriuo apsijuosiu ir pritvirtinu lipukais, sve- 
ria devynis kilogramus. Tuomet iš miegamojo ginklų seifo išsitraukiu 
pusiau automatinį „Sig Sauer“ ir įsikišu jį į dėklą ant dešiniojo klubo. 
Prie diržo priekio prisisegu mobilųjį telefoną, prie dešinio peties — 
tarnybinį pranešimų gaviklį. Pasitikrinu ant kairiojo klubo kabančią 
raciją, porą šovinių dėtuvių, teleskopinę lazdą, ašarinių dujų balionėlį, 
porą antrankių ir elektrošoką. Tuomet į kairės rankovės kišenėlę įsi- 
dedu tris rašalinius parkerius. 


Ir galiausiai pagrindinis akcentas — patrulio kepurė. 

Visuomet patyrinėdavau save veidrodyje. Patrulio uniforma — 
ne vien išvaizda, tai — pojūtis. Tarnybinio diržo svoris slegia mano 
klubus. Stambi neperšaunama liemenė plokština krūtinę ir platina 
pečius. Skrybėlė žemai nusklembta, ir jos kraštas meta neperregimą 
šešėlį ant akių. 

Pasiruošusi tarnybai. Neparodyk, kad bijai. 

Seselė mane nurengė. Nuvilko žydrus marškinius, golfą, neper- 
šaunamą liemenę, apatinius marškinius, liemenėlę. Nuavė batus, nu- 
movė kojines, nusegė diržą, numovė kelnes ir galiausiai kelnaites. 

Kiekvieną drabužį sudėjo į maišelį su etikete kaip įkalčius, kurių 
prireiktų, jei policija nuspręstų kelti prieš mane bylą. 

Galiausiai ji nusegė mano auksinius auskarus, laikrodį ir nuėmė 
vestuvinį žiedą. Sakė, kad atliekant tomogramą negalima dėvėti pa- 
puošalų. 

Seselė man padavė ligoninės drabužius, tuomet išbėgo su mano 
supakuotais rūbais ir asmeniniais daiktais. Nejudėjau. Tiesiog gulė- 
jau netekusi uniformos ir jausdama gėdą dėl nuogumo. 

Koridoriuje girdėjau televizorių, per kurį skelbė mano dukters 
vardą. Tikriausiai paskui rodė nuotrauką, darytą šį rugsėjį. Sofi 
vilkėjo mėgstamiausią geltoną rauktą palaidinukę. Ji buvo truputį 
pasisukusi, žvelgė į objektyvą didelėmis mėlynomis akimis ir žavin- 
gai šypsojosi, nes labai mėgo fotografuotis, o ši nuotrauka jai ypač 
patiko dėl to, jog buvo iškritęs viršutinis dantis. Už jį dantukų fėja 
atnešė jai visą dolerį, kurį ji nekantravo išleisti. 

Mano akys degė. Jaučiau nesiliaujantį skausmą. Žodžiai, kurių 
negalėjau ištarti. Vaizdai, kurių negalėjau išmesti iš galvos. 

Seselė grįžo. Padėjo apsivilkti chalatą, paskui pavertė mane ant 
šono, kad jį surištų už nugaros. 

Atėjo du medikai. Jie išvežė mane į tomografijos kabinetą, o aš 
stebėjau virš galvos susiliejančių lubų plytelių srautą. 

— Laukiatės? — paklausė vienas. 

— Ką? 

— Ar esate nėščia? 

— Ne. 


— Klaustrofobikė? 

— Ne. 

— Tuomet bus vieni niekai. 

Mane įvežė į kitą sterilų kambarį, kurio didžiąją dalį užėmė di- 
delė spurgos formos mašina. Medikai man stotis neleido, bet patys 
mikliai perkėlė ant stalo. 

Man buvo liepta nejudėti, kol rentgenas sukosi apie galvą skenuo- 
damas kaukolę. Kompiuteris iš dviejų dimensijų rentgeno nuotraukų 
sumontuos erdvinį modelį. 

Po pusvalandžio daktarai turės visą mano galvos ir kaulų vaizdą, 
kuriame matys visus patinimus, lūžius ir kraujavimą. 

Pasak mediko, viskas labai paprasta. 

Gulėdama ant stalo mąsčiau, kaip giliai gali prasiskverbti ske- 
neris. Ar jie pamatys vaizdus, kuriuos matau užsimerkus? Kraujas, 
trykštantis ant sienos už mano vyro nugaros, sukniubimas ant vir- 
tuvės grindų. Iš nuostabos besiplečiančios vyro akys, žvelgiančios į 
ant raumeningos krūtinės ryškėjančias raudonas dėmes. 

Brajanas slysta žemyn, žemyn, žemyn. Stoviu virš jo ir stebiu 
akyse gęstančią šviesą. 

— Aš myliu tave, - sušnabždėjau vyrui, prieš pat išnykstant švie- 
sai. — Atleisk man. Atleisk man. Aš myliu tave... 

Jaučiu skausmą vėl ir vėl. 

Mašina judėjo. Užsimerkiau ir leidau sau paskutinį prisiminimą 
apie vyrą. Paskutiniai jo žodžiai, mirštant ant virtuvės grindų. 

— Atleisk, — sušvokštė Brajanas, trijų kulkų suvarpyta krūtine. — 
Tesa... myliu... tave... dar labiau. 


Kai Brajano Darbio kūnas buvo išneštas, o Tesa Leoni išvežta į ligo- 
ninę, pagrindiniai žmogžudystę liečiantys formalumai buvo sutvar- 
kyti ir 1mtasi šešiametės Sofi Leoni paieškos. 

Turėdama tai omeny, Didi sukvietė pareigūnų komandą į autobu- 
siuką ir ėmėsi juos muštruoti. 

Liudininkai. Didi norėjo, kad visi pareigūnai pateiktų trumpą 5ą- 
rašiuką kaimynų, kuriuos vertėtų apklausti dar kartą. Šioms apklau- 
soms ji paskyrė šešis žmogžudysčių skyriaus detektyvus ir liepė kuo 
skubiau imtis užduoties. Jei tarp jų atsirastų patikimas liudytojas ar 
potencialus įtariamasis, ji norėjo nustatyti jų tapatybę ir trejetą mi- 
nučių pasikalbėti. 

Stebėjimo kameros. Bostone jų buvo apstu. Miesto valdžia jas 
naudojo eismui stebėti. Verslininkai jas statydavo dėl saugumo. Di- 
di paskyrė trijų žmonių komandą, kuri turėjo peržvelgti pastarųjų 
dvylikos valandų filmuotą medžiagą trijų kilometrų spinduliu, pra- 
dedant kameromis arčiausiai namų. 

Galimi pažįstami. Draugai, šeima, kaimynai, mokytojai, auklės, 
darbdaviai — jei kuris nors yra įkėlęs koją į šį būstą, Didi norėjo jų 
pavardžių sąrašo per keturiasdešimt penkias minutes. Labiausiai ją 
jo išgręžti iki paskutinio siūlo. Reikėjo išknisti visus finansinius ir 
kriminalinius duomenis, susijusiais su šiais asmenimis, atlikti kratą 

namuose, jei pareigūnams pavyktų įeiti į vidų. Pareigūnai turėjo at- 
skirti geruosius nuo blogųjų, ir to turėjo griebtis tuojau pat. 

Kiti žmonės, pažinoję šeimą. Priešai vyro darbe, patrulės Leoni 
sučiupti nusikaltėliai, aistringų romanų partneriai arba ilgalaikiai iš- 
tikimi draugai. Kiti žmonės, pažinoję Brajaną Darbį ir Tesą Leoni. 
Kuris nors iš jų gali Žinoti, kas nutiko šešiametei mergaitei, kurią 
paskutinįkart matė gulint lovoje. 

Laikas nebuvo jų sąjungininkas. „Pirmyn į gatvę, laikas tiksi“, — 
komandavo Didi. 

Tuomet ji užsičiaupė ir paleido juos dirbti. 

Bostono detektyvai išsinešdino. Viršininkas linktelėjo. Juodu su 
Bobiu grįžo į namą. 

Didi kolegoms patikėjo persijoti visas šeimos istorijos smulkme- 
nas. O pati norėjo įsijausti į paskutines aukos gyvenimo valandas. 
Sugerti nusikaltimo vietą. Persismelkti menkiausiomis buitinėmis 
detalėmis, nuo sienų spalvų iki dekoratyvinių niekučių. Į šią vietą 
pažvelgti tūkstančiais kampų, įsiminti, perdėlioti, mintyse čia ap- 
gyvendinti mažą mergaitę, jūreivį tėvą ir patrulę motiną. Šis namas, 
šie trys gyvenimai ir pastarosios dešimt valandų. Tai buvo jos tiks- 
las. Namai, šeima ir kelių gyvenimų susidūrimas, lydimas tragiškų 
padarinių. 

Didi reikėjo įsižiūrėti, pajusti, įsigyventi. Tuomet ji sugebės iš- 
narstyti šeimą iki niūriausios paslapties, kuri savo ruožtu nurodys, 
kur yra Sofi Leoni. 

Didi šlykščiai sutampė skrandį. Ji stengėsi išmesti tai iš galvos 
drauge su Bobiu žengdama į krauju aptaškytą virtuvę. 

Pagal susitarimą pradėjo nuo viršutinio aukšto, kuriame buvo du 
miegamieji su stoglangiais, atskirti vonios kambario. Pagrindinio 
miegamojo langai ėjo į gatvę. Daugiausia vietos jame užėmė didžiu- 
lė dvigulė lova su paprasta medine galvūgalio lenta ir tamsiai mėly- 
na antklode. Didi iškart pastebėjo, jog miegamasis labiau priklausė 
jam, o ne jai. Ir nė viena kambario detalė nepakeitė jos nuomonės. 

Plati ąžuolu apkalta spintelė tiesiog rėkė apie viengungiškas die- 
nas. Ant jos stovėjo devyniasdešimties centimetrų įstrižainės tele- 
vizorius — nustatytas tarptautinio sporto kanalas. Blyškios baltos 


sienos, plikos medinės grindys. „„Panašiau į laikiną viešbučio kam- 
barį nei į jaukius namus“, — pamanė Didi. Vieta, skirta permiegoti, 
persirengti ir išeiti. 

Didi atidarė spintą. Tris ketvirtadalius užėmė pagal spalvą sudė- 
lioti, standžiai išlyginti vyriški marškiniai. Ten kabėjo ir pustuzinis 
tvarkingų mėlynų džinsų. Šalia voliojosi medvilninių marškinėlių ir 
kelnių kratinys, pora patrulio uniformų, viena paradinė uniforma ir 
viena morkinė gėlėta suknelė. 

— Spintoje jo drabužių gerokai daugiau. —- Didi pranešė Bobiui, 
apžiūrinėjančiam spintą. 

— Žmogų galima nužudyti ir dėl menkesnių smulkmenų, - sutiko jis. 

— Rimtai, pasižiūrėk. Marškiniai sudėlioti pagal spalvą, išlyginti 
džinsai. Brajanas Darbis buvo ne šiaip pedantiška ir ribinė asmeny- 
bė, bet ir beveik visai nučiuožęs. 

— Bet to, jis išsipūtė. Pažiūrėk į šitą. — Pirštinėtomis rankomis 
Bobis pakėlė įrėmintą nuotrauką. Didi apžiūrėjo tuščią ginklų seifą, 
kurį aptiko spintos kairėje, ir atsisuko į jį. 

Nuotraukoje Tesa Leoni buvo apsivilkusi oranžine suknele ir 
baltu megztuku, rankose laikė puokštę tigrinių lelijų. Šalia jos sto- 
vėjo Brajanas Darbis, į rudo švarko atlapą įsisegęs tigrinės lelijos 
žiedą. Priešais juos — mergaitė, tikriausiai Sofi Leoni, apsivilkusi 
tamsiai žalią aksominę suknelę, ant galvos užsidėjusi tigrinių lelijų 
vainiką. Visi trys šypsojosi kamerai — laiminga laimingos šeimos 
diena. 

— Vestuvinė nuotrauka, —- sumurmėjo Didi. 

— Ir aš taip manau. Pažvelk į Darbį. Pažiūrėk, kokie jo pečiai. 

Didi įdėmiai apžiūrėjo buvusį jaunikį. „Visai nieko vaikinas“, — 
nusprendė ji. Jis turėjo karininko/policininko žavesio: ežiuku kirpti 
šviesūs plaukai, skeltas smakras, kampuoti pečiai. Tačiau šį įspūdį 
švelnino šiltos rudos akys, kurių kampučiuose nuo šypsenos buvo 
susidariusios raukšlelės. Jis atrodė laimingas, atsipalaidavęs. Iškart 
nepriskirtum jo prie tipų, daužančių žmonas arba lyginančių džinsus. 

Didi atidavė nuotrauką Bobiui. 

— Nesuprantu. Jis buvo laimingas savo vestuvių dieną. Tai nieko 
nereiškia. 


— Ne tai. Savo vestuvių dieną jis buvo smulkesnis. Nuotraukoje jo 
svoris apie aštuoniasdešimt kilogramų. Atrodė sportuojantis, akty- 
vus. Tačiau velionis Brajanas Darbis... 

Didi prisiminė, ką jai prieš tai minėjo Bobis. 

— Sakei, kad jis buvo stambus vaikinas. Maždaug šimto kilogra- 
mų svorio, tikriausiai sunkumų kilnotojas. Taigi vedęs jis nesustorė- 
jo. Nori pasakyti, kad vedęs jis priaugo raumenų? 

Bobis linktelėjo. 

Didi vėl pagalvojo apie nuotrauką. 

— Nelengva gyventi su žmona, kuri turi ginklą, — burbtelėjo. 

Bobis nieko nepasakė apie šį komentarą, ir Didi jam buvo už tai 
dėkinga. 

— Reikia sužinoti, kur jis sportavo. Sužinoti jo tvarkaraštį. Išsiaiš- 
kinti, ar nevartojo papildų. 

— Steroidinė agresija? 

— Reikia išsiaiškinti. 

Iš miegamojo jie perėjo į kambarius jungiančią vonią. Bet šitame 
kambaryje jau buvo justi šeimos dvasia. Ryškiai dryžuota užuolaida 
juosė seną vonią. Geltonais ančiukais margintas kilimėlis gulėjo ant 
plytelėmis išklotų grindų. Medinėse spintelėse jaukiai įsitaisę mėly- 
ni ir geltoni rankšluosčiai. 

Šiame kambaryje jautėsi gyvybė — ant kriauklės krašto padėtas 
Barbės dantų šepetukas, už tualeto bakelio — krepšelis, pilnas rausvų 
gumyčių plaukams, permatomas puodelis burnai skalauti su užrašu 
„Mažoji tėčio princesė“. 

Didi patikrino vaistinėlę. Joje buvo trys receptinių vaistų bute- 
liukai, viename jų migdomieji, išrašyti Brajanui Darbiui. Kitas buvo 
akių tepaliukas, išrašytas Sofi Leoni vardu. Trečiasis skirtas Tesai 
Leoni, nuskausminamieji. 

Ji parodė buteliukus Bobiui. Šis pasižymėjo. 

— Reikia susisiekti su gydytoju. Išsiaiškinti, ar ji buvo patyrusi 
kokią traumą, galbūt darbe. 

Didi linktelėjo. Spintelėje buvo pridėta dar daugybė losjonų, sku- 
timosi putų, peiliukų ir odekolonų. Į akis krito tik gausus pirmosios 
pagalbos priemonių rinkinys. Daugybė pleistrų, įvairiausių dydžių. 


Mušamos moters pasirengimas neišvengiamoms situacijoms ar tie- 
siog aktyviai gyvenančios šeimos bruožas? Ji pažiūrėjo po kriaukle 
ir rado įprastą muilų, tualetinio popieriaus, moteriškų higienos ir 
valymo priemonių rinkinį. 

Jie patraukė toliau. 

Kitas kambarys akivaizdžiai priklausė Sofi. Švelniai rausvos sie- 
nos su vaikiškai žaliomis ir žydromis gėlytėmis. Gėlės formos kili- 
mas. Lentynose vos tilpo lėlės, suknelės ir blizgantys puantai. Tesa 
ir Brajanas gyveno bendrabutyje, o Sofi — stebuklingame sode su 
lakstančiais zuikučiais ir drugeliais išpaišytais langais. 

„Kaip iškrypėliška, — mąstė Didi, — tokioje vietoje ieškoti kraujo 
dėmių.“ 

— Luminolis? —- sumurmėjo ji. 

— Jokių dėmių, - atsakė Bobis. 

Pagal protokolą nusikaltimo vietos specialistai apipurškė Sofi Le- 
oni patalynę luminoliu, kuris reagavo su tokiais kūno skysčiais kaip 
kraujas arba sėkla. Tai, kad pėdsakų neatsirado, rodė, jog patalynė 
švari. Bet tai nereiškė, kad Sofi Leoni niekada nebuvo seksualiai 1š- 
naudojama, o tiesiog tai, kad ja nebuvo seksualiai pasinaudota pas- 
taruoju metu ant šių patalų. Specialistai taip pat apžiūri skalbinius, 
kai būtina, net ištraukia nešvarius baltinius ir iš skalbimo mašinos. 
Kas nepasirūpina išskalbti drabužių balikliu, nustebtų, kiek netikėtų 
dalykų luminolis gali išryškinti ant „švarių“ baltinių. 

Stovėdama stebuklingame sode Didi norėjo sužinoti ir daugiau 
dalykų. 

Ją domino, kas išdažė šio kambario sienas. Tesa? Brajanas? O gal 
visi trys drauge dar tada, kai meilė buvo gyva, o jauna šeima atsida- 
vusi vienas kitam? 

Ją domino, kiek naktų praėjo, kol Sofi pirmąsyk išgirdo suduotą 
smūgį ar negarsų klyksmą. Gal Sofi apskritai nemiegodavo? Galbūt 
Ji sėdėdavo prie virtuvės stalo ar kampe žaisdavo su lėle? 

Galbūt pirmąjį kartą ji nubėgo pas mamą? Galbūt... 

„Jėzau Kristau“. Didi visai nesinorėjo šiuo metu tirti tokios bylos. 

Sugniaužusi kumščius nusigręžė į langą ir susitelkė į blausią ko- 
vo dienos šviesą. 


Bobis stovėjo prie sienos. Tyrinėjo ją akimis, bet netarė nė žodžio. 

Ji ir vėl pasijuto labai dėkinga. 

— Reikėtų susirasti mėgstamiausią minkštą jos žaislą, - pagaliau 
pratarė Didi. 

— Skudurinė lėlė. Žalia suknele, rudais siūlų plaukais, mėlynų sa- 
gų akimis. Gertrūda. 

Didi linktelėjo ir pasižvalgė. Naktinę lemputę ji pastebėjo (tamsa 
varo Sofi siaubą), bet minkštojo žaislo nebuvo matyti. 

— Nematau. 

— Nematė ir pirmoji atvykusi pareigūnė. Kol kas tenka pripažinti, 
kad lėlė taip pat dingo be žinios. 

— O kur jos pižama? 

— Patrulė Leoni sakė, kad dukra vilkėjo ilgą rožinę pižamą su 
geltonais arkliukais. Taip pat nėra nė kvapo. 

Detektyvei šovė mintis: 

— Ojos paltas, kepurė ir žieminiai batai? 

— Neužsirašiau. 

Pagaliau suruseno Didi viltis. 

— Jei nėra palto ir kepurės, vadinasi, ją pakėlė vidury nakties. 
Nedavė laiko persirengt, bet leido pasiimt šiltesnių drabužių. 

— Lavonui nebūtini šiltesni drabužiai, — atsiliepė Bobis. 

Jie išėjo iš kambario ir nurisnojo laiptais. Apžiūrėjo drabužinę, 
batų dėžę ir žieminius apdarus, sukabintus prie laukujų durų. Nei 
vaikiško paltuko, nei kepuraitės, nei batukų. 

— Sofi Leoni išėjo su drabužiais! - džiaugsmingai pareiškė Didi. 

— Sofi Leoni iš namų išėjo gyva. 

— Nuostabu. Taigi mums beliko ją surasti iki sutemstant. 


Jie vėl užkopė į mansardą paieškoti įsilaužimo Žymių apie langus. 
Neradę nusileido su tuo pačiu tikslu. Abi durys buvo gana naujos su 
papildomomis spynomis be jokių laužimosi pėdsakų. Verandoje pa- 
stebėjo, kad langai tokie seni ir išbrinkę, kad apskritai nebeatsidarė. 

Išties namas atrodė saugus. Sprendžiant iš Bobio minos, jis to ir 
tikėjosi, kaip, beje, ir Didi. Liūdna, kad dažniausiai ieškomi vaikai 
dingsta namiškių, 0 ne svetimų iniciatyva. 


Juodu apėjo svetainę, priminusią Didi miegamąjį. Nykios sienos, 
lentinės grindys, užklotos rusva kilimine danga. Juoda odinė kam- 
pinė sofa buvo panašesnė į jo, o ne į jos pirkinį. Viename sofos gale 
gulėjo apynaujis nešiojamasis kompiuteris, įjungtas į elektros liZ- 
dą. Kambarį taip pat puošė plazminis televizorius, pakabintas virš 
dailios krūvelės aparatūros: aukštos klasės muzikos, vaizdo diskų 
grotuvo ir žaidimų konsolės. 

— Berniukų žaislai, — leptelėjo Didi. 

— Inžinierius, - pakartojo Bobis. 

Detektyvė apžiūrėjo nedidelį vaikišką stalelį, pastatytą į kampą 
Sofi darbeliams. Vienoje jo pusėje gulėjo šūsnis balto popieriaus la- 
pų. Viduryje — dėžutė su kreidelėmis. Ir viskas. Ant stalo nebuvo 
jokių pradėtų piešinių. Ant sienų nekabėjo nė vieno jos šedevro. ,,La- 
bai tvarkinga šešiametė“, — pagalvojo Didi. 

Namų griežtumas pamažu ėmė ją slėgti. Žmonės taip negyvena, 
o Žmonėms, auginantiems vaikus, apskritai taip gyventi negalima. 

Jie perėjo į virtuvę, kurioje Didi atsistojo kiek įmanoma toliau 
nuo apie lavoną apibrėžtos linijos. Be kraujo dėmės, šukių ir išvar- 
tytų kėdžių, virtuvė buvo tokia pat nuosaiki kaip ir kiti kambariai. 
Trisdešimties metų senumo tamsaus medžio spintelės, paprasta balta 
įranga, dėmėti laminuoti paviršiai. „Aleksas pirmiausia išmėžtų ir 
atnaujintų virtuvę“, — pagalvojo Didi. 

Tik ne Brajanas Darbis — jis sukišo pinigus į namų elektroniką, 
odinę sofą, automobilį. Bet ne į patį namą. 

— Jie stengėsi dėl Sofi, — garsiai sumurmėjo Didi, — bet ne dėl 
vienas kito. 

Bobis pažvelgė į ją. 

— Tik pagalvok, - tęsė toliau. — Senas namas yra senas namas. 
Jeigu nuosekliai galvotume, laivo inžinierius turėtų mokėti naudo- 
tis elektriniais įrankiais. Jųdviejų pajamos sudarė kokius du šimtus 
tūkstančių per metus, be to, Brajanas Darbis gaudavo po šešiasde- 
šimt dienų atostogų. Taigi jie turėjo būtinų įgūdžių, laiko ir lėšų, 
kurių galėtų paskirti namui. Bet neskyrė. Tik Sofi kambariui. Jos 
kambarys šviežiai išdažytas, su naujais baldais, graži patalynė ir taip 
toliau. Jie stengėsi dėl jos, bet ne dėl savęs. Verčia susimąstyti, ku- 
rose jų gyvenimo srityse galiojo ši taisyklė. 


60 


— Dauguma tėvų gyvena dėl savo vaikų, - taikiai pastebėjo Bobis. 

— Jie nepasikabino nė vienos nuotraukos. 

— Patrulė Leoni užtrunka darbe. Brajanas Darbis keliems mėne- 
siams išplaukia. Galbūt susitikus namie jiems svarbesni kiti dalykai? 

Didi gūžtelėjo: 

— Kokie? 

Bobis linktelėjo: 

— Eime parodysiu tau garažą. 

Garažas pribloškė detektyvę. Plati patalpa dviem automobiliams 
iš visų trijų pusių buvo klaikiai iškalta perforuoto kartono plokš- 
tėmis ir apkabinėta įvairiausiu šlamštu. Išties nuo grindų iki lubų 
sienas dengė perforuotas kartonas, ant kurio kabojo tvirtinamosios 
detalės ir dviračių laikikliai, plastmasinės dėžės ir net vardinis laiki- 
klis golfo įrankių krepšiui. 

Didi apsižvalgė ir jai dingtelėjo išsyk du dalykai: Brajanas Darbis 
daugybę laiko skirdavo aktyviam laisvalaikiui, ir jam buvo būtina 
profesionali pagalba dėl perdėto pedantiškumo. 

— Švarios grindys, — tarė Didi. - Kovą apsnigtos gatvės buvo pilte 
užpiltos smėliu. Kaip garažo grindys gali būti tokios švarios? 

— Jis statydavo automobilį gatvėje. 

— Laikydavo šešiasdešimties tūkstančių dolerių vertės visureigį be- 
ne triukšmingiausio Bostono rajono gatvėje, užuot purvinęs garažą? 

— Patrulė Leoni taip pat statydavo savo patrulinę mašiną prie na- 
mo. Policijos departamentas pageidauja, kad automobiliai būtų mato- 
mi — patrulinė mašina atbaido nusikaltėlius. 

— Beprotnamis, — pareiškė Didi. Nuėjo link sienos, prie kurios 
pastebėjo didelę šluotą ir semtuvėlį. Šalia stovėjo dvi plastmasinės 
šiukšliadėžės ir mėlyna atliekų rūšiavimo dėžė. Joje slėpėsi pustuzi- 
nis žalių alaus butelių, o šiukšlių dėžės jau buvo tuščios — greičiausiai 
maišus išsivežė nusikaltimo vietos specialistai. Didi nužygiavo prie 
jo ir jos kalnų dviračių ir rožinio dviratuko, greičiausiai priklausan- 
čio Sofi. Ji pastebėjo visą eilę kuprinių ir atskirą lentyną skirtingo 
svorio ir dydžio žygio batams bei vienai porai rožinių Sofi batukų. 
„Žygiai, važinėjimas dviračiais, golfas“, - nusprendė ji. 

Be to, apžiūrėjusi priešingą pusę, pridūrė ir slidinėjimą. Šešios 
poros slidžių: trys kalnų ir trys lygumų. Ir trys poros sniego batų. 

— Kai Brajanas Darbis grįždavo iš jūros, namie nekiurksodavo, — 
pridėjo prie aukos portreto detektyvė. 

— Norėjo, kad ir šeima prie jo prisidėtų, - pridūrė Bobis, rodyda- 
mas į žmonos ir dukros įrangą prie kiekvieno komplekto. 

— Bet, - svarstė Didi, - Tesa teigė, kad nuolat dirbo, o Sofi lankė 
mokyklą. Vadinasi, Brajanui dažniausiai tekdavo būti vienam. Be 
mylimos šeimos pašonėj, be jo vyriška jėga besižavinčių gerbėjų. 

— Veliesi į stereotipus, — įspėjo Bobis. 

Didi mostelėjo ranka aplink garažą: 

— Prašyčiau. Štai kur stereotipas. Inžinierius. Pedantas. Jei tuč- 
tuojau iš čia nepaspruksiu, man paskaus galvą. 

— O tunnelygini džinsų? 

— Neklijuoju etikečių ant elektrinių įrankių. Rimtai, pažiūrėk. 

Ji priėjo prie darbo stalo, virš kurio ant lentynos buvo išdėlioti 
Brajano Darbio įrankiai su kiekvieno pavadinimu. 

— Puikūs įrankiai, — raukėsi detektyvas. — Labai puikūs. Mažų 
mažiausiai verti tūkstančio. 

— Nepaisant to, jis vis tiek neremontavo savo namo, - apgailesta- 
vo Didi. - Kol kas palaikau Tesą. 

— Galbūt jam buvo svarbiau pirkti, - tarė Bobis, — o ne naudo- 
tis. Brajanas Darbis mėgo žaisliukus. Bet tai nereiškia, kad jais ir 
žaisdavo. 

Didi susimąstė. Gali būti, ir tai paaiškintų nepriekaištingą ga- 
ražo tvarką. Kai niekad jame nestatai mašinos, nedirbi ir apskritai 
nieko nelieti, nesunku palaikyti švarą. 

Bet tuoj papurtė galvą: 

— Ne, jis negalėjo priaugti trisdešimt kilogramų raumenų kiurk- 
sodamas namie. Beje, kur svarmenys? 

Juodu apsižvalgė. Tarp visų žaisliukų nebuvo jokių svarmenų ar 
treniruoklių. 

— Turbūt lankė sporto klubą, - pasakė Bobis. 

— Reikės išsiaiškinti, — pritarė Didi. — Tai vis dėlto Brajanas buvo 
aktyvus. Tačiau Žmona ir vaikas irgi užsiėmę. Tad gal laisvalaikį 
leido savarankiškai? Deja, vis vien tenka grįžti į tuščius namus ir 
dėl to ima nuobodžiauti. Todėl pirmiausia apsitvarko iki tviskėjimo... 


— O tada, - pratęsė Bobis, - išmaukia keletą butelių alaus. 

Didi raukėsi. Nuėjo prie tolimiausio kampo, kur betoninės grin- 
dys buvo patamsėjusios. Pasilenkė, palietė patamsėjusią vietą pirš- 
tais. Pajuto drėgmę. 

— Varva? — sumurmėjo, mėgindama įžiūrėti sienos kampą, pro 
kurį galėjo sunktis drėgmė, bet, žinoma, betoniniai blokeliai buvo 
uždengti perforuoto kartono lakštais. 

— Gali būti. —- Bobis nuėjo ten, kur ji klūpėjo. - Visas šitas kam- 
pas yra įleistas į kalvos šlaitą. Gali būti prastas drenažas, o gal var- 
va pro lietvamzdį. 

— Reikia stebėt, ar dėmė nesiplečia. 

— Bijai, kad nesugriūtų namas, kol esi už jį atsakinga? 

Ji pažvelgė į jį. 

— Ne, bijau, kad dėmė atsirado ne dėl to, kad kažkur varva. Noriu 
pasakyt, kad ji atsirado dėl kitos priežasties, ir pageidauju sužinot, 
dėl ko. 

Bobis netikėtai nusišypsojo: 

— Man nerūpi, ką sako kiti valstijos patruliai, - Tesai Leoni, o 
ypač Sofi Leoni pasisekė, kad jos bylos ėmeisi tu. 

— Ai, eik šikt, — piktai atrėžė Didi. Atsistojo sudirgusi nuo pagy- 
rų, labiau nei kada buvo įžeista priekaištų. — Eime. Reikia važiuoti. 

— Iš dėmės formos nustatei, kur yra Sofi? 

— Ne. Kad jau Tesos Leoni advokatas dėl mįslingų priežasčių dar 
nepaskambino ir nepranešė, jog leidžia ją apklausti, susitelksim ties 
Brajanu Darbiu. Noriu pasikalbėti su jo viršininku. Sužinoti, koks 
iš tiesų buvo tas vyras, kuris rūšiavo drabužius pagal spalvą ir iška- 
lė garažą perforuotu kartonu. 

— Pamišęs dėl tvarkos. 

— Būtent. O kai kažkas ar kas nors sujaukia tvarką... 

— Kiek sau gali leisti, —- užbaigė sakinį Bobis. Juodu stovėjo ga- 
ražo centre. 

— Nemanau, kad Sofi Leoni pagrobė pašalinis, — tyliai pareiškė 
Didi. 

Bobis akimirką patylėjo. 

— Aš taip pat. 


— Vadinasi, pagrobė arba ji, arba jis. 
— Jis nebegyvas. 
— Todėl patrulė Leoni gal pagaliau atėjo į protą. 


Moteris niekad neužmirš pirmojo kirčio. 

Man pasisekė. Tėvai niekada nemušė. Tėvas man nėra vožęs an- 
tausio už atsikalbinėjimą ar prilupęs už sąmoningą nepaklusimą. 
Galbūt dėl to, kad visada būdavau paklusni. Arba todėl, kad grįžęs 
vakare namo būdavo pernelyg pavargęs, kad jam tai rūpėtų. Kai mi- 
rė mano brolis, tėvai tapo tik šešėliais, visą energiją išeikvodavo, kad 
pratemptų dar vieną dieną. 

Kai sulaukiau dvylikos, susigyvenau su niūriais likimo man 
paskirtais namais. Įsitraukiau į sportą: futbolą, moterų beisbolą, 
bėgimą, bet ką, dėl ko iki vėlumos užsilaikyčiau po pamokų ir pra- 
leisčiau kuo mažiau laiko namų kankynėj. Džiulijana taip pat mėgo 
sportą. Buvom tarsi dvynukės — visad su uniforma, visad kažkur 
lekiančios. 

Keletą kartų esu gavusi aikštelėje. Sykį stipriai atmuštas kamuo- 
liukas vožė tiesiai į krūtinę ir patiesė ant nugaros. Pirmąkart supra- 
tau, kad kai netenki amo ir parkrenti, išties regi žvaigždutes. 

Paskui buvo atsitiktinių traumų futbolo aikštelėje, nosimi atmuš- 
tas kamuolys, į kelį suvaryti batų dantukai, pasitaikydavo gauti į 
pilvą alkūne. Patikėkit, merginos taip pat būna žiaurios. Pačios kie- 
čiausios apsistumdo ir išsiaiškina dažniausiai varžybų įkaršty, sten- 
giantis įmušti įvartį. 

Tačiau tos traumos buvo visai neasmeniškos. Tiesiog netyčiniai 
smūgiai, kai kovoji su priešininke dėl kamuolio. Po varžybų paspaus- 
davom rankas, paplodavom viena kitai per sėdynę ir susitaikydavom. 

Pirmąkart susigrumti teko akademijoje. Žinojau, kad teks inten- 
syviai mokytis artimos kovos, ir to labai laukiau. Vienišai merginai 
nesaugu gyventi Bostone. Artimos kovos įgūdžiai buvo labai nau- 
dingi net ir ne patruliams. 

Dvi savaites mokėmės judesių. Pagrindinės gynybinės pozicijos, 
saugančios veidą, kepenis ir, žinoma, ginklus. Niekad nepamiršk 
savo ginklo — būdavo nuolat kalama. Dauguma policininkų netekę 
ginklo juo ir nušaunami. Pirmoji savigynos taisyklė: neutralizuok 
agresorių jam nespėjus priartėt per ištiestos rankos atstumą. Bet jei 
susirėmimas pakrypsta ne tavo naudai, saugok ginklą ir, kai tik pa- 
sitaikys proga, stipriai smok. 

Pasirodo, nemokėjau smogti kumščiu. Skambėjo paprastai. Ta- 
čiau smūgiavau neteisingai, buvau linkusi visą smūgį atlikti ranka, 
užuot sukdamasi per liemenį ir smūgiavusi visu kūnu. Tad visus, 
net ir stambiausius vaikinus, dar porą savaičių mokė, kaip teisingai 
smūgiuoti. 

Po šešių savaičių treneris nusprendė, kad išmokome pakankamai 
judesių. Atėjo laikas teoriją pritaikyti praktiškai. 

Mus padalijo į dvi komandas. Visi vilkėjom minkštas apsaugas 
ir iš pradžių buvome apsiginklavę minkštomis kartimis, mokytojų 
meiliai vadinamomis pašoktukais. Ir treneris paleido pavadžius. 

Nedrįskite pagalvoti, kad man teko susiimti su mano ūgio ir svo- 
rio moterimi. Būtų per paprasta. Kaip moteriai man priklausė įveikti 
bet ką. Tad treneriai sąmoningai poras suskirstė atsitiktine tvarka. 
Man teko stoti prieš kitą naujoką Čaką, daugiau kaip metro aštuo- 
niasdešimties ūgio, beveik šimto dešimties kilogramų svorio, buvusį 
regbio žaidėją. 

Jis nė nemėgino man vožti — tiesiog pasileido į mane bėgti ir par- 
vertė tiesiai ant šiknos. Dribau kaip dramblys, mėginau atgauti kva- 
pą ir vėl prisiminiau anuomet į krūtinę kalusį beisbolo kamuoliuką. 

Pasigirdo trenerio švilpukas. Čakas padėjo man atsistoti, ir pa- 
mėginom iš naujo. 


Šįkart žinojau, kad stebės bendramoksliai. Pastebėjau rūstų tre- 
nerio žvilgsnį dėl prasto pasirodymo. Susitelkiau į mintį, kad toks 
turės būti mano naujas gyvenimas. Jei nesugebėsiu apsiginti, jei man 
nepavyks, netapsiu patrule. Ką tada darysiu? Kaip uždirbsiu pinigų 
savo ir Sofi pragyvenimui? Kaip išlaikysiu dukrą? Kur turėsim dėtis? 

Čakas puolė. Šįsyk pasitraukiau šalin ir smogiau pašoktuku jam 
į pilvą. Pasidžiaugti savimi tegalėjau maždaug pusę sekundės. Tada 
šimto dešimties kilogramų Čakas išsitiesė, nusijuokė ir patraukė ma- 
nęs link. Padėtis pablogėjo. Iki šiol pamenu ne viską. Prisimenu, kad 
ne juokais supanikavau. Kad blokavau smūgius ir traukiausi ir kad 
pati smūgiavau iš peties, bet Čakas nesiliovė pulti. Šimto dešimties 
kilogramų vidurio puolėjas prieš penkiasdešimt penkių kilogramų 
netekusią vilties jauną mamą. 

Minkštas jo pašoktuko galas kliudė mano veidą. Visas smūgis 
atiteko nosiai, galva atšoko atgal. Susvirduliavau, akys iškart apsi- 
ašarojo, netekau pusiausvyros, beveik apakau, norėjau griūti, bet 
ūmais suvokiau, kad negaliu. Jis mane užmuš. Toks tad buvo jaus- 
mas. Negalėjau griūti, nes Žžūsiu. 

Tada, paskutinę akimirką, kritau ant Žemės, susiriečiau į mažą 
kamuoliuką ir pašokau, tiesiai grėsmingo milžino kojų link. Sugrie- 
biau per kelius, timptelėjau į šoną ir pargrioviau tarsi sekvoją. 

Mokytojas sušvilpė. Bendramoksliai nudžiugo. 

Stovėjau svirduliuodama, atsargiai liečiau nosį. 

— Liks žymė, - linksmai pranešė mokytojas. 

Priėjau prie Čako ir ištiesiau ranką, kad padėčiau atsistoti. 

Įsikibo gana dėkingai. 

— Atleisk dėl veido, — droviai atsiprašė. Vargšas vaikinas, kad te- 
ko susiimt su mergina. 

Patikinau, kad viskas gerai. Visi darom, ką privalom. Tada mums 
paskyrė naujas poras ir pradėjom iš naujo. 

Tą vakarą viena susirietusi bendrabučio kambary pagaliau ap- 
glėbiau nosį ir pravirkau. Nes nežinojau, ar galėčiau tai dar kartą 
išgyventi. Nes nebuvau tikra, ar esu pasiruošusi naujam gyvenimui, 
kuriame turėsiu pulti ir būti puolama. Kuriame turėsiu iš tikrųjų ko- 
voti už savo gyvybę. 


Tą akimirką nebenorėjau tapti patrule. Norėjau tik grįžti namo 
pas savo mergytę. Troškau ją apkabinti ir įkvėpti jos plaukų aromato. 
Norėjau pajusti jos putlias rankeles ant kaklo. Troškau pajusti besą- 
lygišką savo dešimties mėnesių dukrelės meilę. 

Vietoj to mušiausi ir kitą dieną, ir dar kitą dieną. Kenčiau sumuš- 
tus šonkaulius, suspardytas blauzdas, skaudančius riešus. Išmokau 
gauti smūgį. Išmokau duoti grąžos. Kol, baigiantis dvidešimt penkių 
savaičių mokymams, išėjau kartu su pačiais geriausiais, mėlyna nuo 
sumušimų, bet pasiruošus tarnybai. 

Maža, vikri ir kieta. 

Bendramoksliai mane praminė Milžinų žudike, ir dėl to didžia- 
vausi. 

Prisiminiau tas dienas daktarui nagrinėjant kompiuterinės tomo- 
grafijos rezultatus, tada švelniai paminkiau ištinusį sumuštos mėsos 
gumbą prie akies. 

— Lūžęs skruostikaulis, - sumurmėjo ir mano žiniai pridūrė, - dėl 
smūgio į skruostą. 

Dar pasklaidė nuotraukas, patyrinėjo kaukolę: 

— Vidinio kraujavimo ar smegenų sumušimo požymių nėra. Ar 
jus pykina? Skauda galvą? 

Į abu klausimus burbtelėjau teigiamai. 

— Vardas ir gimimo data. 

Vardą pasakyti sugebėjau, gimimo datos neprisiminiau. 

Daktaras atsigręžė ir linktelėjo: 

— Remiantis tomograma, atrodo, kad jums tik sukrėstos smege- 
nys ir lūžęs skruostikaulis. O kas gi čia? 

Jis baigė apžiūrinėti galvą ir nukreipė dėmesį į kūną, nes per pusę 
šonkaulių driekėsi gelsvai žalsvo sumušimo pėdsakas. 

Nieko neatsakiau, spoksojau į lubas. 

Daktaras pamygo mano skrandį: 

— Skauda? 

— Ne. 

Apvertė mano dešinę ranką, tada kairę, ieškojo sužalojimų žymių. 
Rado ant kairiojo klubo: dar vieną ryškiai violetinę mėlynę, ši arkos 
pavidalo, kokia liktų nuo spyrio darbiniu batu su kaustyta nosimi. 


Esu mačiusi vyriškų Žiedų, laikrodžių ciferblatų formos mėlynių, 
net monetos įspaudą ant moters kūno, į kurią jos vaikinas žiebė saują 
smulkiųjų. Sprendžiant iš daktaro minos, jis taip pat buvo su visu 
tuo susidūręs. 

Gydytojas Radžas išlygino mano chalatą, pasiėmė medicininę 
kortelę ir kai ką pasižymėjo. 

— Skruostikaulis geriausiai sugis, jei paliksime jį ramybėj, — pa- 
sakė. — Šiąnakt palaikysime jus palatoje, stebėsime smegenų sukrė- 
timą. Jei iki ryto pykinimas bei galvos skausmas aprims, greičiausiai 
išleisime jus namo. 

Nieko netariau. 

Gydytojas prisiartino, atsikrenkštė: 

— Ant kairiojo šeštojo šonkaulio — guzelis, - pasakė. — Man atro- 
do, bus kreivai sugijęs lūžis. 

Jis nutilo laukdamas, kol prabilsiu, galbūt laukė, kad pasakysiu, 
ką galėtų įrašyti į kortelę: pacientė sako, kad ją parvertė jos vyras ir 
spyrė į šonkaulius. Pacientė sako, kad jos vyras turi mėgstamiausią 
beisbolo lazdą. 

Tylėjau, nes žodžiai tampa įrašais, o įrašai — įrodymais, kuriuos 
galima panaudoti prieš tave. 

— Pati apsitvarstėt šonkaulius? — paklausė gydytojas. 

— Taip. 

Gydytojas atsiduso ir įrašė vieną mano žodį į tuščią puslapį. 

Gydytojas laikė mane auka kaip ir greitosios pagalbos medikai. 
Klydo visi. Aš išsigelbėjau 1r dabar turėjau laviruodama žengti lynu 
ir nė už ką, jokiu būdu negalėjau sau leisti nuslysti. 

Gydytojas Radžas dar kartą mane apžiūrėjo. 

— Poilsis gydo geriausiai, - tarė galiausiai. — Dėl smegenų sukrė- 
timo negaliu išrašyti raminamųjų, bet seselė jums atneš ibuprofeno, 
jis numalšins skausmą. 

— Ačiū. 

— Kitą kartą, - tarė, - jei susižeisite šonkaulius, prašau iškart atei- 
ti pas mane. Man būtų ramiau, jei jie būtų geriau sutvarstyti. 

— Nesirūpinkit, — atsakiau. 

Gydytojo Radžo tai neįtikino. 


— Ilsėkitės, — pakartojo, —- skausmas ir patinimas netrukus praeis 
savaime. Nors numanau, kad tai jau ir pati žinote. 

Gydytojas išėjo. 

Skruostas degė. Galva pulsavo. Bet buvau patenkinta. 

Buvau budri, sąmoninga. Ir pagaliau viena. 

Metas apgalvoti veiksmus. 

Pirštais įsikibusi į paklodę sveikąja akimi apžiūrinėjau lubų 
plokštes, o skausmu grūdinau ryžtą. 

Moteris prisimena pirmąjį kirtį. Bet, laimei, kartais ji prisimena 
ir pirmąją kovą, ir pergalę. 

Aš esu Milžinų žudikė. 

Man tereikia pamąstyti. Apgalvoti veiksmų planą. Privalau nu- 
matyti vieną žingsnį į priekį. 

Man pavyks. Susidorosiu. 

Kalėdoms noriu tik dviejų priekinių dantų, dviejų priekinių dan- 
tų, dviejų priekinių dantų. 

Tada apsiverčiau ant šono, susigūžiau į kamuoliuką ir pravirkau. 

tę ir ieškančių vaiko, ji vadovavo trijų detektyvų padaliniui Bostono 
žmogžudysčių skyriuje. Pirmasis būrio narys, Filas, buvo pats tikriau- 
sias šeimos vyras, susituokęs su mokyklos meile, augino keturis vai- 
kus. Antrasis padalinio narys, Nylas, išstipęs raudonplaukis, prieš atei- 
damas į BPD dirbęs greitosios pagalbos mediku. Jis buvo linkęs atlikti 
skrodimus, susijusius su padalinio bylomis ir morge praleisdavo tiek 
laiko, kad net susitikinėjo su teismo medicinos ekspertu Benu Vitliu. 

Nors Didi galėjo pasitelkti bendras pajėgas, ji mieliau dirbo su 
bendradarbiais. Nylui ji paskyrė atlikti Brajano Darbio skrodimą, kol 
kas numatytą pirmadienio popietę. Tuo tarpu Nylas galėjo pakaman- 
tinėti ligoninės personalą, atsakingą už Tesos Leoni priežiūrą, kad 
išsiaiškintų dabartinę jos būklę ir buvusias „nelaimes“. Filui teko 
kapstytis po duomenų bazes, atlikti kompiuterinių Brajano Darbio ir 
Tesos Leoni įrašų paiešką ir, be abejo, tučtuojau surasti Brajano Dar- 
bio viršininko kontaktus. 

Išaiškėjo, kad Brajanas dirbo Alaska South Slope Crude, taip pat 
žinomoje kaip ASSC. Pagrindinė kontora buvo Sietle, Vašingtono 
valstijoje, ir sekmadieniais nedirbo. Tai Didi netenkino. Ji sėdėjo 
valdybos autobusiuke, kandžiojo žando vidų ir gurkšnojo buteliuką 
vandens. Pareigūnų antplūdis nuslūgo. Dauguma kaimynų išsiskirs- 
tė, įkandin paskleisdami įprastą „nieko nemačiau, nieko nežinau“ 

kuždesį. Pasiliko tik Žiniasklaida, sutūpusi kitapus gatvės, kleganti 
apie būtiną spaudos konferenciją. 

Ko gero, Didi teks tuo užsiimt, bet kol kas ji nebuvo tam pasi- 
rengus. Jai norėjosi, kad prieš tai kažkas įvyktų. Galbūt atsirastų 
esminis pėdsakas, kuriuo galėtų pamojuoti išbadėjusiai miniai. Ar 
informacijos nuotrupos, kurios padėtų žiniasklaidai dirbti savo dar- 
bą. Kažkas. Bet kas. 

Šūdas, ji pavargo. Taip smarkiai ir nepakeliamai, kad galėtų su- 
siraityti ant valdybos autobusiuko grindų ir išsyk užsnūsti. Mirti- 
ną nuovargį lydėjo stiprios pykinimo bangos. Ciklas vėluoja dar tik 
penkias savaites, o kūnas jau atrodo svetimas. 

Ką reikės daryti? Kaip pranešti Aleksui, kol dar pati nesupranta, 
kaip jaučiasi? 

Ką reikės daryti? 

Uoliai pasikalbėjęs su pulkininku leitenantu, Bobis pagaliau atsi- 
skyrė ir prisėdo greta. Pasirąžė kojas. 

— Neišalkus? — paklausė. 

— Ką? 

— Jau po dviejų, Didi. Reikia papietaut. 

Pažvelgė į jį nesupratingai, negalėdama patikėti, kad jau po dvie- 
jų tr kad ji visiškai nepasiruošusi pietų stalui būdingoms kalboms. 

— Gerai jautiesi? —- paklausė ramiai. 

— Aišku, gerai! Tik... susimąsčius. Jei netyčia nepastebėjai, šešia- 
metė mergaitė dar neatsirado. 

— Tuomet turiu tau dovaną, — Bobis ištiesė lapą popieriaus. — Pul- 
kininkas leitenantas ką tik gavo šitą faksu. Iš Tesos Leoni bylos. 
Nelaimės atveju ji buvo užrašiusi skambinti ne vien savo vyrui. 

— Kam dar? 

— Poniai Brendi Enis. Rodos, ji prižiūrėjo Sofi, kol pareigūnė Le- 
oni patruliuodavo, o Brajanas Darbis būdavo išplaukęs į jūrą. 

— Po šimts. 

Didi čiupo lapą, peržvelgė turinį ir išsitraukė telefoną. 

Brendi Enis atsiliepė po pirmojo signalo. Taip, ji matė per žinias. 
Taip, ji sutiktų pasikalbėti. Tučtuojau. Bus gerai ir pas ją namie. Ji 
padiktavo adresą. 

— Būsim po penkiolikos minučių, — pažadėjo Didi iš balso lyg ir 
senyvai moteriškei ir išlipo iš autobusiuko. 


Po dvylikos minučių detektyvai sustojo prie apleisto plytinio daugia- 
bučio. Besilupantys mažų langų dažai. Trupantis cementinis slenkstis. 

„Pigiausias būstas“, — nusprendė Didi, nors daugumai jo gyven- 
tojų ir tai buvo didelė prabanga. 

Priešais namą, ant sniego, žaidė keli vaikai, lipdė nusmurgusį 
sniego senį. Pastebėję iš automobilio lipančius du policininkus, iškart 
nudūmė į vidų. Didi apėmė apmaudas. Begalės valandų, praleistų ge- 
rinant santykius su visuomene, bet vis vien jaunoji karta taip pat ne- 
pasitiki policija kaip ir ankstesnioji. Nuo to niekam netapo lengviau. 

Ponia Enis gyveno antrame aukšte, 2C bute. Bobis su Didi užko- 
pė laiptais, švelniai pabeldė į suraižytas medines duris. Ponia Enis 
atidarė dar Didi nespėjus nuleisti rankos; akivaizdu, kad jų laukė. 

Pamojo jiems užeiti į mažą, bet tvarkingą vieno kambario butą. 
Virtuvės spintelės kairėje, virtuvinis stalas dešinėje, ruda miegamoji 
sofa su augaliniais raštais — priešais. Ant mikrobangės plerpė įjung- 
tas televizorius. Ponia Enis akimirksniu perėjo kambarį ir jį išjungė. 
Tada mandagiai paklausė, ar jie nenorėtų arbatos ar kavos. 

Detektyvai atsisakė. Ponia Enis vis vien ėmė kuistis apie spinte- 
les, užkaitė arbatinį vandens, ištraukė dėžutę „Nilla“ vaflių. 

Ji buvo pagyvenusi moteris, greičiausiai bebaigianti septintą de- 
šimtį, 0 gal jau įkopusi ir į aštuntą. 

Plieno atspalvio plaukai buvo be skrupulų nukirpti trumpai. 
Liesa, nusklembtų pečių moteriškė vilkėjo tamsiai mėlyną sportinį 
kostiumą. Atidarant sausainių dėžutę sugrubusios rankos nežymiai 
drebėjo, tačiau judėjo ji mikliai, žinojo, ką ir kaip reikia daryti. 

Didi akimirksniu apžiūrėjo kambarį, jei netyčia nepaaiškinamu 
būdu besišypsanti Sofi be priekinių dantų sėdėtų ant sofos ar Žžaistų 
su guminėmis antelėmis vonioje, o gal slėptųsi sandėliuke nuo ne- 
mylimų tėvų. 

Užvėrusi sandėliuko duris ponia Enis ramiai tarė: 

— Galite prisėsti, detektyve. Mergaitė ne pas mane, niekad nedrįs- 
čiau taip pasielgt su jos vargše motina. 


Gana apibarta Didi nusimetė storą Žieminį paltą 1r atsisėdo. Bo- 
bis jau buvo įnikęs į „„Nilla“ vaflius. Didi akys irgi už jų užkliuvo. 
Kai skrandis nebespurdėjo, ji nebesipriešino ir droviai ištiesė ranką. 
Lengvas maistas kaip kad sausainiai ar neužpilti dribsniai iki šiol jos 
nenuvylė. Ji keletą kartų atsargiai atsikando ir nutarė, kad pasisekė, 
nes pagalvojusi suprato, jog yra išbadėjusi. 

— Kiek laiko pažįstat Tesą Leoni? — paklausė detektyvė. 

Ponia Enis atsisėdo su puodeliu arbatos rankose. Akys buvo pa- 
raudusios, lyg būtų verkusi, tačiau dabar atrodė rami. Pasirengusi 
kalbėtis. 

— Pirmąkart susipažinau su Tesa prieš septynerius metus, jai atsi- 
kėlus į šį namą. Kitapus koridoriaus, į 2D butą. Taip pat vieno kam- 
bario, bet gimus Sofi pasikeitė į butą su atskira virtuve. 

— Pažinojot ją prieš gimstant Sofi? — paklausė Didi. 

— Taip. Ji laukėsi trečią ar ketvirtą mėnesį. Smulki mergaitė su 
nedideliu pilvuku. Išgirdau triukšmą ir išlindau į koridorių. Tesa mė- 
viskas išbyrėjo. Pasisiūliau padėti, ji atsisakė, bet aš vis tiek pakėliau 
jos gruzdintuvę ir taip susipažinom. 

— Susidraugavot? — paprašė patikslinti. 

— Retkarčiais pasikviesdavau ją pietų, ir ji man atsakydavo tuo 
pačiu. Dvi vienišos moterys, kaimynės. Man buvo malonu, kad at- 
sirado draugijos. 

— Ji jau buvo nėščia? 

— Taip, ponia. 

— Nekalbėjo apie tėvą? 

— Apskritai neminėjo. 

— O vaikinai, draugai, šeimos nariai? 

— Jokios šeimos. Ir jokių vaikinų. Ji dirbo kavinėje, taupė pinigus 
vaikui. Nelengva lauktis vienai. 

— Neturėjo vyriško peties? — neatlyžo Didi. - Galbūt keletą vaka- 
rų buvo išėjusi į pasimatymą ar pasilinksminti su draugais? 

— Ji neturi draugų, — supratingai atsakė ponia Enis. 

— Neturi draugų? — paklausė detektyvė. 

— Jai nerūpi draugai, — tarė ponia Enis. 


Didi dirstelėjo į Bobį, taip pat suintriguotą tokių naujienų. 

— O kas jai rūpi? — paklausė ji po pauzės. 

— Nepriklausomybė. Ramybė. Jos dukra. Nuo pat pradžių Tesa 
apie tai ir tekalbėjo ir dėl to stengėsi. Ji suprato, kad auginti vaiką vie- 
nai bus sunku. Mintis tapti policininke jai šovė sėdint prie šio stalo. 

— Tikrai? — prabilo Bobis. —- Kodėl patrule? 

— Ji žvelgė į ateitį, visą gyvenimą dirbdama kavinėje vaiko nie- 
kaip nebūtų išlaikiusi. Ėmėm svarstyti jos galimybes. Ji turėjo abi- 
tūros diplomą. Bet norėjo dirbti ne su popieriais, o ten, kur galėtų 
nuveikti ką nors matomo, būti aktyvi. Mano sūnus tapo ugniagesiu. 
Pasikalbėjom apie jį, 1r net nepastebėjau, kaip Tesa pasiryžo tapti po- 
licininke. Ji pasidairė po darbo pasiūlymus, nemažai patyrinėjo. Ne- 
blogas atlyginimas, be to, ji atitiko pirminius reikalavimus. Aišku, ji 
sužinojo apie akademiją ir pakėlė bures. Tada ir pasisiūliau prižiūrėti 
Sofi. Nors nebuvau jos net mačiusi, bet iškart sutikau. Nusprendžiau, 
kad jei Tesą paims į mokymus, aš padėsiu jai rūpintis dukra. 

Didi žiūrėjo į Bobį. 

— Nepamenu, kiek trunka mokymai policijos akademijoje? 

— Dvidešimt penkias savaites. Gyvena bendrabutyje, namo išlei- 
džiami tik savaitgaliais. Nelengva, jei vienas augini vaiką. 

— Turėčiau pasakyt, kad priešingai, — rūsčiai tarė ponia Enis, — 
nesusidūrėm su dideliais sunkumais. Tesa padavė paraišką prieš 
pagimdydama. Ją priėmė į akademiją, kai Sofi buvo devyni mėne- 
siai. Žinau, Tesa nerimavo. Aš taip pat. Bet kartu turėjom didelių 
lūkesčių. — Moteris žybtelėjo akimis. Nužvelgė Didi. - Jūs vieniša 
motina? Ar pati turit vaikų? Naujas gyvenimo etapas pabudina, ypač 
pasiryžus aukai, kuri užtikrintų jūsų ir jūsų vaiko ateitį. 

Tesa visad buvo rimta, o tuo metu dar ir atsidavusi motina. Stro- 
pi. Žinojo, kas laukia vienišos motinos, besistengiančios tapti po- 
licijos pareigūne. Bet taip pat žinojo, kad, tapusi valstijos policijos 
patrule, pasieks daugiausia savo ir Sofi labui. Ji niekad nesudvejojo. 
O sykį dėl ko nors apsisprendusi, ji... 

— Vieniša, atsidavusi motina, — burbtelėjo Didi. 

— Labai. 

— Mylinti? 


— Visada! — pabrėžė ponia Enis. 

— O kai baigė akademiją, - prakalbo Bobis. — ėjote jos pasveikinti? 

— Net įsigijau naują suknelę, - atsake moteriškė. 

— Be jūsų, atėjo dar kas nors? 

— Ne, buvome tik mudvi. 

— Jai reikėjo iškart vykti patruliuoti, — tęsė detektyvas. — Atidirbti 
naktinę pamainą ir grįžti pas mažą vaiką... 

— Ji norėjo užrašyti Sofi į darželį, bet nenorėjau nė klausytis. Mu- 
dvi su Sofi puikiai sutarėm, ko! Tesa mokėsi akademijoje. Ne taip jau 
sunku nueiti į jos butą, kitapus koridoriaus, ir pernakvoti ant Tesos so- 
fos, o ne ant savo. O kai Sofi atsibusdavo, atsivesdavau ją pas save, kad 
Tesa galėtų pailsėti iki pietų. Nedidelis vargas užimti Sofi kelias va- 
landas. Dieve, tas vaikas... Vienos šypsenos, juokas, bučiniai ir glėbes- 
čiavimasis. Mums nepaprastai pasisekė, kad galėjome džiaugtis Sofi. 

— Laimingas vaikas? — paklausė Didi. 

— Ir linksma, ir užsispyrus. Daili mergaitė. Vos neplyšo širdis, kai 
jos išsikėlė. 

— Kada tai buvo? 

— Kai susipažino su savo vyru, Brajanu. Jis apžavėjo tiek ją, tiek 
Sofi. Tiesiog svajonių jaunikis. Tesa jo nusipelnė savo sunkiu darbu. 
Sofi taip pat. Visos mergaitės turėtų pajust, ką reiškia būti tėčio nu- 
mylėtine. 

— O ar jums patiko Brajanas Darbis? — paklausė Didi. 

— Taip, — pareiškė ponia Enis, nors balsas skambėjo kur kas abe- 
jingiau. 

— Kaip juodu susipažino? 

— Kiek pamenu, per bendradarbį. Brajanas buvo vieno patrulio 
draugas. 

Didi pažvelgė į Bobį, o jis linktelėjo ir užsirašė į bloknotą. 

— Ar daug laiko jie čia praleisdavo? 

Ponia Enis papurtė galvą: 

— Per mažai vietos, jiems buvo patogiau pas jį. Man būdavo sunku 
išsiskirti su Tesa ir Sofi ilgesniam laikui. Bet, žinoma, taip pat džiau- 
giausi dėl jų, džiaugiausi. Nors... —- atsiduso ponia Enis. - Pati neturiu 
vaikaičių. Sofi yra kaip mano, labai jos ilgiuos. 


— Bet jūs vis vien padėjot ją prižiūrėt? 

— Kai Brajanas išplaukdavo. Tais mėnesiais vykdavau pas juos, 
pernakvodavau su Sofi, kaip senais laikais. Ryte išlydėdavau ją į mo- 
kyklą. Be to, mano numeris buvo užrašytas netikėtiems atvejams, 
nes Tesa ne visada gali nedelsiant atsiprašyti iš darbo. Kai smarkiai 
pasnigdavo ar Sofi pasijusdavo prastai, galėjau ja pasirūpinti. Man 
nesunku. Kaip sakiau, Sofi man kaip sava. 

Didi papūtė lūpas, nužvelgė senyvą moteriškę ir paklausė: 

— O kaip, jūsų galva, patrulei Leoni sekėsi atlikti motinos pa- 
reigas? 

— Ji pasiryžusi dėl Sofi viskam, —- akimirksniu atsakė ponia Enis. 

— Ji kada nors gerdavo? 

— Ne, ponia. 

— Vis dėlto turėtų būti sunku. Visą naktį dirbti, paskui grįžti na- 
mo pas vaiką. Atrodo, kad ji visai neskirdavo laiko sau. 

— Negirdėjau, kad būtų dėl to skundusis, — griežtai atsakė ponia 
Enis. 

— Tesa niekad jūsų nekvietė, kad norėtų pailsėti, kai bloga nuo- 
taika? 

— Ne, ponia. Kai nedirbdavo, norėjo būti su dukrele. Sofi - visas 
j0s gyvenimas. 

— Iki susipažįstant su vyru. 

Ponia Enis akimirką patylėjo. 

— Atvirai? 

— Atvirai, — tarė Didi. 

— Manau, kad Tesa mylėjo Brajaną, nes jį mylėjo Sofi. Nes, bent 
jau iš pradžių, Brajanas puikiai sutardavo su Sofi. 

— Iš pradžių? — pasiteiravo Didi. 

Moteriškė atsiduso, nuleido akis į arbatos puodelį: 

— Vedybos... — tarė su kartėliu. - Pradžia — visada kerinti... — Vėl at- 
siduso. —- Žinoma, negaliu jums pasakyt, kas vyksta už užvertų durų. 

— Bet... — nesiliovė kamantinėti Didi. 

— Brajanas, Tesa ir Sofi iš pradžių vienas kitą džiugino. Tesa grį- 
žusi pasakodavo apie išvykas ir iškylas, ir keliones dviračiais, ir va- 
karėlius, ir visokius džiaugsmus. Jie puikiai susižaidė. 


— Bet vedybos — ne vien žaidimai. Kai Brajanas išplaukdavo, Te- 
sai jau tekdavo rūpintis namo sodu, o kartais sugesdavo žoliapjovė 
ar lapų pūstuvas ir jai tekdavo rūpintis, kaip viską sutvarkyti, nes jis 
išvykęs, ji likusi viena su dviem namais, vaikais, šunimis ir naktiniu 
darbu. Mačiau ją, mačiau, kaip vis labiau nyksta. Man rodos, gyventi 
su Brajanu jai buvo geriau. Bet gyventi, kai Brajanas išvykęs, tapo 
gerokai sunkiau. Jai tekdavo daugiau vargų ir rūpesčių nei kai gyveno 
dviese su Sofi vieno kambario bute. 

Didi linktelėjo. Ji suprato. Tesa gyveno be sodo, augalų ar akva- 
riumo ne be reikalo. 

— O kaip Brajanui? 

— Jis, žinoma, niekad man nesipasakodavo, -— atsakė ponia Enis. 

— Žinoma. 

— Bet, Tesa sakė, kad... Išplaukęs jis dirbdavo kiaurą parą, aišku, 
be išeiginių. Tad grįžęs ne visada norėdavo iškart pulti prie namų 
ruošos ar vejos priežiūros, ar vaikų auklėjimo. 

— Jam reikėjo pramogų, - tarė Didi. 

— Vyrui reikia laiko atsipūsti. Tesa pasikeitė tvarkaraštį, kad, pir- 
mą savaitę jam grįžus, rytais Sofi prižiūrėti padėčiau ir aš. Tačiau 
Brajanui to nepakako, sakė, kad negali atsipalaiduot, kai aš pas juos 
namie. Todėl vėl sugrįžom prie ankstesnės tvarkos. Jie stengėsi, — 
pasakojo ponia Enis. — Bet jų darbotvarkės buvo labai keblios. Te- 
sa dirbo tiek, kiek reikėjo, todėl ne visada grįždavo kaip numatyta. 
Brajanas dingdavo šešiasdešimčiai dienų, tada šešiasdešimt dienų 
būdavo namie... Manau, jiems buvo nelengva. 

— Kada nors esat girdėjusi juos barantis? — paklausė Didi. 

Ponia Enis spokso į puodelį. 

— Jie nesibarė... bet jaučiau įtampą. Sofi retkarčiais... Kai Brajanas 
grįždavo namo, keletą dienų ji būdavo neįprastai tyki. Tada vėl iš- 
vykdavo, ir ji atkusdavo. Vaikui sunku pritapti prie vis išvykstančio 
ir sugrįžtančio tėvo. Vaikai jaučia namuose tvyrančią įtampą. 

— Kada nors buvo jai sudavęs? 

— Dėl Dievo, ne! O jei būčiau įtarusi, būčiau pati jį įdavusi. 

— Kam? — smalsavo Didi. 

— Žinoma, kad Tesai. 


— O jai buvo sudavęs? 

Ponia Enis sudvejojo. Didi iš naujo susidomėjusi pažvelgė į moteriškę. 

— Nežinau, - atsakė ji. 

— Nežinote? 

— Kartais pastebėdavau mėlynes. Vieną ar porą kartų, ne per se- 
niausiai, Tesa, rodės, šlubavo. Tačiau paklausus, kas jai nutiko... pa- 
slydo ant apledijusių laiptų, nikstelėjo koją braidydama po sniegą. Jų 
šeima aktyvi, o aktyvūs žmonės patiria traumų. 

— Tik ne Sofi. 

— Sofi niekada! — aršiai atrėžė ponia Enis. 

— Nes nebūtumėt to praleidus pro akis. 

Moters lūpos pirmąkart suvirpėjo. Ji nusisuko, ir tą akimirką Didi 
pastebėjo moteriškės gėdą. 

— Įtarėt, kad jis ją mušė, — ramiai pareiškė Didi. — Nerimavote, 
kad Tesa patiria vyro smurtą, bet neužkirtote tam kelio. 

— Prieš šešias aštuonias savaites... Supratau, kad kažkas vyksta, 
ji netaisyklingai vaikščiojo, bet to nepripažino. Norėjau pasikalbėt... 

— Ką ji atsakė? 

— Kad nukrito nuo laiptų. Pamiršo pabarstyt druska, pati dėl to kal- 
ta... — Ponia Enis skeptiškai papūtė lūpas. — Negalėjau suprasti, — vėl 
prabilo moteriškė. — Tesa policijos pareigūnė. Patyrusi, turi ginklą. Nu- 
tariau, kad, jeigu jai reikėtų pagalbos, man pasakytų. O gal kitam parei- 
gūnui. Visą dieną praleidžia su policininkais. Kodėl ji neprašė padėti? 

„Sunkus klausimas“, — pagalvojo Didi. Sprendžiant iš Bobio mi- 
nos, jis manė tą patį. Ji pasilenkė į priekį, kad atkreiptų ponios Enis 
dėmesį. 

— Ar Tesa yra ką minėjusi apie Sofi tėvą? Galbūt neseniai buvo su 
ja susisiekęs, domėjosi vaiku? 

Ponia Enis papurtė galvą: 

— Tesa niekad nėra apie jį kalbėjusi. Visada maniau, kad tas vyras 
neturėjo nė menkiausio susidomėjimo būti Sofi tėvu. Ji sakė, kad jis 
turėjo svarbesnių reikalų, ir daugiau apie jį nešnekėjo. 

— Ar Tesa pastaruoju metu jums buvo minėjusi apie rūpesčių su- 
kėlusį sulaikymą? 

Moteriškė papurtė galvą. 


— O apie sunkumus darbe, galbūt nesutarimą su kitu patruliu? 
Būti vienintele moterimi patrule Freminghemo nuovadoje turėjo bū- 
ti nelengva. 

Ponia Enis vėl papurtė galvą: 

— Jie niekad nešnekėjo apie darbą. Bent jau ne su manim. Tesa 
didžiavosi savo darbu. Pati tai mačiau, vien stebėdama, kaip ji išsi- 
ruošia į kiekvieną pamainą. Galbūt pasirinko valstijos policiją, nes 
manė taip padėsianti savo dukrai, tačiau tuo padėjo ir sau. Atsakin- 
gas darbas atsakingai moteriai. 

— Kaip manot, ar ji galėjo nušauti savo vyrą? — tiesmukai paklau- 
sė Didi. 

Ponia Enis nieko neatsakė. 

— Jei būtų nuskriaudęs vaiką? 

— Dieve mano. Jūs juk nemanot, kad... — Ir užsidengė burną del- 
nu. — Manot, kad Brajanas nužudė Sofi? Manot, kad ji negyva? Juk 
paskelbta paieška... Maniau, kad ji tiesiog dingusi. Galbūt pabėgo dėl 
kilusio sąmyšio... 

— Kokio sąmyšio? 

— Per Žinias pranešė apie įvykį. Rastas vienas lavonas. Pamaniau, 
kad kažkas įsilaužė, įvyko susirėmimas. Galbūt Sofi pabėgo nuo pa- 
vojaus? 

— Kas galėjo įsilaužti? — paklausė detektyvė. 

— Nežinau. Juk gyvenam Bostone. Vagys, banditai... Gali nutikti 
bet kam. 

— Nėra jokių įsilaužimo žymių, - tyliai tarė Didi, kad ponia Enis 
netrukdoma susitaikytų su naujienomis. — Tesa prisipažino nušovusi 
savo vyrą. Mes stengiamės išsiaiškinti, kas galėjo tai išprovokuoti ir 
kas atsitiko Sofi. 

— O Dieve. Dieve... — Ponia Enis pakėlė delnus ant akių. Iškart 
pradėjo verkti. — Bet aš niekad nemaniau... Net jei Brajanas būtų... 
kartais netekęs savitvardos, niekad nebūčiau įtarusi, kad buvo taip 
blogai. Juk jis išvykdavo. Jei jau buvo taip blogai, kodėl jos su Sofi 
tiesiog neišsikraustė, kol jis buvo išplaukęs? Būčiau joms padėjusi. 
Ji, be abejo, tai žinojo. 


— Puikus klausimas, — ramiai pritarė Didi. - Kodėl jos su Sofi 
tiesiog neišsikėlė, kol jis buvo išplaukęs? 

— Ar Sofi kalbėdavo apie mokyklą? — prabilo Bobis. —- Ar jai ten 
patiko, o gal turėjo sunkumų? 

— Sofi labai mėgo mokyklą. Pirma klasė. Ponia Dipeis. Dar bu- 
vo tik pradėjusi beveik savarankiškai skaityti Džiunės By Džouns 
knygeles. Skaityti pirmoje klasėje. Ji gabi mergaitė. Ir labai gera. 
Galėčiau... Galėčiau duoti direktoriaus, mokytojų numerius, turiu 
visos mokyklos telefonų numerius, nes lydėdavau ją į mokyklą vos 
ne pusę metų. Apie ją visi kalba tik pačiais gražiausiais žodžiais ir... 
O Dieve... 

Ponia Enis atsistojo ir ėmė vaikščioti nedideliu rateliu, kol pri- 
siminė, ką norėjo padaryti. Nuėjo prie naktinio stalelio, šalia sofos, 
atidarė viršutinį stalčių ir ėmė traukti informaciją. 

— O popamokinė veikla? —- paklausė Didi. 

— Ji lankė dailės būrelį. Kiekvieną pirmadienį. Sofi labai patiko. 

— Jam vadovauja tėvai savanoriai? — pasidomėjo Bobis. 

Didi linktelėjo, supratusi, kurlink jis suka. Tėvai savanoriai, ku- 
riais būtų neprošal pasidomėti. 

Ponia Enis sugrįžo su keliais lapeliais: pamokų tvarkaraščiu, 
administracijos kontaktais, tėvų numeriais, skirtais kilus pūgai. 

— Neįsivaizduojate, kas būtų norėjęs pakenkti Sofi? — paklausė 
Didi kaip įmanoma švelniau. 

Ponia Enis papurtė galvą vis dar isteriška mina. 

— O jei būtų pabėgusi, kur galėtų pasislėpti? 

— Medyje, - akimirksniu atsakė ponia Enis. - Kai norėdavo pabū- 
ti viena, visad kopdavo į didįjį ąžuolą galiniame kieme. Tesa pasako- 
jo, kad vaikystėje elgdavosi taip pat. 

Detektyvai palinksėjo galvas. Abu apžiūrėjo belapį medį. Šešia- 
metės Sofi tarp šakų nepastebėjo. 

— Kaip vykstate į jų namus? — dar paklausė Didi, kai juodu kilo 
nuo stalo. 

— Autobusu. 

— Sofi kada nors yra važiavusi su jumis? Moka važinėtis viešuoju 
transportu? 


— Esame važiavusios. Bet nemanau, kad ji mokėtų... - Ponia Enis 
nuščiuvo, tamsios akys blykstelėjo. — Tačiau pažįsta monetas. Kai 
važiavom paskutinius kelis kartus, ji skaičiavo pinigus. Ir ji labai 
mėgsta nuotykius. Jei sumąstė, kad kažkodėl turi važiuoti autobusu, 
neabejoju, jog būtų įsėdusi viena pati. 

— Ačiū, ponia Enis. Jei dar ką nors prisiminsite... — Didi ištiesė 
vizitinę kortelę. 

Bobis atidarė duris. Paskutinę akimirką, kai Didi jau žengė į ko- 
ridorių, Bobis apsigręžė. 

— Sakėte, kad Tesą su Brajanu supažindino kitas pareigūnas. Gal 
pamenat kas? 

— A, per iškylą... - Ponia Enis nutilo, pasikuitė po atmintį. — Šei- 
nas. Taip jį vadino Tesa. Iškyla buvo Šeino namuose. 

Bobis padėkojo ir nusekė Didi laiptais žemyn. 

— Kas tas Šeinas? - paklausė detektyvė, kai juodu išėjo į gatvę ir 
kvėpdami baltą garą movėsi pirštines. 

— Spėju, kad patrulis Šeinas Lajonsas iš Freminghemo nuovados. 

— Sąjungos atstovas! — nustebo Didi. 

— Taip. Jis pirmas ir pranešė apie įvykį. 

— Tai toliau apklausim jį. — Didi pažvelgė į tolimą horizontą ir, 
pastebėjusi greitai blėstančią šviesą, pajuto apmaudą. 

— O ne. Bobi... Tuoj sutems! 

— Tai geriau paskubėkim. 

Bobis patraukė takeliu link mašinos, ir Didi mikliai nusekė iš 
paskos. 

Sapnavau. Supratau, kad sapnas gana negilus, bet stengiausi nepa- 
busti. Atpažinau rudens popietę, auksines prisiminimų gijas 1r neno- 
rėjau jų paleisti. Buvau su vyru ir dukra. Buvome drauge, laimingi. 

Mano budriame sapne Sofi penkeri, tamsūs plaukai surišti į stan- 
džią uodegėlę, išlindusią iš po šalmo, ji važiuoja savo rožiniu dvira- 
čiu su baltais apsauginiais ratukais, greta namų įrengtu parku. Mudu 
su Brajanu sekame įkandin susikibę rankomis. Brajano veidas ra- 
mus, pečiai nuleisti. Graži diena Bostone, šviečia saulė, lapai sodrios 
vario spalvos, gyvenimas puikus. 

Sofi užkyla į kalvą. Palaukia, kol prisivysim, laukia žiūrovų. Ta- 
da suspigusi pasispiria į šaligatvį ir pasileidžia dviračiu nuo nedide- 
lės nuokalnės, kaip pašėlusi mindama visu greičiu. 

Papurtau galvą išvydusi nutrūktgalviškas dukros išdaigas. Na ir 
kas, kad, kai pasileido, netekau amo. Manęs nereikia mokyti, kaip 
paslėpti emocijas. Mano jaudulys ją tik drąsina, „išgąsdink mamy- 
tę“ — mėgstamiausias jos ir Brajano žaidimas. 

— Noriu dar greičiau! - pareiškia Sofi nusileidusi. 

— Susirask aukštesnę kalvą, — sako Brajanas. 

Pašnairuoju į juodu. 

— Užteks ir šitos, širdingai dėkoju. 

— Noriu pasivažinėti be apsauginių ratukų. 

Nuščiūvu, uždelsiu tylą. 

— Nori nusiimti apsauginius ratukus? 

— Taip. — Sofi neperkalbėsi. — Noriu važinėtis kaip didelė mergai- 
tė. Ant dviejų ratų. Bus greičiau. 

Neišmanau, ką ir galvoti. Kada pati ėmiau važinėtis be apsau- 
ginių ratukų? Penkerių, šešerių, nepamenu. Greičiau jau anksčiau 
nei vėliau. Visad buvau padykus. Negalėčiau priekaištauti Sofi dėl 
panašaus būdo. 

Brajanas jau prie Sofi dviračio, žiūri, kaip pritvirtintos apsaugos. 

— Reikės įrankių, - praneša ir viskas išsisprendžia. Brajanas risno- 
ja namo veržliarakčių, Sofi šokinėja po parką skelbdama praeiviams 
ir mažų mažiausiai pustuziniui voveraičių, kad netrukus važinėsis 
ant dviejų ratų. Visi sužavėti, ypač voverės: jos dar pakrykštauja su 
ja ir nušuoliuoja į medžius. 

Brajanas grįžta po penkiolikos minučių, greičiausiai bėgo visą 
kelią pirmyn ir atgal, dėl to esu jam dėkinga. Kad taip myli Sofi. Kad 
taip puikiai supranta penkiametės užgaidas. 

Pasirodo, nuimti apsauginius ratukus labai paprasta. Po kelių mi- 
nučių Brajanas nusviedžia ratukus ant žolės, ir Sofi vėl apsižergia 
dviratį, pėdomis atsistoja ant šaligatvio, patempia šalmo dirželius ir 
išdidžiai žvelgia į mudu. 

— Aš pasiruošus, — pareiškia. 

Akimirką, prispaudus delną prie pilvo, pagalvoju: „bet aš nepasi- 
rengus.“ Tikrai ne. Atrodo, kad dar vakar ji buvo mažytis kūdikėlis, 
telpantis atsigulti man ant peties, ar svirduliuojanti dešimties mėne- 
siu mergytė, žengianti pirmąjį žingsnį. Kaip ji užaugo tokia didelė ir 
kur dingo jos praėję metai ir kaip juos susigrąžinti? 

Ji visas mano gyvenimas. Kaip išgyvensiu, jei ji parvirs? 

Brajanas jau žengia pirmyn. Sako, kad sėstųsi ant sėdynės. Viena 
ranka tiesiai laiko rankeną, kita sėdynę, kad dviratis nesvyruotų. 

Sofi atsisėda, padeda kojas ant pedalų. Atrodo ir nerami, ir ryž- 
tinga. Ji nepersigalvos, telieka spėlioti, kiek kartu grius, kol pagaliau 
nusileis. 

Brajanas ją kalbina. Pašnibždomis kažką aiškina, bet aš negirdžiu, 
nes daug lengviau atsitraukti atgal, atsiriboti nuo to, kas netrukus 
įvyks. Mamos gniaužia, tėvai leidžia. Gal tokia jau pasaulio tvarka. 


Vėl mėginu prisiminti savo pirmąjį pasivažinėjimą be apsauginių 
ratukų. Ar man padėjo tėvas? Nepamenu. Norėčiau. Bent vieną pr1- 
siminimą, kur tėvas man patartų, tėvai kreiptų į mane dėmesį. 

Tačiau nepavyksta. Mama mirus. O tėvas prieš dešimt metų aiš- 
kiai pasakė, kad nebenori manęs daugiau matyti. 

Jis nežino, kad turi vaikaitę, Sofi. Jis nenumano, kad jo vienatinė 
dukra tapo valstijos policijos pareigūne. Jo sūnus mirė. Savo dukrą 
išmetė lauk. 

Brajanas su Sofi sustojo greta. Dviratis kiek dreba. Dėl jos jaudi- 
nimosi. Gal dėl jo. Abu įsitempę, surimtėję. Vis dar stoviu užribyje, 
neišgaliu prabilti. 

Sofi ima minti. Brajanas ima risnoti greta jos, rankomis laikyda- 
mas dviratį, padeda palaikyti pusiausvyrą, kol Sofi įsibėgės. Ji grei- 
tėja. Vis greityn ir greityn. 

Sulaikau kvėpavimą, sugniaužiu kumščius. Ačiū Dievui už šal- 
mą. Vienintelė mano mintis. Ačiū Dievui už šalmą. Ir kodėl prieš 
paleisdami neįvyniojom jos į poroloną? 

Brajanas paleidžia dviratį. 

Sofi smarkiai mindama neria pirmyn. Metras, du, trys. Tada, pa- 
skutinę akimirką Žvilgteli žemyn, atrodo, jai dingteli, kad Brajanas 
jau nebe šalia, kad ji pati viena. Kitą akimirką rankena persisuka, ir 
ji puola žemyn. Išgąsčio klyksmas, įspūdingas nusileidimas. 

Man nespėjus žengti trijų žingsnių, Brajanas jau klūpi prie jos. Iš- 
vaduoja Sofi iš dviračio, pastato ant kojų, apžiūri, ar nenusibrozdino. 

Sofi neverkia, tik atsisuka į mane, kol skubu dviračiu taku link jos. 

— Matei? — suklykia mano pakvaišęs vaikas. - Mamyte, matei? 

— Taip, taip, taip, —- nedelsiant patikinu ir pagaliau prieinu įvykio 
vietą ir apžiūriu dukrą, ar ji nesusižeidus. Jai nieko. Aš netekau dvi- 
dešimties gyvenimo metų. 

— Dar kartą! — reikalauja vaikas. 

Brajanas juokdamasis pastato dviratį ir padeda jai užlipti. 

— Beprotė, — sako jai purtydamas galvą. 

Sofi tik nusišypso. 

Vakarėjant ji jau nardo po parką pamiršusi apsauginius ratukus, 
tarsi jų apskritai nebūtų buvę. Mudu su Brajanu nebepajėgiam sekti 


jai iš paskos, ji važiuoja per greitai. Todėl užsilipam ant iškylų stalo 
ir atsisėdę stebim, kaip mikliai ji suka ratus. 

Mes vėl susikibę rankomis, susispaudę pečiais, kad nesušaltume 
popiečio žvarboj. Padedu galvą jam ant peties, kai Sofi prašvilpia 
pro šalį. 

— Ačiū, - tariu. 

— Ji pamišus, — atsako jis. 

— Nežinau, ar pati būčiau sugebėjus jai padėt. 

— Velniai griebtų, mano širdis vis dar kulnuose. 

Taip nustembu, kad atsitraukiu, ir pažvelgiu į jį. 

— Ji tave išgąsdino? 

— Juokauji? Tas pirmas krytis, —- papurto galvą. —- Niekas nepasa- 
koja, kaip baisu būti tėvais. O mes dar tik pradinukai. Ji tuoj norės 
akrobatinio dviračio. Šokinės nuo laiptų, ropšis ant rankenų. Man 
reikės tos priemonės vyrams, kuri nudažo žilus plaukus. 

— Plaukų dažų? 

— Taip. Kai tik grįšim, užsisakysiu visą dėžę. 

Juokiuosi. Jis mane apkabina per pečius. 

— Ji nuostabi, — sako jis, ir man belieka tik linktelėti, nes jis visiš- 
kai teisus. Ji — Sofi ir ji - nuostabiausiai mūsų gyvenimo dalis. 

— Atleisk dėl savaitgalio, — taria Brajanas po minutės ar dviejų. 

Linksiu priglaudus galvą jam prie peties, išklausau nežiūrėdama 
į akis. 

— Nežinau, kas man užėjo, — tęsia. — Turbūt per daug įsijaučiau. 
Nepasikartos. 

— Nieko tokio, — sakau nuoširdžiai. Šiuo vedybinio gyvenimo eta- 
pu vis dar jam atleidžiu. Šiuo bendro gyvenimo etapu vis dar juo 
tikiu. 

— Žadu užsirašyti į sporto klubą, — netrukus sako Brajanas. — Tu- 
riu marias laiko, tad pagalvojau, gal reikėtų pasitaisyt formą. 

— Tu 1r taip geros formos. 

— Taip. Bet noriu vėl kiloti svarmenis. Nekilojau nuo kolegijos 
laikų. Be to, tenka pripažint... — Sofi pralekia pro mūsų iškylų sta- 
lą. — ...Jei ji auga tokiu tempu, man reikės būti daug stipresniam, 
kad neatsilikčiau. 


— Kaip tik nori, — atsakau. 

— Tesa. 

— Ką? 

— Aš tave myliu. 

Nusišypsau savo budriame sapne ir apsiveju rankomis vyro lie- 
menį. 

— Brajanai. Aš irgi tave myliu. 


Atsibudau staiga, triukšmas išplėšė mane iš auksinės praeities į ste- 
rilią dabartį. Ta popietė, tvirtas vyro glėbys, skambus linksmas Sofi 
juokas. Tyla prieš audrą, tik tada dar to nežinojau. 

Tą popietę grįžome su pavargusiu vaiku. Paguldėm ją anksti. Ta- 
da po lengvos vakarienės pasimylėjome ir užmigau galvodama, kad 
esu laimingiausia moteris pasaulyje. 

Vėl pasakiau savo vyrui, kad jį myliu, tik po metų. Kai gulėjo 
ant ką tik išplautų grindų, suvarpytas mano pistoleto kulkų, jo veide 
atsispindint mano gailesčiui. 

Keletą sekundžių iki to blaškiausi po namus, verčiau viską aukš- 
tyn kojom, kaip paklaikus ieškojau dukters, kurios neradau iki šiol. 

Mane žadino vis daugiau triukšmų. Tolimas pypsėjimas, skubrūs 
žingsniai, kažkieno šūksniai. Ligoninės garsai. Garsūs, šaižūs. Įky- 
rūs. Išsyk sugrąžino į dabartį. Nebėra vyro. Nebėra Sofi. Viena pati 
ligoninės palatoj, šluostausi ašaras nuo nesumuštos veido pusės. 

Pirmąkart suvokiau, kad kažką laikau kairėje rankoje. Pakėliau 
riešą, kad galėčiau pasižiūrėti sveikąja akimi. 

Supratau, kad laikau delne sagą. Poros centimetrų skersmens. 
Kilpoje vis dar kabėjo nudrėkstas tamsiai mėlynas siūlas. Gal iš kel- 
nių ar marškinėlių, o gal iš policininko uniformos. 

Bet ne. Sagą atpažinau vos ją išvydus. Net įsivaizdavau greta jos 
įsiūtą antrąją sagą, du plastiko skritulėliai, buvę dukros mylimiau- 
sios lėlės akimis. 

Akimirkai supykau, taip įsiutau, kad net suspaudžiau kumštį, kol 
pabalo krumpliai, negalėjau prakalbėti. 

Sviedžiau sagą per palatą, ir ji atsitrenkė į lovos užuolaidą. Ta- 
da taip pat staiga pasigailėjau, kad taip ūmiai pasielgiau. Norėjau ją 

pasiimti. Man jos reikėjo. Ji — mano ryšys su Sofi. Vienintelis siūlo 
galas. 

Pamėginau atsisėsti, žadėdama ją surasti. Bet išsyk prabudo kau- 
kolė, žandas supulsavo veriančiu skausmu. Kambarys subangavo, 
persikreipė, kad net supykino. Pajutau, kad širdies ritmas pašoko iki 
dausų nuo staigaus, kankinančio sielvarto. 

Velnias, velnias, velnias. 

Prisiverčiau atsigulti, ritmingai kvėpuoti. Galiausiai lubos išsi- 
lygino, ir galėjau nebežiaukčiodama nuryti seilę. Gulėjau nekrus- 
telėdama, aiškiai suvokdama savo pažeidžiamumą, silpnumą, kurio 
negalėjau sau leisti. 

Žinoma, dėl to vyrai muša moteris. Kad įrodytų savo fizinį pra- 
našumą. Kad parodytų, jog yra didesni ir stambesni už mus ir kad jų 
niekad nejveiksi jokiomis treniruotėmis. Jie — stiprioji lytis. Mums 
belieka paklusti ir pasiduoti, kad ir dabar pat. 

Tik kad tai suprasčiau, man neprireikė, kad į galvą sudaužytų 
alaus butelį. Nereikėjo, kad į veidą sumurgdytų plaukuotą kumštį, 
jJ0g suprasčiau, kad ne visos kovos baigiasi pergale. Ir taip visą gyve- 
nimą taiksčiausi su savo smulkumu ir pažeidžiamumu. Vis tiek bai- 
giau akademiją. Vis tiek ketverius metus dirbau valstijos policijoje, 
viena iš kelių moterų patrulių. 

Vis tiek vienui viena pagimdžiau nuostabią dukrą. 

Ir nė velnio nepaklusiu. Nė velnio nepasiduosiu. 

Vėl pravirkau. Gėdijausi ašarų. Atsargiai nusišluosčiau sveikąjį 
skruostą, kad neprisiliesčiau prie pamuštos akies. 

Velniop tą tarnybinį diržą, taip sureikšmintą akademijos moky- 
tojų nuo pat pirmosios dienos. Svarbiausi pareigūno įrankiai - protas 
1r liežuvis. Mąstyk strategiškai, kalbėk apdairiai ir palenksi bet ką, 
išsisuksi iš bet kokios padėties. 

Štai ko man reikia. Atgauti savitvardą, nes netrukus Bostono po- 
licininkai sugrįš ir manęs lauks pragaištis. 

Mąstyk strategiškai. Gerai. Kelinta valanda? 

Keturios, gal penkios vakaro. 

Netrukus sutems. Vakarėja. 

Sofi... 


Suvirpėjo rankos. Užgniaužiau silpnumą. 

Mąstyk strategiškai. 

Įkliuvau ligoninėje. Negaliu pabėgti, negaliu pasislėpti, negaliu 
pulti, negaliu gintis. 

Privalau numatyti vieną žingsnį į priekį. Mąstyk strategiškai. 
Kalbėk apdairiai. 

Aukokis protingai. 

Vėl prisiminiau Brajaną, tą gražią rudens popietę ir meilę bei ne- 
apykantą tam pačiam vyrui. Žinojau, ką turiu daryti. 

Susiradau telefoną prie lovos ir surinkau numerį. 

— Prašyčiau pakviesti Keną Kargilą. Skambina jo klientė, Tesa 
Leoni. Perduokite jam, kad noriu susitarti dėl savo vyro kūno. Kuo 
skubiau. 

Patrulis Šeinas Lajonsas susitarė susitikti su Bobiu ir Didi Bostono 
policijos departamento būstinėje, Roksberyje, po šešių, tad dar buvo 
laiko užsukti pavakarieniauti. Bobis užsisakė milžinišką suvožtinį 
su visais priedais, o Didi pasistiprino dubenėliu vištienos sriubos su 
makaronais, gausiai pagardintos skrebučiais. 

Užkandinės kampe plerpė televizorius, rodė penktos valandos 
žinias apie žmogžudystę Olstono-Braitono rajone ir dingusią So- 
fi Marisą Leoni. Per visą ekraną buvo mergaitės portretas: ryškiai 
mėlynos akys, didelė bedantė šypsena. Po nuotrauka bėgo eilutė su 
telefono numeriu ir pažadas už informaciją, galinčią padėti surasti 
mergaitę, atsilyginti dvidešimt penkiais tūkstančiais dolerių. 

Didi negalėjo žiūrėti. Per daug slėgė. 

Per aštuonias valandas nuo pirmojo iškvietimo jie ne kažin kiek 
pasistūmėjo. Vienas kaimynas sakė metęs Brajaną Darbį išvažiuo- 
jant baltu „GMC Denali“ vakar apie ketvirtą vakaro. Paskui nieko. 
Niekas nieko nematė. Kur išvyko Brajanas Darbis, ką veikė, su kuo 
matėsi, niekas neturėjo nė menkiausio supratimo. 

Dėl to detektyvų dėmesys nukrypo į šešiametę Sofi. Vakar buvo 
šeštadienis. Nebuvo nei pamokų, nei susitikimų su draugais, ji ne- 
pasirodė kieme, neužfiksavo gatvės stebėjimo kameros, nepasipylė 
ir gelbstinčių Žinučių per informacinę liniją. Penktadienį ją pasiėmė 
iš mokyklos trečią valandą popiet. Kas vyko paskui, niekas neturėjo 


žalio supratimo. 
.« 


Tesa Leoni pranešė pradedanti naktinę pamainą šeštadienį vie- 
nuoliktą vakaro. Trys kaimynai pastebėjo nuvažiuojant jos automo- 
bilį, o vienas matė ir jį sugrįžtant devintą ryto. Dispečerinė turėjo 
visų jos pokalbių suvestinę, patvirtinančią, jog Tesa Leoni tikrai dir- 
bo tą pamainą, o sekmadienį netrukus po aštuonių pristatė ir pluoštą 
ataskaitų. 

Kaip tik tada ir prapuolė visa šeima. Kaimynai nieko negirdėjo: 
nei grumtynių, nei barnių, nei šūvių, nors Didi dėl to kilo įtarimas, 
nes neišgirsti trijų šūvių iš 9 milimetrų kalibro ginklo neįmanoma. 
Galbūt aplinkiniai tiesiog nenorėjo išgirsti. Toks paaiškinimas daug 
įtikinamesnis. 

Sofi Leoni paieška paskelbta šįryt dešimtą valandą. Saulė jau nu- 
sileido, termometrų stulpeliai leidosi žemyn, prognozavo nuo dešim- 
ties iki penkiolikos centimetrų sniego. 

Diena nenusisekė. Naktis žadėjo būti dar blogesnė. 

— Turiu kai kam paskambint, — tarė Bobis. Buvo bebaigiąs sumuš- 
tinį ir minkė iš popierinio maišelio gniūžtę. 

— Praneši Anabelei, kad užsibūsi darbe? 

Jis mostelėjo į užkandinės langą, pro kurį buvo matyti krintan- 
čios pirmosios snaigės. 

— Klystu? 

— Ji nepyksta dėl tavo darbotvarkės? — paklausė Didi. 

Jis gūžtelėjo: 

— Okąji gali padaryti? Toks mano darbas. 

— O Karina? Ji netrukus supras, kad, kai tėtis išeina, ne visada su- 
grįžta pažaisti. Bus ir nepamatytų mokyklinių koncertų, spektaklių, 
futbolo varžybų. Tėti, įmušiau įvartį! Bet tu nepamatei. 

Bobis į ją smalsiai pasižiūrėjo. 

— Toks mano darbas, — pakartojo. — Žinoma, kartais užknisa, bet 
taip būna su dauguma darbų. 

Didi įširdo. Nuleido akis, pamaišė sriubą. Džiūvėsiai prisigėrė 
sultinio ir virto gličia koše. Jai dingo apetitas. Ji pavargo. Neteko 
vilties. Mąstė apie mergaitę, kurią greičiausiai ras negyvą. Mąstė 
apie senyvos ponios Enis žodžius, kaip sunku buvo patrulei Leoni 
blaškytis tarp darbo, namų ir vaiko. 


Galbūt moterims teisėsaugininkėms nelemta patirti namų ramy- 
bės. Galbūt, jei patrulė Leoni būtų nesistengusi dėl vyro ir namo 
gerovės, šįryt Didi nebūtų iškviesta surasti nekaltą, gražią dingusią 
mergaitę. 

Dieve šventas, ką Didi reikės pasakyti Aleksui? Kaip karjeros 
aukštumų siekianti detektyvė ir sąmoninga darboholikė turėtų visa 
tai išgyventi? 

Ji paskutinįkart pamaišė sriubą ir nustūmė šalin. Bobis vis dar 
stovėjo greta, laukė, kol ji ką nors pasakys. 

— Ar kada įsivaizdavai mane auginant vaikus? — paklausė. 

— Ne. 

— Net nepagalvojai prieš atsakydamas. 

— Neklausk, jei nepatinka atsakymas. 

Ji papurtė galvą. 

— Pati niekad neįsivaizdavau, kaip galėčiau būti mama. Mama... 
dainuojanti lopšines, verdanti košytes ir besimaivanti, kad pralinks- 
mintų vaiką. Moku pralinksminti tik savo padalinį ir tai tik kava ir 
spurgomis su klevų sirupu. 

— Karinai patinka žaisti kukū, - tarė Bobis. 

— Tikrai? 

— Taip. Užsidengiu akis delnais, tada staigiai patraukiu ir sušun- 
ku „kukū!“ Ji gali žaisti valandų valandas. Pasirodo, 1r pats galiu 
žaisti valandų valandas. Kas galėtų patikėt? 

Didi užsidengė akis rankomis ir staigiai atitraukė. Bobis dingo. 
Bobis vėl atsirado. Daugiau ji nieko nepastebėjo. 

— Aš ne tavo kūdikis, — paaiškino Bobis. - Mums įgimta trokšti 
pradžiuginti savo vaikus. Kai Karina nusišypso... net negaliu to pa- 
aiškinti. Ji įprasmina visą mano dieną, ir man visai nesvarbu, kaip 
kvailai dėl to turiu elgtis. Kaip man tau paaiškint? Tai karščiau už 
meilę. Stipriau už meilę. Tai — tėvystė. 

— Manau, Brajanas Darbis nužudė savo podukrą. Manau, jis nu- 
žudė Sofi, ir Tesa Leoni grįžusi namo jį nušovė. 

— Žinau. 

— Jei mums įgimta džiuginti savo vaikus, kodėl tiek tėvų skriau- 
džia savo atžalas? 


— Žmonės buki, - atsakė Bobis. 

— Kasryt kelies su šia mintim? 

— Man nereikia trintis tarp žmonių. Turiu Anabelę, Kariną, šei- 
mą, draugus. Man jų pakanka. 

— Žadi sulaukti dar vienos Karinos? 

— Viliuos, kad taip. 

— Tu tikras optimistas, Bobi Dodžai. 

— Savotiškas. Kaip suprantu, judu su Aleksu tampat vis artimesni? 

— Čia dar klausimas. 

— Tu laiminga su juo? 

— Aš niekad nebūnu laiminga. 

— Tai ar jauti su juo pilnatvę? 

Ji prisiminė rytą, kai įlindusi į Alekso marškinius sėdėjo prie jo 
stalo. Ž 
— Norėčiau praleist su jūs daugiau laiko. 

- Gera pradžia pusė darbo. O dabar atsiprašysiu, einu skambtelėti 
žmonai ir paguguoti su dukrele. 

Bobis nuėjo nuo stalo. 

— Galiu pasiklausyti? — šūktelėjo Didi. 

— Aišku, ne, - atsiliepė. 

Bet jai neberūpėjo, nes skrandį vėl ėmė nemaloniai tampyti, ir ji 
pagalvojo apie mažytį žydrą, o gal ir rožinį ryšulėlį, susimąstė, kaip 
atrodytų mažasis Aleksas ar mažoji Didi, ar galėtų pamilti vaiką 
taip, kaip Bobis myli Kariną, ar pakaktų vien meilės. 

Nes moterims policininkėms nelemta patirti namų ramybės. Pa- 
klauskit Tesos Leoni. 


Kai Bobis padėjo ragelį, ištižęs sniegas jau buvo užklojęs gatves. 
Nors visą kelią buvo įjungę žiburėlius ir sireną, iki Roksberio nusi- 
gauti užtruko keturiasdešimt minučių. Dar penkias sugaišo, ko! ra- 
do kur pasistatyti automobilį, tad patrulis Lajonsas šalo mažiausiai 
penkiolika minučių, kol detektyvai pagaliau įžengė į BPD būstinės 
vestibiulį. Jiems įėjus stambusis pareigūnas, dar nepersirengęs civi- 
lio drabužiais, su žemai nuleista skrybėle, juodomis odinėmis piršti- 
nėmis ant abiejų rankų, atsistojo. 

Pirmiausia su pareigūnu pasisveikino Bobis, tada Didi. Kalbėtis 
tardymo kabinete būtų nepagarbu, todėl Didi surado laisvą posėdžių 
salę. Lajonsas atsisėdo, nusiėmė skrybėlę, tačiau liko su paltu ir pirš- 
tinėmis. Jis akivaizdžiai tikėjosi trumpo pokalbio. 

Detektyvas pasiūlė skardinę kokakolos, patrulis neatsisakė. Didi, 
kaip įprastai, gėrė vandenį, o Bobis gurkšnojo kavą. Įsikūrę perėjo 
tiesiai prie reikalo. 

— Nenustebot, kai jums paskambinom, — pradėjo Didi. 

Lajonsas gūžtelėjo, pateliūskavo skardinę. 

— Žinojau, kad prie manęs prisikasit. Tačiau pirmiausia turėjau 
atlikt sąjungos atstovo pareigas, nusikaltimo vietoje jos yra mano 
pagrindinis darbas. 

— Ar seniai pažinojot patrulę Leoni? — paklausė Bobis. 

— Ketverius metus. Kai pradėjo dirbti nuovadoje. Dvylika pirmų- 

Lajonsas gurkštelėjo limonado. Atrodė, kad jaučiasi nejaukiai, 
spinduliavo nenoru dalyvauti apklausoje. 

— Ar daug dirbote kartu, - kamantinėjo Didi. 

— Pirmas dvylika savaičių — taip, bet paskui nebe. Patruliai dirba 
po vieną. 

— Dažnai bendraudavote? 

— Kartą per savaitę. Patruliuojantys pareigūnai dažnai stengiasi 
susitikti kavos ar pusryčių. Pailsim nuo darbo, palaikom draugys- 
tę. — Ir pažvelgė į Didi. — Kartais prie mūsų prisijungia net Bostono 
policininkai. 

— Rimtai? — Detektyvė pasistengė atrodyti tarsi nusigandusi. 

Pagaliau Lajonsas nusišypsojo. 

— Juk reikia vienas kitą paremt, tiesa? Sveika palaikyti atvirus 
santykius. Tačiau, nepaisant to, didžiąją dalį pamainos patruliai pra- 
leidžia vieni. Ypač naktiniai. Greitkelyje esi tik tu, greičio matuoklis 
ir girtuoklių armija. 

— O nuovadoje? — smalsavo Didi. — Ar bendraudavote po darbo, 
gal nueidavote kur užkąsti? 

Lajonsas papurtė galvą. 

— Nea. Patrulio kabinetas yra jo automobilis. Grįžtam į nuovadą 


tik ką nors sulaikę, kai reikia patikrinti vairuotojo blaivumą ar pana- 
šiai. Kaip ir sakiau, didžiąją darbo dalį praleidžiam kely. 

— Bet padedat vienas kitam, — prabilo Bobis. - Ypač nenumaty- 
tais atvejais. 

— Žinoma. Praeitą savaitę patrulė Leoni sustabdė apsvaigusį vai- 
ruotoją 90-ajame, tad atvykau padėt. Ji nuvežė tą tipą į nuovadą, kad 
patikrintų alkoholio matuokliu ir pareikštų jam jo teises. Aš budėjau 
prie jo mašinos, kol atvažiavo vilkikas ir jį nutempė. Padedam vie- 
nas kitam, bet grūsdami girtuoklį į patrulinį automobilį nestoviniuo- 
jam šnekėdamiesi apie sutuoktinius ir vaikus. — Lajonsas pervėrė 
Bobį žvilgsniu. — Turėtum ir pats atsimint. 

— Papasakok apie Brajaną Darbį, — įsiterpusi Didi atitraukė La- 
jonso dėmesį nuo Bobio. 

Valstijos patrulis atsakė ne iš karto, o suspaudęs lūpas, rodėsi, 
tarsi su kažkuo kovotų. 

— Nusvilsiu bet kokiu atveju, — staiga burbtelėjo. 

— Nusvilsi dėl ko? — ramiai paklausė Bobis. 

— Klausykit. - Lajonsas pasidėjo limonadą ant stalo. - Žinau, kad 
susimoviau. Esu įpareigotas savo profesijos nepriekaištingai nustatyt 
žmogaus asmenybę. Bet šitas reikalas su Tesa ir Brajanu... Po velnių, 
arba aš visiškas idiotas, nematantis, kad kaimynas nesugeba suval- 
dyti savo įniršio, arba esu šiknius supažindinęs savo bendradarbę su 
mušeika. Dievas mato... jei būčiau žinojęs, jei būčiau bent įtaręs... 

— Pradėkim nuo Brajano Darbio, - tarė Didi. - Ką apie jį Žinai? 

— Susipažinom prieš aštuonerius metus. Abu žaidėm rajono le- 
do ritulio lygoj. Žaisdavom kiekvieną penktadienį, jis pasirodė visai 
nieko vaikinas. Keletą kartų pasikviečiau vakarienės ir alaus. Vis 
vien pasirodė, kad visai nieko. Dirbo pagal beprotišką tvarkaraštį 
prekybiniam laive, tai suprato ir mano darbą. Kai sugrįždavo iš jū- 
ros, susitikdavom pažaist ledo ritulį, slidinėdavom, išeidavom į tu- 
ristinį žygį. Jis mėgo sportą kaip ir aš. 

— Brajanas buvo aktyvus vaikinas, — pasitikslino Bobis. 

— Taip. Jam patiko judėt. Kaip ir Tesai. Tiesą sakant, maniau, kad 
jie„bus tvirta pora. Dėl to juos ir supažindinau. Galvojau, kad net 
Jeigu nesusitikinės, tai bent galės kartu paiškylaut ar panašiai. 


— Tu juos supažindinai, — pakartojo Didi. 

— Abu pakviečiau į vasaros iškylą. Viskas ten prasidėjo. Aš juk 
irgi vaikinas. Norėjau padėt draugams. 

— Iš vakarėlio išėjo drauge? — paklausė detektyvas. 

Lajonsas pagalvojo. 

— Nea. Vėliau susitiko kavinėj ar kažkur. Nežinau. Bet net nespė- 
jus mirktelėt Tesa su dukra įsikėlė gyventi pas jį, tad pamaniau, kad 
juodu puikiai sutaria. 

— Buvai vestuvėse? 

— Ne. Sužinojau tik po visko. Kiek pamenu, pastebėjau Tesą su 
žiedu. Kai paklausiau, ji pasakė, kad susituokė. Apstulbau, pama- 
niau, kad gal kiek paskubėjo, ir, na taip, galbūt nustebau, kad nepa- 
kvietė manęs, bet... - Lajonsas gūžtelėjo. - Nei mes buvom jau tokie 
artimi, nei labai domėjausi. 

Rodėsi, kad jam svarbu pabrėžti, jog jis buvo nelabai artimas po- 
ros draugas ar kad nelabai domėjosi jų gyvenimu. 

— Ar Tesa kada nors yra kalbėjusi apie jų vedybinį gyvenimą? — 
paklausė Didi. 

— Su manim - tikrai ne. 

— O su kitais? 

— Galiu kalbėt tik už save. 

— Bet net ir tai nesiseka, — tiesmukai atrėžė Didi. 

— Ė, stengiuosi sakyt tiesą. Neleisdavau sekmadienių pas Bra- 
Janą su Tesa ir pats nesikviesdavau jų po mišių. Taip, mes draugai, 
bet gyvenom savo gyvenimus. Po velnių, Brajanas pusę metų net 
nebūdavo namie. 

— Tai, — lėtai pralemeno Didi, — tavo komandos draugas Bo- 
bis Darbis pusę metų būdavo išplaukęs, palikęs tavo bendradarbę 
vienui vieną plėšytis tarp namų, sodo ir mažo vaiko, o tu tiesiog 
žiūri savo reikalų. Gyveni savo gyvenimą, nematai reikalo kištis į 
svetimą? | 

Patrulis Lajonsas nuraudo. Pažvelgė į kolos skardinę, kampuoto 
žandikaulio raumenys smarkiai įsitempė. 

Išvaizdus vaikinas, pamanė Didi, nuraudusiais žandais. O tai 
vertė pasvarstyti: ar Brajanas Darbis ėmė augintis raumenis, nes 


jo Žmona turėjo pistoletą, ar todėl, kad žmona ėmė kviestis galiūną 
bendradarbį padėti jai su namų ruoša? 

— Rodos, esu sutaisęs žoliapjovę, - sumurmėjo Lajonsas. 

Didi su Bobiu laukė dar. 

— Ir virtuvės čiaupas varvėjo, bet apžiūrėjęs pamačiau, kad pa- 
čiam sutvarkyt nepavyks, todėl daviau jai gero santechniko numerį. 

— Kur buvai vakar naktį? - tyliai paklausė Bobis. 

— Patruliavau! — plykstelėjo Lajonsas akimis. - Dėl Dievo meilės, 
nebuvau namie nuo vakar vakaro. Ir pats turiu tris vaikus, ir jei nema- 
not, kad kaskart per Žinias pamatęs Sofi nuotrauką nepagalvoju apie 
juos... Šūdas. Sofi dar visai maža! Pamenu, kaip ridinėjosi nuo kalvos 
mano kieme. O pernai lipo į senąjį ąžuolą. Net mano aštuonmetis 
negalėjo jos pavyt. Ji pusiau beždžionėlė. O jos šypsena ir... Po velnių. 

Patrulis Lajonsas užsidengė delnu veidą. Atrodė, jog jis nebegali 
prakalbėti, tad Bobis su Didi leido jam atsipūsti. 

Kai susitvardė, atsidengė susisielojusi veidą. 

— Žinot, kaip vadinom Brajaną? — staiga paklausė. — Kaip jį pra- 
vardžiavom ledo ritulio komandoj? 

— Ne. 

— Ponu Jautruoliu. Jo mėgstamiausias filmas buvo „Graži moteris.“ 
Kai nudvėsė jo šuo, Djukas, jis parašė eilėraštį ir paskelbė vietiniam 
laikrašty. Štai koks jis buvo. Tad, ne, nedvejojau jį pristatydamas ben- 
dradarbei su maža dukrele. Velnias, maniau, kad padedu Tesai. 

— Ar judu su Brajanu ir toliau žaidėt ledo ritulį? — paklausė Bobis. 

— Rečiau. Pasikeitė mano darbotvarkė. Teko dirbt ir penktadienio 
vakarais. 

— Po vedybų Brajanas, atrodo, sustiprėjo. Užsiaugino raumenų. 

— Atrodo, jis lankė sporto klubą ar panašiai. Minėjo, kad kiloja 
svarmenis. 

— Kada nors su juo sportavai? 

Lajonsas papurtė galvą. 

Pyptelėjo Didi žinučių gaviklis. Pažvelgusi į ekraną pamatė, kad 
jos ieško nusikaltimo vietos ekspertai, ir atsiprašiusi atsistojo. Jai iš- 
ėjus iš posėdžių salės Bobis kamantinėjo patrulį Lajonsą apie Braja- 
no Darbio treniruočių režimą ir galimus maisto papildus. 


Didi išsitraukė mobilųjį telefoną 1r surinko teismo ekspertizės 
laboratorijos numerį. Pasirodo, jie jau turėjo pirminius Brajano auto- 
mobilio tyrimo rezultatus. Linksėdama jų išklausė ir baigusi pokalbį 
vos spėjo nubėgti iki moterų tualeto, kur gausiai apsipylusi veidą 
šaltu vandeniu sugebėjo suvaldyti trūkčiojantį skrandį. 

Išsiskalavusi burną, dar šaltu vandeniu atsivėsino rankas ir, pasi- 
žiūrėjus! į išblyškusį atspindį veidrodyje, save patikino, kad žūtbūt 
šitą reikalą pabaigs iki galo. 

Vakarą pratemps. Suras Sofi Leoni. 

Paskui grįš namo pas Aleksą, nes jiedviem reikia aptarti keletą 
dalykų. 


Didi įžygiavo į posėdžių salę. Nieko nelaukusi puolė išsisukinėjantį 
patrulį Lajonsą, nes, tiesiai šviesiai, jai nusibodo tuščiai leisti laiką. 

— Išankstinės Brajano Darbio mašinos ekpertizės išvados, — pa- 
reiškė tiesmukai, padėjo delnus ant stalo, priešais Lajonsą, ir prisi- 
lenkė prie pat jo veido. 

— Bagažinėje rado sulankstomą kastuvą su dirvos pėdsakais ir 
lapų gabalėlių. 

Lajonsas tylėjo. 

— Taip pat rado arbūzų kvapo gaiviklį, jungiamą į elektros lizdą. 
Laboratorijos žiurkėms tai pasirodė keista, tad išjungė. 

Lajonsas tylėjo. 

— Po penkiolikos minučių pasijuto kvapas. Jie sakė, kad labai ryš- 
kus. Labai ryškus. Tačiau, kadangi jie — laboratorijos žiurkės, dėl 
visa ko pasikvietė kinologus. 

Pareigūnas nubalo. 

— Yrančio kūno, patruli Lajonsai. Kitais žodžiais, laboratorijos 
žiniukai beveik įsitikinę, kad per pastarąsias dvidešimt keturias 
valandas Brajano Darbio mašinos bagažinėje gulėjo lavonas. At- 
sižvelgdami į tai, kad rado ir kastuvą, jie nutarė, kad lavonas buvo 
nuvežtas į nežinomą vietą ir palaidotas. Brajanas turėjo kitus na- 
mus? Vasarnamį prie ežero, medžioklės trobelę, namelį kalnuose? 
Galbūt, jei pagaliau pradėsi kalbėti, galėsim bent parvežti namo 
Sofi kūną? 


— A, ne... - Lajonsas dar labiau išblyško. 

— Kur Brajanas nusivežė podukrą? 

— Nežinau! Jis neturi kito namo. Bent man tai nieko nėra minėjęs! 

— Sumovei jų gyvenimus. Supažindinai Brajaną Darbį su Tesa ir 
Sofi, ir dėl to Tesa dabar ligoninėj, sumušta kaip bokso kriaušė, o 
mažoji Sofi greičiausiai negyva. Tu užvirei šitą košę. Būk vyras ir 
padėk surasti Sofi. Kur jis galėjo ją nusivežti? Ką jai padarė? Papasa- 
kok Brajano Darbio paslaptis. 

— Kas, po velnių, atsitiko? 

Akimirkos tyla. Virpantis atodūsis. 

— Yra... Yra vienas dalykas, — staiga tarė Lajonsas. Pelenų spalvos 
veidu, maigydamas limonado skardinę pažvelgė į detektyvus. — Ne- 
noriu būt skundikas, — vapėjo patrulis. — Vis tiek anksčiau ar vėliau 
patys sužinosit iš pulkininko leitenanto Hamiltono. Pats sužinojau iš 
jo. Be to, rastumėt ir byloje. 

— Lajonsai! Sakyk pagaliau! — suriko Didi. 

Jis 1r pasakė: 

— Šio ryto įvykis... Tarkim, kad patrulė Leoni ne pirmą kartą nu- 
žudė vyrą. 


12 


Pirmas dalykas, kurį supratau tapus policininke, buvo tai, kad su 
vyrais susidoroti nebuvo taip sunku, kaip galvojau. 

Krūva girtų kaimiečių bare? Jei iš automobilio išliptų vyresnysis 
pareigūnas patrulis Lajonsas, jie kaipmat pultų agresyviai reikšti sa- 
vo vyriškumą. Jei įvykio vietoje pasirodydavau aš, jie baigdavo mai- 
vytis ir sužiurdavo į savo batų galus, tarsi būrys mamos pričiuptų 
Nespėdavo kartoti taip, ponia ir ne, ponia, jei stovėdavau šalia su 
baudos kvitų knygele. Dailūs studenčiokai, išmaukę per daug alaus? 
Jie ima mikčioti ir mindžikuoti, o galiausiai beveik visada pakviečią 
] pasimatymą. 

Dauguma vyrų nuo pat mažens pratinami paklusti viršesnei mo- 
teriai. Jie mane mato arba kaip mamą, kurios reikia klausyti, arba, 
turint omeny mano amžių ir išvaizdą, kaip trokštamą moterį, kuriai 
verta paklusti. Bet kuriuo atveju, nesu tiesioginis priešininkas. Todėl 
net ir karingiausiai nusiteikęs vyras gali nusileisti savo draugužių 
akivaizdoje. Testosterono pritvinkusiose situacijose mano kolegos 
vyrai kviesdavosi mane į pastiprinimą, nes mano moteriškumas 
dažniausiai iškart sušvelnindavo atmosferą. 

Vyrai truputį flirtuodavo, truputį sutrikdavo, arba ir viena, ir kita. 
Tačiau galiausiai elgdavosi taip, kaip pasakydavau. 

Tačiau moterys... 

Pabandyk sustabdyti uolią mamą, vežančią vaikus į sporto būrelį 
savo leksusu ir viršijančią greitį, ir savo atitinkamai atrodančių vai- 
kų akivaizdoje ji iškart puls aršiai ir šaižiai aiškinti, kaip ji skuba. 
Arba, jei tenka prižiūrėti vyruką, kuris iš buto pasiima kelis likusius 
daiktus, prie manęs būtinai prišoks sumušta jo mergina, klykdama, 
kodėl aš jam leidžiu pačiam pakuotis apatinius, ir taip keikdamasi, 
tarsi būčiau visų jos gyvenimo nesėkmių kaltininkė. 

Vyrai policininkei nekelia bėdų. 

Tai moterys kibs tau į atlapus pasitaikius pirmai progai. 


Mano advokatas jau dvidešimt minučių čiauškėjo prie lovos, kai 
seržantė Didi Voren atitraukė ją supančią užuolaidą. Už jos stovėjo 
policijos įgaliotinis detektyvas Bobis Dodžas. Jo veidas buvo nej- 
skaitomas. Tačiau detektyvės Voren akys buvo panašios į alkanos 
džiunglių katės. 

Mano advokato kalba nutrūko. Jis nebuvo patenkintas staigiu 
dviejų Žmogžudysčių tyrėjų pasirodymu, tačiau ir nenustebo. Jis 
bandė man paaiškinti teisinę padėtį. O ji nebuvo gera, be to, turėjau 
duoti galutinius parodymus policijai, ir nuo to, jo kaip žinovo nuo- 
mone, padėtis negerėjo. 

Kol kas mano vyro mirtis buvo įvardyta kaip galima žmogžu- 
dystė. Toliau veiksmų imtis turėjo Safolko apygarda, dirbanti drauge 
su Bostono policija, — jie turėjo nustatyti tikslius kaltinimus. Jei jie 
mane laikys auka, vargše mušama žmona, reguliariai užsukančia į 
traumatologinį, Brajano mirtis būtų pripažinta kaip būtinoji gintis. 
Nušoviau jį, kaip ir teigiau, gindamasi. 

Tačiau su žmogžudystėmis nėra taip paprasta. Brajanas mane 
puolė su sudaužytu buteliu, aš atsakiau ginklu. Buvo galima ginčy- 
tis, kad, nors ir gyniausi, panaudojau nebūtiną jėgą. Geresnis pasi- 
rinkimas būtų buvę pipirinės dujos, plieninė lazda arba elektrošokas, 
kuriuos taip pat nešiojausi prie diržo, 0 nuspaudus gaiduką mane 
galėjo nuteisti už netyčinę žmogžudystę. 

Arba jie gali nepatikėti, jog mano gyvybei grėsė pavojus. Galbūt 
jie manė, kad Brajaną nušoviau konflikto įkarščio paakinta. Nesu- 
planuota antrojo laipsnio žmogžudystė. 


Tai buvo geriausi variantai. Žinoma, buvo ir kita galimybė. Poli- 
cija galėjo nuspręsti, jog Brajanas nemušė manęs, ir palaikyti mane 
sukta manipuliatore, kuri nušovė vyrą iš anksto viską apgalvojusi. 
Pirmojo laipsnio žmogžudystė. 

Tokiu atveju likusį gyvenimą praleisčiau už grotų. Žaidimas baigtas. 

Tokie rūpesčiai kėlė nerimą mano advokatui. Jis nenorėjo, kad ko- 
vočiau su policija dėl savo vyro palaikų. Jis pageidavo, kad padary- 
čiau pareiškimą spaudai, — vargšė auka, suokianti apie savo nekaltu- 
mą, į neviltį puolusi motina, meldžianti saugiai sugrąžinti dukrą. Jis 
taip pat norėjo, kad su bylą tiriančiais detektyvais Žaisčiau gražiuoju. 
Jis pabrėžė, kad mušamos žmonos sindromas — gana svarus argumen- 
tas gynybai, o tai reiškė, jog įrodymų svoris gula ant mano aplamdytų 
pečių. 

Pasirodo, santuokoje viskas taip pat — tik jo žodis prieš jos Žodį, 
net jei vienas iš sutuoktinių jau miręs. 

Grįžus detektyvams, mano advokatas atsistojo į gynybinę pozi- 
ciją prie mano lovos. 

— Kaip matote, — pradėjo jis, - mano klientė dar neatsigavo nuo 
smegenų sukrėtimo, jau nekalbant apie suknežintą skruostikaulį. 
Daktaras liepė jai pasilikti per naktį ir daug ilsėtis. 

— Sofi? — paklausiau aš. Mano balsas nuskambėjo nenatūraliai. 
Atrodė, kad detektyvei Voren buvo nejauku pranešti motinai blogas 
naujienas. Tačiau... 

— Jokių žinių, — tarė ji atžariai. 

— Kiek dabar valandų? 

— Dvi minutės po pusės aštuonių. 

— Jau sutemę, — sumurmėjau. 

Šviesiaplaukė detektyvė sužiuro į mane. Be jokios užuojautos ar 
gailesčio. Manęs tai nenustebino. Uniformuotų moterų buvo tiek ne- 
daug, jog atrodytų, kad turėtume viena kitai padėti. Tačiau šiuo požiū- 
riu moterys buvo keistos. Jos tik ir laukė, kol galės įduoti vieną saviš- 
kių, ypač silpną moterį, kuri tarnavo savo vyrui kaip bokso kriaušė. 

Neįsivaizduoju detektyvės Voren, kenčiančios buitinį smurtą. Jei 
vyras jai trenktų, ji atsakytų jam dvigubai stipresniu smūgiu. Arba 
nukratytų jo kiaušus elektrošoku. 


Detektyvas Dodžas pritraukė dvi kėdes prie mano lovos. Jis pa- 
mojo Didi atsisėsti, ir abu prisitraukė artyn. Kargilas sunerimo ir 
nutūpė ant savosios kėdės krašto. 

— Mano klientė dar nepasiruošusi atsakinėti į klausimus, — tarė 
jis. - Žinoma, ji nori kaip galėdama prisidėti prie dukters paieškos. 
Ar jums trūksta medžiagos šiam tyrimui? 

— Kas yra Sofi biologinis tėvas? — paklausė detektyvė Voren. — Ir 
kur jis yra? 

Aš papurčiau galvą ir krūptelėjau iš skausmo nuo šio judesio. 

— Mums reikia vardo ir pavardės, —- nekantraudama tarė Voren. 

Palaižiau lūpas ir pamėginau dar kartą: 

— Ji neturi tėvo. 

— Tai neįmanoma. 

— Įmanoma, jei esi alkoholikė ir kekšė, — pasakiau. 

Kargilas išgąstingai dirstelėjo į mane. Tačiau detektyvai atrodė 
susidomėję. 

— Esi alkoholikė? — pagaliau paklausė detektyvas Bobis Dodžas. 

— Taip. 

— Kas dar tai žino? 

— Leitenantas pulkininkas Hamiltonas ir dar pora vyrukų, — pa- 
traukiau pečiais, bandydama nejudinti sužaloto skruosto. — Mečiau 
gerti prieš septynerius metus, prieš tai, kai įstojau į pajėgas. Nuo 
tada tai nebekėlė bėdų. 

— Prieš septynerius metus? — pakartojo Didi. - Kai laukeisi duk- 
ters? 

— Taip. 

— Kiek tau buvo metų, kai pastojai? 

— Dvidešimt vieni. Buvau jauna ir kvaila. Per daug gėriau ir per 
smarkiai linksminausi. Tuomet vieną dieną supratau, kad laukiuosi, 
tr pamačiau, jog žmonės, kuriuos laikiau savo draugais, bendravo su 
manim vien dėl to, kad drauge šėldavom. Tačiau kai mečiau tą cirką, 
nesutikau nė vieno Iš jų. 

— Turėjai draugų vyrų? — paklausė Didi. 

— Jie niekuo nepadės. Nemiegodavau su pažįstamais. Miegoda- 
vau su tais, kurių nepažinojau. Daugiausia tai buvo vyresni vyrai, 


kurie nupirkdavo jaunai kvailelei alkoholio. Aš prisigerdavau. Jie 
pasidulkindavo. Paskui keliaudavome savo keliais. 

— Tesa, — prabilo mano advokatas. 

Iškėliau ranką: 

— Visa tai buvo seniai, todėl nebėra svarbu. Nežinau, kas yra Sofi 
tėvas. Net ir norėdama sužinoti, nebūčiau išsiaiškinus, bet ir bandyti 
nenorėjau. Pastojau. Suaugau, susiprotėjau ir mečiau gerti. Tai yra 
svarbiausia. 

— Sofi niekad to neklausė? — paklausė Bobis. 

— Ne. Jai buvo treji, kai susipažinau su Brajanu. Po kelių savaičių 
ėmė vadinti jį tėčiu. Nemanau, kad ji pamena mus gyvenant be jo. 

— Kada jis pirmąkart tau trenkė? — paklausė Didi. - Praėjus mė- 
nesiui po vedybų? Šešiems? O gal net po metų? 

Nieko neatsakiau, tiesiog spoksojau į lubas. Po žalia ligoninės 
antklode gniaužiau mėlyną sagutę, kurią man padavė seselė. 

— Peržiūrėsime tavo medicinos istoriją, — nukirto Didi. Ji provo- 
kuojamai žvelgė į mano advokatą. 

— Nukritau nuo laiptų, — pasakiau, ir keista šypsena iškreipė ma- 
no veidą, nes tai buvo tiesa, tačiau jie, savaime suprantama, palaikys 
tai melu. Ironija. Dieve, apsaugok mane nuo ironijos. 

— Atsiprašau? 

— Taip susimušiau šonkaulius... norėjau nutirpdyti lauko laipte- 
lius. Ir oi... 

Detektyvė Voren pažvelgė į mane su nepasitikėjimu: 

— Taip, žinoma. Nukritai. Kiek kartų - tris, keturis? 

— Kiek pamenu, tik du. 

Jai nepatiko mano humoro jausmas. 

— Kada nors pranešei, kad esi sumušta vyro? — neatlyžo ji. 

Papurčiau galvą. Pakaušiu nukaukšėjo skausmas, ir sveikoji akis 
prisipildė ašarų. 

— Niekad nesakei net kolegoms? Pavyzdžiui, patruliui Lajonsui. 
Atrodo, jis padėdavo tvarkyti namų ūkį. 

Nieko neatsakiau. 

— Arba gal kokiai draugei? — ėmė klausinėti Bobis. - Dvasininkui 
arba pagalbos linijai? Klausinėjame, norėdami tau padėti, Tesa. 


Ašaros tvenkėsi. Mirksėjau, kad jos ištekėtų. 

— Nebuvo taip blogai, - pagaliau prabilau, stebėdama baltas lubų 
plyteles. — Bent jau iš pradžių. Aš maniau... aš maniau, kad suvaldy- 
siu situaciją ir viskas grįš į senas vėžes. 

— Kada tavo vyras pradėjo kilnoti svarmenis? — paklausė Bobis. 

— Prieš devynis mėnesius. 

— Panašu, kad priaugo svorio. Trylika kilogramų per devynis mė- 
nesius. Ar jis naudojo kokius nors papildus? 

— Neminėjo. 

— Tačiau jis stambėjo. Treniravosi, norėdamas padidinti raumenų 
masę? 

Aš liūdnai linktelėjau. Nuolat jam kartojau, jog nereikia tiek tre- 
niruotis. Jis ir taip gerai atrodė ir buvo gana stiprus. Tačiau galėjau 
nuspėti... jo neregėtas pedantiškumas, manija surūšiuoti net ir kon- 
servų skardines... Galėjau pastebėti ženklus. Tačiau, kaip sakoma, 
žmona viską sužino paskutinė. 

— Kada jis pirmąkart trenkė Sofi? — paklausė Didi. 

— Jis niekad nemušė Sofi! - akimirksniu atšoviau. 

— Tikrai? Savo sumaltu pakaušiu ir suknežintu skruostu nori man 
pasakyti, kad tavo velionis mušeika vyras mušdavo tave ir tik tave, 
kol mirtis jus išskyrė? 

— Jis mylėjo Sofi! 

— Tačiau jis nemylėjo tavęs. Čia ir visa bėda. 

— Galbūt jis vartojo steroidus. 

Tai buvo šis tas. Pažvelgiau į Bobį. 

— Asteroidinė agresija nieko nepaaiškina, — nutęsė Didi. —- Tokiu 
atveju jis būtų sudaužęs jus abi. 

— Tiesiog sakau, kad... jis tebuvo grįžęs vos porą savaičių, ir šį- 
kart... šįkart kažkas buvo visiškai kitaip. 

Ir tai tikrai nebuvo melas. Tiesą sakant, tikėjausi, jog jiems pa- 
vyks atnarplioti šią giją. Pora detektyvų man buvo visai ne pro šalį. 
Savaime suprantama, Sofi nusipelnė gudresnių nei aš tyrėjų, keliau- 
Jančių jai į pagalbą. 

— Jis tapo agresyvesnis? — atsargiai bandė atspėti Bobis. 

— Jis buvo piktas. Visą laiką. Bandžiau jį perprasti, tikėjau, kad 


pagaliau nusiramins. Tačiau nieko iš to neišėjo. — Sugniaužiau vir- 
šutinę antklodę ir suspaudžiau sagutę kita ranka. — Tiesiog... papras- 
čiausiai nesuprantu, kaip taip viskas išėjo. Tai tiesa. Mes mylėjome 
vienas kitą. Jis buvo geras vyras ir geras tėvas. Tačiau... - Pritvinko 
dar daugiau ašarų. Šįkart nuoširdžių. Viena jų nuriedėjo skruostu. — 
Nesuprantu, kaip taip viskas išėjo. 

Detektyvai nutilo. Advokatas atsipalaidavo. Manau, jam patiko 
ašaros ir užuomina apie steroidų vartojimą. Tai buvo geras ėjimas. 

— Kur yra Sofi? — paklausė Didi, šįkart labiau ryžtingai negu 
priešiškai. 

— Nežinau. — Dar vienas nuoširdus atsakymas. 

— Nebėra nei jos batų, nei palto. Atrodo, kažkas ją aprengė ir 1š- 
sivedė. 

— Gal ponia Enis? - paklausiau su viltimi. - Ji buvo Sofi auklė... 

— Žinome, kas ji tokia, - įsiterpė Didi. — Pas ją tavo vaiko nėra. 

— Ą. 

— Ar Brajanas turi dar kokį būstą? Slidinėjimo ar žvejybos trobe- 
lę, kažką tokio? - Šįkart klausimą uždavė Bobis. 

Papurčiau galvą. Mane suėmė nuovargis, jutau jį aiškiau negu sa- 
ve pačią. Turėjau kaupti jėgas artėjančioms paroms. 

— Kas dar pažinojo Sofi, kas galėjo ją išgabenti iš namų? — neat- 
lyžo Didi. 

— Nežinau... 

— Brajano šeima? - tęsė ji. 

— Jis turi motiną ir keturias seseris. Seserys išsibarsčiusios po šalį, 
mama gyvena Naujajame Hampšyre. Galite jas apklausti, tačiau retai 
matydavomės. Tiek jo, tiek mano darbo grafikai nebuvo tam palankūs. 

— O tavo šeima? 

— Aš neturiu šeimos, — atsakiau automatiškai. 

— Policijos byloje parašyta kitaip. 

— O kaip? 

— Kaip? - pakartojo mano advokatas. 

Tačiau detektyvai nekreipė į jį dėmesio. 

— Prieš dešimt metų, kai buvai apklausta dėl devyniolikmečio To- 
mo Hau mirties. Byloje parašyta, kad ginklą gavai iš tėvo. 

Įsispoksojau į Didi Voren. Tiesiog Žiūrėjau į ją ir žiūrėjau. 


— Ta byla yra viešai neprieinama, — švelniai pasakiau. 

— Tesa... — vėl nepatenkintu balsu prabilo mano advokatas. 

— Vos tik pradėjusi tarnybą apie šį įvykį iškart pranešiau leite- 
nantui pulkininkui Hamiltonui, - pasakiau ramiai. — Nenorėjau, kad 
iškiltų kokių nors nesusipratimų. 

— Turi omeny, kas nutiktų, jei kuris iš tavo kolegų sužinotų, jog 
nušovei vaikį? 

— Nušovei vaikį? — pakartojau aš. — Man buvo šešiolika. Tai aš 
buvau vaikis! Kodėl, po velnių, bylą padarė neprieinamą? Be to, man 
nebuvo pateikti kaltinimai, nes buvo nuspręsta, jog tai — savigyna. 
Tomas mane užpuolė. Aš gyniausi. 

— Nušovei jį dvidešimt antro kalibro ginklu, - tęsė detektyvė Vo- 
ren, lyg aš nebūčiau nė prasižiojusi. —- Kurį kaip tik turėjai pasiėmusi. 
Taip pat nebuvo aptikta jokių prievartos žymių... 

— Tikriausiai kalbėjotės su mano tėvu, — pasakiau su kartėliu. — 
Kitaip negalėjau. 

Didi pakreipė galvą ir šaltai mane nužvelgė: 

— Jis niekad tavim nepatikėjo. 

Nieko neatsakiau. Bet tokio atsakymo pakako. 

— Kas įvyko tą vakarą, Tesa? Padėk mums suprasti, antraip tavo 
padėtis taps visai nepavydėtina. 

Dar stipriau suspaudžiau sagą. Dešimt metų - ilgas laiko tarpas. 
Tačiau nepakankamai ilgas. 

— Nakvojau pas draugę, — pagaliau prabilau, — vardu Džiulijana 
Hau. Tomas buvo jos vyresnysis brolis. Prieš tai jis porą kartų man 
buvo numetęs replikų. Kai kambaryje likdavome dviese, jis atsisto- 
davo per arti, ir aš jausdavausi nejaukiai. Tačiau man buvo šešiolika. 
Vaikinai, ypač vyresni, versdavo mane jaustis nejaukiai. 

— Tuomet kodėl nusprendei nakvoti? — pasidomėjo Didi. 

— Džiulijana buvo geriausia mano draugė, - ištariau tyliai 1r aki- 
mirką vėl pajutau tą patį. Siaubą. Jos ašaras. Savo netektį. 

— Atsinešei ginklą, — tęsė detektyvė. 

— Ginklą man davė tėvas, — pataisiau ją. — Dirbau prekybos cen- 
tro užkandinėje. Dažnai tekdavo dirbti iki vienuoliktos ir tamsoje 
keliauti iki automobilio. Jis norėjo, kad jausčiausi saugi. 

— Ir todėl davė tau ginklą? - atrodė, kad Didi netiki. 


Šyptelėjau. 

— Nepažįstate mano tėvo. Pačiam mane pasiimti namo jam būtų 
reiškę pernelyg artimą santykį. Tačiau duodamas man dvidešimt an- 
tro kalibro ginklą, kuriuo neįsivaizdavau, kaip naudotis, išsivadavo 
nuo šios nemalonios pareigos. Todėl jis taip ir padarė. 

— Papasakok, kas vyko tąnakt, - tyliai tarė Bobis. 

— Nuėjau pas Džiulijaną. Jos brolio nebuvo namie, aš tuo apsi- 
džiaugiau. Pasidarėme spragėsių ir žiūrėjome Molės Ringvold fil- 
mų maratoną: iš pradžių — „„Šešioliką žvakučių“, paskui — „Pusryčių 
klubą“. Užmigau ant sofos. Kai pabudau, buvo tamsu ir kažkas mane 
buvo apklojęs užklotu. Pamaniau, kad Džiulijana pakilo miegoti į 
viršų. Ketinau pasielgti taip pat, kai į namus įėjo jos brolis. Tomas 
buvo girtas. Jis mane pastebėjo. Jis... 

Abu detektyvai ir mano advokatas laukė, kas bus toliau. 

— Bandžiau išsisukti, — pagaliau pasakiau. — Tačiau jis prirėmė 
mane prie sofos. Jis buvo didesnis ir stipresnis. Man buvo šešiolika. 
Jam - devyniolika. Ką turėjau daryti? 

Mano balsas vėl užlūžo. Nurijau seilę. 

— Gal galiu atsigerti vandens? — paklausiau. 

Advokatas pripylė plastikinį puodelį iš šalia stovėjusio ąsočio. 
Keliant puodelį mano rankos drebėjo. Pagalvojau, kad jie neturėtų 
manęs kaltinti, jog taip jaudinuosi. Išgėriau visą puodelį ir pastačiau 
atgal. Paskutinįkart parodymus daviau gan seniai, todėl šįkart man 
reikėjo laiko viskam apmąstyti. Svarbiausia buvo nuoseklumas, ir, 
taip toli įsivažiavusi, nebegalėjau sau leisti klysti. 

Manęs laukė trys poros akių. 

Dar kartą giliai įkvėpiau. Laikiau mėlyną sagą ir mąsčiau apie 
gyvenimą, įvykius ir poelgius, kurių neįmanoma išvengti. 

Aukotis reikia išmintingai. 

— Kai jis... kai Tomas jau buvo pasiruošęs daryti tai, ką buvo su- 
manęs, pajutau šalia klubo gulinčią rankinę. Jis buvo prislėgęs mane 
savo kūno svoriu ir jau atsiseginėjo džinsų užtrauktuką. Aš ištiesiau 
dešinę ranką. Apčiuopiau rankinę. Radau ginklą. Jis neketino atsi- 
traukti, tad nuspaudžiau gaiduką. 

— Savo geriausios draugės svetainėje? — paklausė detektyvė Voren. 


— Taip. 

— Tikriausiai pridarė nemažai jovalo. 

— Ginklas nebuvo toks didelis, - atsakiau. 

— O tavo geriausia draugė? Kaip ji į tai sureagavo? 

Žiūrėjau į lubas. 

— Jis buvo jos brolis. Aišku, jinai jį mylėjo. 

— Taigi... tave išteisina. Byla įslaptinama. Tačiau tavo tėvas ir tavo 
geriausia draugė tau taip ir neatleido. 

Ji pasakė teiginį, o ne klausimą, todėl nieko neatsakiau. 

— Tuomet ir pradėjai gerti? — paklausė detektyvas Dodžas. 

Tyliai linktelėjau. 

— Netekai namų, buvai išmesta iš mokyklos... - tęsė jis. 

— Tikrai nesu vienintelė tarp pareigūnų, audringai praleidusi jau- 
nystę, — tvirtai atkirtau. 

— Pastojai, — tarė detektyvė Voren. — Suaugai, susipratai ir metei 
gerti. Nemaža auka dėl vaiko, - pakomentavo ji. 

— Tai ne auka. Tai meilė dukrai. 

— Geriausiam tau atsitikusiam dalykui. Vienintelei tau likusiai 
šeimai. 

Didi balsas skambėjo skeptiškai, o tai reiškė pavojų. 

— Esi girdėjusi apie yrančių audinių kvapo analizę? — paklausė 
detektyvė kylančiu balsu. - Arpadas Vasas, chemikas ir teismo an- 
tropologas, atrado būdą, kaip atskirti daugiau kaip keturis šimtus 
yrančio kūno skleidžiamų kvapų. Pasirodo, kvapai įsigeria į dirvą 
arba audinius — tarkim, bagažinės kilimėlį. Elektroniniu prietaisu 
daktaras Vasas nustato molekulinį yrančio kūno pėdsaką. Prietai- 
sas, pavyzdžiui, gali nuskenuoti bagažinės kilimėlį ir parodyti iš 
kvapų susidariusį mirusio vaiko kūno siluetą. 

Išleidau kažkokį garsą. Galbūt aiktelėjau. Gal sudejavau. Po ap- 
klotu mano ranka įsitempė. 

— Ką tik nusiuntėme daktarui Vasui kilimėlį iš tavo vyro vi- 
sureigio bagažinės. Įdomu, ką jis nustatys? Galbūt tai bus paskuti- 
nis tavo mirusios dukters kūno vaizdas? 

— Liaukitės! Peržengiate padorumo ir takto ribas! — pašoko 
advokatas. 


Beveik jo nebegirdėjau. Vėl prisiminiau, kaip atkloju antklodes ir 
išsigandusi žiūriu į tuščią Sofi lovą. 

Kalėdoms noriu tik dviejų priekinių dantų... 

— Kas nutiko tavo dukrai? - Detektyvė Voren reikalavo atsakymo. 

— Jis man nesakė. 

— Grįžai namo ir jos jau nebebuvo? 

— Apieškojau visą namą, — sušnabždėjau. — Garažą, verandą, pa- 
lėpę, kiemą. Ieškojau, ieškojau, ieškojau. Reikalavau, kad pasakytų, 
ką jai padarė. 

— Kas atsitiko tuomet, Tesa? Ką tavo vyras padarė Sofi? 

— Aš nežinau! Ji tiesiog dingo. Dingo! Aš išėjau į darbą ir kai grį- 
žau namo... - Žvelgiau į Didi ir Bobį, vėl jausdama beprotišką širdies 
plakimą. Sofi. Išnyko. Kaip dūmas. 

Kalėdoms noriu tik dviejų priekinių dantų, dviejų priekinių dantų... 

— Kąjis padarė, pareigūne Leoni? Pasakykite, ką Brajanas padarė. 

— Jis sugriovė mūsų šeimą. Jis man melavo. Jis mus išdavė. Jis 
sunaikino... viską. 

Dar vienas gilus įkvėpimas. Pažvelgiau abiem detektyvams į akis: 

— Tuomet ir supratau, jog jis turi mirti. 

— Ką manai apie Tesą Leoni? - paklausė Bobis po penkių minučių 
grįžtant į būstinę. 

— Melų maišas, — atrėžė Didi. 

— Atsakymai atrodė nuoseklūs. 

— Tik jau nereikia. Jei būčiau naivesnė, manyčiau, kad ji nepasi- 
tiki policininkais. 

— Na, o nekalbant apie pažengusį alkoholizmą, savižudybę ir bui- 
tinius konfliktus, kas tau nepatinka? 

Didi susiraukė, tačiau suprato klausimą. Teisėsaugos pareigūnai 
negarsėjo kaip patys jautriausi žmonės. Dauguma policininkų yra 
Išėję 1r gyvenimo mokyklą. Ir didžioji dalis teigia, kad be to neįma- 
noma dirbti gatvėse. 

— Ji pakeitė savo parodymus, - tarė Didi. 

— Pats pastebėjau. 

— Iš pradžių viskas prasidėjo vyro nužudymu ir dukros dingimu, 
o dabar ji pirmiausia pasigenda Sofi ir tik tada nušauna vyrą. 

— Seka skirtinga, bet padariniai tokie patys. Bet kokiu atveju pa- 
trulė Leoni buvo smarkiai sumušta ir bet kokiu atveju dingo šešia- 
metė Sofi. 

Didi papurtė galvą. 

— Vienos smulkmenos neatitikimas verčia suabejoti visomis. Jei 
melavo apie įvykių seką, ką dar galėjo sumeluoti? 

— Melagis yra melagis, - tyliai tarė Bobis. 

Ji nužvelgė jį 1r stipriau suspaudė vairą. Tesos ašaros suminkštino 
detektyvo širdį. Bobis visada turėjo silpnybę palaužtoms panelėms. 
O Didi laikėsi savo pirminio nusistatymo Tesos Leoni atžvilgiu: ją 
ypač nervino gražios ir pažeidžiamos merginos. 

Didi pavargo. Jau buvo po vienuoliktos, ir jos naujasis, priežiūros 
reikalaujantis kūnas maldavo miego. Tačiau vietoj to juodu su Bobiu 
važiavo atgal į Roksberį pirmajam darbo grupės susitikimui. Laikas 
nelaukė. Žiniasklaidai reikėjo informacijos. Prokuroras reikalavo 
naujienų apie bylos pažangą. Policijos valdžia tenorėjo tučtuojau už- 
baigti žmogžudystės bylą ir surasti vaiką. 

Senais gerais laikais Didi užsikaistų šešis puodelius kavos ir su- 
valgytų pusę tuzino spurgų, kad ištemptų naktį. Bet dabar ji teturėjo 
butelį vandens ir pakelį sausainių. Darbas pats nenusidirbs. 

Išeidama iš ligoninės ji parašė Aleksui žinutę: „Šiąnakt nepasi- 
matysim, atleisk dėl rytojaus.“ Jis atrašė: ,„Mačiau žinias. Sėkmės.“ 

Be kaltinimo, be zirzimo, be priekabių. Nuoširdi parama. 

Jo žinutė sugraudino, bet dėl to ji kaltino tik savo būklę, nes bene 
per dvidešimt metų Didi Voren nepravirkdė nė vienas vyras. 

Bobis spoksojo tai į jos nepaleidžiamą butelį vandens, tai į ją, 
paskui vėl į butelį. Jei neatstos, ji supils butelio turinį jam ant galvos. 
Ši mintis pradžiugino, ir kol juodu surado, kur pastatyti automobilį, 
Ji jau buvo kone suėmusi save į rankas. 

Bobis nusipirko puodelį karštos kavos, ir juodu nusileido laiptais 
į žmogžudysčių skyrių. Didi Ir jos kolegoms detektyvams pasisekė: 
BPD būstinė buvo pastatyta vos prieš penkiolika metų, tad, nors pati 
vieta buvo abejotina, pastatas buvo šiuolaikiškas ir puikiai prižiūrė- 
tas. Žmogžudysčių skyrius buvo panašesnis į draudimo agentūrą nei 
į eilinę nuovadą. Protingai suskirstytas į ryškiai apšviestus darbo 
kabinetus. Plačios pilkų metalinių dokumentų spintelių gretos ap- 
gaubtos žaliuojančiais augalais, šeimos nuotraukomis ir asmeniniais 
niekučiais. Vienur styrojo „Red Sox“ komandos atributika, kitur ka- 
bojo „Patriots“ plakatas. 

Skyriaus sekretorė mėgo kvėpinti patalpą cinamonu, o detekty- 
vai buvo ištikimi kavos gerbėjai, tad darbovietė net kvepėjo maloniu 

cinamono ir kavos aromatu. Dėl to nauji darbuotojai pravardžiuoda- 
vo priimamąjį „„Starbucks“ kavine. Kaip įprasta policininkams, pra- 
vardė prikibo, tad sekretorė ant priimamojo stalo buvo priklijavusi 
„Starbucks“ kavinės lipdukų, pridėliojusi servetėlių ir popierinių 
puodelių. Dėl to ne vienas parodymų pateikti atvykęs liudytojas su- 
sipainiodavo, kur atsidūręs. 

Kai Didi įžengė į posėdžių salę, jos būrys ir visų tyrimo grupių 
vadovai jau buvo susirinkę. Ji nuėjo tiesiai prie stalo galo, kur kabėjo 
didelė balta lenta, kelioms ateinančioms dienoms tapsianti bylos bibli- 
ja. Ji pasidėjo buteliuką, pasiėmė juodą žymeklį, ir darbas prasidėjo. 

Svarbiausias prioritetas buvo surasti Sofi Leoni. Pasitikėjimo li- 
nija be paliovos kaito nuo skambučių, ir jiems susirinkus jau buvo 
susikaupę pora tuzinų liudininkų, kurių jau vaikėsi būrys pareigū- 
nų, žinučių. Kol kas nieko svarbaus. Kaimynų apklausos, vietinės 
įstaigos bei rajono poliklinika taip pat nepadėjo pasistūmėti toliau — 
kelios užuominos, bet kol kas nieko svarbaus. 
ji be dėmelės. Kadangi Didi ir Bobis per pokalbį su moteriške ne- 
įžvelgė nieko įtartino, ją buvo galima išbraukti iš įtariamųjų gretų. 
Pirminė mokyklos darbuotojų biografijų apžvalga taip pat nedavė už 
ko užsikabinti. Kitas žingsnis — patikrinti bendraklasių tėvus. 

Vaizdo tyrimų grupė išnagrinėjo septyniasdešimt penkis procen- 
tus įrašų iš įvairiausių stebėjimo kamerų trijų kilometrų spinduliu 
apie Leoni namus. Nei Sofi, nei Brajanas Darbis, nei Tesa Leoni iki 
šiol nebuvo pastebėti. Į paiešką buvo įtrauktas ir Brajano „GMC De- 
nali“ automobilis. 

Atsižvelgiant į teismo ekspertizės rezultatus, kad jo bagažinėje 
per pastarąsias dvidešimt keturias valandas galėjo būti įdėtas kūnas, 
automobilis buvo pagrindinis pėdsakas. Didi paskyrė du detekty- 
vus iššniukštinėti atsiskaitymų istoriją kredito kortele, kad pavyktų 
nustatyti, kada Darbio automobilio bakas buvo paskutinįkart pripil- 
dytas degalais. Žinodami laiką ir likusių degalų kiekį, jie galėjo ap- 
skaičiuoti didžiausią atstumą, kurį galėjo nuvažiuoti Brajanas Dar- 
bis su lavonu bagažinėje. Be to, tie patys detektyvai paieškos baudų 


už greičio viršijimą ar neleistiną stovėjimą bei greitkelių mokesčių, 

leisiančių nustatyti automobilio maršrutą nuo penktadienio vakaro 
iki sekmadienio ryto. 

Galiausiai Didi pateiks „GMC Denali“ aprašymą žiniasklaidai, 
kad atsirastų daugiau liudininkų. 

Filas sutiko paieškoti Brajano Darbio ar jo šeimos narių nuosavy- 
bės. Pirminė jo šeimos apžvalga neatskleidė jokių kabliukų. Braja- 
nas Darbis nė karto nebuvo sulaikytas ar ieškomas už nusikaltimus. 
Per penkiolika metų buvo kelios baudos už greičio viršijimą, tačiau, 
be viso to, jis, atrodo, nebuvo linkęs laužyti įstatymų. Pastaruosius 
penkiolika metų dirbo toje pačioje įmonėje, ASSC, prekybinio laivo 
mechaniku. Jam buvo likę išmokėti du tūkstančius dolerių už namą, 
trisdešimt keturių tūkstančių paskolą už automobilį, keturių tūks- 
tančių vartojamąją paskolą, o banko sąskaitoje dar turėjo penkiolika 
tūkstančių, tad finansinė padėtis buvo nebloga. 

Be to, Filas susisiekė su Brajano viršininku, sutikusiu pasikalbėti 
telefonu pirmadienį vienuoliktą valandą. Skotas Helis telefonu pa- 
reiškė, kad yra sukrėstas Darbio mirties, ir negalėjo patikėti, jog jis 
mušė savo žmoną. Heilis taip pat sunerimo dėl Sofi dingimo ir žadė- 
jo kreiptis į įmonės valdybą, kad ji prisidėtų prie piniginės premijos 
už pagalbinę informaciją. 

Parašiusi ant lentos „Ar Brajanas Darbis mušė savo žmoną?“, Di- 
di padėjo varnelę prie neigiamo atsakymo. 

Kitas jos būrio narys, Nylas, pakėlė ranką, kad būtų padėta varnelė 
prie teigiamo atsakymo. Nylas praleido visą dieną ligoninėje, kur išsi- 
reikalavo Tesos Leoni medicininės kortelės. Nors „nelaimingų įvykių“ 
nebuvo daug, vien šios dienos apžiūros metu nustatytos per ilgą laiką 
patirtos daugybinės traumos. Tesa Leoni buvo atvežta su greičiausiai 
prieš savaitę sumuštais šonkauliais (Didi užvertusi akis atrėžė, kad 
ji tiesiog paslydo ant laiptų). Taip pat gydytojas pažymėjo, kad vie- 
nas šonkaulis buvo skilęs ir gali būti kreivai sugijęs dėl „netinkamos 
medicininės pagalbos“. Tai patvirtina Tesos teigimą, neva ji neieškojo 
pagalbos, o stengėsi pati paslėpti kiekvieno mušimo pėdsakus. 

Be smegenų sukrėtimo ir lūžusio skruostikaulio, medicininėje kor- 
telėje buvo įrašytas ne vienas sumušimas, pavyzdžiui, darbinio bato 
pado formos mėlynė. 

— Ar Brajanas Darbis turėjo kaustytus darbinius batus? — nekan- 
triai paklausė Didi. 

— Grįžau į namą ir radau porą, - atsakė Nylas. - Paklausiau advo- 
kato, ar galėtume palyginti jų padus su mėlyne ant Leoni klubo. Jam 
pasirodė, kad tai būtų brovimasis į asmeninį gyvenimą, ir pareika- 
lavo teismo orderio. 

— Brovimasis į asmeninį gyvenimą! — purkštelėjo Didi. — Tokie 
įrodymai būtų jos naudai. Patvirtintų, kad prieš ją buvo smurtauja- 
ma, vadinasi, jai negrėstų kalėjimas nuo dvidešimties metų iki gyvos 
galvos. 

— Jis dėl to nesiginčijo. Tik pasakė, jog gydytojas jai paskyrė lo- 
vos režimą, ir norėjo, kad palauktume, kol ji pasveiks nuo smegenų 
sukrėtimo. 

— Prašyčiau! Tada mėlynė jau bus apnykus, tad mes neturėsim su 
kuo palygint pado ir ji neteks įrodymo. Eina tas advokatas velniop. 
Gaukit orderį ir pabaikit darbą iki galo. 

Nylas sutiko, tačiau jis nuo pat ryto žada užsiimti Brajano Darbio 
skrodimu teismo medicinos laboratorijoje, tad teks atidėti vėlesniam 
laikui. Skrodimas buvo rezervuotas septintai valandai ryto, nes Tesa 
Leoni reikalavo, kad jos vyro kūnas būtų grąžintas nedelsiant ir kad 
būtų surengtos padorios laidotuvės. 

— Ką? — nustebo detektyvė. 

— Aš nejuokauju, — atitarė Nylas. — Jos advokatas popiet skambi- 
no teismo ekspertui, klausė, kada Tesa galės susigrąžint palaikus. Aš 
čia niekuo dėtas. 

Bet Didi vis vien spoksojo į išstypusį raudonplaukį: 

— Brajano Darbio žūtis kelia ne vieną klausimą. Negalima apsieiti 
be jo skrodimo, pati Tesa supranta ne prasčiau nei mes. — Ji nusigręžė 
į Bobį. - Valstijos patruliai turi paskaitų apie žmogžudysčių tyrimą? 

Bobis apsimetė, kad kasosi galvą. 

— Ką? Akademijoje per dvidešimt penkias savaites mums išdėsto 
devyniasdešimt disciplinų ir pabaigę dar turim prisimint pagrindi- 
nius tyrimo etapus? 

— Kam jai prašyti kūno? — paklausė Didi. - Kam vargintis skam- 
binti? 

Bobis gūžtelėjo: 

— Gal ji pamanė, kad skrodimas jau atliktas? 

— Gal ji manė, kad išsisuks, - įsiterpė Nylas. — Ji priklauso teisė- 
saugai. Gal pagalvojo, kad teismo ekspertai sutiks su jos prašymu ir 
grąžins vyro kūną be elementariausios apžiūros. 

Didi prikando apatinę lūpą. Jai tai nepatiko. Nepaisant grožio ir 
gležnumo, Tesa Leoni buvo šaltakraujiška, prireikus nepaprastai ap- 
dairi. Jei Tesa skambino, vadinasi, buvo priežastis. 

Detektyvė vėl atsisuko į Nylą. 

— Ką jai atsakė teismo ekspertas? 

— Nieko. Ekspertas kalbėjosi su advokatu, ne su patrule Leoni. 
Benas priminė advokatui, kad skrodimas privalomas, o Kargilas to 
nepaneigė. Mano supratimu, jie surado kompromisą: Benas pažadė- 
jo, jog atliks skrodimą skubos tvarka, kad Darbio kūnas būtų kuo 
greičiau grąžintas jo šeimai. 

— Tai skrodimas bus atliktas kuo skubiau, — šaipėsi Didi, — ir 
kūnas bus grąžintas. Kada bus atiduotas Darbio kūnas? 

Nylas gūžtelėjo: 
pirmadienio vakare ar antradienį po popiet. 

Didi linktelėjo vis laužydama galvą, bet niekaip nerasdama siū- 
lo galo. Kažkodėl Tesai Leoni labai reikėjo vyro kūno anksčiau. 
Jiems teks prie to sugrįžti, nes priežastis tikrai yra. Visada yra 
priežastis. Ė 

Detektyvė kreipėsi į darbo grupę, reikalavo gerų naujienų. Bet 
niekas neturėjo. Ji prašė neatvėsusių pėdsakų. Bet jų nebuvo. 

Juodu su Bobiu pasidalijo tuo, ką sužinojo apie audringą Tesos 
Leoni jaunystę. Ginantis nušauti vaikiną — nesėkmė. Panašiomis 
aplinkybėmis nušovus dar vieną vyrą — galima spręsti apie asme- 
nybės ypatybes, nors iš teisinės pusės — trečias kartas nemeluoja. 

„Didi troško sužinoti daugiau apie Tomo Hau nužudymą. Iš pat 
ankstaus ryto juodu su Bobiu susiras tyrimui vadovavusį pareigū- 
ną. Jei įmanoma, susisieks ir su Hau šeima ir Tesos tėvu. Galiau- 
siai jie norėjo nustatyti, kurį sporto klubą lankė Brajanas Darbis, 
ir susipažinti su jo treniruočių režimu bei sužinoti, ar jis nevartojo 


steroidų. Vyriškis išsipūtė gana mikliai, ponas Jautruolis tapo ponu 
Aršiuoju. Verta pasidomėti. 

Susiplanavusi rytdieną, Didi nurodė tolesnius žingsnius darbo 
grupei ir išdalijo namų darbus. Vaizdo medžiagos tyrėjams reikėjo 
pabaigti Bostono kamerų įrašų peržiūros maratoną. Filui — baigti bio- 
grafijų apžvalgą, atlikti nuosavybės paiešką ir pasišnekėti su Darbio 
viršininku. Nylui - atlikti skrodimą ir gauti orderį patikrinti, ar Bra- 
jano Darbio bato padas nesutampa su mėlyne ant Tesos Leoni klubo. 

Automobilio tyrėjams teko pažaisti su mašinos degalų sąnaudo- 
mis ir Bostono žemėlapiu, kad nustatytų Sofi Leoni paieškos terito- 
riją, o budintieji prie pasitikėjimo telefono toliau tikrins seną infor- 
maciją ir lauks naujos. 

Didi reikalavo, kad per valandą ant jos stalo būtų visų dienos 
apklausų ataskaitos. Ji įsakė visiems pulti prie popierių, o tada vėl 
prisistatyti naktiniam darbui. Sofi Leoni dar neatsirado, tad varguo- 
liams poilsio nebus. 

Detektyvai išsilakstė. 

Didi su Bobiu pasiliko pasidalyti naujienomis su žmogžudysčių 
skyriaus viršininku, o paskui pasitarti su Safolko apygardos proku- 
roru. Nė vienas vyriškis nesidomėjo smulkmenomis, jiems rūpėjo 
tik rezultatai. Didi teko smagioji dalis pranešti, kad iki šiol nebuvo 
nustatytos nei Brajano Darbio nužudymo aplinkybės, nei rasta še- 
šiametė Sofi Leoni. Kita vertus, bylai pasitelkti beveik visi Bosto- 
no policininkai, tad darbo grupė neišvengiamai prie kažko kažkada 
prisikas. 

Prokuroras, nuoširdžiai priblokštas žinios, kad Tesa Leoni jau sy- 
kį buvo kaltinama žmogžudyste, sutiko su Didi prašymu neskubėti 
pateikti kaltinimus. Turint omeny skirtumus tarp bylų už netyčinę 
žmogžudystę ir nužudymą, papildoma informacija būtų labai nau- 
dinga, tad būtinas nuodugnesnis audringos Tesos Leoni jaunystės 
tyrimas. | 

Žiniasklaidos dėmesys buvo kreipiamas į Sofi paiešką, toliau nuo 
Brajano Darbio mirties aplinkybių. 

Pusę pirmos Didi pagaliau nusivilko iki savo kabineto. Viršinin- 
kas patenkintas, prokuroras nuramintas, darbo grupė pluša. Taigi 

išaušo dar viena diena su ypatingos svarbos byla. Kriminalinės tei- 
sėsaugos dantračiai nepaliaujamai girgžda. 

Bobis atsisėdo priešais ją. Netaręs nė žodžio čiupo nuo stalo pir- 
mą pasitaikiusią ataskaitą ir įniko skaityti. 

Po akimirkos juo pasekė ir Didi. 


14 


Sofi, būdama beveik trejų, užsitrenkė mano tarnybinio automobilio 
bagažinėje. Tai įvyko prieš susipažįstant su Brajanu, tad galėjau kal- 
tint tik save. 

Tuomet gyvenome kitoje koridoriaus pusėje nuo ponios Enis. Bu- 
vo vėlyvas ruduo, saulė leidosi vis anksčiau ir naktys darėsi šaltes- 
nės. Vaikštinėdavom su Sofi parke ir grįždavom namo. Buvo kaip tik 
metas vakarienei, ir maniau, jog ji žaidžia svetainėje, kur televizo- 
rius transliavo laidelę vaikams. 

Paruošiau salotas — nes norėjau į vaiko racioną įtraukti kuo dau- 
giau daržovių. Iškepiau porą vištienos krūtinėlių 1r paskrudinau bul- 
vyčių — tai buvo mūsų kompromisas: Sofi gaudavo savo mėgstamų 
bulvyčių, jei iš pradžių suvalgydavo salotų. 

Iš viso sugaišau dvidešimt ar dvidešimt penkias minutes. Tačiau 
visą tą laiką buvau labai užsiėmusi. Buvau taip įsitraukusi į maisto 
ruošimą, kad nekreipiau dėmesio į vaiką, ir tik įėjusi į svetainę pra- 
nešti, kad jau laikas valgyti, jos ten neberadau. 

Supanikavau ne iš karto. Norėčiau pasakyti, kad taip pasielgiau 
dėl to, kad esu patyrusi policijos pareigūnė, tačiau greičiausiai taip 
atsitiko todėl, kad buvau Sofi mama. Sofi pradėjo lakstyti būdama 
trylikos mėnesių ir nuo to laiko nesustojo. Ji buvo vaikas, prapuo- 
lantis maisto prekių parduotuvėje, dingstantis iš vaikų žaidimų aikš- 
telės, greitai it bitė pranykstantis kojų jūroje, nesvarbu, ar sekdavau 

iš paskos, ar ne. Per pastarąjį pusmetį buvau pametus Sofi jau kelis 
kartus. Tačiau per kelias minutes vėl rasdavome viena kitą. 

Pradėjau nuo paprastų slėptuvių: greitai apžiūrėjau mūsų mažytį 
miegamąjį, šaukiau ją vardu, tuomet nuosekliai peržiūrėjau vonios 
spinteles ir rūbų spintas, po lova. Bute jos nebuvo. 

Patikrinau buto duris, kurias, savaime suprantama, buvau pamir- 
šus užsklęsti, o tai reiškė, kad slėpynėms atsivėrė visas daugiabutis. 
Ėjau koridoriumi tyliai save keikdama ir jausdama vis didėjantį ne- 
rimą, kuris atsiranda būnant vienišu tėvu, nuolat atsakingu už viską 
ir visiškai nesvarbu, pasiruošęs jis tam ar ne. 

Pabeldžiau į ponios Enis duris. Ne, Sofi čia nebuvo, tačiau ji gali 
prisiekti prieš kelias minutes mačiusi ją žaidžiant lauke. 

Tad išėjau į lauką. Saulė jau buvo nusileidusi. Gatvėje švietė Ži- 
bintai ir priešingo namo langai. Bostone niekad nebuvo visiškai tam- 
su. Mąstydama apie tai vaikštinėjau po daugiabučių kompleksą ir 
šaukiau dukters vardą. Kai iš už kampo neišbėgo joks besijuokiantis 
vaikas ir iš už krūmo neišgirdau skardaus kikenimo, ėmiau dar la- 
biau nerimauti. 

Pradėjau drebėti. Buvo šalta, aš buvau be švarko ir prisiminiau, 
Jog išeidama mačiau žemuogių spalvos multininį Sofi apsiaustuką, 
kabantį prie durų, o tai reiškė, kad ji taip pat buvo be palto. 

Širdis daužėsi kaip pašėlusi. Giliai įkvėpiau, bandydama nuraminti 
kylantį siaubą. Visą laiką besilaukdama Sofi gyvenau baimėje. Nejau- 
čiau savo kūne augančio gyvybės stebuklo. Vietoj to prieš akis regė- 
davau savo mirusio brolio nuotrauką — marmuro baltumo odos kūdikį 
ryškiai raudonomis lūpomis. 

Kai mane suėmė sąrėmiai, galvojau, kad siaubas užsmaugs. Aš nebe- 
sugebėsiu įkvėpti, mano vaikas mirs, nėra jokios, jokios, jokios vilties. 

Tačiau tada atsirado Sofi. Tobula, raudonai nusėta, garsiai rėkianti 
Sofi. Šilta, slidi ir iki skausmo graži, glaudžiama prie krūties. 

Mano duktė buvo tvirta. Taip pat drąsi ir impulsyvi. 

Dėl Sofi nesibaimindavai. Tiesiog bandydavai nuspėti: ką darytų 
Sofi? 

Grįžau į daugiabutį ir atlikau įprastą kaimynų apklausą. Daugu- 
ma kaimynų dar nebuvo grįžę iš darbų, o tie, kuriuos radau namie, 


nebuvo matę Sofi. Viską dariau greitai, nes buvo brangi kiekviena 
akimirka. 

Sofi mėgo parką ir galėjo nueiti tenai, tačiau parko žaidimų aikš- 
telėje praleidome visą popietę ir net Sofi jau buvo gana. Ji mėgo par- 
duotuvėlę ant kampo ir žavėjosi skalbykla — nenuleisdavo akių nuo 
besisukančių drabužių. 

Nusprendžiau grįžti viršun. Reikėjo staigiai patikrinti, ar daugiau 
niekas nėra dingę, pavyzdžiui, mėgstamas žaislas arba jos mylima ran- 
kinė. Tuomet čiupsiu savo automobilio raktus ir apvažiuosiu rajoną. 

Vos įžengusi į butą supratau, ką ji paėmė, — dėžutėje nebebuvo 
mano tarnybinės mašinos raktelių. 

Pasileidau laiptais žemyn. Vaikai ir patrulinės mašinos nebuvo 
saugus derinys. Racija, šviesos ir sirenos nebuvo jau taip svarbu. Ba- 
gažinėje turėjau ginklą. 

Nubėgusi prie keleivio pusės, pažiūrėjau pro langą. Automobilio 
vidus atrodė tuščias. Durys buvo užrakintos. Eidama aplink mašiną 
ir tikrindama visus langus bei duris jaučiau, kaip daužosi širdis. Jo- 
kių gyvybės ženklų. Užrakinta, užrakinta, užrakinta: 

Tačiau ji pasiėmė raktus. Mąstyk kaip Sofi. Kurį mygtuką ji galė- 
jo paspausti ant raktų pultelio? Ką ji galėjo padaryti? 

Tuomet išgirdau ją. Bum, bum, bum iš bagažinės. Ji buvo viduje 
ir daužė į dangtį. 

— Sofi? — surėkiau aš. 

Daužymas liovėsi. 

— Mamyte? 

— Taip, Sofi. Čia mamytė. Brangute... - Mano balsas šaižiai kilo, 
nepaisant geriausių ketinimų, — ...ar viskas gerai? 

— Mamyte, - ramiai atsakė mano bagažinėje užsitrenkęs vaikas. — 
Užstrigau, mamyte, užstrigau. 

Užsimerkiau ir iškvėpiau užgniaužtą orą. 

— Sofi, brangute, — ištariau kaip galėdama tvirčiau, - dabar klau- 
syk mamytės. Nieko neliesk. 

— Aha. 

— Ar vis dar turi raktus? 

— Mhm. 

— Ar laikai juos rankoje? 

— Nieko neliečiu! 

— Gali paimti raktus, brangute. Paimk raktus, bet daugiau nieko 
neliesk. 

— Užstrigau, mamyte, užstrigau. 

— Aš žinau, brangute. Ar nori ištrūkti? 

— Taip! 

— Puiku. Laikyk raktus. Surask pirštu mygtuką ir paspausk. 

Sofi padarė viską teisingai ir išgirdau spragtelėjimą. Pribėgau pa- 
tikrinti priekinių durų. Žinoma, ji nuspaudė užraktą. 

— Sofi, brangute, — sušukau jai, — paspausk mygtuką šalia jo! 

Dar vienas spragtelėjimas, ir priekinės durys atsidarė. Iškvėpda- 
ma dar kartą atidariau duris, radau bagažinės užraktą ir patraukiau. 
Po kelių akimirkų stovėjau virš dukters, kuri atrodė kaip rausvas pu- 
delis, susigūžęs metalinėje dėžėje, rankose laikanti mano tarnybinį 
ginklą ir krepšį su šaudmenimis. 

— Ar viskas gerai? — paklausiau aš. 

Dukra nusižiovavo ir ištiesė į mane rankas. 

— Išalkau! 

Iškėliau ją iš bagažinės ir pastačiau ant šaligatvio; ji tuoj pat ėmė 
virpėti iš šalčio. 

— Mamyte, - pradėjo inkšti. 

— Sofi, - griežtai ją nutraukiau, nes, išgelbėjusi vaiką iš gresian- 
čio pavojaus, pajutau kylant pykčio bangą, - paklausyk. 

Atėmiau raktelius, iškėliau viršun 1r smarkiai juos papurčiau. 

— Čia ne tavo. Niekada jų neliesk. Ar supratai? Negalima! 

Sofi atkišo apatinę lūpą. 

— Negalima, - sugiedojo ji. Atrodo, ji ėmė suprasti, ką padarė. Jos 
veidas ištįso, žvelgė į šaligatvį. 

— Niekad neišeik iš namų man nepranešus! Pažiūrėk man į akis. 
Ir pakartok. Pasakyk mamytei. 

Ji pažvelgė į mane drėgnomis mėlynomis akimis. 

— Niekada neišeiti. Pasakyti mamytei, - sušnibždėjo ji. 

Atskaičius moralą pasidaviau pastarosioms dešimčiai minučių 
siaubo, suėmiau ją glėbin ir smarkiai apkabinau. 


— Negąsdink taip mamytės, — sušnibždėjau jai į viršugalvį. - Sofi, 
rimtai. Aš myliu tave. Nenoriu tavęs prarasti. Tu esi mano Sofi. 

Atsakydama ji susmeigė savo pirštukus man į pečius ir smarkiai 
apkabino. 

Pastačiau ją atgal. Reikėjo užšauti duris, priminiau sau. Ir raktus 
laikyti ant spintelės viršaus arba užrakinti ginklų seife. Reikės prisi- 
minti dar daugiau dalykų. Dar daugiau rūpesčių ir taip pertemptame 
gyvenime. 

Jos akys atrodė paraudusios, tačiau ji neverkė. Ji buvo mano Sofi. 
Ir aš ją mylėjau. 

— Ar tu nebijojai? — paklausiau, kai už rankos ją parvedžiau atgal 
į butą valgyti jau šaltos vakarienės. 

— Ne, mamyte. 

— Net užsidariusi tamsoje? 

— Ne, mamyte. 

— Tikrai? Esi labai drąsi mergaite, Sofi Leoni. 

Ji spustelėjo man ranką. 

— Mamyte, — tarė ji paprastai. - Aš žinau, kad mamytė ateis pas 
mane. 


Prisiminiau tą vakarą dabar, įkalinta ligoninės kambaryje, apsupta pyp- 
sinčių monitorių ir nesiliaujančio ligoninės dūzgimo. Sofi buvo tvirta. 
Sofi buvo narsi. Mano duktė nebijojo tamsos, priešingai, nei pasakiau 
detektyvams. Norėjau, kad jie jaudintųsi dėl jos, norėjau, kad suprastų 
ją. Dariau viską, kad tik jie greičiau ją surastų ir grąžintų namo. 

Man reikėjo Bobio 1r Didi pagalbos, nesvarbu, tikėjo jie manimi 
ar ne. Jų reikėjo mano dukrai, ypač šiuo metu, kai jos superdidvyrė 
mama negalėjo atsistoti neapsivėmus. 

Nors elgiausi ne pagal taisykles, tačiau mano dukrai grėsė pavojus, 
ji buvo pasiklydus tamsoje. Ir aš niekaip negalėjau jai padėti. 

Pirma valanda nakties. 

Tvirtai sugniaužiau mėlyną sagutę. 

— Sofi, būk drąsi, —- sušnibždėjau kambario prieblandoje, trokš- 
dama, kad mano kūnas kuo greičiau sveiktų, — mamytė tuoj ateis. 
Mamytė niekad tavęs nepaliks. 

Tuomet prisiverčiau apgalvoti pastarąsias trisdešimt šešias valan- 
das. Svarsčiau visą praėjusių dienų tragediją. Ir mąsčiau apie pavojų, 
gresiantį ateinančiomis dienomis. 

Šlifuok kampus, numatyk kliūtis, būk žingsniu priekyje. 

Brajano skrodimas buvo atidėtas rytui. Pyriška pergalė — išsiko- 
vojau, ko norėjau, bet tuo pačiu įkišau galvą į kilpą. 

Tačiau tai paspartino įvykių eigą, atėmė iš jų kai kurias kontrolia- 
vimo galimybes ir perdavė jas man. 

Devynios valandos, mąsčiau. Liko devynios valandos pasveikti, 
o tuomet, pasiruošus ar ne, žaidimas prasidės. 

Mąsčiau apie Brajaną, mirštantį ant virtuvės grindų. Mąsčiau 
apie Sofi, pagrobtą iš mūsų namų. 

Tuomet leidau sau paskutinę akimirką pagedėti savo vyro. Nes 
kažkada mes buvome laimingi. 

Kažkada mes buvome šeima. 

Didi sugrįžo namo į daugiabutį Nort Endo rajone pusę trijų nakties. 
Nenusirengusi griuvo į lovą ir nustatė žadintuvą, kad galėtų pamie- 
goti keturias valandas. Pabudusi po šešių valandų pažvelgė į laikrodį 
ir išsyk supanikavo. 

Pusė devynių? Ji niekad nepramiegodavo. Niekad! 

Šoko iš lovos, karštligiškai apsidairė apie kambarį, čiupo telefoną 
1r surinko numerį. Po sekundės atsiliepė Bobis, ir ji neatsikvėpdama 
sumalė: 

— Jau atvažiuoju, jau atvažiuoju, jau atvažiuoju, palauk keturias- 
dešimt minučių. 

— Gerai. 

— Turbūt žadintuvą blogai nustačiau. Tik palįsiu po dušu, persi- 
rengsiu, užkąsiu. Jau atvažiuoju. 

— Gerai. 

— Šūdas! Kamščiai! 

— Didi, — dar ramiau tarė Bobis. — viskas gerai. 

— Jau pusė devynių! — sušuko jam ir išsigando suvokusi, kad tuoj 
pravirks. Vėl susmuko ant lovos krašto. Dieve brangus, kokia ji pa- 
krikusi. Kas jai darosi? 

— Aš dar namie, - pasakė Bobis. - Anabelė dar miega, maitinu vai- 
ką. Žinai ką? Paskambinsiu Tomo Hau bylą tyrusiam detektyvui. Jei 
pasiseks, susitiksim su juo Fremingheme po poros valandų. Tau tinka? 

— Taip, — nuolankiai atsakė Didi. 

— Perskambinsiu už pusvalandžio. Smagių maudynių. 

Didi norėjo kažką pasakyti. Anksčiau tikrai būtų ką nors pasa- 
kiusi, bet išjungė telefoną ir liko sėdėti jausdamasi lyg staiga išsilei- 
dęs balionas. 

Praėjus minutei nusliūkino iki tviskančios vonios, nusimetė va- 
karykščius drabužius ir stovėdama baltų plytelių apsupty Žiūrėjo į 
savo nuogos atspindį veidrodyje. 

Prisilietė prie pilvo, perbraukė delnais per stangrią odą, mėgino 
aptikti su ja vykstančius pokyčius. Ciklas vėlavo penkias savaites, 
bet ji nepastebėjo jokio vaiko požymio, jokio iškilimo. Iš tikrųjų 
pilvas buvo dar plokštesnis, kūnas lieknesnis. Kita vertus, iškeitus 
švedišką stalą į sultinį su džiūvėsiais, nauda visada akivaizdi. 

Apžvelgė veidą — po suveltomis šviesiomis garbanomis pasislė- 
pusius įkritusius žandus ir mėlynus paakius. Dar nesidarė nėštumo 
testo. Pagal vėluojantį ciklą, nepakeliamą nuovargį pramaišiui su 
įkyriu pykinimu - jos būklė aiški. Tik jai galėjo taip pasisekti, kad 
trejų metų sekso badas baigtųsi nėštumu. 

„Galbūt ji nesilaukia, - pagalvojo. — Gal ji merdi.“ 

— Nesvajok, - niūriai sumurmėjo. 

Tačiau žodžiai pažadino. Ji neturėjo to turėti omeny. Negalėjo 
turėti. 

Vėl pajuto skrandžio spazmus. Gal per liemenį ir sustorėjo. Gal 
šitame taške kažkoks apvalumas ir justi... Pirštai kiek ilgiau švelniai 
pačiupinėjo tašką ant pilvo. Akimirką ji išvydo naujagimį putliais 
rausvais skruostais, tamsiomis siauromis akelėmis, skaisčiai raudo- 
nomis lūpomis. Berniukas? Mergaitė? Nesvarbu. Svarbu, kad vai- 
kas. Kūnas ir kraujas. 

— Nieko tau nepadarysiu, — sušnabždėjo sau vonioje. —- Anokia aš 
mama. Tik apsijuoksiu. Bet tavęs nenuskriausiu. Niekad tavęs tyčia 
nenuskriausčiau. 

Ji nuščiuvo, sunkiai atsiduso ir pajuto, kaip priešiškumas pajudė- 
jo palankumo link. 

— Bet tau teks man padėti, gerai? Negausi geriausios mamytės pa- 
sauly. Todėl abiem teks surasti bendrą kalbą. Galbūt tu galėtum man 


leisti pavalgyti, o mainais aš pasistengsiu atsigulti iki vidurnakčio. 
Daugiau pažadėt negaliu. Jei nori daugiau, teks grįžti pas kūrėją ir 
bandyt dar kartą. 

Mamytė stengiasi surasti mažą mergaitę. Ir nors tau tai gal ir 
nerūpi, man tai labai svarbu. Nieko negaliu padaryt. Darbas jaugęs 
man į kraują. 

Vėl trumpa pauzė. Vėl sunkiai atsiduso, pirštais vis glostydama 
pilvą. 

— Turiu daryt, kas man priklauso, — sušnabždėjo. — Nes pasaulis 
byra į šipulius, ir kažkam reikia jį sutaisyt. Antraip tokios mergaitės 
kaip Sofi Leoni neišgyvens. Nenoriu gyvent tokiam pasauly. Neno- 
riu, kad ir tu užaugtum tokiam pasauly. Todėl pasistenkim abu. Einu 
maudytis, tada pavalgysiu. Norėtum dribsnių? 

Skrandis nesusisuko, tad ji nutarė, kad atsakymas teigiamas. 

— Nutarėm, valgysim dribsnius. Tada atgal prie darbo. Kuo grei- 
čiau rasim Sofi, tuo greičiau važiuosim namo pas tėvelį. Jis kadaise 
yra sakęs, kad norėtų vaikų. Tikėkimės, kad nemelavo. O, varge. 
Mums visiems prireiks labiau pasitikėti vienas kitu. 

Didi atsuko dušo srovę. 

Paskui suvalgė lėkštę dribsnių Žiedų ir neapsivėmusi išėjo iš dau- 
giabučio. 

„Visai neblogai, — nutarė Didi. — Visai neblogai.“ 


Detektyvo Bučo Valterso vardas atitiko išvaizdą: masyvus veidas, 
platūs pečiai, išpampęs buvusio centro puolėjo pilvas bylojo apie ap- 
sileidimą. Jis sutarė susitikti su Bobiu ir Didi ankštoje užkandinėje 
greta savo namų, nes jam tądien buvo išeiginė ir nė už ką nesinorėjo 
ruošti pusryčių namie. 

Užėjusi vidun Didi pateko į kiaušinienės bei keptos šoninės rojų 
1r kone atatupsta išėjo lauk. Jai visad patiko užkandinės. Visad mėgo 
kiaušinienę su šonine. Tą akimirką apėmęs pykinimas negailestingai 
išniekino tobulybės įsikūnijimą. 

Keletą kartų tolygiai įkvėpė pro burną ir su tuo pačiu užside- 
gimu rankinėje susižvejojo pakelį mėtinės kramtomosios gumos. 
Senas triukas, išmoktas dirbant begalėje žmogžudysčių vietų: stipri 

kramtomoji guma užgožia visus kitus kvapus. Susikišus į burną tris 
juosteles, gerklę nutvilkė aitrus pipirmėčių skonis, ir Didi nusigavo 
iki užkandinės galo, kur priešais detektyvą Voltersą prie šoninio sta- 
liuko jau buvo įsitaisęs Bobis. 

Jai artinantis abu vyrai atsistojo. Prisistačiusi Voltersui ir link- 
telėjusi Bobiui, Didi atsisėdo pirmoji, kad užsiimtų vietą arčiausiai 
lango. Pasisekė, langą buvo įmanoma atidaryti. Ji išsyk puolė suki- 
nėti rankenėles. 

— Karštoka, - pasiaiškino Didi. - Tikiuos, jūs nieko prieš. 

Vyrai ją smalsiai stebėjo, tačiau nieko nesakė. Užkandinėje karš- 
ta, mintyse teisinosi detektyvė, o gaivaus Žiemos oro gūsis kvepia 
sniegu. Ji pasilenkė arčiau siauro plyšio. 

— Kavos? - paklausė Bobis. 

— Vandens, - atsakė Didi. 

Jis pakėlė antakį. 

— Jau gėriau juodos, — pamelavo. — Naktį neužmigsiu. 

Bobis nepatikėjo. Detektyvė ir pati suprato. Kol jis nespėjo pasi- 
teirauti apie pageidavimus pusryčiams, ji pasisuko į Voltersą. Bobis 
negalėjo atpažinti pusryčių vengiančios Didi. 

— Ačiū, kad sutikot su mumis susitikt, — tarė Didi. — Ir dar per 
išeiginę. 

Voltersas paslaugiai linktelėjo. Mėsinga jo nosis buvo išmar- 
ginta trūkusių kapiliarų. „Mėgsta išgert“, — nutarė Didi. Senstantis 
policijos veteranas dirbo paskutiniuosius savo karjeros metus. Jei 
mano, kad dabar pagaliau baigsis vargai, tegul palaukia pensijos: 
marios laiko prisiminti senus gerus laikus ir sielotis dėl neišaiškin- 
tų nusikaltimų. 

— Nustebau, kai paskambinot dėl Hau nužudymo, - prabilo Vol- 
tersas. — Savo laiku tyriau daugybę bylų, bet šita nepasirodė kuo 
nors įdomi. 

— Aiški kaip dieną? 

Voltersas gūžtelėjo: 

— Ir taip, ir ne. Įkalčiai buvo sumauti, bet Tomio Hau biografija 
neleido abejoti: Tesa Leoni nebuvo pirmoji jo užpulta mergina, tik ji 
pirmoji pasipriešino. 


— Tikrai? — susidomėjo Didi. 

Priėjo viltingai žvelgianti padavėja. Voltersas užsisakė sočius 
pusryčius iš keturių dešrelių, dviejų keptų kiaušinių ir pusės lėkštės 
gruzdintų bulvių. Bobis — to paties. Didi ryžtingai paprašė apelsinų 
sulčių. 

Paskui Bobis jau nebegalėjo nuleisti nuo jos akių. 

— Supažindinkit mus su byla, — paprašė Didi Volterso, kai tik nu- 
ėjo padavėja. 

— Buvo gautas iškvietimas pagalbos telefonu. Kaip pamenu, 
skambino į isteriją puolusi motina. Pirmas atvykęs pareigūnas ap- 
tiko Tomį Hau svetainėje nebegyvą su šautine žaizda, tėvai ir sesuo 
susirinko susisupę į chalatus. Motina raudojo, tėvas stengėsi ją nu- 
raminti, sesuo jaunėlė ištikta šoko. Tėvai nieko negalėjo pasakyti. 
Pabudo nuo triukšmo, tėvas nusileido žemyn, išvydo Tomio lavoną — 
taip viskas ir baigėsi. 

— Visus atsakymus sužinojom iš jo sesers, Džiulijanos, bet reikėjo 
juos išpešt. Pas ją nakvojo draugė... 

— Tesa Leoni, - pabaigė Didi. 

— Būtent. Tesa užmigo ant sofos, bežiūrėdama filmą. Džiulijana 
nuėjo miegoti į savo kambarį antrame aukšte. Netrukus po pirmos 
valandos nakties ji išgirdo triukšmą. Nusileido žemyn ir ant sofos 
užtiko savo brolį su Tesa. Ji teigė nesupratusi, kas dedasi, bet tada 
išgirdo šūvį ir Tomis svirduliuodamas atsitraukė. Pargriuvo ant grin- 
dų, o Tesa pašoko nuo sofos su ginklu rankoje. 

— Džiulijana matė, kaip Tesa nušovė brolį? — paklausė Didi. 

— Taip. Džiulijana buvo labai sutrikus. Pasakojo, kad Tesa tvirti- 
no esą Tomis ją užpuolė. Džiulijana nežinojo, ką daryt. Tomis plūdo 
krauju. Išgirdo žemyn besileidžiantį tėvą. Supanikavo, liepė Tesai eit 
namo, O ji taip ir padarė. 

— Tesa nubėgo namo vidurį nakties? — susiraukęs įsikišo Bobis. 

— Ji gyveno toj pačioj gatvėj, už penkių namų. Visai netoli. Tėvas 
nusileidęs žemyn suriko Džiulijanai, kad mama kuo greičiau skam- 
bintų pagalbos telefonu. Tokį vaizdą aš ir išvydau. Kruvina svetainė, 
negyvas paauglys, dingęs žudikas. 

— Kur Tomiui pataikė kulka? 


— Į viršutinę kairės šlaunies dalį. Kulka kliudė arteriją, ir jis nu- 
kraujavo. Nenuskilo, pagalvojus, kad jis mirė nuo vienintelio šūvio 
į koją. 

— Nuo vieno šūvio? 

— Nuo vienintelio. 

Įdomu, —- pagalvojo Didi. Brajanas Darbis bent jau nusipelnė trijų. 
Kaip žmogų pakeitė dvidešimt penkios savaitės intensyvių šaudymo 
treniruočių. 

— O kur buvo Tesa? - paklausė Didi. 

— Išklausęs Džiulijanos parodymų, patraukiau tiesiai į Leoni na- 
mus, ir vos pabeldus Tesa atidarė duris. Buvo jau išsimaudžius... 

— Negali būt! 

— Sakiau, kad įkalčiai sumauti. Kita vertus, — plačiais pečiais 
gūžtelėjo Voltersas, — jai buvo šešiolika. Kaip pati teigė, ją buvo ban- 
dyta išprievartaut ir gindamasi nušovė užpuoliką. Dėl to puolė tiesiai 
į dušą... negi galima ją kaltinti? 

Didi vis vien tai nepatiko: 

— Kokius daiktinius įrodymus pavyko surinkt? 

— Dvidešimt antro kalibro revolverį. Tesa įteikė jį iš karto. Ant 
rankenos buvo jos pirštų atspaudų, balistinė ekspertizė patvirtino, 
kad iš jo buvo iššauta kulka, nužudžiusį Tomį Hau. Surinkom ir už- 
antspaudavom jo drabužius. Ant apatinių nebuvo jokios sėklos, ji tei- 
gė, kad, hmmm, jis nespėjo pabaigt ką pradėjęs. Tačiau ant drabužių 
buvo Tomio Hau grupės kraujo. 

— Patikrinot, ar ant rankų buvo parako? 

— Ne, bet ji juk palindo po dušu. 

— Atlikta jos fiziologinė ekspertizė? 

— Ji atsisakė. 

— Atsisakė? 

— Sakė, kad ir taip per daug išgyveno. Mėginau ją įtikint, kad leis- 
tų slaugei ją ištirt, ar yra sumušimų, bandžiau paaiškint, kad būtų į 
naudą, bet ji nesiklausė. Mergina drebėjo kaip drebulė. Buvo matyti, 
kad sutrikus. 

— O kur tuo metu buvo tėvas? — smalsavo Bobis. 

— Pabudo, kai atvykom. Ko gero, jis tik suvokė, kad dukra grįžo 


per anksti 1r kad kažkas atsitiko. Atrodė kažkoks... atitrūkęs. Stovė- 
j0 virtuvėj su apatiniais ir berankoviais marškinėliais, susikryžiavęs 
rankas ant krūtinės, nieko nesakė. Vis dėlto jo šešiolikmetė dukra 
pasakojo, kad ją užpuolė vaikinas, 0 jis vangiai stovėjo kaip statula. 
Donis, — spragtelėjo pirštais Voltersas prisiminęs jo vardą. - Donis 
Leonis. Turėjo nuosavą dirbtuvę. Neaiškus tipas. Įtariau, kad geria, 
bet niekas negalėjo patvirtint. 

— O motina? - paklausė Didi. 

— Mirus. Prieš šešis mėnesius, dėl širdies nepakankamumo. Ne- 
laiminga šeima, bet... — Voltersas vėl gūžtelėjo. - Dauguma būna 
nelaimingos. 

— Taigi. — Didi permąstė įvykius mintyse, - Tomis Hau nušau- 
namas vienu šūviu savo namų svetainėje. Tesa pirmiausia nusiprau- 
sia, tada prisipažįsta, bet nesutinka, kad būtų atlikta jos fiziologinė 
ekspertizė. Nesuprantu. Tai prokuroras tiesiog patikėjo jos žodžiais? 
Vargšė traumuota šešiolikmetė negali sakyti netiesos? 

Voltersas papurtė galvą: 

— Kalbant tik tarp mūsų. 

— Žinoma, — patikino Didi, — tarp bičiulių. 

— Niekaip negalėjau perkąst Tesos Leoni. Viena vertus, virtuvėje 
ji sėdėjo nevaldomai virpėdama. Kita vertus... ji tiksliai atpasako- 
jo kiekvieną vakaro minutę. Per savo darbo metus nebuvau sutikęs 
nė vienos aukos, taip aiškiai prisimenančios kiekvieną smulkmeną, 
ypač apie prievartavimą. Man tai nedavė ramybės, bet ką galėjau 
pasakyt? Brangioji, per gerai prisimeni, kad patikėčiau? — Voltersas 
papurtė galvą. - Šiais laikais per tokius pasisakymus detektyvas gali 
netekti ženklelio, be to, juk man tenka išlaikyt dvi buvusias žmonas, 
negaliu prarast pensijos. 

— Tai kodėl pripažinot būtinąją gintį? Kodėl nepateikėt kaltini- 
mų? — paklausė Bobis, sutrikęs ne mažiau nei Didi. 

— Nors Tesa Leoni buvo abejotina auka, Tomas Hau — tobulas 
užpuolikas. Per tą parą sulaukėm trijų merginų skambučių, kurios 
teigė taip pat patyrusios Tomio Hau seksualinę prievartą. Nė viena 
nenorėjo pateikti oficialaus pareiškimo, bet, sakau jums, kuo daugiau 
domėjomės Tomiu, tuo aiškesnė darėsi jo reputacija panelių atžvilgiu: 

jis nesiklausė atsikalbinėjimų. Bet kadangi ne visada naudodavo fizi- 
nę jėgą, dauguma merginų nesiteikė duoti parodymų. Atrodė, kad jis 
dažniausiai jas nugirdydavo, galbūt net įberdavo į gėrimus narkotinių 
medžiagų. Tačiau kelios merginos aiškiai atsiminė, kad, nors jų To- 
mis Hau nedomino, atsibudo jo lovoj. 

— Rohipnolis, — tarė Didi. 

— Greičiausiai. Taip ir nepavyko jo aptikti Tomio miegamajame, 
bet net bičiuliai pripažino, kad Tomis gaudavo, ko panorėjęs, o mer- 
ginų jausmai jo visiškai nedomino. 

— Malonus vaikinas, — niūriai sumurmėjo Bobis. 

— Jo tėvai būtent tokiu jį ir laikė, — atitarė Voltersas. - Kai proku- 
roras pareiškė nepateiksiąs kaltinimų dėl švelninančių aplinkybių... 
Galima buvo pagalvoti, kad paskelbėm, jog popiežius ateistas. Jo tė- 
vas, Džeimsas Hau, sprogo iš pykčio. Rėkė ant prokuroro, paskam- 
bino leitenantui, kad išdėtų į šuns dienas mano darbą, kodėl paleidau 
laisvėn šaltakrauję žudikę. Džeimsas turėjo pažįstamų, grasino, kad 
mums blogai baigsis. 

— O kaip baigėsi? — pasiteiravo Didi. 

Voltersas užvertė akis: 

— Jis tik eilinis Polaroido korporacijos valdininkėlis, kokie ten 
gali būt ryšiai. Pragyvenimui užsidirbo neblogai, neabejoju, kad ir 
valdiniai jo prisibijojo. Bet jis tebuvo trijų kvadratinių metrų kabi- 
neto ir dviejų šimtų kvadratinių metrų namo karalius. Pasikarščiavo 
tėvai. — Voltersas papurtė galvą. 

— Nei ponas, nei ponia Hau taip ir nepatikėjo, kad Tomis užpuolė 
Tesą Leoni? 

— Nea. Nelaikė sūnaus kaltu. Gana įdomu, nes Donis Leonis ne- 
laikė savo dukros nekalta. Girdėjau gandus, kad jis išvarė dukrą iš 
namų. Pasirodo, jis iš tų tipų, kurie mano, kad moterys pačios dėl 
visko kaltos. — Voltersas vėl papurtė galvą. - Ką padarysi. 

Padavėja sugrįžo su maistu. Padėjo po lėkštę Bobiui ir Voltersui 
bei stiklinę sulčių Didi. 

— Dar ko nors? — paklausė. 

Visi trys papurtė galvas, ir ji nuėjo. 

Vyrai įniko valgyti. Didi prisišliejo prie įskilusio lango, kad ne- 


jaustu riebaus dešrelių kvapo. Išsiėmė kramtomąją gumą ir paragavo 
apelsinų sulčių. 

Taigi Tesa Leoni nužudė Tom; Hau vienu šūvių į koją. Pagal- 
vojusi apie įvykį, Didi puikiai įsivaizdavo visą veiksmų seką. Tesa, 
tuomet dar šešiolikos, išsigandusi, prispausta prie sofos stambesnio, 
stipresnio vyro. Dešine ranka apgraibomis susirado į šlaunį įsirėmu- 
sią kietą rankinę. Susižvejojo tėvo revolverį, apglėbė delnu rankeną, 
įkišo tarp susiglaudusių kūnų... 

Voltersas teisus — Tomiui tikrai nenuskilo, kad mirė nuo tokios 
žaizdos. Kita vertus, nepasisekė ir Tesai, nes dėl to įvykio ji neteko 
tėvo ir geriausios draugės. 

Turint omeny, kiek kitų merginų savo noru paviešino ankstesnius 
Tomio užpuolimus, žmogžudystė buvo pateisinama. Bet vis dėlto, 
kad viena moteris būtų nušovusi du vyrus... Pirmą kartą agresyvų 
paauglį. Antrą — mušantį vyrą. Pirmuoju atveju šūvis netyčia buvo 
mirtinas. Antruoju — trys šūviai krūtinėn, į pavojingiausią sritį. 

Dvi žmogžudystės. Abi - ginantis. ,„Nenuskilo“, —- šyptelėjo Didi, 
antrąkart gurkštelėdama sulčių. O gal ji tiesiog mokosi? 

Voltersas su Bobiu baigė valgyti. Bobis čiupo sąskaitą, Voltersas 
panosėje padėkojo. Juodu apsikeitė vizitinėmis kortelėmis, ir Volter- 
sas nuėjo savais keliais, palikęs Bobį su Didi stovėti ant šaligatvio. 

Vos Voltersas pasuko už kampo, Bobis atsigręžė į detektyvę. 

— Didi, nori man kažką pasakyti? 

— Ne. 

Jis sukando dantis, rodėsi, kad taip visko nepaliks, bet paliko. 
Nusisuko apžiūrėti užkandinės stogelio. Jei Didi jo taip gerai nepa- 
žinotų, pamanytų, kad jis įsiskaudino. 

— Turiu tau klausimą, - tarė Didi, kad pakeistų temą ir pašalintų 
įtampą. — Vis kirba galvoje, kad Tesa Leoni buvo dukart priversta 
gindamasi nužudyti du vyrus skirtingose situacijose. Svarstau, ar jai 
tiesiog nepasisekė, ar ji tokia sumani? 

Klausimas atkreipė Bobio dėmesį. Jis vėl ryžtingai atsigręžė. 

— Pats pagalvok, — tęsė Didi, - šešiolikos metų Tesa išlipo sausa iš 
balos, tada dvidešimt vienų pastojo, būdama vieniša. O paskui, anot 
jos pačios, pakyla iš pelenų. Susiima. Pagimdo gražią dukrą, tampa 

pavyzdinga policijos pareigūne, net susipažįsta su puikiu vaikinu. 
Bet vos jis pirmąkart prisigeria, iškart jai vožia. Ko ji tada 1masi? 

— Policininkai nesipasakoja kitiems policininkams, - sausai atrė- 
žė Bobis. 

— Būtent, — sutiko Didi. — Kad nepažeistų nerašytų patrulių įsta- 
tymų, jie juk privalo viską spręsti savo jėgomis. Taigi Tesa su Sofi 
sulaukia dviejų mėnesių laisvės, kad galėtų sugrįžti į savo namus. 
Tačiau galbūt pagyvenus jaukiame namelyje Tesa nebenori grįžti į 
vieno kambario butą? Gal jai patinka namas su kiemu, prabangus 
visureigis, penkiasdešimt tūkstančių sąskaitoj? 

— Galbūt ji netiki, kad išsikėlus kas nors pasikeistų, — ramiai 
paprieštaravo Bobis. — Ne visi agresyvus sutuoktiniai taip lengvai 
atstoja. 

— Na, gerai, — nusileido Didi, — gali būti, kad Tesa nutarė, jog 
reikia tvirtesnio sprendimo, bet kartu liktų ir nuosavybė Bostono 
centre. Ir ko ji imasi? 

Bobis įsispokso į ją. 

— Nori pasakyt, kad, remdamasi savo patirtim su Tomiu Hau, 
Tesa nusprendė inscenizuoti užpuolimą, per kurį gindamasi galėtų 
nušauti sava vyrą? 

— Manau, tokia mintis tikrai buvo šovusi jai į galvą. 

— Taip. Tiktai Tesos traumos neinscenizuotos.. Smegenų sukrė- 
timas, sulaužytas skruostikaulis, daugybiniai sumušimai. Juk ji net 
negali atsistoti. 

— Gal Tesa sukurstė savo vyrą ją užpulti? Nėra sudėtinga. Žinojo, 
kad tą vakarą jis gėrė. Jai beliko jį suerzinti, kad keletą kartų smog- 
tų, 1r jau galima spausti gaiduką. Brajaną užvaldo įniršis, o Tesa tuo 
pasinaudoja. 

Bobis susiraukė, papurtė galvą. 

— Logiška. Bet vis vien neįtikėtina. 

— Kodėl gi? 

— Dėl Sofi. Na, gerai, Tesa priverčia savo vyrą jai trenkti ir jį nu- 
šauna. Kaip vakar išdėstei, tai paaiškina, kodėl virtuvėje gulėjo kū- 
nas ir kodėl verandoje aplink ją šokinėjo medikai. O kaip Sofi? Kur ji? 

Didi veidas persikreipė. Uždėjo ranką ant pilvo. 


— Galbūt ji norėjo, jog Sofi nebūtų namie, kad ji netyčia netaptų 
liudininke. 

— Ir sutaria, kad ja pasirūpins ponia Enis. 

— Palauk, gal čia šuo ir pakastas. Ji nesusitarė su ponia Enis, kad 
ji pasirūpintų Sofi. Todėl Sofi pamatė, ko neturėjo pamatyt, ir Tesai 
teko ją paslėpt, kad negalėtume jos apklaust. 

— Tesa slepia Sofi? 

Didi susimąstė. 

— Tai paaiškintų, kodėl ji taip nenoriai bendradarbiavo. Ji nesijau- 
dina dėl savo dukros, nes žino, kad ji saugi. 

Bet Bobis iškart ėmė purtyti galvą. 

— Juk Tesa patyrusi policininkė. Supranta, kad kai tik praneš, kad 
dingo jos vaikas, bus paskelbta visuotinė paieška. Kokios galimybės 
paslėpti vaiką, kai jos nuotraukas transliuoja viso laisvojo pasaulio 
žiniasklaidos priemonės. Kam ji galėtų patikėt tokią užduotį: sek- 
madienio rytas, devinta valanda, ką tik nušoviau savo vyrą, tai gal 
norėtum trumpam pasislėpti su mano dukrele. Jau nustatėm, kad ta 
moteris neturi artimų giminaičių ar draugų. Ji galėtų kreiptis nebent 
į ponią Enis arba į ponią Enis, bet Sofi neslepia nė viena. 

— Negana to, - neatlyžo Bobis, — čia ne pasaka be galo. Anksčiau 
ar vėliau Sofi surasim. O kai rasim, paklausim, ką ji regėjo tą rytą. 
Jei Sofi tikrai tapo Tesos ir Brajano susirėmimo liudininke, kelios 
dienos nieko nepakeis. Tai kam taip rizikuoti savo vaiku? 

Didi papūtė lūpas. 

— Na, jei jau taip sakai... - burbtelėjo. 

— Kodėl negali ja patikėt? — staiga paklausė Bobis. — Tavo kolegė 
policininkė paguldyta į ligoninę. Jos dukrelė dingus. Dauguma de- 
tektyvų nuoširdžiai nori jai padėt, 0 tu, rodos, iš paskutiniųjų sten- 
giesi prikirpt jai uodegą. 

— Nesistenguu... 

— Dėl to, kad ji jauna ir graži? Nejau išties esi tokia niekinga? 

— Bobi! — riktelėjo Didi. 

— Privalom surast Sofi Leoni! — šūktelėjo jai Bobis. 

Didi negalėjo prisiminti ar Bobis kada yra ant jos šaukęs per vi- 
sus kartu praleistus metus, bet dėl to nesikrimto, nes ir pati rėkė. 

— Žinau! 

— Jau praėjo beveik para. Trečią valandą nakties ėmė verkt mano 
dukra, ir aš susimąsčiau, ar tik Sofi nedaro to paties. 

— Žinau! 

— Negaliu pakęst šitos bylos, Didi! 

— Aš 1rgi! 

Bobis nurimo. Giliai alsavo. Didi taip pat atsipūtė. Bobis pašiaušė 
savo trumpą ševeliūrą. Didi nusibraukė nuo veido ilgas garbanas. 

— Reikia pasikalbėti su Brajano Darbio viršininku, - po minutėlės 
pasakė Bobis. - Turim surinkti draugų ir pažįstamų, galinčių Žinot, 
ką jis padarė savo podukrai, sąrašą. 

Didi pažvelgė į laikrodį. Dešimta valanda. Filas susitarė su Skotu 
Heilu pasikalbėti telefonu vienuoliktą. 

— Teks palaukti dar valandą. 

— Gerai. Apskambinkim sporto klubus. Gal Brajanas turėjo as- 
meninį trenerį. Žmonės dažnai atveria asmeniniams treneriams savo 
paslaptis, o būtent dabar mums ir reikia paslapčių. 

— Tu skambink į sporto klubus, - tarė detektyvė. 

Bobis su nuostaba pažvelgė į ją. 

— Kodėl aš? O ką tu darysi? 

— Susirasiu Džiulijaną Hau. 

— Didi... 

— Skaldyk ir valdyk, — guviai nutraukė ji. — Pasidaliję teritoriją 
dvigubai greičiau sulauksim rezultatų. 

— Jėzau. Tu tikrai ne iš kelmo spirta. 

— Anksčiau tau tai labiausiai ir patikdavo. 

Didi nužingsniavo savo automobilio link. Bobis nenusekė iš paskos. 

Pirmąkart su Brajanu susipykome praėjus keturiems mėnesiams po 
vestuvių. Antrąją balandžio savaitę netikėta pūga apklojo Naująją 
Angliją sniego sluoksniu. Išvakarėse budėjau, o septintą ryto Ma- 
sačusetso greitkelis virto tikru avarijų, paliktų automobilių ir pasi- 
metusių keleivių jovalu. Darbo turėjome iki kaklo, naktinė pamaina 
pamažu virto dienine, nors buvo sukviesti papildomi pareigūnai bei 
didžioji medicininio personalo dalis. Tiesiog tokia buvo policininko 
darbo diena atėjus Žiemai. 

Vienuoliktą ryto, praėjus keturioms valandoms nuo įprastos pa- 
mainos pabaigos, man pagaliau pavyko paskambinti namo. Niekas 
neatsiliepė. Tačiau aš nesijaudinau. Pagalvojau, kad Brajanas su Sofi 
žaidžia lauke. Galbūt važinėjosi rogutėmis, o gal lipdė senį besme- 
genį arba bandė iš po balandžio sniego iškasti didžiulius purpurinius 
krokų žiedus. 

Pirmą valandą drauge su kitais pareigūnais jau buvome sutvarkę 
rimčiausias avarijas: nutempę apie tris tuzinus sudaužytų automobi- 
lių ir paleidę bent du tuzinus sustirusių vairuotojų. Sutvarkius greit- 
kelį, darbą palengvino čia pagaliau prasibrovę sniego valytuvai ir 
smėlio bei žvyro barstytuvai. 

Trumpam grįžau į automobilį gurkštelt atšalusios kavos ir pasitik- 
rinti mobilųjį, kuris porą kartų suburzgė prie juosmens. Pastebėjau 
daugybę praleistų ponios Enis skambučių. Tuomet ant peties man 

pyptelėjo pranešimų gaviklis. Su manim bandė susisiekti dispečeris. 
Kažkas norėjo su manimi neatidėliotinai pasikalbėti. 

Mano pulsas sutankėjo. Instinktyviai čiupau vairą, tarytum tai 
mane nuramintų. Lyg per miglą prisiminiau leidimą atsakyti į išori- 
nius skambučius, kai pakėlus ragelį išgirdau panikos ištiktą ponios 
Enis balsą. Ji jau penkias valandas laukia. Kur Sofi? Ir kur Brajanas? 

Iš pradžių nieko nesupratau, tačiau pamažu viskas ėmė aiškėti. 
Brajanas poniai Enis paskambino šeštą ryto, kai buvo dar tik pradėję 
snigti. Jis stebėjo orą, ir adrenalino alkis jam pakuždėjo, jog diena 
bus tobula slidinėti. Jis norėjo ištrūkti iš namų. Ar ponia Enis galėtų 
pasirūpinti Sofi vietoj jo? 

Ponia Enis sutiko, tačiau jai reikėjo bent vienos ar dviejų valandų 
atvažiuoti iki jų. Brajano tai nenudžiugino. Eismo sąlygos tik blogės 
ir taip toliau, ir panašiai. Todėl jis pasiūlė poniai Enis užvežti Sofi 
pakeliui į kalnus. Poniai Enis šis pasiūlymas patiko, nes nereikėjo 
kelti kojos į autobusą. Brajanas bus pas ją aštuntą. Ji sutiko Sofi pa- 
ruošti pusryčius. 

Tačiau dabar buvo jau pusė dviejų. Nei Brajano. Nei Sofi. Ir nie- 
kas nekelia ragelio namie. Kas atsitiko? 

Aš nežinojau. Iš kur galėjau žinoti. Sąmoningai vengiau tam- 
siausių minčių. Kaip paauglio kūnas, išskridęs iš mašinos, apsiveja 
elektros stulpą. Arba kaip senesnio, dar neturinčio oro pagalvių, au- 
tomobilio vairo kolonėlė įsminga į vyro krūtinę — atrodo, kad vai- 
ruotojas miega, kol nepamatai iš burnos kampučio srūvančio kraujo. 
Arba aštuonmetė mergaitė, kurią prieš tris mėnesius teko išpjauti iš 
suknežinto keturių durų sedano priekinės sėdynės, kai šalia stovi jos 
beveik nesužeista mama ir klykia... 

Esu visa tai mačius. Prisiminusi šiuos vaizdus, užvedžiau auto- 
mobilio variklį, įjungiau šviesas ir sirenas ir slidinėdama nurūkau 
namų, esančių už pusvalandžio kelio, link. 

Drebančiomis rankomis sustabdžiau slystantį automobilį prie 
mūsų garažo, priekiu užvažiavau ant šaligatvio, užpakalinę dalį pa- 
likau gatvėje. Neišjungusi šviesų puoliau iš mašinos prie apsnigtų 
tamsaus namo laiptų. Batu susiradau pirmąjį laiptelį ir vos nenuvir- 
tusi nusitvėriau metalinio turėklo. Pagaliau užkopiau į kalno viršū- 


nę, viena ranka pabeldžiau į duris, kita ieškojau raktų, nors tamsūs 
namo langai bylojo viską, ko nenorėjau žinoti. 

Pagaliau staigiu rankos judesiu pasukau raktą spynoje ir atidariau 
duris... 

Tuščia. Tuščia virtuvė, tuščia svetainė. Užbėgau laiptais į viršų. 
Abu miegamieji tušti. 

Mano tarnybinis diržas žvangėjo dardant laiptais žemyn į virtu- 
vę. Ten pagaliau stabtelėjau, kelis kartus giliai įkvėpiau ir priminiau 
sau, jog esu patyrusi policijos pareigūnė. Mažiau adrenalino, dau- 
giau logikos. Tik taip galima išspręsti problemas. Tik taip galima 
save kontroliuoti. 

— Mamyte? Mamyte, tu grįžai namo! 

Širdis beveik iššoko iš krūtinės. Atsisukau kaip tik tuo metu, kai 
Sofi puolė man į glėbį, keletą kartų mane apkabino ir vienu atsikvė- 
pimu ėmė čiauškėti apie nuostabiai praleistą sniegingą dieną. Dėl to 
vėl sutrikau. 

Tuomet supratau, kad Sofi grįžo ne viena, — tarpduryje stovėjo 
kaimynų mergaitė. Sveikindamasi ji pamojo ranka. 

— Ponia Leoni? — kreipėsi ji 1r iškart nuraudo. — Norėjau pasakyti, 
pareigūne Leoni. 

Truputį sutrikau, tačiau tuoj viską sužinojau. Brajanas tikrai iš- 
vyko slidinėti. Tačiau jis nenuvežė Sofi pas ponią Enis. Tikriausiai 
besiruošdamas lauke pastebėjo penkiolikmetę Sarą Klemons, gyve- 
nančią kaimynystėje. Ji nukasinėjo sniegą, prie jos priėjo Brajanas, 
ir ji sutiko pagloboti Sofi, kol aš grįšiu namo, kad Brajanas kuo grei- 
čiau galėtų ištrūkti iš miesto. 

Sofi, kuri dievino paaugles, neregėtai apsidžiaugė taip pasikeitus 
planams. Pasirodo, jos su Sara visą rytą čiuožinėjo rogutėmis, mėtė- 
si gniūžtėmis ir žiūrėjo įrašytas Liežuvautojos serijas. 

Brajanas neužsiminė, kada žada grįžti, tačiau pasakė Sarai, kad 
anksčiau ar vėliau aš pareisiu namo. Sofi pastebėjo mano automobilį, 
štai ir viskas. 

Aš buvau namie. Sofi buvo laiminga, o Sara su palengvėjimu pa- 
siėmė netikėtą atlygį. Sukrapščiau penkiasdešimt dolerių. Tada pa- 
skambinau poniai Enis, susisiekiau su dispečerine ir išsiunčiau savo 


dukrą, kuri buvo apsvaigusi nuo kakavos ir paaugliškų serialų, į lau- 
ką lipdyti senio besmegenio. Pati pasilikau stebėti ją iš terasos, vis 
dar apsivilkusi uniforma, ir paskambinau Brajanui į mobilųjį. 

Jis nekėlė. 

Tuomet prisiverčiau padėti tarnybinį diržą į ginklų seifą miega- 
majame ir užkabinti spyną. Prisiminiau kitus dalykus. Dalykus, ku- 
riuos Žinojau. 

Su Sofi praleidom likusią dieną. Supratau, kad noras nužudyti sa- 
vo vyrą netrukdo būti rūpestinga mama. Vakarienei valgėme maka- 
ronus su sūriu, pažaidėme stalo žaidimų, tuomet prileidau Sofi vonią 
prieš miegą. 

Pusę devynių ji jau saldžiai miegojo savo lovoje. Vaikštinėjau 
virtuvėje, svetainėje ir ledinėje verandoje. Tuomet išėjau į lauką su 
viltimi, kad pyktį pavyks išlieti kasant sniegą nuo stogo, atkasinėjant 
laiptelius ir terasą. 

Dešimtą vakaro palindau po karštu dušu ir apsivilkau švaria uni- 
forma. Diržo iš seifo netraukiau. Tokios būsenos geriau rankose ne- 
turėti tarnybinio „Sig Sauer“. 

Penkiolika po dešimtos mano vyras pagaliau įžengė į namus, neš- 
damasis didžiulį maišą ir kalnų slides. Jis švilpavo, judėjo grakščiai 1r 
atsipalaidavęs, kaip paprastai būna visą dieną intensyviai pasportavus. 

Jis atrėmė slides į sieną. Pasidėjo maišą. Numetė raktus ant vir- 
tuvės stalo ir jau ruošėsi autis batus, kai pastebėjo mane. Atrodė, jog 
iš pradžių pamatė mano uniformą, todėl iškart nukreipė žvilgsnį į 
sieninį laikrodį. 

— Jau taip vėlu? Velnias, atsiprašau. Visai praradau laiko nuovoką. 

Aš gręžiau jį akimis susidėjus rankas ant klubų, kaip bartis susi- 
ruošusi turgaus boba. Bet man buvo tas pats. 

— Kur. Tu. Buvai. 

Žodžius ištariau griežtai ir kapotai. Brajanas pakėlė akis ir pa- 
žvelgė su nuostaba. 

— Slidinėjau. Negi Sara tau nepasakė? Ta kaimynų mergaitė. Juk 
Ji parvedė namo Sofi, ar ne? 

— Tau neatrodo, kad dabar šis klausimas skamba kvailai? 

Jis sudvejojo ir sutriko. 


— Ar Sofi namie? 

— Taip. 

— Ar viskas gerai su Sara? Norėjau pasakyti, su Sofi? 

— Sakyčiau, net labai. 

Brajanas linktelėjo, tačiau vis tiek nesuprato. 

— Tuomet... kuo aš prasikaltau? 

— Ponia Enis... — pradėjau aš. 

— Šūdas! — sušuko jis ir iškart pašoko. — Turėjau jai paskambin- 
ti. Važiuodamas mašina. Tačiau eismas buvo Žiaurus, turėjau abiem 
rankom laikyti vairą, o kai vairavimo sąlygos pagerėjo... O ne... — 
sudejavo jis. Sudribo į savo kėdę. — Visiškai susimoviau. 

— Palikai mano vaiką su nepažįstamu žmogumi! Buvau palikus 
Sofi tau, 0 tu išvažiavai pramogauti. Įvarei senyvai moteriškei pani- 
ką, dėl kurios ji dar savaitę turės gerti vaistus nuo širdies! 

— Tiesa, - pripažindamas sumurmėjo mano vyras. — Susimoviau. 
Turėjau jai paskambinti. Atsiprašau. 

— Kaip tu galėjai? — išgirdau save tariant. 

Jis toliau rišosi batus. 

— Pamiršau. Ketinau nuvežti Sofi pas ponią Enis, tačiau tuomet 
sutikau Sarą, O ji gyvena čia pat... 

— Palikai Sofi su nepažįstamu žmogumi visai dienai... 

— Ei, ei, ei. Buvo jau aštuonios. Maniau, netrukus grįši. 

— Dirbau iki pusės dviejų. Ir būčiau dirbus ilgiau, jei ne ponia 
Enis, kuri pareikalavo dispečerio sujungti mane su ja. 

Brajanas išblyško ir nustojo raišioti batus: 

— A-a. 

— Rimtai. 

— Gerai. Gerai. Aišku, supratau. Visiškai susimoviau nepaskam- 
binęs poniai Enis. Atleisk, Tesa. Rytoj ryte paskambinsiu poniai 
Enis ir atsiprašysiu. 

— Neįsivaizduoji, kaip aš išsigandau, — šaltai nukirtau. 

Jis tylėjo. 

— Visą dieną... kelias iki namų. Esi laikęs rankose vaiko kaukolę, 
Brajanai? 

Jis tylėjo. 


— Lyg laikytum rankoje rožės žiedlapius. Nesuaugusios dalys 
permatomos lyg popierius ir tokios lengvos, kad, jei stipriau iškvėp- 
si, jos išskris tau iš rieškučių. Esu tai patyrusi, Brajanai. Ir negaliu 
to pamiršti. O tai reiškia, kad prieš mane negali susimauti, Braja- 
nai. Negali palikti mano vaiko nepažįstamam, negali jos numesti bet 
kam, kad tik greičiau ištrūktum pasismaginti. Turi saugoti Sofi. Ki- 
taip — dink iš mūsų gyvenimo. Ar viskas aišku? 

— Aš susimoviau, - tarė jis ramiai. — Supratau. Ar Sofi viskas gerai? 

— Taip. 

— Jai patiko Sara? 

— Matyt. 

— Ir tu paskambinai poniai Enis? 

— Žinoma! 

— Bent jau viskas baigėsi laimingai. — Brajanas vėl ėmėsi batų. 

Kone perskridau per virtuvę. 

— Tu vedei mane! - suklykiau savo naujam vyrui. — Tu pasirinkai 
mane. Tu pasirinkai Sofi. Ir tu mus pavedei! 

— Tai tebuvo vienas telefono skambutis, Tesa. Pasistengsiu, kad 
kitą kartą tai nebepasikartotų. 

— Maniau, kad numirei! Maniau, kad numirė Sofi! 

— Taip, suprantu, tai argi ne puiku, kad pagaliau esu namie? 

— Brajanai! 

— Žinau, kad susimoviau! — Jis pagaliau paliko batus ramybėje 
ir pakėlė rankas į viršų. — Šioje srityje esu dar naujokas! Prieš tai 
nesu turėjęs nei Žmonos, nei dukters, bet tai, kad tave myliu, dar 
nereiškia, jog nepasielgsiu kvailai. Dėl Dievo meilės, Tesa... greitai 
vėl išplauksiu. Norėjau paskutinę dieną praleisti smagiai. Šviežias 
sniegas. Slidinėjimas... — Jis įkvėpė. Iškvėpė. Atsistojo. 

— Tesa, — tarė jis kiek tyliau. — Niekada specialiai neskaudinčiau 
nei tavęs, nei Sofi. Pažadu daugiau taip nebedaryti. Patikėk manim, 
gerai? Mums abiem viskas nauja, todėl galime ir suklysti, todėl pra- 
šau... pasitikėk manim. 

Nuleidau pečius. Kovingumas išgaravo. Pyktis praėjo ir supratau, 
jog mano dukra sveika ir gyva, kaip ir vyras, ir viskas galiausiai 
baigėsi laimingai. 

Brajanas priglaudė mane prie krūtinės. Leidau jam mane apka- 
binti. Net apsivijau rankomis jo liemenį. 

— Atsargiai, Brajanai, — sušnibždėjau jam į petį. - Nepamiršk, jog 
nesu tokia kaip visos. 

Šįkart jis nesiginčijo. 


Prisiminiau šį ir kitus šeimos įvykius, kai seselė atsitraukė ir pamojo 
man žengti pirmą nerangų žingsnį. Šeštą ryto sugebėjau suvalgyti 
skrebutį neapsivėmus. Pusę septynių patikrinimui buvau pasodinta 
į kėdę šalia lovos. 

„Porą minučių galva plyšo iš skausmo, tačiau po to truputį nu- 
rimo ir virto buku dūzgesiu. Pusė mano veido dar buvo sutinusi ir 
jautri, kojos drebėjo, tačiau per pastarąsias dvylika valandų pada- 
riau pažangą. Galėjau stovėti, sėdėti ir suvalgyti skrebutį. Saugokis, 
pasauli. 

Beprotiškai norėjau bėgti lauk iš ligoninės, kur ant šaligatvio ko- 
kio nors stebuklo dėka rasčiau manęs laukiančią Sofi. Apkabinčiau 
ją. Ji laimingai sušuktų „Mamyte!“ Apkabinčiau, pabučiuočiau, at- 
siprašyčiau už viską ir niekada jos nepaleisčiau. 

— Gerai, - glaustai tarė seselė. —- Žingsnį į priekį, pasiūbuokime. 

Ji pasiūlė parankę. Mano keliai siaubingai suvirpėjo, ir aš dėkin- 
ga įsikibau jai į parankę. 

Nuo pirmo netvirto žingsnelio galva ėmė suktis. Porąkart su- 
mirksėjau ir atgavau orientaciją. Pirmyn reiškė pirmyn, atgal - atgal. 
Pažanga. 

Lėtai ir netvirtai, tačiau užtikrintai, pilku linoleumu žingsniavau 
link vonios. Įėjusi į vidų, švelniai uždariau paskui save duris. Seselė 
atnešė prausimosi priemonių. Antrasis dienos testas: ar man pavyks 
savarankiškai nusišlapinti ir nusiprausti. Tuomet daktarai vėl mane 
apžiūrės. 

Ir tada galbūt, tiktai galbūt, mane išleis namo. 

Sofi. Sėdinti savo kambary ant grindų, apsupta nupaišytų Zui- 
kučių ir ryškiai morkinių gėlių, žaidžianti su savo mėgstamiausia 
skudurine lėle. Mamyte, grįžai! Mamyte, myliu tave! 

Atsistojau prie kriauklės ir pažvelgiau į savo atspindį veidrodyje. 


143 


Aplink akį mėlynė buvo pritvinkus kraujo ir juoda lyg baklaža- 
nas. Vos įžiūrėjau tarpuakį ir antakių liniją. Prisiminiau ištraukas iš 
„Rokio“, kur jam prapjaudavo vokus, kad galėtų atsimerkti. Visai 
verta pabandyti. Diena dar tik prasidėjo. 

Pirštais braukiau per mėlynę link virš jos prasižiojusios plėštinės 
žaizdos, kurios šašas formavosi tik dabar ir siekė plaukų šaknis. Ta- 
da pačiupinėjau gumbą pakaušyje. Jis buvo šiltas ir minkštas. Ranka 
atsirėmiau į kriauklės kraštą. 

Aštuonios ryto. Pirmadienis. 

Skrodimas prasidėjo prieš valandą. „Y“ formos pjūvis ant mano 
vyro krūtinės. Atverta ląsta. Trijų „Sig Sauer “ kulkų su mano pirštų 
atspaudais išžvejojimas iš jo kūno. Tuomet pasigirsta pjūklelis, ir jie 
imasi atidarinėti kaukolę. 

Aštuonios ryto. Pirmadienis... 

Prisiminiau visus kartus, dėl kurių norėčiau atsukti laiką atgal. 
Jei porą kartų būčiau pasakiusi „taip“ ir porą kartų „ne“, Brajanas 
vis dar būtų gyvas, tikriausiai vaškuotų slides naujam nuotykiui. 
Sofi žaistų ant savo kambario grindų šalia pasisodinusi Gertrūdą ir 
lauktų manęs. 

Aštuonios ryto. Pirmadienis... 

— Paskubėkit, Didi 1r Bobi, — sušnabždėjau aš. — Jūs reikalingi 
mano dukrai. 

GPS stebuklo dėka Bobis iš trečio karto surado Brajano Darbio spor- 
to klubą. Jam tereikėjo įvesti Darbio adresą ir apvažiuoti gretimus 
klubus. Žemėlapis parodė pusę tuzino. Detektyvas pradėjo nuo esan- 
čio arčiausiai Darbio namų, o paskui vis tolesnius. Jo klubas pasi- 
rodė priklausąs valstybiniam klubų tinklui. Bobis iki jo nuvažiavo 
per pusvalandį ir po aštuonių minučių jau kalbėjosi su asmeniniu 
Brajano treneriu. 

— Mačiau per žinias, - tarė liekna tamsiaplaukė sunerimusi mo- 
teris. Bobis mėgino nustatyti jos kūno duomenis. Atrodė metro 
penkiasdešimties ūgio ir keturiasdešimties kilogramų svorio, tad 
labiau gimnastė nei kultūristė. Bet kai iš nerimo ji mostelėjo ran- 
komis, dilbiuose tarsi atgijusios gyvatės šmėkštelėjo po pusę tuzino 
sausgyslių. 

Detektyvas persvarstė savo pirminę nuomonę apie Džesiką Ra- 
jan: smulki, bet pavojinga. Nykštukinis milžinas. 

Kai Bobis atvyko, ji treniravosi su keliais pagyvenusias vyrais, 
apsivilkusiais šimto dolerių vertės marškinėlius ir nusikirpusiais už 
keturis šimtus. Detektyvui prisiartinus Džesika demonstratyviai at- 
suko jam nugarą, visą dėmesį skirdama akivaizdžiai pasiturintiems 
klientams. Tačiau, Bobiui tvykstelėjus ženkleliu, Džesika, įlindusi 
į ankštus rožinius marškinėlius ir tviskančiais violetiniais nagais, 
išsyk kone puolė jam į glėbį. 

Nusivylęs klientas turėjo pabaigti treniruotę su kažkokiu vaikiu, 
kurio kaklas buvo storesnis už detektyvo šlaunį. Bobis su Džesika 
užsidarė personalo kambaryje. 

— Jis tikrai nebegyvas? — paklausė Džesika ir prikando apatinę 
lūpą. 

— Aš ir atvykau pasikalbėti apie Brajano Darbio mirtį, — pareiškė 
Bobis. 

— Ir apie jo dukrelę? Jos nuotrauką rodė per visas Žinias. Sofi, ar 
ne? Jau suradot ją? 

— Ne, ponia. 

Didelėse rudose Džesikos akyse sutvisko ašaros. Bobis antrąkart 
nudžiugo, kad Didi paliko jį darbuotis savarankiškai. Pirmąkart dėl 
to, kad taip nebegalėjo jos pakęst, jog būtų pasmaugęs. O dabar dar 
1r dėl to, kad Didi nieku būdu nebūtų taip gražiai sutarusi su didžia- 
ake trenere, linkusia ašaroti ir mūvėti ryškiai rožinius trumpučius 
šortus. 

Bobis, laimingai vedęs vyras, stengėsi nesižvalgyti į trumpučius 
šortus ir aptemptus marškinėlius. Todėl jam teko spoksoti į asmeni- 
nės trenerės maksimaliai išvystytą bicepsą. 

— Kiek stumiat nuo suoliuko? — nepajuto, kaip pats paklausė de- 
tektyvas. 

— Šešiasdešimt, — lengvabūdiškai atsakė Džesika, šluostydamasi 
akių kampučius. 

— Vos ne dvigubai daugiau nei sveriat? 

Ji nuraudo. 

Jis suprato, kad jo žodžiai buvo tiesiog flirtas, tad užsičiaupė. 
Galbūt nereikėjo atsiskirti nuo Didi. Gal nė vienam nei laimingai, 
nei nelaimingam vedusiam vyrui nederėtų užsidaryti vienam su to- 
kia moterim kaip Džesika Rajan. Dėl to jam panūdo, ar Tesa Leoni 
pažinojo Džesiką Rajan. Ir kaip Brajanas Darbis apskritai ištvėrė 
pirmąją treniruočių savaitę. 

Bobis atsikrenkštė, išsitraukė bloknotą su spyruokle ir diktofoną, 
kurį įjungęs padėjo ant mikrobangų krosnelės. 

— Ar esat susitikus su Sofi? — paklausė apklausiamosios. 

— Sykį, kai ją paleido iš pamokų, Brajanas atsivedė ją į treniruotę. 


Ji labai miela, susirado pusės kilogramo svarsčius ir nešiojosi su sa- 
vimi, mėgdžiojo Brajaną. 

— Brajanas treniravosi tik su jumis? 

— Buvau jo pagrindinė asmeninė trenerė, —- atsakė su pasididžia- 
vimo gaidele. — Tiesa, retkarčiais nesutapdavo mūsų tvarkaraščiai, 
todėl mane pavaduodavo kitas treneris. 

— Ar ilgai jis sportavo su jumis? 

— Na, beveik metus. Gal kokius devynis mėnesius. 

— Devynis mėnesius, - pasižymėjo Bobis. 

— Jam puikiai sekėsi! — pabrėžė Džesika. — Vienas geriausių ma- 
no klientų. Jis siekė užsiauginti raumenų. Todėl tris mėnesius buvau 
jam paskyrus itin griežtą dietą. Išbraukėm iš raciono riebalus, druską 
ir angliavandenius, o jis iš tų, kurie negali gyventi be rafinuotų an- 
gliavandenių. Pusryčiams — kiaušinio plakiny mirkyta kepta duona, 
pietums sumuštiniai, vakarienei bulvių košė, o desertui sausainiai. 
Patikėkit, nemaniau, kad ištemps dvi savaites. Bet kai tik išsivalė or- 
ganizmą, perėjom prie antro etapo: pastaruosius pusę metų laikėsi 
mano pačios sukurto režimo lengvojo kultūrizmo varžyboms... 

— Kultūrizmo varžyboms? 

— Taip, ketverius metus iš eilės laimėjau „Mis Naujoji Anglija“ titu- 
lą. - Džesika šyptelėjo detektyvui. - Mano didžioji aistra. 

Bobis atplėšė akis nuo jos įdegusio išraiškingo bicepso ir pažvelgė 
į bloknotą. | 

— Taigi sudariau Brajanui savaitinę dietą, po šešis gausius baltymų 
patiekalus per dieną, — guviai tęsė Džesika. — Turiu omeny po trisdešimt 
gramų baltymų kas dvi tris valandas. Reikia paaukoti daug valios ir lai- 
ko, bet jam puikiai sekėsi! Tada pridėjom lengvojo kultūrizmo režimą: 
po valandą pratimų širdies veiklai ir valandą su sunkiais svarmenimis. 

— Kiekvieną dieną? 

Bobis ir pats bėgiojo. Tiksliau, bėgiojo iki gimstant Karinai. Jis 
nuleido bloknotą žemiau, kad patikrintų savo pilvą, kuris, nemeluo- 
jant, šįryt buvo gana standus. 

— Pratimai širdies veiklai — nuo penkių iki septynių kartų per 
savaitę, jėgos pratimai penkiskart per savaitę. Be to, pasiūliau jam 
imtis šimtuko. Jam šauniai sekėsi! 


— Šimtuko? 

— Mažesnis svoris, bet daugiau kartojimų, stengiantis pakartot 
šimtą kartų. Jei viskas atliekama teisingai, pirmąsyk nepavyksta, bet 
treniruotės tęsiamos, ir po keturių savaičių bandoma dar kartą. Per 
pirmus du mėnesius Brajanui pavyko kiekvienąkart pasiekti šimtą, to- 
dėl buvau priversta pasunkinti svarmenis. Išties, neįtikėtini rezultatai. 
Dauguma klientų tik stengiasi, o Brajanas ir pasiekdavo, ką užsibrėžęs. 

— Atrodo, per praėjusius pusę metų jis priaugo nemažai svorio, — 
tarė Bobis. 

— Užsiaugino nemažai raumenų, —- nedelsdama pataisė Džesika. — 
Vien rankų apimtis padidėjo septyniais centimetrais. Matavom kas 
dvi savaites, jei jums įdomu. Žinoma, dėl jo darbotvarkės prarasda- 
vom po porą mėnesių iš eilės, bet jis palaikydavo formą. 

— Turit galvoje, kai būdavo išplaukęs į jūrą? 

— Taip. Dingdavo dviem mėnesiams. Po pirmojo išplaukimo grįžo 
visai sublogęs. Dingo beveik visi rezultatai. Antram kartui paruošiau 
jam programą su dieta, pratimais širdies veiklai ir su svarmenimis. 
Išsiaiškinau, kokios įrangos yra laive, ir viską tobulai suderinau, kad 
jis neturėtų kuo pasiteisint. Išsilaikė daug geriau. 

— Tai Brajanas intensyviai sportavo ir su jumis, ir išplaukęs jūron. 
Gal žinot, dėl kokių priežasčių jis taip sunkiai stengėsi? 

Džesika gūžtelėjo. " 

— Kad būtų gražesnis. Kad geriau jaustųsi. Jis mėgo aktyvų poil- 
sį. Kai tik pradėjom, norėjo sustiprėt, kad galėtų nučiuožt nuo aukš- 
tesnių kalnų, toliau nuvažiuot dviračiu ir panašiai. Jis buvo aktyvus, 
bet manė, kad turėtų būt stipresnis. Nuo to ir pradėjom. 

Bobis pasidėjo bloknotą ir akimirką ją nužvelgė. 

— Tai Brajanas norėjo geriau slidinėt ir važinėt dviračiu. Ir tam 
tikslui išleisdavo kiek pinigų per savaitę?.. — Jis mostelėjo ranka apie 
prašmatnų šiuolaikiško sporto klubo kambarėlį. 

— Porą šimtų, — atsakė Džesika. - Bet sveikatos nejkainosi! 

— Po porą šimtų per savaitę. O kiek laiko sugaišdavo treniruo- 
tėms, apsipirkti, maistui ruošti... 

— Norint pasiekt rezultatų, reikia aukotis, — apšvietė detektyvą 
Džesika. 


— Brajanas pasiaukojo. Pasiekė rezultatų. Bet vis vien treniravosi 
pagal programą. Kodėl? Ko jis siekė? Ko jam dar trūko priaugus 
dvidešimt kilogramų raumenų? 

— Jis nebesistengė užsiauginti raumenų. Brajanas nebuvo stambus 
iš prigimties. O kai... smulkesnis vyras... 

Bobis susiraukė visų vyrų vardu. 

— Kai smulkesnis vyras siekia išlaikyti pasiektus didesnius re- 
zultatus, jam tenka treniruotis toliau. Tokia jau tiesa. Daug baltymų, 
sunkūs svarmenys, jokių pertraukų. Antraip jo kūnas būtų susitrau- 
kęs iki normalios masės; Brajano atveju — nuo šimto iki aštuonias- 
dešimties kilogramų. 

Bobis permąstė jam, smulkesniam vyrui, nemalonius žodžius. 

— Atrodo, reikėjo didelių pastangų, — vėl prabilo detektyvas. — 
Niekam nebūtų lengva, jau nekalbant apie dirbantį tėvą. Spėju, kar- 
tais Brajano darbotvarkė tapdavo užimtesnė, stigdavo laiko. Ar jis... 
kada nors prašė papildomos pagalbos? 

Džesika suraukė antakius: 

— Ką norit pasakyt? 

— Priemonių, padedančių pagreitint, palengvint raumenų augimą? 

Džesika dar smarkiau susiraukė, bet paskui suprato: 

— Turit omeny steroidus? 

— Smalsu sužinot. 

Ji išsyk papurtė galvą. 

— Nieko apie tai nežinau. Jei būčiau pastebėjus, kad jis leidžiasi, bū- 
čiau jo atsisakius. Tegul susikiša tuos du šimtus per savaitę. Susitikinė- 
jau su vaikinu, vartojančiu steroidus. Nebekartosiu tos pačios klaidos. 

— Susitikinėjot su Brajanu? 

— Ne! Aš nesakiau to. Sakiau, kad pažinojau tokių žmonių. Jie 
pakvaišta. Tai, ką rodo per Žinias, yra gryna tiesa. 

Bobis ramiai ją nužvelgė. 

— O pati? 

Ji pažvelgė į Bobį taip pat ramiai: 

— Vartojau tik prakaitą ir ašaras. Prakaitą ir ašaras. 

Bobis linktelėjo: 


— Tai steroidų nepropaguojat? 

— Ne! 

— O kiti klubo treneriai? Gal už klubo ribų? Brajanas labai greitai 
pasiekė ryškių rezultatų. Kaip galit žinot, kad jam pakako prakaito 
ir ašarų? 

Džesika delsė atsakyti. Vėl prikando lūpą, sukryžiavo rankas ant 
krūtinės. 

— Nemanau, — galiausiai prabilo. — Tačiau negalėčiau prisiekt — 
Brajanui kažkas buvo. Prieš tris savaites grįžęs į miestą... buvo pras- 
tai nusiteikęs, paniuręs. Kažkas nedavė jam ramybės. 

— Esat sutikus jo žmoną? 

— Valstijos patrulę? Ne. 

— Bet ar jis yra apie ją šnekėjęs? 

Džesika gūžtelėjo: 

— Visi kalba. 

— Visi? 

— Klientai. Kartais atrodo, kad trenerės darbas beveik kaip kir- 
pėjos. Grožio paslaugų teikėjos. Klientai šneka. Mes klausom. Pusė 
mūsų darbo. 

— Tai ką šnekėdavo Brajanas? 

Džesika, vėl akivaizdžiai pasijutusi nejaukiai, gūžtelėjo. 

— Jis nebegyvas, Džesika. Nužudytas savuose namuose. Padėkit 
man sužinot, kodėl Brajanas Darbis pasiryžo varginamai kūno puo- 
selėjimo programai, kuri vis vien jo neišgelbėjo. 

— Jis ją mylėjo, - sušnabždėjo Džesika. 

— Ką? 

— Brajanas mylėjo savo žmoną. Nuoširdžiai, ištikimai, tyrai. Ga- 
lėčiau dėl tokio vyro perkąst kitai gerklę. 

— Brajanas mylėjo Tesą? 

— Taip. Ir dėl jos stengėsi būti stipresnis. Dėl jos ir Sofi. Juokau- 
davo, kad privalo būt didesnis, nes apsaugoti dvi merginas reikia 
keturiskart daugiau jėgų. 

— Apsaugoti? — susiraukęs paklausė Bobis. 

— Bent taip sakydavo. Ko gero, buvo kartą susimovęs, ir Tesa ant 
jo užsirūstino. Reikėjo saugot Sofi. Jis priėmė giliai į širdį. 


— Esat miegojus su Brajanu? — netikėtai paklausė Bobis. 

— Ne. Nesidulkinu su klientais, — atsakė jam nuožmiu žvilgsniu. — 
Šiknius, - burbtelėjo panosėje. 

Bobis vėl parodė tarnybinį ženklelį. 

— Prašyčiau kreiptis detektyve šikniau. 

Džesika tik gūžtelėjo. 

— Gal Tesa buvo neištikima Brajanui? Gal jis sužinojo kažką, kas 
uždegė jį noru tapti stambesniam? 

— Nežinau. Nors... — Ji nutilo. - Joks vaikinas šito neišduotų mer- 
ginai. Ypač tokiai gražiai kaip aš. Būtų panašu, lyg visiems sakyti: 
aš bejėgis šliužas. Tai tenka išsiaiškint pačiai. 

Bobiui trenerės logika pasirodė nepalenkiama. 

— Bet Brajanas nemanė, kad jo žmona jį myli. 

Vėl dvejonės: 

— Nežinau. Susidarė įspūdis... Tesa valstijos patrulė, taip? Poli- 
cijos pareigūnė. Atrodo, kad ji kieta. Greitkelyje visi šoko pagal jos 
dūdelę. Brajanas sukosi kaip išmanydamas. Tačiau dėl to ji nelaikė jo 
puikiausiu vaikinu šiam gražiam pasauly. Tai tereiškė, kad ji tikėjosi, 
jog Brajanas suksis kaip išmanydamas, ypač dėl Sofi. 

— Ji turėjo daug taisyklių savo dukros atžvilgiu? 

— Brajanas sunkiai dirbo. Kai grįždavo namo, norėdavo pramogų. 
Deja, Tesa, pageidavo, kad jis būtų auklė. Atrodo, jie vis pasipykda- 
vo. Bet jis nė karto apie ją nepasakė pikto žodžio, — skubiai pridūrė 
Džesika. — Jis ne iš tų. 

— Ne iš kokių? 

— Iš tų, kurie apkalbinėja savo žmonas. Patikėkit, - užvertė akis, — 
tokių čia pilna. 

— Tai kodėl Brajanas buvo paniuręs? — Bobis grįžo prie ankstes- 
nės temos. — Kas atsitiko per paskutinį reisą? 

— Nežinau. Jis taip ir nepasakė. Tik atrodė... liūdnas. 

— Nemanot, kad jis mušė savo žmoną? 

— Ne! — išsigandusi atsakė Džesika. 

— Ji patyrė ne vieną smurtinę traumą, — pridūrė Bobis, kad pa- 
grįstų klausimą. 

— Tikrai? 


— Tikrai. 

Kaip galit žinot? 

— Nes jis buvo mielas. O mieli vaikinai netalžo savo žmonų. 

— Ir vis dėlto, kaip galit žinot? 

Ji įsispoksojo į detektyvą. 

— Nes ir pati buvau užkibusi ant mušeikos. Buvau ištekėjus ilgus 
penkerius metus, kol atėjau į protą. Tada ėmiau treniruotis ir išspy- 
riau jį iš namų. — Ji žaibiškai timptelėjo raumenis. Tikrai keturiskart 
„Mis Naujoji Anglija“. - Brajanas mylėjo savo žmoną. Nemušė jos ir 
žuvo nepelnytai. Jau galim baigt? 

Bobis ištraukė iš kišenės vizitinę kortelę. 

— Pamąstykit, kodėl Brajanas galėjo nuliūst po paskutinio plau- 
kiojimo. Jei ką sugalvosit, paskambinktt. 

Džesika išsiėmė savo vizitinę kortelę žvelgdama į ištiestą Bobio 
ranką, toli gražu ne tokią išraiškingą kaip jos. 

— Galėčiau jums pagelbėt, — tarė. 

— Ne. 

— Kodėl ne? Dėl kainos? Jūs detektyvas. Galėčiau padaryt nuo- 
laidą. 

— Nematėt mano žmonos, — atsakė Bobis. 

— Ji taip pat policininkė? 

— Nea. Bet labai taikliai šaudo. 

Bobis išjungė diktofoną, užvertė bloknotą ir išsinešdino. 

Didi visiškai nesunkiai surado Tesos vaikystės draugę Džiulijaną 
Makdugal, mergautine pavarde Hau, trejus metus ištekėjusią, augi- 
nančią vieną vaiką ir gyvenančią šimto šešiasdešimties kvadratinių 
metrų name Arlingtone. Didi teko truputį pameluoti. Ji prisistatė 
kaip buvusi klasiokė, organizuojanti klasės susitikimą. 

Juk ne kiekvienas mielai laukia detektyvo skambučio ir tikriau- 
siai dar mažesnė jų dalis nori atsakinėti į klausimus apie prieš dešim- 
tmetį įvykusį brolio nužudymą. 

Didi gavo Džiulijanos adresą, sužinojo, kada ji būna namie, ir 
nuvažiavo pas ją. Pakeliui perklausė balso pašto žinutes, tarp kurių 
buvo ir linksmas Alekso linkėjimas sėkmės su dingusių asmenų byla 
bei pasiūlymas paruošti makaronus su sūriu, jei tik ji pageidauja. 

Jos pilvas sugurgė. Tada suspazmavo. Tada vėl sugurgė. Kad ir 
kaip ji priešgyniavo, vis dėlto laukėsi. 

„Ji turi paskambinti Aleksui. Jai reikia laisvo laiko šį vakarą, ko- 
kio pusvalandžio, kad atsisėstų ir pasikalbėtų. Ji bandė įsivaizduoti 
jųdviejų pokalbį, tačiau beveik nieko neišėjo. 


JI: Prisimeni, minėjai, kad su pirmąja žmona bandėte, tačiau ne- 
pavyko susilaukti vaikų? Pasirodo, čia tikrai ne favo kaltė. 

JIS: 

JI: 

JIS: 
JI: 


Nekoks pokalbis. Galbūt dėl to, kad ji neturi lakios vaizduotės ir 
nepatyrusi šioje srityje. Labiausiai ji buvo pratusi prie ,,„Neskambink 
man, aš tau paskambinsiu“ pokalbių. 

Ar jis pasipirštų? Ar jai reiktų priimti tokį pasiūlymą, jei ne dėl 
savęs, tai bent dėl vaiko? Ar šiais laikais tai išvis svarbu? O gal jis tik 
pasiūlytų savo pagalbą? O gal jis pagalvotų, kad ji neleistų jam padėti? 

Jai dar kartą suskaudo pilvą. Ji nebenorėjo būti nėščia. Tokia padė- 
tis kėlė per daug sumaišties, o su egzistenciniais klausimais jai sekėsi 
nekaip. Jai artimesnės paprastesnės diskusijos, pavyzdžiui, kodėl Tesa 
Leoni nužudė savo vyrą ir kokį tai turi ryšį su prieš dešimt metų nu- 
žudytu Tomiu Hau? 

Metų klausimas. 

Didi judėjo siaurų Arlingtono gatvelių labirintu vadovaudamasi na- 
vigacine sistema. Čia pasuki į kairę, paskui — du kartus į dešinę, štai ji 
ir atvažiavo prie raudonai dažyto namo balta apdaila ir sniegu apklotu 
Didi automobilio dydžio kiemu. Didi pastatė mašiną prie kelkraščio, 
čiupo sunkų paltą ir patraukė prie durų. 

Džiulijana Makdugal atidarė duris po pirmo skambučio. Ji buvo 
tamsi blondinė, ilgus plaukus susirišus į netvarkingą uodegėlę ir ant 
džinsuoto klubo sūpuojanti riebų besiseilėjantį kūdikį. Ji smalsiai Žiū- 
rėjo į Didi, bet jos veidas visiškai nuščiuvo, kai Didi parodė savo pa- 
žymėjimą. 

— Seržantė detektyvė Didi Voren, Bostono policijos departamen- 
tas. Galiu užeiti? 

— Kokiu klausimu? 

— Prašau. — Didi pamojo į žaislais nusėtų namų vidų. — Čia šalta. 
Manau, visiems bus patogiau kalbėtis viduje. 

Džiulijana suspaudė lūpas, ir tylėdama įleido Didi pro duris. 
Siauras plytelėmis išklotas koridorius vedė į nedidelę svetainę dai- 
liais langais ir neseniai suklotomis kietmedžio grindimis. Namai 
kvepėjo šviežiais dažais ir vaikiška pudra — nauja šeimynėlė keliasi 
į naujus namučius. 


Ant vienintelės tamsiai žalios sofos gulėjo skalbinių krepšys. 
Džiulijana nuraudo ir, nepaleisdama kūdikio, nukėlė krepšį ant že- 
mės. Kai pagaliau atsisėdo ant sofos krašto, ant kelių pasisodino kū- 
dikį kaip priešakinę gynybinę liniją. 

Didi atsisėdo kitame sofos gale. Ji stebėjo besiseilėjantį kūdikį. 
Šis irgi žiūrėjo į ją, tada susikišo į burną visą kumštį ir ištarė kažką 
panašaus į „Gaaa“. 

— Koks mielas, — tarė Didi su aiškia abejone. — Kiek jam metų? 

— Natanieliui jau devyni mėnesiai. 

— Berniukas. 

— Taip. 

— Vaikšto? | 

— Ką tik išmoko šliaužti, — su pasididžiavimu atsakė Džiulijana. 

— Šaunuolis, — pasakė Didi, nebežinodama, ko daugiau paklausti. 
Dieve švenčiausias, kaip ji sugebės būti motina, jei net nesugeba pasi- 
kalbėti su moterimi, turinčia vaiką? 

— Ar turite darbą? 

— Taip, — su pasididžiavimu atsakė Džiulijana. — Aš auginu savo vaiką. 

Didi neprieštaravo ir tęsė toliau. 

— Taigi, — trumpai tarė ji, - Tikriausiai matėte žinias. Dingusi mer- 
gaitė Olstone-Braitone. 

Džiulijana abejingai sužiuro į ją: 

— Ką? : 

— Visuotinė paieška. Šešiametė Sofi Leoni, dingusi iš savo namų 
Olstone-Braitone. 

Džiulijana susiraukė antakius ir prisitraukė artyn kūdikį. 

— Kuo aš čia dėta? Nepažįstu nė vieno vaiko iš Olstono-Braitono. 
Gyvenu Arlingtone. 

— Kada paskutinį kartą matėtės su Tesa Leoni? — paklausė Didi. 

Džiulijana sureagavo akimirksniu. Ji įsitempė ir nukreipė žvilgs- 
nį nuo Didi į grindis. Prie jos šlepete apautos kojos gulėjo kaladėlė 
su raide „D“ ir dramblio paveiksliuku. Ji pakėlė kaladėlę ir padavė 
kūdikiui — šis tuoj pat pabandė ją visą susikišti į burną. 

— Jam dygsta dantys, - tarė išsiblaškiusi, glostydama rausvą vai- 
ko skruostą, — vargšelis jau kelinta naktis nemiega, o dieną verkia, 

kad paimtum ant rankų. Žinau, visiems vaikams taip būna, bet nej- 
sivaizdavau, kad bus taip sunku. Matyti, kaip kenčia tavo paties vai- 
kas. Žinoti, kad niekaip negali jam padėti, - belieka tik laukti. 

Didi nieko neatsakė. 

— Kartais, kai jis pravirksta naktį, aš supu lopšį ir verkiu drauge. 
Žinau, skamba banaliai, tačiau atrodo, kad taip jam padedu. Turbūt 
niekas, net kūdikiai, nemėgsta verkti vieni. 

Didi nieko neatsakė. 

— Dieve mano, — staiga sušuko Džiulijana, — Sofi Leoni. Sofija 
Leoni. Ji - Tesos duktė. Tesa turi dukrą. O Dieve. 

Tuomet Džiulijana Hau nutilo sėdėdama apsikabinusi savo sūne- 
lį, kuris toliau kramtė medinę kaladėlę. 

— Kas įvyko tą naktį? — Didi švelniai paklausė jaunos motinos. 
Nereikėjo tikslinti, apie kurią naktį kalbama. Tikriausiai visa Džiu- 
lijanos gyvenimas sukosi apie tą ypatingą atkarpą laike. 

— Nieko nemačiau. Beveik. Buvau beveik užmigusi, išgirdau 
triukšmą, nusileidau. Tesa ir Tomis... buvo ant sofos. Tuomet pasi- 
girdo dar kažkas, Tomis atsistojo, žengė žingsnį atgal ir parkrito. 
Tuomet atsistojo Tesa, pažvelgė į mane ir pravirko. Ji ištiesė ranką, 
kurioje laikė ginklą. Jį pastebėjau pirmiausia. Nuo tos akimirkos 
viskas tarsi paniro į rūką. 

— Ką tada darei? 

Džiulijana tylėjo. 

— Praėjo daug laiko. 

Didi laukė. 

— Nesuprantu. Kam dabar visi šitie klausimai? Viską papasakojau 
policijai. Pamenu, kad byla buvo greitai išspręsta. Tomis jau turė- 
jo reputaciją... Detektyvas sakė, jog Tesa nebuvo pirmoji jo užpulta 
mergina. 

— O kaip atrodo tau? 

Džiulijana gūžtelėjo. 

— Jis buvo mano brolis, - sušnabždėjo ji. - Tiesą sakant, stengiuo- 
Si apie tai negalvoti. 

— Ar patikėjai Tesa tą vakarą? Ar tiki, kad tavo draugė gynėsi? 

— Nežinau. 


— Ar pastebėjai, kad ji domėtųsi Tomiu? Ar klausinėjo apie jo 
tvarkaraštį? Blizgino jam akutėmis? 

Džiulijana papurtė galvą vis dar nežiūrėdama į Didi. 

— Tačiau po to įvykio su ja nebesikalbėjai. Išvarei ją, kaip ir tėvas. 

Džiulijana nuraudo. Dar stipriau apkabino kūdikį. Kai tik atleido 
glėbį, jis ėmė kūkčioti. 

— Su Tomiu buvo kažkas ne taip, — tarė ji trumpai. 

Didi laukė. 

— Mano tėvai to nepastebėjo. Tačiau jis buvo... blogas. Jei ko už- 
simanydavo, tą ir gaudavo. Net kai buvome maži, jei aš turėdavau 
žaislą, kurio nori ir jis... — Ji vėl gūžtelėjo. - Jis jį sulaužydavo, kad ne- 
kliūtų nei man, nei jam. Tėvas sakydavo, jog berniukai yra berniukai. 
Tačiau aš žinojau — jei Tomis ko užsimanys, niekas jam nepastos kelio. 

— Manai, jis užpuolė Tesą. 

— Kai detektyvas Voltersas pranešė, jog atsirado ir daugiau mer- 
ginų, besiskundžiančių dėl Tomio, nenustebau. Mano tėvai buvo pa- 
sibaisėję. Mano tėvas... jis vis dar netiki. Tačiau aš tikiu. Jei Tomis 
ko užsinorėdavo, niekas negalėjo pastoti jam kelio. 

— Ar esi tai sakiusi Tesai? 

— Su Tesa Leoni nesikalbėjome dešimt metų. 

— Kodėl? 

— Todėl. —- Džiulijana dar kartą gūžtelėjo. - Tomis buvo ne vien 
mano brolis — jis buvo mano tėvų sūnus. Kai jis mirė... tėvai visas 
gyvenimo santaupas išleido jo laidotuvėms. Vėliau tėvas nebesuge- 
bėjo dirbti, todėl netekome namo. Tėvai turėjo skelbti bankrotą. Ga- 
liausiai jie išsiskyrė. Motina su manimi persikėlė gyventi pas tetą. 
Tėvas palūžo morališkai. Jis leidžia dienas ligoninėje, vartydamas 
Tomio iškarpų albumą. Jis vis dar negali susitaikyti. Tiesiog negali. 
Pasaulis yra baisus. Tavo vaiką nužudo, o policija viską užglaisto. 

Džiulijana paglostė kūdikio skruostą. 

— Kaip keista, — sumurmėjo ji. — Visad galvodavau, kad mano 
šeima yra tobula. Taip galvojo ir Tesa, ir jai tai labai patiko. Mano 
šeima buvo puiki, visiškai kitokia nei jos. O tada per vieną naktį mes 
virtome tokiais pat. Ne tik aš netekau brolio — svarbiausia, kad mano 
tėvai neteko sūnaus. 


— Ar ji bandė vėliau susisiekti? 

— Paskutiniai žodžiai, kuriuos ištariau Tesai Leoni, buvo „Tuoj 
pat eik namo.“ Ji taip ir padarė. Paėmė ginklą ir išbėgo. 

— Nematydavai jos kaimynystėje? 

— Tėvas ją išspyrė iš namų, todėl kaimynystėje jos nebebuvo. 

— Tau niekad nebuvo įdomu, kaip jai sekasi? Niekad nesidomėjai 
savo geriausia pasaulyje drauge, kurią buvo užpuolęs tavo brolis? 
Pati tą vakarą ją pasikvietei. Pasak Tesos parodymų, ji klausė, ar tą 
vakarą bus Tomis. 

— Aš neprisimenu. 

— Ar pranešei Tomiui, kad ji bus? 

Džiulijana suspaudė lūpas. Ji staigiai padėjo vaiką ant grindų ir 
atsistojo. 

— Jums laikas eiti, detektyve. Aš nekalbėjau su Tesa dešimt metų. 
Nežinojau, kad ji turi dukrą, ir tikrai neįsivaizduoju, kur ji yra. 

Tačiau Didi nesikėlė nuo sofos krašto ir iš apačios žvelgė į buvu- 
sią geriausią Tesos draugę. 

— Kodėl tą vakarą palikai Tesą nakvoti svetainėje? — neatlyžo Di- 
di. — Jei ji pasiliko nakvoti, kodėl nepažadinai jos ir nepasikvietei į 
savo kambarį? Ką tau liepė daryti Tomis? 

— Baikit! 

— Žinojai, kaip viskas baigsis, ar ne? Žinojai, ką jis sumanęs, ir 
dėl to nusileidai žemyn. Bijojai brolio ir jaudinaisi dėl draugės. Ar 
perspėjai Tesą, Džiulijana? Ar dėl to ji atsinešė ginklą? 

— Ne! 

— Žinojai, kad tėvas nenorės nieko apie tai girdėti. Berniukai yra 
berniukai. Atrodo, mama jau irgi buvo susitaikiusi su šia mintimi. 
Belikot tik judvi su Tesa. Dvi šešiolikmetės prieš vieną sužvėrėjusį 
brolį. Ji galvojo tik pagąsdinti jį? Galvojo, kad pamojavus ginklu jam 
prieš nosį viskas baigsis? 

Džiulijana nieko neatsakė. Jos veidas papilkėjo. 

— Tačiau ginklas iššovė, — lyg niekur nieko tęsė Didi. - Ir Tomiui 
kliuvo. Tomis žuvo. Iširo šeima. Viskas tik dėl to, kad judvi su Tesa, 
nežinojot, ko imatės. Kas sugalvojo tą vakarą atsinešti ginklą? 

— Lauk. 


— Tu? Ji? Ką buvot sumaniusios? 

— Lauk! 

— Patikrinsiu tavo telefono įrašus. Reikia tik vieno skambučio. 
Vienas Tesos skambutis, ir tavo naujajai šeimynėlei taip pat bus galas, 
Džiulijana. Jos nebeliks, jei sužinosiu, kad kažką nuo manęs nuslėpei. 

— Lauk! — suklykė Džiulijana. Vaikas jai pritarė savo rauda. 

Didi pakilo nuo sofos. Ji vis dar stebėjo Džiulijaną Makdugal — 
išblyškusį jos veidą, virpančius pečius ir sulaukėjusį žvilgsnį. Ji at- 
rodė panaši į automobilio apšviestą stirną. Ir į moterį, pakliuvusią į 
dešimties metų melo spąstus. 

Didi pabandė paskutinį kartą: 

— Kas nutiko tą naktį? Ką nuo manęs slepi? 

— Aš ją mylėjau, — netikėtai ištarė ji. - Tesa buvo mano geriausia 
draugė pasaulyje, ir aš ją mylėjau. Tada numirė mano brolis, subyrėjo 
šeima ir viskas virto mėšlu. Ir aš nesiruošiu ten grįžti. Nei dėl jos, 
nei dėl jūsų, dėl niekieno. Kad ir kas nutiko Tesai, aš nieko apie tai 
nežinau ir man tai nerūpi. Tad nešdinkitės ir daugiau nebelįskite prie 
mano šeimos. 

Džiulijana laikė pravėrus duris. Kūdikis vis dar verkė ant grindų. 
Didi pagaliau išėjo. Jai už nugaros smarkiai užsitrenkė durys, girdė- 
josi užšaunamas skląstis. 

Atsisukusi Didi išvydo Džiulijaną pro langą. Moteris pakėlė vai- 
ką nuo grindų ir priglaudė prie krūtinės. Ar ji ramino vaiką, ar vai- 
kas ramino ją? 

Galbūt tai nebuvo svarbu. Galbūt taip buvo sutvarkiusi pati gamta. 

Džiulijana Makdugal mylėjo savo sūnų. Kaip 1r jos tėvai mylėjo 
jos brolį. Kaip Tesa Leoni mylėjo savo dukrą. 

Ciklai, pagalvojo Didi. Didelio vaizdo detalės. Tačiau jame kažko 
trūko, kažko, ko ji nesuprato. 

Tėvai mylėjo vaikus. Kai kurie būtų pasiryžę padaryti bet ką, kad 
juos apgintų. O kiti tėvai... 

Didi pajuto, jog kažkas ne taip. 

Tuomet suskambėjo jos telefonas. 

Seržantė Didi Voren ir detektyvas Bobis Dodžas pas mane atėjo 
11:43. Koridoriuje atpažinau jų skubrius ir tikslius žingsnius. Turė- 
jau tik akimirką, per kurią spėjau paslėpti mėlyną sagą giliausiame 
paskutinio ligoninės spintelės stalčiaus kampe. 

Tai buvo vienintelis mano ryšys su Sofi. 

Paskutinis, bet nereikalingas priminimas žaisti pagal taisykles. 

Galbūt kada nors aš grįšiu ir pasiimsiu tą sagą. Jei pasiseks, gal- 
būt ateitume čia drauge su Sofi, pasiimtume pamestą Gertrūdos akį 
ir prisiūtume atgal. 

Jei pasiseks. 

Man tik atsisėdus ant lovos krašto, užuolaida buvo nutraukta ir 
vidun įžengė Didi. Nors ir žinojau, kas manęs laukia, vis tiek kram- 
čiau apatinę lūpą, kad nepradėčiau rėkti. 

Kalėdoms noriu tik dviejų priekinių dantų, dviejų priekinių dan- 
tų, dviejų... 

Pavėluotai supratau, kad niūniuoju dainelę panosėje, tačiau de- 
tektyvai to nepastebėjo. 

— Tesa Meri Leoni, - pradėjo Didi, ir aš įsitempiau, — esate suima- 
ma dėl Brajano Entonio Darbio nužudymo. Prašau atsistoti. 

Koridoriuje pasigirdo dar daugiau žingsnių. Tikriausiai tokio re- 
ginio nenorėjo praleisti ir prokuroras su savo padėjėju. O gal kokie 
šlykštynės iš policijos departamento, visad pasiruošę fotografavimo 


operacijai. Gal ir koks aukštesnis policijos pareigūnas. Jie nepaliks 
manęs — jaunos, mušamos policininkės. Jie negalėjo pasirodyti tokie 
beširdžiai. 

Numaniau, kad žiniasklaidos reporteriai būriavosi stovėjimo 
aikštelėje. Pati stebėjausi ištiesdama riešus savo kolegoms. Tuoj tu- 
rėtų pasirodyti ir Šeinas kaip profsąjungos atstovas. Taip pat ir mano 
advokatas. O galbūt jie pasitiks mane teismo rūmuose, kur man bus 
pareikšti oficialūs kaltinimai. 

Iš atminties išniro panaši situacija, kai sėdėjau virtuvėje varvan- 
čiais, ką tik išplautais plaukais, o stambaus sudėjimo detektyvas 
vis klausinėjo „Iš kur gavai ginklą, kodėl atsinešei ginklą, kodėl 
IššOvėi...“ 

Mano tėvas abejingai stovėjo tarpdury, sukryžiavęs rankas ant 
krūtinės, apsivilkęs purvinai balkšvus marškinėlius. Jau tada supra- 
tau, kad jo netekau. Kad mano atsakymai nieko nebepakeis. Buvau 
kalta, visada būsiu kalta. 

Kartais tokia būna meilės kaina. 

Detektyvė Voren perskaitė mano teises. Tylėjau — ką dar galėjau 
pridurti? Ji uždėjo man antrankius ir buvo pasiruošusi mane lydė- 
ti, kai susidūrė su pirma transportavimo bėda. Neturėjau drabužių. 
Mano uniforma buvo supakuota kaip įkalčiai ir išsiųsta į laboratoriją 
vakar. Stovėjau su ligoninės rūbais, ir net Didi suprato, kokių po- 
litinių pasekmių gali sukelti ligoninės chalatu apvilktos sumuštos 
policininkės vaizdas. 

Ji greitai pasikalbėjo su detektyvu Dodžu, pasivedusi jį į kamba- 
rio galą. Aš atsisėdau ant lovos. Įėjo seselė ir atšiauriai juos nužvel- 
gė. Ji priėjo prie manęs. 

— Kaip galva? — sausai paklausė. 

— Skauda. 

Ji patikrino mano pulsą, pavedžiojo pirštu prieš akis ir patenkinta 
linktelėjo. Matyt, mane tik varstė skausmas, tačiau skubios pagalbos 
nebereikėjo. Įsitikinusi, kad pacientei negresia-joks pavojus, išėjo. 

— Negalime jos aprengti kalinio kombinezonu. — Didi tylomis 
ginčijosi su Bobiu, — Jos advokatas sakys, kad taip paveikėme tei- 
sėjo nuomonę. Tas pats ir su ligoninės drabužiais, tik šiuo atveju 

atrodysime kaip beširdžiai šmikiai. Reikia gauti rūbų. Kokius nors 
paprastus džinsus ir megztuką. Kažką tokio. 

— Nusiųsk kokį pareigūną į jos namus, — burbtelėjo Bobis. 

Didi žvilgtelėjo į jį, paskui atsisuko į mane. 

— Ar turi mėgstamą drabužį? — paklausė Didi. 

— „Volmartas“, — besistodama atsakiau. 

— Ką? 

— Už poros kvartalų. Džinsų dydis 36, megztuko — vidutinis. Taip 
pat man reiktų apatinių, kojinių ir batų. 

— Nesiruošiu tau pirkti rūbų, - piktai atkirto Didi. - Atvešime tau 
ką nors iš namų. 

— Nereikia, — pasakiau ir atsisėdau. 

Didi rūsčiai pažvelgė į mane. Tegu. Juk ji mane suėmė, ko čia pykti? 
Nenorėjau drabužių iš namų, nes visi asmeniniai daiktai Safolko apy- 
gardos kalėjime bus paimti ir saugomi iki mano kalėjimo termino pabai- 
gos. Geriau jau keliausiu su ligoninės rūbais. Kodėl gi ne? Tokia išvaiz- 
da kelia užuojautą, o šiuo metu pasinaudosiu visa įmanoma pagalba. 

Tikriausiai tai suprato ir Didi. Buvo pasikviestas uniformuotas 
pareigūnas, kuriam buvo duoti nurodymai. Patrulis nė nemirktelėjo, 
išgirdęs nurodymą nupirkti moteriškų rūbų. Jis pranyko tarpdury, tad 
vėl likau viena su Didi ir Bobiu. 

Kiti tikriausiai laukia koridoriuje. Palatos nebuvo didelės. Pasiro- 
dymo jie gali palaukti ir koridoriuje. 

Mintyse skaičiavau, tik nežinau, ką. 

— Ką panaudojai? — griežtai paklausė Didi. — Maišelius su ledu- 
kais? Sniegą? Labai įdomu. Vakar pastebėjau šlapią dėmę ant rūsio 
grindų. Ji man sukėlė įtarimą. 

Nieko neatsakiau. 

Prisimerkusi ji artėjo prie manęs, tarsi tyrinėtų retą egzempliorių. 
Pastebėjau, kad vieną ranką ji laikė ant pilvo, o kita buvo pasirėmus 
į klubą. Taip pat pastebėjau, kad jos veidas buvo išbalęs, o po akimis 
tamsūs ratilai. Tikriausiai nedaviau detektyvei ramybės ir naktį. Vie- 
nas nulis mano naudai. 

Žiūrėjau į ją sveikąja akimi. Man buvo įdomu, ar ji sugebės žiūrėti 
į Mano sumaitotą veidą. 


— Ar pažįsti teismo medicinos ekspertus? — tarė ji pakeitusi toną 
į draugiškesnį. Ji sustojo priešais mane. Sėdėdama ant lovos krašto 
turėjau pakelti galvą, kad matyčiau jos veidą. 

Tylėjau. 

— Benas yra puikus specialistas. Vienas geriausių ekspertų, kokius 
esam turėję, — tęsė ji. — Galbūt kitas būtų praleidęs pro akis. Tačiau 
Benas labai smulkmeniškas. Žmogaus kūnas yra kaip ir bet kuri kita 
mėsa. Gali ją užšaldyti ir atšildyti, tačiau dėl to pasikeis jos - kaip jis 
pavadino? — konsistencija. Jam įtarimą sukėlė tavo vyro kūno galū- 
nės. Jis pakišo porą mėginių po mikroskopu, ir tegu mane skradžiai, 
jei suprantu mokslą, tačiau jis sugebėjo nustatyti šaldymo paliktus 
pakitimus ląstelių lygyje. Nušovei savo vyrą, Tesa. Tuomet jį užšaldei. 

Tylėjau. 

Didi pasilenkė arčiau. 

— Šito aš nesuprantu. Akivaizdu, kad bandei išlošti laiko. Turėjai 
kažką padaryti. Ką tu veikei, Tesa? Ką veikei, kol tavo vyro lavonas 
gulėjo užšaldytas rūsyje? 

Tylėjau. Klausiausi mintyse grojančios dainelės. Kalėdoms noriu 
tik dviejų priekinių dantų, dviejų priekinių dantų, dviejų priekinių 
dantų... 

— Kur ji? — sušnibždėjo Didi, tarsi skaitydama mano mintis. — Te- 
sa, ką padarei savo mažylei? Kur Sofi? 

— Kada gimdysi'? — paklausiau, ir Didi atšoko lyg nuo ugnies; už 
jos stovintis Bobis giliai įkvėpė. 

Supratau, kad jis nežinojo. Arba žinojo, tačiau nežinojo, kaip kad 
kartais būna vyrams. Man tai pasirodė įdomu. 

— Ar tėvas — jis? — paklausiau. 

— Užsičiaupk, — nukirto Didi. 

Tuomet prisiminiau. 

— Ne, - pasitaisiau lyg niekur nieko. Pažvelgiau į Bobį. — Prieš 
porą metų vedei kitą moterį. Susilaukėte vaikelio, ar ne? Visai nese- 
niai. Teko girdėti. 

Jis nieko neatsakė. Tiesiog žiūrėjo į mane savo šaltomis pilkomis 
akimis. Nejaugi jis manė, kad grasinu jo šeimai? Nejaugi iš tiesų 
grasinau?, 

Galbūt norėjau užvesti pokalbį, kitaip būčiau pripasakojus netin- 
kamų dalykų. Pavyzdžiui, kad naudojau sniegą, nes jo buvo lengva 
prisikasti ir jis nepaliko tokių daiktinių įrodymų kaip plastikiniai 
ledukų maišeliai. Be to, Brajanas buvo sunkus, sunkesnis, nei įsi- 
vaizdavau. Visas tas sportavimas ir raumenų auginimas vien tam, 
kad kartu su smogiku nuvilktume papildomus dvidešimt kilogramų 
į rūsyje įrengtą ir tvarkingai įrankiais išpuoštą dirbtuvę. 

Verkiau kasdama sniegą ant mirusio vyro kūno. Karštos ašaros 
sniege palikdavo skylutes, vis kasiau ir kasiau, ir visą laiką mano 
rankos nevaldomai drebėjo. Bandžiau susikaupti. Vienas kastuvas 
sniego, du, trys. Iš viso prireikė dvidešimt trijų. 

Dvidešimt trys kastuvai sniego palaidoja suaugusio vyro kūną. 

Perspėjau Brajaną. Nuo pat pradžių jam sakiau, kad esu moteris, 
kuri žino per daug. O su tokia moterimi geriau nesivelti į bėdą. 

Kulkų skyles užkišau tamponais. Dvidešimt trys kastuvai sniego 
paslėpė kūną. 

Kalėdoms noriu tik dviejų priekinių dantų, dviejų priekinių dan- 
tų, dviejų priekinių dantų... 

Myliu tave dar labiau, sakė jis man mirdamas. 

Kvailas, apgailėtinas kalės vaikas. 

Daugiau nieko nepasakiau. Didi 17 Bobis taip pat geras dešimt 
penkiolika minučių sėdėjo tyloje. Trys teisėsaugos pareigūnai, ne- 
sugebantys pažvelgti vienas kitam į akis. Pagaliau atsivėrė durys, ir 
vidun įvirto Kenas Kargilas, apsisiautęs plevėsuojančiu juodu vilno- 
niu paltu ir susipurenęs savo retėjančius rudus plaukus. Jis sustojo, 
pamatė mano antrankius ir atsisuko į Didi su visu įmanomu ginan- 
čiojo advokato įsiūčiu: 

— Kas čia dabar? — suriko jis. 

— Jūsų klientė Tesa Meri Leon! yra kaltinama savo vyro, Brajano 
Entonio Darbio, nužudymu. Mes perskaitėme jai jos teises ir dabar 
laukiame, kol galėsime ją vežti į teismo rūmus. 

— Kokie kaltinimai jai pateikti? — paklausė pasipiktinęs Kargilas. 

— Pirmo laipsnio žmogžudystė. 

Jis išpūtė akis. 

— Iš anksto apgalvota žmogžudystė? Gal visai iš proto išsikraustėt? 


Kas pateikė jai tokius kaltinimus? Ar jūs bent matėte, kaip ji atrodo? 
Pamušta akis, suskaldytas skruostikaulis ir, nepamirškime, smegenų 
sukrėtimas. 

Didi pasižiūrėjo į jį, paskui atsuko man nugarą. 

— Ledas ar sniegas, Tesa? Jei jau ne mums, tai bent savo advokatui 
pasakyk, kaip užšaldei lavoną. 

— Ką? 

Įdomu, pagalvojau, ar advokatai mokosi aktorystės, ar jiems sa- 
vaime taip išeina kaip policininkams. 

Visiškai uždusęs sugrįžo pirmasis pareigūnas — tikriausiai bėgo 
per visą ligoninę, nešinas didžiuliu „Volmarto“ maišu. Jis numetė jį 
Didi. Ši papasakojo Kargilui mano aprangos istoriją. 

Didi nuėmė antrankius. Gavau krūvą naujų rūbų, nuo kurių buvo 
pašalintos pakabos bei kiti aštrūs daiktai, ir man leido persireng- 
ti vonioje. Bostono patrulis išties neblogai padirbėjo. Standūs nauji 
platėjantys džinsai. Žalias megztukas be kaklo. Sportinė liemenė- 
lė, neišsiskiriančios kelnaitės, neišsiskiriančios kojinės, ryškūs balti 
sportbačiai. 

Liemenėlę ir megztuką per sudaužytą galvą moviausi lėtai. Su 
džinsais susidorojau paprasčiau, tačiau užsirišti batus pasirodė neį- 
manoma. Mano pirštai nesuvaldomai drebėjo. 

Žinot, kas buvo sunkiausia laidojant vyrą? 

Laukti, ko! jis iki galo nukraujuos. Laukti, kol jo širdis išpum- 
puos paskutinį kraujo lašą, kuris sukrešės ir atvės jo krūtinėje, nes 
kitaip jis varvėtų. Paliktų pėdsaką, kurį luminolis išryškintų, net jei 
būtų išvalytas balikliu. 

Todėl sėdėjau virtuvėje ant kietos kėdės ir budėjau, kaip gyve- 
nime nesitikėjau budėsianti. Ir visą laiką mąsčiau, kas yra blogiau: 
nušauti vaikiną ir pabėgti su dar šviežiu krauju aptaškytomis ranko- 
mis ar nušauti vyrą ir laukti, kol jis nukraujuos, kad galėčiau viską 
gerai išvalyti? 

Saugumo sumetimais į kulkų skyles Brajano krūtinėje sukišau 
tris tamponus. 

— Ką tu darai? —- paklausė vyras. 

— Negaliu palikti kraujo pėdsakų, - ramiai atsakiau. 


— A, - tarė jis ir atstojo. 

Trys kruvini tamponai. Du priekiniai dantys. Keista, kad tokie 
talismanai gali suteikti stiprybės. 

Niūniavau dainelę. Užsirišau batus. Tuomet išsitiesiau 1r pasku- 
tinį kartą apžiūrėjau save veidrodyje. Neatpažinau savęs. Sumuštas 
veidas, įdubę skruostai, prigludę plaukai. 

„Gerai, — pagalvojau, — kad net pati savęs neatpažįstu.“ Tai pui- 
kiai tiko ateities planams. 

— Sofi, - tyliai ištariau aš, nes reikėjo išgirsti savo dukters var- 
dą. —- Sofi, myliu tave dar labiau. 

Tuomet atvėriau vonios duris ir ištiesiau riešus. 

Antrankiai buvo šalti ir Žvangėjo. 

Jau laikas. Didi iš vienos pusės. Bobis iš kitos. Advokatas iš paskos. 

Išėjome į šviesų koridorių. Nuo sienos atsitraukė prokuroras, pa- 
siruošęs vadovauti triumfo paradui. Mačiau leitenantą pulkininką, 
stebintį suimtą pareigūnę, tačiau jo veido buvo ne;manoma įskaityti. 
Mačiau ir kitus uniformuotus pareigūnus, kurių vardus Žinojau, ku- 
rių rankas spaudžiau. 

Jie į mane nežiūrėjo, tad atsilyginau tuo pačiu. 

Koridoriumi artėjome prie didelių stiklinių durų, už kurių spietė- 
si klykiančių žurnalistų būrys. 

Jauskis tvirtai. Neparodyk, kad jaudiniesi. 

Stiklinės durys prasivėrė, ir pasaulis sužibo blyksčių šviesomis. 

— Reikia pradėti iš pradžių, — tarė Didi po pusantros valandos. 

Prie teismo rūmų jie perdavė Tesą Safolko apygardos šerifui. Pro- 
kuroras pareikš kaltinimus. Advokatas pateiks prisipažinimą, bus 
paskirtas užstatas, teismas išduos suėmimo orderį, suteikiantį teisę 
apygardos teisėsaugai paskirti Tesai Leoni kardomąją priemonę, kol 
bus sumokėtas užstatas. Tada Tesa bus arba paleista už užstatą, arba 
pervežta į Safolko apygardos kalėjimą. Kadangi prokuroras žadėjo 
prašyti neleisti skirti Tesai Leoni užstato dėl galimo pabėgimo, buvo 
nemenka tikimybė, jog jiems kalbantis ji jau buvo pakeliui į moterų 
koloniją. 

Bet tai anaiptol neišsprendė visų jų bėdų. 

— Nusikaltimo seką savo parodymais sudėliojo Tesa, - kalbėjo 
Didi sugrįžusi į Bostono departamento būstinę, kur paskubomis su- 
kvietė tyrimo grupę. - Remdamiesi jos pasakojimu, manėme, kad 
Brajaną Darbį nušovė sekmadienio rytą, po kivirčo, pasibaigusio 
smurtu. Tačiau, anot teismo medicinos eksperto, Darbio kūnas buvo 
užšaldytas iki sekmadienio ryto ir greičiausiai atšildytas prieš pat 
Tesos vaidinimo pradžią. 

— Įmanoma pasakyt, kiek laiko jis buvo užšaldytas? — paklausė 
Filas iš pirmos eilės. 

Didi leido atsakyti trečiajam jų padalinio nariui, Nylui, nes jis 
dalyvavo skrodime. 

— Greičiausiai neilgiau nei parą, - atsakė susirinkusiesiems Nylas. 
— Benas sakė, kad ląstelės pažeistos kaip nuo stipraus nušalimo, bet 
vidaus organai sveiki. Vadinasi, kūnas buvo paliktas ant ledo, bet ne 
tiek ilgai, kad užšaltų visiškai. Galūnės, veidas, pirštai, kojų pirštai — 
sušalo. Krūtinės ir pilvo ląsta — ne. Greičiausiai jis gulėjo ant ledo nuo 
dvylikos iki dvidešimt keturių valandų. Galima tik spėtį, nes kūnas 
Yra tik kambario temperatūroje. Be to,-reikia pridėti kelias valandas, 
per kurias kūnas atšilo... Ekspertas spėja, pabrėžiu — spėja, kad Braja- 
nas Darbis buvo nužudytas penktadienio naktį arba šeštadienio rytą. 

— Taigi, - prabilo Didi, kad atkreiptų dėmesį į save. - Perklausi- 
me visus kaimynus, draugus ir šeimos narius, kada paskutinįkart jie 
matė Brajaną Darbį gyvą ar su juo kalbėjosi. Ar jis nušautas penkta- 
dienio naktį ar šeštadienio rytą? 

— Penktadienio naktį jis skambino iš savo mobiliojo, — tarė ki- 
tas detektyvas, Džeikas Ouvensas. — Pastebėjau vakar tikrindamas 
skambučių sąrašą. 

— Ilgas skambutis? Kaip būtų kalbėjęsis su kuo nors? 

— Aštuonių ar devynių minučių, ne šiaip perdavė žinutę. Atseksiu 
numerį, pasikalbėsiu su pašnekovu. 

— Įsitikink, kad jis kalbėjosi su Brajanu, — sausai įsakė Didi, - o 
ne su Iesa. 

— Nesuprantu. — Filas peržiūrėjo beveik visą medžiagą ir apie 
daugelį bylos aspektų žinojo kur kas daugiau nei kiti. - Dabar tei- 
giam, kad Tesa nušovė savo vyrą, užšaldė lavoną ir sekmadienio rytą 
surengė spektaklį. Kodėl? 

Didi gūžtelėjo. 

— Kažkodėl ji mums to nesako. 

— Mėgino laimėt laiko, — tarė Bobis, atsišliejęs į sieną. — Kitos 
priežasties nėra. Ji mėgino laimėt laiko. 

— Kam? - paklausė Filas. 

— Greičiausiai, kad susidorotų su dukra. 

Visas kambarys nuščiuvo. Didi pažvelgė į jį piktai. Ji akivaizdžiai 
nebuvo sužavėta jo spėjimu. Bet nieko tokio. Jis buvo nepatenkintas, 
kad sužinojo apie jos nėštumą iš žmogžudyste įtariamos moters. Gal 
Jis ir senamadiškas, tačiau dėl to įsižeidė ir nepamiršo. 


— Manai, ji nuskriaudė savo dukrą? — nedrąsiai paklausė Filas. Jo 
paties namuose laukė keturi vaikai. 

— Kaimynas matė, kaip Brajano visureigis nuvažiavo nuo namų 
šeštadienį po pietų, — atsakė Bobis. — Iš pradžių galvojom, kad vai- 
ravo Brajanas. Remdamiesi laboratoriniais tyrimais, iš kurių matyti, 
kad mašinos bagažinėje gulėjo negyvas kūnas, manėm, jog Brajanas 
nužudė podukrą ir išvažiavo atsikratyti įkalčių. Tačiau šeštadienį 
popiet Brajanas Darbis jau greičiausiai buvo nebegyvas. Vadinasi, 
ne jis vežiojosi lavoną. 

Didi suspaudė lūpas, bet nuolankiai linktelėjo. 

— Manau, teks susitaikyt su mintim, kad Tesa Leoni išžudė visą 
savo šeimą. Jei Sofi penktadienį buvo mokykloje, aš spėčiau, kad ar- 
ba penktadienio naktį arba šeštadienio rytą jų namuose įvyko kažkas 
baisaus. Brajano lavonas buvo paguldytas ant ledo garaže, o Sofi kū- 
nas išvežtas nežinoma kryptimi ir išmestas. Šeštadienio vakare Tesa 
prisistatė naktinei pamainai. O sekmadienio rytą surengė savo šou. 

— Ji viską surežisavo, — burbtelėjo Filas. —- Kad atrodytų, tarsi jos 
vyras būtų kažką padaręs Sofi, o paskui juodu susiriejo ir gindamasi 
jį nušovė. 

Didi linktelėjo. Bobis taip pat. 

— Bet kaip dėl veido sumušimo? - iš galo prabilo Nylas. - Negali 
būti, kad ji visą naktį važinėjo su smegenų sukrėtimu ir sulaužyta 
kaukole. Vakar net negalėjo atsistoti, ką jau kalbėt apie mašinos vai- 
ravimą. 

— Taikliai pastebėjai, - pagyrė Didi. 

Ji nuėjo prie lentos su užrašu „Įvykių seka“ ir prirašė: Tesos Leo- 
ni sumušimas — sekmadienio rytas. 

— Žaizdos turėtų būt šviežios. Ar daktaras tai galėtų nustatyt? — 
paklausė Nylo, buvusio teismo medicinos eksperto ir jų asmeninio 
medicinos specialisto. 

— Dėl sumušimų sunku, - atsakė. — Visi gyja skirtingai. Bet pagal 
traumų rimtumą spėčiau, kad ji buvo sumušta visai neseniai. Po to- 
kių galingų kirčių į galvą ji nebūtų buvus itin veikli. 

— Kas ją sumušė? — paklausė vienas pareigūnas. 

— Bendrininkas, — iš priekio burbtelėjo Filas. 


Didi linktelėjo: 

— Šie nauji duomenys ne tik keičia įvykių seką ir verčia persvars- 
tyt bylos mastą. Jei Tesą sumušė ne Brajanas Darbis, tai kas ir kodėl? 

— Meilužis, — patylomis tarė Bobis. - Logiškiausiai paaiškinimas. 
Kodėl patrulė Leoni nužudė savo vyrą ir dukterį? Nes nebenorėjo 
su jais būti. Kodėl ji nebenorėjo būti su jais? Nes sutiko naują vyrą. 

— Esi girdėjęs paskalų? — paklausė jo Didi. - Gandų iš nuovados 
ar panašiai? 

Bobis papurtė galvą: 

— Nesu taip įsitraukęs į nuovados gyvenimą. Aš detektyvas, ne 
patrulis. Reikės vėl pasikalbėti su leitenantu. 

— Šito imsimės pirmiausia, — patikino Didi. 

— Tenka pripažint, — prabilo Filas, — ši teorija sutampa su Darbio 
viršininko, Skoto Heilo, pasakojimu. Kalbėjausi su juo vienuoliktą 
valandą ir jis prisiekinėjo, kad Darbis širdyje nesinešiojo nė laše- 
lio pykčio. Tanklaivių įgulos dirba įtemptai. Vyrai dirba kiaurą parą 
neišsimiegoję, išsiilgę namų, nuolat patiria stresą. Darbiui tekdavo 
dorotis su techniniais nesklandumais, o, pasirodo, laive nutinka labai 
rimtų gedimų: į degalus patenka vandens, perdega elektros instalia- 
cija, valdymo programinėje įrangoje pasitaiko klaidų. Bet Heilas vis 
vien nebuvo matęs, kad Darbis palūžtų. Tiesą sakant, juo sunkesnis 
buvo nesklandumas, tuo su didesniu užsidegimu Darbis ieškodavo jo 
sprendimo. Heilas jokiu būdu negali patikėt, kad toks vyrukas grįžęs 
namo muštų Žmoną. 

— Darbis buvo pavyzdingas darbuotojas, —- apibendrino Didi. 

— Darbis buvo visų mėgstamas inžinierius. Ir, pasirodo, neblogas 
„Guitar Hero“ žaidėjas —- pasižymėdavo laivo poilsio kambary. 
Bobį, vengdama jo žvilgsnio, stebėdama jo reakciją. 

— Ką sužinojai sporto klube? — paklausė. 

— Pastaruosius devynis mėnesius Brajanas laikėsi griežto treni- 
ruočių režimo, skirto raumenims užsiauginti. Asmeninė trenerė pa- 
tikino, kad jis nevartojo steroidų, tik kraują, prakaitą ir ašaras. Iš jo 
lūpų ji girdėjo tik gražiausius atsiliepimus apie žmoną, tačiau pati 
manė, kad gyventi su valstijos patrule vaikinui kainavo daug jėgų. 


Beje, paskutines tris savaites, grįžęs iš jūros, Darbis buvo akivaiz- 
džiai prastos nuotaikos, bet nenorėjo apie tai kalbėtis. 

— Kaip tai prastos nuotaikos? 

— Jo trenerė sakė, kad jis buvo paniuręs, ūmesnis. Ji pora kartų 
paklausė, gal namuose yra kokių bėdų, bet jis nesileido į kalbas. Iš to 
aišku tik tiek, kad jis buvo išskirtinis. Dauguma klientų treniruoda- 
miesi atveria savo širdis. Į sporto klubą eina kaip į klausyklą. 

Didi sukluso: 

— Tai Darbiui kažkas kėlė nerimą, bet jis apie tai nekalbėjo. 

— Galbūt sužinojo, kad žmonasusitikinėja su kitu, — iš galo įsiki- 
šo Nylas. — Sakei, kad paniuro grįžęs, vadinasi, buvo palikęs žmoną 
dviem mėnesiams... 

— Be poilsio kambario, laive dar yra ir įgulai skirtas kompiuterių 
kambarys. Stengiuosi gauti orderį, kad prieičiau prie Darbio elektro- 
ninio pašto dėžutės. Gal ten ką rasiu. 

— Na gerai, Tesa susitikinėja su kitu vyru, — ėmė garsiai svarstyti 
Didi, — nutaria pribaigt sutuoktinį. Kodėl pasirinko žmogžudystę? 
Kodėl ne skyrybas? 

Klausimą pateikė visiems posėdžio dalyviams kaip uždavinį. 

— Dėl gyvybės draudimo, - tarė kažkuris pareigūnas. 

— Gal dėl praktinių sumetimų, — spėjo kitas. — Jei jis grasino by- 
linėtis dėl skyrybų. 

— O gal Darbis kažką apie ją Žinojo, gal grasino, kad jai pridarys 
bėdų, jei išsiskirs. 

Didi užrašė visus pasiūlymus, labiausiai susidomėjusi trečiuoju. 

— Tesa Leoni pati prisipažino, kad buvo alkoholikė ir sykį, būda- 
ma šešiolikos, jau nužudė žmogų. Jei ji savo valia prisipažino tokius 
dalykus, tai įsivaizduokit, ko ji nesiteikė prisipažinti. 

Detektyvė atsigręžė kolegas. 

— Na, o kam jai žudyt dukrą? Brajanas — patėvis, tad neturėjo 
galimybės išsireikalauti globos teisių. Išsiskirti yra viena, bet kam 
žudyti savo vaiką? 

Atsakymai taip greit nepasigirdo kaip pirmuoju atveju. Filas pir- 
masis išdrįso prabilti: 

— Nes jos meilužis nenori vaikų. Ar ne taip būna? Kaip Dianos 

Dauns atveju ar panašiai. Moterys žudo savo vaikus, kai jie pradeda 
trukdyti. Tesa norėjo pradėti gyvenimą iš naujo. Sofi tame gyvenime 
vietos neatsirado, todėl ją reikėjo nužudyti. 

Niekas neturėjo ko pridurti. 

— Privalom surast žudiką, — sumurmėjo Bobis. 

— Reikia surasti Sofi lavoną, - dar sunkiau atsiduso Didį. - Reikia 
galiausiai parodyti, kam pasiryžus Tesa Leoni. 

Detektyvė pasidėjo žymeklį ir peržvelgė lentą. 

— Taigi štai mūsų prielaidos: Tesa Leoni nužudė savo vyrą ir vai- 
ką greičiausiai tarp penktadienio vakaro ir šeštadienio ryto. Vyro la- 
voną garaže užšaldė. Dukros kūno atsikratė išvažiavusi šeštadienio 
popietę. Tada prisistatė į darbą, tikėtina, kad tuo metu vyro kūnas 
šilo virtuvėje iki jai sugrįžtant, tada leidosi sumušama savo meilužio 
ir iškvietė kolegas patrulius. Neeilinis įvykis. O dabar kibkit į darbą, 
suraskit faktų. Norių elektroninių laiškų, trumpųjų Žinučių — visko, 
kas įrodytų ją turėjus meilužį. Suraskit bent vieną kaimyną, mačiusį 
ją kraunant ledą ar kasant sniegą. Noriu sužinot, kur tiksliai buvo 
važiuota Brajano visureigiu šeštadienio popietę. Suraskit Sofi kūną. 
Ir jei visa tai tiesa, noriu, kad Tesa Leoni atsisėstų iki gyvos galvos. 
Turit klausimų? 

— Tęsiam vaiko paiešką? — paklausė Filas kildamas nuo kėdės. 

— Paliekam bet kuriuo atveju. 

Tyrimo grupė suprato, ką ji turėjo omeny: paieška tęsis, kol atsi- 
ras vaikas arba jo lavonas. Detektyvai išgužėjo iš salės. Vienudu liko 
stovėti Didi su Bobiu. 

Jis pirmasis atsistūmė nuo sienos ir žengtelėjo link durų. 

— Bobi. 

Jo balsas nuskambėjo taip nedrąsiai, jog jis atsigrįžo. 

— Dar nesakiau net Aleksui, — tarė ji. —- Supranti? Nesakiau net 
Aleksui. 


— Kodėl? 
— Todėl... - gūžtelėjo ji. - Todėl. 
— Gimdysi vaiką? 


Jos akys išsiplėtė. Ji griežtai mostelėjo į duris, o jis juokaudamas 
jas uždarė. 

— Matai, kodėl nieko nesakiau, — prapliupo Didi. — Kad negirdė- 
čiau tokių komentarų! 

Jis nė nekrustelėjęs spoksojo į ją. Detektyvė stovėjo užsidengu- 
si delnu papilvę. Kaip jis, buvęs snaiperis, iki šiol to nepastebėjo? 
Kaip ji, kone saugodama, apglėbdavo savo pilvą. Jis pasijuto kvailai, 
suprato, kad jam nė nereikėjo klausti. Jis galėjo pats pasakyti vos 
pažvelgęs į jos stovėseną: vaiką ji gimdys. Dėl to taip ir baiminosi. 

Seržantė Didi Voren - būsima mama. 

— Viskas bus gerai, -— tarė Bobis. 

— 0, Dieve! 

— Didi, tau sekasi viskas, kad ir ko imtumeisi. Bus lygiai taip pat. 

— O, Dieve, - pakartojo dar platesnėmis akimis. 

— Gal tau ką pasiūlyt? Vandens, marinuotą agurkėlį? Gal cukri- 
nių imbierų? Anabelė tik juos ir valgydavo. Sakydavo, kad ramina 
skrandį. 

— Cukrinių imbierų? 

Ji nuščiuvo. Kiek nusiramino, susidomėjo. 

— Rimtai? 

Bobis jai nusišypsojo, priėjo arčiau ir, kadangi pamanė, kad atėjo 
tam tinkamas metas, apsikabino. 

— Sveikinu, — pakuždėjo į ausį. - Rimtai, Didi, tai bus gražiausias 
tavo gyvenimo nuotykis. 

— Neabejoji? — Ji kiek sutriko, bet, netikėtai abiem, ir pati apsika- 
bino Bobį. - Ačiū tau. 

Jis patapšnojo jai per petį. Ji priglaudė jam prie krūtinės galvą. 
Tada abu išsitiesė, atsisuko į lentą ir grįžo prie darbo. 

Stovėjau su antrankiais, kai apygardos prokuroras perskaitė man 
kaltinimus. Pasak jų, aš tyčia nušoviau savo vyrą. Be to, jie turėjo 
pagrindo manyti, jog taip pat nužudžiau ir savo dukrą. Šiuo metu 
buvau kaltinama pirmojo laipsnio žmogžudyste su prašymu sulai- 
kyti. Teisė paleisti už užstatą buvo atimta, atsižvelgiant į padaryto 
nusikaltimo sunkumą. 

Kargilas bandė atremti tokius kaltinimus. Juk aš buvau nuostabi 
visuomenės tarnautoja, turinti ilgą išskirtinę ketverių metų karjerą. 
Prokuroras neturėjo pakankamai įrodymų prieš mane, o teiginys, 
jog tokia gerbtina pareigūnė ir atsidavusi motina išžudytų savo šei- 
mą, buvo tiesiog absurdiškas. 

Prokuroras pabrėžė, kad balistikos ekspertizė parodė, jog kulkos 
iš mano vyro kūno atitinka kulkas iš mano „Sig Sauer“. 

Kargilas priminė mano sumuštą akį, suknežintą veidą ir sutrenk- 
tas smegenis. Akivaizdu, jog buvau išprovokuota. 

Prokuroras užginčijo, kad tokia versija būtų galima, jei po mirties 
vyro kūno nebūčiau užšaldžius. 

Tai aiškiai suglumino teisėją, ir jis sužiuro į mane. 

Sveikas atvykęs į mano pasaulį, norėjau pasakyti jam. Tačiau 
nieko nesakiau, nes bet koks gestas, nesvarbu, linksmas, piktas ar 
liūdnas, reikštų tą patį — isteriją. 

Sofi, Sofi, Sofi. 

Kalėdoms noriu tik dviejų priekinių dantų, dviejų priekinių dan- 
tų, dviejų priekinių dantų... 

Atrodė, kad nesusivaldysiu ir uždainuosiu. O tuomet suklyksiu, 
nes būtent taip elgiasi motina, atklojusi vaiko antklodę ir pamačiusi, 
Jog lova tuščia. Ji rėktų, tačiau aš neturėjau tokios galimybės. 

Apačioje išgirdau triukšmą. Sofi — pirma mintis, šovusi į galvą. 
Išbėgau iš miegamojo ir leidausi laiptais žemyn, nėriau tiesiai į vir- 
tuvę, kur stovėjo vyras, įrėmęs ginklą mano vyrui į smilkinį. 

— Ką tu myli? — pasakė jis ir iškart supratau savo pasirinkimus. 
Jei darysiu, kas liepiama, išsaugosiu savo dukrą. Jei bandysiu pasi- 
priešinti, neteksiu visos šeimos. 

Brajanas žvilgsniu man bandė sakyti, ką reikia daryt. Nes, nepai- 
sant to, jog jis buvo apgailėtinai susimovęs, jis buvo mano vyras, bet 
to, Sofi tėvas. Jis buvo vienintelis vyras, kurį jį yra vadinusi tėčiu. 

Jis mylėjo ją. Nepaisant visų jo nusižengimų, jis mylėjo mus abi. 

Keista, kad kai ką įvertini per vėlai. 

Padėjau savo tarnybinį diržą ant virtuvės stalo. 

Prie jo priėjo vyras, išlupo iš mano diržo „Sig Sauer“ ir triskart 
šovė Brajanui į krūtinę. 

Pykšt, pykšt, pykšt. 

Mano vyras mirė. Mano dukra dingo. O aš, patyrusi policijos 
pareigūnė, likau stovėti sukrėsta, neišrėktam klyksmu gniaužiant 
krūtinę. : 

Kaukštelėjo plaktukas. 

Stiprus smūgis grąžino mane į tikrovę. Instinktyviai pažvelgiau 
į laikrodį. Jis rodė 14:43. Ar laikas vis dar buvo svarbus? Tikėjausi, 
J0g taip. 

— Išpirkos suma — vienas milijonas dolerių, — sausai ištarė teisėjas. 

Prokuroras nusišypsojo. Kargilas susiraukė. 

— Ramiai, — ištarė už manęs stovintis Šeinas, — Viskas bus gerai. 
Ramiai. 

Nesiteikiau atsakyti į tuščias jo banalybes. Patrulių profsąjunga 
tikrai turėjo išskyrusi sumą užstatui, lygiai kaip tarpininkavo su- 
teikdama advokatą ar kitą teisinę pagalbą. Tačiau bendra fondo su- 
ma tikrai nesiekė milijono dolerių. Surinkti tokius pinigus užtruktų 

tikrai 1lgai, jau nekalbant apie specialų nutarimą. O tai tikriausiai 
reiškė, jog man nepasisekė. 

Profsąjungai turbūt labai rūpi dar labiau įsivelti į policininkės, kal- 
tinamos vyro ir vaiko nužudymu, bylą. O mano pusantro tūkstančio 
bendradarbių bėgs balsuoti už tokį nutarimą. 

Nieko nesakiau ir nieko neparodžiau, nes krūtinėje vis labiau kilo 
klyksmas. Norėjau laikyti rankose mėlyną sagutę, nes tik tokiu ne- 
sveiku būdu galėjau išlaikyti sveiką protą. Sagutė reiškė Sofi. Sagutė 
reiškė, kad Sofi kažkur yra ir man tiesiog reikia vėl ją surasti. 

Priėjo teismo apsauginis ir suėmė mane už alkūnės. Jis pastūmė ma- 
ne į prigkį, ir aš žengiau pirmyn, viena koja už kitos, nes taip jau reikėjo. 

Kargilas ėjo greta: 

— Turite šeimą? 

Supratau, ko jis klausė. Ar turiu šeimą, kuri sumokėtų išpirką? Pa- 
galvojau apie tėvą ir pajutau, kaip vėl sukyla klyksmas. Papurčiau galvą. 

— Pakalbėsiu su Šeinu, pristatysiu bylą profsąjungai, — sakė jis, 
tačiau jo balse buvo aiškus nusivylimas. 

Prisiminiau, kaip, einant koridoriumi, į mane nesiteikė pažvelgti 
vyresnieji pareigūnai. Gėdos procesija. Pirmoji iš daugelio. 

— Galiu paprašyti specialių sąlygų kalėjime, — greitai kalbėjo Kar- 
gilas, nes artėjome prie areštinės durų, kur mane turėjo oficialiai paly- 
dėti. — Esate policijos pareigūnė, todėl galima suteikti atskyrimą. 

Papurčiau galvą. Esu buvusi Safolko apygardos kalėjime - atskir- 
tųjų sparnas buvo labiausiai slegiantis. Turėčiau vienvietę kamerą, 
tačiau privalėčiau joje tūnoti dvidešimt tris valandas per parą. Taip 
pat man būtų neprieinami tokie malonumai kaip sporto salė, valanda 
bibliotekoje ar bendras kambarys su unikaliu televizorium ir seniau- 
siu pasaulyje dviračiu-treniruokliu laikui prastumti. Keista, dabar šie 
dalykai man atrodė prabangos prekės. 

— Medicininė diagnozė, - jis skubiai pridūrė, turėdamas galvoje, 
kad kurį laiką galėčiau praleisti kalėjimo ligoninėje. 

— Su visais kitais psichais? — burbtelėjau, nes, kai paskutinį kartą 
lankiausi kalėjimo ligoninėje, palatose nuolat visi rėkė: sau patiems, 
apsauginiams, kitiems pacientams. Turbūt taip jie bandė užgožti bal- 
sus savo galvose. 


Mes atėjome prie areštinės, ir apsauginis iškalbingai pažvelgė į 
Kargilą. Akimirką nualintas advokatas sudvejojo. Jo žvilgsnyje ga- 
lėjai įžiūrėti užuojautą, tačiau nuo tokio žvilgsnio manyje tik dar 
stipriau ėmė veržtis riksmas. Turėjau suspausti lūpas ir sukąsti Žžan- 
dikaulį, kad jis neišsprūstų lauk. 

Buvau stipri, buvau tvirta. Jau buvau tai patyrus. Dažniausiai ki- 
toje grotų pusėje atsidurdavau aš, tačiau tai tik smulkmenos. 

Kargilas čiupo mano surakintas rankas. Suspaudė pirštus. 

— Išsikvieskite mane, Tesa, — sumurmėjo jis. — Turite teisę bet 
kada tartis su advokatu. Paskambinkite, ir aš ateisiu. 

Tuomet pasišalino. Areštinės durys atsivėrė. Įvirtau į kamerą, ku- 
rioje jau buvo penkios moterys tokiais pat kaip mano išblyškusiais 
ir sudaužytais veidais. Mačiau, kaip viena jų lėtai nužingsniavo prie 
nerūdijančio plieno klozeto, pasikėlė savo sintetinį aptemptą mini 
sijonėlį ir pasisiojo. 

— Į ką čia spoksai, kekše? — nusižiovavo ji. 

Už manęs smarkiai trinktelėjo kameros durys. 


Pristatau Saut Bėjaus kalėjimo eiseną: atlikdama šią nemažai laiko 
reikalaujančią procedūrą, kiekviena sulaikytoji turi prakišti rankas 
pro šalia esančiosios parankę ir priglausti rankas prie liemens, kur ant 
riešų uždedami antrankiai. Kai taip suraitomos visos areštuotosios, 
surakinamos ir jų čiurnos, 0 tada šešių moterų virtinė gali keliauti į 
policijos autobusiuką. 

Moterys sėdi vienoje pusėje. Vyrai — kitoje. Juos skiria skaidri 
organinio stiklo pertvara. Didžiąją kelionės dalį šalia manęs sėdinti 
peroksidinė blondinė rodė nepadorius gestus liežuviu. Klubų jude- 
siais jai pritarė kitoje pusėje sėdintis maždaug šimto dvidešimties 
kilogramų tatuiruotėmis nusėtas juodaodis. 

Jei kelionė būtų trukusi tris minutes ilgiau, jiems būtų pavykę 
užbaigti. Tačiau, jų nelaimei, jau atvažiavome į Safolko apygardos 
kalėjimą. 

Policijos autobusiukas sustojo išlaipinimo vietoje. Nusileido sun- 
kūs metaliniai vartai, ir patalpa aklinai užsidarė. Tuomet autobusiu- 
ko durys pagaliau atsivėrė. 


Pirmieji žvangančia grandine išlipo vyrai. Paskui buvo mūsų eilė. 

Sunkiausia buvo išlipti iš autobusiuko. Jaučiau savo likimo drau- 
gių spaudimą nesuklupti ir neparkristi, nes taip pargriaučiau visą 
mūsų vorą. Jau ir taip išsiskyriau, nes buvau baltaodė ir vilkėjau 
naujais rūbais. Kitos sulaikytosios aiškiai priklausė sekso ir narkoti- 
kų pramonei. Tvarkingesnės tikriausiai dirbo už pinigus. Ne tokios 
tvarkingos — už prekę. 

Dauguma jų naktį nemiegojo ir, sprendžiant iš įvairių kvapų, tu- 
rėjo ką veikti. 

Netikėtai rusvaplaukė iš dešinės susiraukė, užuodus nuo manęs 
sklindantį ligoninės ir naujų džinsų kvapą. Mergina iš kairės (aš- 
tuoniolikos, devyniolikos metų?) apžiūrėjo mano sudaužytą veidą 
ir pasakė: 

— Brangute, kitą kartą atiduok jam pinigus, ir jis bus švelnesnis. 

Durys atsidarė. Sukrypavome vidun. Sužvangėjo kairių durų 
spyna. Prieš mane atsivėrė stebėjimo kambarys, kuriame sėdėjo mė- 
lyna tarnybine uniforma apsirengę aukštesnieji pareigūnai. Ėjau nu- 
leidusi galvą, bijodama pamatyti pažįstamą veidą. 

Slinkome žvangindamos antrankiais, glaudžiai susispaudusios, 
petys prie peties, klubas prie klubo. Ilgu koridoriumi, kurio blokinės 
sienos buvo nudažytos purvinai gelsva spalva ir trenkė aitriu valdiškų 
pastatų tvaiku — prakaito, chlorkalkių 1r abejingumo žmogui deriniu. 

Atvykome į „skylę“ — dar vieną didelę kamerą, panašią į tą, ku- 
rioje buvome teismo rūmuose. Prie vienos sienos driekėsi medinis 
suolas. Vienas metalinis klozetas ir kriauklė. Du taksofonai. Už vi- 
sus skambučius moka adresatas, be to, mums buvo pasakyta, kad au- 
tomatas pats praneš, jog skambinama iš Safolko apygardos kalėjimo. 

Mums nuėmė antrankius. Prižiūrėtojai išėjo. Metalinės durys už- 
sivėrė, štai ir viskas. 

Pasitryniau riešus, tačiau taip elgiausi tik aš viena. Visos kitos jau 
stojosi į eilę prie taksofonų. Ruošėsi skambinti bet kam, kas galėtų 
už jas sumokėti užstatą. 

Aš nestojau į eilę. Atsisėdau ant kieto medinio suolo ir stebėjau 
kekšes ir narkotikų prekeivius, kurie dar turėjo juos mylinčių žmo- 
nių, skirtingai nei aš. 

Prižiūrėtojas mane iškvietė pirmą. Nors ir Žinojau, kad taip 
bus, supanikavau. Įsikibau į suolo kraštą. Nežinojau, ar sugebėsiu 
Jį pakisti. 

Esu jau taip toli nuėjus. Taip toli. Tačiau dabar formalumai bai- 
gėsi. Tesos Leoni daugiau nebėra. Ji virto kaline Nr. 55669021. 

Negalėjau tam ryžtis. Nesugebėjau tam ryžtis. 
talines duris ir žiūrėjo į mane pro langelį. Žinojau, kad jis žino. Ži- 
noma, jis žinojo. Juk į kalėjimą pristatė policininkę. Tikriausiai visi 
tik ir plakė liežuviais. Moteris, kaltinama vyro bei įtariama savo 
šešiametės dukters nužudymu. Tokius kalinius prižiūrėtojai pikt- 
džiugiškai mėgo. 

Prisiverčiau paleisti suoliuką. Išsitiesiau ir atsistojau. 

Jauskis tvirtai, šovė truputį beprotiška mintis. Neparodyk, kad 
Jaudiniesi. " 

Praėjau pro duris. Prižiūrėtojas uždėjo man antrankius ir tvirtai 
suėmė mane už alkūnės. Jo veidas buvo abejingas. 

— Prašom čia, - tarė prižiūrėtojas ir stumtelėjo mano ranką kairėn. 

Mes grįžome į stebėjimo kambarį, kur buvau nuosekliai ištardy- 
ta, — ūgis, svoris, gimimo data, artimiausias giminaitis, kontaktinė 
informacija, adresai, telefonai, tatuiruotės ir taip toliau. Paskui nu- 
fotografavo mane prie blokinės sienos laikančią numerį, kuris taps 
mano naująja tapatybe. Galutinis šio triūso produktas — mano nauja 
tapatybės kortelė, kurią privalėsiu nuolatos nešiotis. 

Atgal į koridorių. Naujame kambaryje man buvo liepta nusirengti 
ir tupėti nuogai, kol pareigūnė su žibintuvėliu apžiūrėjo visas kū- 
no angas. Gavau rusvą kalinio uniformą, vienerias kelnes, vienerius 
marškinius ir porą paprastų baltų sportbačių su užrašu „Air Cabral“ 
(taip pavadintų šerifės Adrėjos Kabral garbei“) ir permatomą plas- 
tikinį maišelį. Jame buvo mažytis skaidrus dantų šepetėlis, mažas 
permatomas dezodorantas, skaidrus šampūnas 1r balta dantų pasta. 
Asmens higienos reikmenys buvo permatomi, kad juose nebūtų sle- 
piami narkotikai. Dantų šepetėlis nedidelis, kad nebūtų per daug pa- 
vojingas, anksčiau ar vėliau virtęs skustuvu. 


* Andrėja Kabral - Safolko apygardos šerifė. (Čia ir toliau — vert. past.) 


Papildomų kūno priežiūros priemonių, pavyzdžiui, kondicionie- 
riaus, rankų kremo ar lūpų balzamo, buvo galima nusipirkti parduo- 
tuvėje. Vazelinas kainavo 1 dolerį 10 centų. Kremas — 2 dolerius 21 
centą. Taip pat buvo galima nusipirkti geresnius sportbačius, kurių 
kainos svyravo tarp 28 ir 47 dolerių. 

Tuomet pirmyn pas seselę. Ji apžiūrėjo mano mėlynę po akimi, 
ištinusį skruostą ir prakirstą galvą. Atsakinėdama į įprastus klausi- 
mus, buvau paskiepyta nuo tuberkuliozės — didžiausią rūpestį kalėji- 
me keliančios ligos. Seselė užtęsė psichikos testą tikriausiai norėda- 
ma patikringi, ar esu impulsyvi, pavyzdžiui, ar galėčiau pasikarti su 
perbalintomis paklodėmis. 

Ji pasirašė mano medicininę patikrą. Tuomet apsauginis korido- 
riumi mane nuvedė prie liftų. Jis nuspaudė devinto aukšto mygtuką, 
kuriame kalėjo moterys laukiančios teismo. Galėjau rinktis 1-9-1 ar- 
ba 1-9-2 sektorių. Pasirinkau 1-9-2. 

Ikiteisminiame padalinyje vienu metu buvo galima laikyti šešias- 
dešimt-aštuoniasdešimt moterų. Sektoriuje buvo po šešiolika kame- 
rų. Kameroje - dvi arba trys moterys. 

Mane palydėjo iki kameros, kurioje kalėjo tik viena moteris var- 
du Erika Ryd. Ji miegojo pirmajame aukšte, o apatiniame laikė savo 
daiktus, todėl aš galėjau įsikurti ant staliuko. 

Metalinės durys trinktelėjo man už nugaros, ir Erika ėmė kram- 
tyti savo neaiškios spalvos nagus, demonstruodama eilę juodų dan- 
tų. Metamfetamino vartotoja. Tai antrino ir jos įdubęs išblyškęs vei- 
das bei reti rudi plaukai. 

— Tu farė? — iškart paklausė ji nudžiugusi. — Visi kalbėjo, kad 
gausime farę. Tikiuosi, kad tu ir esi farė! 

Tuomet supratau, jog įkliuvau į dar didesnę bėdą, nei tikėjausi. 

Pulkininkas leitenantas Džerardas Hamiltonas nenudžiugo Didi ir 
Bobiui atėjus pasikalbėti. Greičiau susitaikė su likimu. Vienas jo 
jį apklausti. 

Iš mandagumo detektyvai susitiko su juo jo kabinete. Jis paspau- 
dė Didi ranką, paskui pasisveikino su Bobiu draugiškai spustelėda- 
mas jam petį. Akivaizdu, kad juodu buvo pažįstami, tad Didi džiau- 
gėsi, jog atėjo ir jos kolega — antraip Hamiltonas nebūtų buvęs toks 
paslaugus. 

Ji leido Bobiui užvesti kalbą, kol pati žvalgėsi po pulkininko leite- 
nanto kabinetą. Masačusetso valstijos policija garsėjo savo kone ka- 
riška hierarchija. Kukli detektyvės darbovietė buvo išdabinta kaip ka- 
kabinetą. Medžio plokštėmis iškaltos sienos nukabinėtos juoduose 
rėmeliuose įrėmintomis nuotraukomis, kuriose Hamiltonas pozavo 
su visais įtakingiausiais Masačusetso valstijos politikais, net ir ypač 
didelė nuotrauka su valstijos senatoriumi respublikonu Skotu Braunu. 
Ji taip pat pastebėjo ir Masačusetso Amhersto universiteto diplomą ir 
sertifikatą iš FTB akademijos. Virš pulkininko stalo kabantys įspū- 
dingi briedžio ragai bylojo apie jo polinkį į medžioklę, o, tarsi to būtų 
negana, kitoje nuotraukoje Hamiltonas su žalia uniforma ir oranžine 
medžiokline liemene pozavo prie ką tik sumedžioto žvėries. 

Didi pernelyg ilgai nuotraukos netyrinėjo. Jai susidarė įspūdis, 
kad mažasis Vorenas yra vegetaras. Mėsai — ne, o dribsniams - taip. 

— Be abejo, pažįstu patrulę Leoni. - kalbėjo Hamiltonas. Jis buvo 
išskirtinės išvaizdos vyresnysis pareigūnas. Pasitempęs, sportiško 
sudėjimo, tamsių, apie smilkinius žilstelėjusių plaukų, nuolat įdegęs 
nes daug laiko praleisdavo lauke. Didi neabejojo, kad jaunesni parei- 
gūnai jį atvirai gerbė, o jaunos pareigūnės paslapčia juo žavėjosi. Ar 
nebus Tesa Leoni viena iš jų? Ir ar Hamiltonas išliko abejingas jos 
susižavėjimui? 

— Puiki pžreigūnė, - tęsė ramiai. — Jauna, bet kompetentinga. Ne- 
turėjo nei nusižengimų, nei skundų. 

Hamiltonas buvo ant stalo atsivertęs Tesos bylą. Jis patvirtino, kad 
Tesa dirbo penktadienio ir šeštadienio naktimis. Tada juodu su Bo- 
biu peržvelgė pamainos ataskaitas, kurios Didi buvo nesuprantamos. 
Detektyvai imdavosi naujų bylų, jas tirdavo, prašydavo orderių, ap- 
klausdavo liudininkus ir taip toliau. Patruliai savo ruožtu stebėdavo 
automobilių eismą, išrašinėdavo baudas, reaguodavo į iškvietimus, 
atlikdavo kratas, konfiskuodavo nuosavybę ir kitaip patarnaudavo 
įvairioms tarnyboms. Didi patrulio darbas buvo panašesnis į krepšinį 
nei į policijos veiklą. Viena aišku: patruliai arba kviesdavosi pagalbą, 
arba padėdavo kitiems pagalbos besikviečiantiems patruliams. 

Bet kokiu atveju Tesos darbo ataskaita buvo itin tvarkinga net 1r 
penktadienio ir šeštadienio naktimis. Vien per šeštadienio pamainą 
ji nubaudė du vairuotojus už vairavimą išgėrus, 0 vieną iš jų ne tik 
uždarė į areštinę, bet ir iškvietė vilkiką jo automobiliui. 

Bobis susiraukė: 

— Jau skaitei ataskaitas? — paklausė pirštu baksnodamas į įrašą 
apie du neblaivius vairuotojus. 

— Gavau iš kapitono prieš porą valandų. Geros. 

Bobis pažvelgė į Didi: 

— Vadinasi, šeštadienio naktį jai tikrai dar nebuvo sukrėstos sme- 
genys. Man vos pavyksta užpildyt visus popierius visiškai blaiviam, 
ką jau kalbėt apie sunkią galvos traumą. 

— Ar šeštadienio naktį jai niekas asmeniškai neskambino? — pa- 
klausė detektyvė leitenanto. 


Hamiltonas gūžtelėjo: 

— Patruliai turi savo nuosavus mobiliuosius, ne vien departamen- 
to pranešimų gaviklius. Gali būti, kad jai skambino, ir ne kartą. De- 
ja, niekas į ją nesikreipė oficialiais kanalais. 

Didi linktelėjo. Ji stebėjosi, kad patruliams buvo leidžiama nau- 
dotis asmeniniais telefonais. Daugelis teisėsaugos tarnybų juos drau- 
dė, nes uniformuoti pareigūnai dažniausiai pirmi atvyksta į įvykio 
vietą, tad yra linkę fotografuoti telefonais asmeniniams tikslams. 
Gal jiems atrodė, kad tipas, ištaškęs sau galvą, atrodo juokingai. O 
gal norėjo parodyti ypatingai ištiškusį kraują bičiuliui, užsiimančiam 
kitokio pobūdžio veikla. Deja, 1š teisinės pusės visos nusikaltimo 
vietos nuotraukos yra daiktiniai įrodymai ir privalo būti prieinamos 
kaltinamajai pusei. Todėl, jei tokios nuotraukos būtų paviešintos po 
teismino proceso baigties, taptų pagrindu bylą apskųsti. 

Prokurorai nesidžiaugdavo tokiais atvejais. Neretai piktai užsi- 
puldavo tokius fotomėgėjus. 

— Ar Leoni yra gavusi papeikimų? — paklausė Didi. 

Hamiltonas papurtė galvą. 

— Gal pernelyg dažnai atostogaudavo, skirdavo laiko asmeninėms 
reikmėms? Ji jauna motina, pusę metų praleisdavo su dukra. 

Hamiltonas pervertė bylą ir papurtė galvą: 

— Pagirtina, - pakomentavo. — Suderinti darbą su šeimyniniu gy- 
venimu yra labai nelengva. 

— Amen, - burbtelėjo Bobis. 

Abiejų žodžiai nuskambėjo nuoširdžiai. Didi prikando apatinę 
lūpą. 

— Ar gerai ją pažinojot? — staiga paklausė leitenanto. — Gal būda- 
vo kolektyvą suartinančios veiklos, gal būrys susirinkdavo išgerti ar 
panašiai? 

Pagaliau Hamiltonas sudvejojo: 

— Gerai jos nepažinojau, — galiausiai tarė. — Patrulė Leoni garsė- 
jo kaip atsiskyrėlė. Tai atsiskleidė keliuose jos darbo įvertinimuose. 
Rimta pareigūnė. Labai patikima. Adekvačiai vertina situacijas. Bet 
socialiniame gyvenime laikėsi atokiau. Dėl to buvo pagrindo neri- 
mauti. Nes paprastai po vieną dirbantiems patruliams reikia įsitraukti 


į kolektyvą, kad justų bendradarbių paramą. Patrulę Leoni bendra- 
darbiai pažinojo kaip puikią policininkę. Bet niekas jos iš tiesų nepa- 
žinojo. O tokiame darbe, kur ribos tarp darbo ir asmeninio gyvenimo 
dažniausiai susilieja... 

Hamiltonas nutilo. Didi suprato, ką jis mėgino pasakyti, ir susido- 
mėjo. Teisėsauga - neeilinis darbas. Čia nepakanka ateiti, atlikti savo 
darbo dalį ir užleisti vietą bendradarbiams. Teisėsauga — pašaukimas. 
Tenka atsiduoti darbui, savo kolektyvui ir atsisakyti gyvenimo. 

Didi svarstė, ar tik Tesa nebuvo per daug suartėjusi su kokiu pa- 
truliu ar viršesniu pareigūnu, pavyzdžiui, leitenantu. Bet, pasirodo, 
ji laikėsi perdėm nuošaliai. 

— Galiu paklausti? — netikėtai pasiteiravo Hamiltonas. 

— Manęs? — Didi nustebo, sumirksėjo ir linktelėjo. 

— Ar jūs giminiuojatės su savo bendradarbiais? Ar einate išgerti 
alaus, sukirsti picos, ar užsukate vieni pas kitus pasižiūrėti rung- 
tynių? 

— Žinoma. Bet aš neturiu šeimos, — paaiškino Didi. - Be to, esu 
vyresnė. Tesos Leoni atveju... kalbame apie jauną išvaizdžią motiną, 
dirbančią nuovadoje vien tik su vyrais. Ji vienintelė patrulė? 

— Freminghemo nuovadoje - taip. 

Didi gūžtelėjo: 

— Moterų policininkių ne per daugiausia. Negaliu kaltinti Tesos 
Leoni, jei ji nepajuto broliškos meilės. 

— Negirdėjau nusiskundimų dėl seksualinių priekabių, — išsyk pa- 
reiškė Hamiltonas. 

— Nevisos moterys linkusios į sėdimą darbą. 

Hamiltono nesužavėjo detektyvės teiginys. Jo veidas apsiniaukė, 
atrodė grėsmingai, net piktai. 

— Nuovadoje, — pareiškė sausai, - skatinome patrulei Leoni vado- 
vaujantį pareigūną suteikti jai daugiau galimybių pasijusti reikalin- 
gai. Sakykim, kad rezultatas buvo nevienareikšmis. Be abejo, sunku 
būti vieninteliai moteriai vyriškoje įstaigoje. Kita vertus, pati Leoni 
nebuvo linkusi ištiesti rankos. Trumpai sakant, ji buvo laikoma vie- 
niše. Net ir tie pareigūnai, kurie stengėsi su ja susidraugauti... 

— Pavyzdžiui, patrulis Lajonsas? - įsiterpė Didi. 


— Pavyzdžiui, patrulis Lajonsas. — pritarė Hamiltonas. - Jie mėgi- 
no, bet bergždžiai. Komandiniam darbui būtina, kad bendradarbiai 
ne tik panašiai mąstytų, bet ir jaustų. Šiuo atžvilgiu komandoje Le- 
oni žaidė tik viena koja. 

— Kalbant apie jausmus, — gailiai tarė Bobis, tarsi nedrįsdamas 
priversti leitenanto dalytis paskalomis. — Gal girdėjote šnekų, kad 
Leoni būtų ėmusi susitikinėti su kitu pareigūnu? O gal ja domėjosi 
kitas pareigūnas, nesvarbu, ar ji jam atsakė tuo pačiu ar ne. 

— Pasiklausinėjau. Atrodo, artimiausias patrulės Leoni kolega yra 
patrulis Šeinas Lajonsas, nors juos labiausiai siejo Leoni vyras. 

— Pažinojot jį? — smalsiai paklausė Didi. — Turiu omeny vyrą, 
Brajaną Darbį. Arba jos dukrą, Sofi. 

— Abu pažinojau, — liūdnai atsakė Hamiltonas, tuo ją nustebinda- 
mas. — Bėgant metams, per iškylas ar šeimų susitikimus. Sofi - graži 
mergaitė. Labai brandi savo amžiui, bent taip ją prisimenu. — Jis su- 
siraukė lyg bandytų save įveikti. - Buvo matyti, kad patrulė Leoni 
ją labai myli, — netikėtai tarė. — Bent taip man atrodė, kai išvysdavau 
jas drauge. Kaip Tesa ją nešiodavosi, kaip su ja kalbėdavosi. Vien 
pagalvojus... 

Hamiltonas nusisuko. Atsikrenkštė ir įsikibo į stalą. 

— Graudi istorija, — sumurmėjo leitenantas tarsi sau. 

— O Brajanas Darbis? — paklausė Bobis. 

— Pažinojau jį net ilgiau nei Tesą. Brajanas buvo geras patrulio 
Lajonso bičiulis. Jis ėmė lankytis iškylose prieš kokius aštuonerius 
devynerius metus. Net keletą kartų su mumis ėjo į rungtynes, kartais 
ateidavo pažaisti su mumis pokerį. 

— Nežinojau, kad esate geras patrulio Lajonso draugas, - pareiškė 
Didi, pakėlusi antakį. 

Hamiltonas metė į ją griežtą žvilgsnį. 

— Jei mano patruliai mane pakviečia į susibūrimą, visad stengiuosi 
dalyvauti. Bičiulystė labai svarbi, jau nekalbant, kad neoficialūs susiti- 
kimai neįkainojami palaikant atvirus patrulių ir vadovybės santykius. 
O kalbant apie susitikimus, su patrulių Lajonso ir jo „„chebros,;“ kaip 
pats vadino savo draugus, susitikdavau tris keturis kartus per metus. 

— O ką manot apie Brajaną? — paklausė Bobis. 


— Domėjosi ledo rituliu, taip pat ir „Red Sox“ komanda. Man pa- 
sirodė patikimas vaikinas. 

— Teko su juo pasikalbėt? 

— Beveik ne. Dauguma mūsų susibūrimų būdavo skirtos vyriš- 
koms pramogoms - arba žaisdavom kortomis, arba stebėdavom rung- 
tynes ir lažindavomės, kas nugalės. Taip... — Jis atigręžė į Didi, tarsi 
Jau nujausdamas jos priekaištą. — ...Gali būti, kad patrulei Leoni ne- 
buvo progos pritapti. Nors, kiek pamenu, ji taip pat yra „Red Sox“ 
komandos gerbėga, daugumą rungtynių stebėdavo visa šeima. 

Didi šyptelėjo. Negalėjo pakęst, kai būdavo tokia nuspėjama. 

— O patrulės Leoni priklausomybė nuo alkoholio? — tyliai paklau- 
sė Bobis. —- Kada nors buvo apie tai užsiminta? 

— Žinojau jos bėdą, — taip pat ramiai atsakė Hamiltonas. — Kiek 
pats žinau, Leoni sėkmingai išėjo dvylikos žingsnių programą ir gy- 
veno blaiviai. Jokių pažeidimų ar nusiskundimų nebuvo. 

— O kaip dėl to reikalo, kai ji būdama šešiolikos nušovė vaikiną? — 
paklausė Didi. 

— Tas reikalas, — sunkiai atsiduso Hamiltonas, - bus mums rakštis 
subinėj. 

Netašytas leitenanto pasakymas sukėlė detektyvei nuostabą. Ji 
akimirką pagalvojo, tada suprato. Spauda kapstysis giliai po Bostono 
Juodosios našlės gyvenimą, klausinės valstijos policijos, ką ji sau ma- 
nė priimdama patrulę su nusikalstama praeitimi... 

Taip, leitenantui teks daug ką paaiškinti. 

— Klausykit, — tarė vyresnysis pareigūnas. — Patrulei Leoni taip ir 
nebuvo pateikti kaltinimai. Ji atitiko visus stojančiųjų reikalavimus. 
Jei būtume atmetę jos paraišką — būtume ją diskriminavę. Beje, ji 
baigė akademiją aukščiausiais įvertinimais ir pavyzdingai atliko savo 
pareigas. Negalėjom žinot ir tikėtis, kad ji... 

— Manot, kad tai jos darbas? — paklausė Didi. — Pažinojot ir jos 
vyrą, ir vaiką. Manot, juos nužudė Tesa? 

— Manau, kad kuo ilgiau čia dirbu, tuo mažiau stebiuosi viskuo, 
kas turėtų mane stebint. 

— Negirdėjot apie jųdviejų vedybinius nesutarimus? — pasiteiravo 
Bobis. 


— Man papasakotų paskutiniam, — patikino Hamiltonas. 

— Gal per pastarąsias tris savaites pastebėjot jos elgsenos pokyčių? 

Hamiltonas palenkė galvą ant šono. 

— Kodėl per pastarąsias tris savaites? 

Bobis nužvelgė vyresnįjį pareigūną. O Didi suprato. Nes Brajanas 
Darbis per pastarąsias tris savaites neišėjo iš namų ir, anot asmeninės 
trenerės, iš paskutinio reiso grįžo praradęs gyvenimo džiaugsmą. 

— Į galvą šauna tik vienintelis įvykis, — netikėtai pasakė Hamilto- 
nas. — Susijęs ne su patrule Leoni, 0 su jos vyru. 

Didi su Bobiu susižvalgė. 

— Prieš kokius pusę metų, — tęsė Hamiltonas nežiūrėdamas į juo- 
du. - Kadatai įvyko... Lapkritį. Atrodo, taip. Patrulė Leoni suorganizavo 
išvyką į Foksvudso kazino. Dalyvavo dauguma mūsų nuovados parei- 
kazino penkiasdešimt dolerių ir atsisveikinau. Tačiau Brajanas... Kai 
atėjo laikas skirstytis, negalėjom jo prikalbėt eiti kartu. Dar vieną par- 
tiją, dar vieną partiją, dabar tikrai laimėsiu. Galiausiai jis susiginčijo su 
Šeinu. Šis jį tempte tempė nuo stalo. Kiti tik juokėsi. Bet... man pasirodė 
gana aišku, kad Brajanui Darbiui nederėtų grįžti į Foksvudsą. 

— Jis buvo priklausomas nuo lošimo? — paklausė Bobis suraukęs 
kaktą. 

“- Sakyčiau, kad jo pomėgis lošti buvo stipresnis nei eilinių žaidėjų. 
Prisiekiu, jei Šeinas nebūtų jo atplėšęs nuo ruletės, Brajanas iki šiol 
ten sėdėtų, stebėtų besisukančius skaičius. 

Bobis su Didi vėl susižvalgė. Detektyvei šis pasakojimas būtų labiau 
patikęs, jei Brajano banko sąskaitoje nebūtų buvę penkiasdešimt tūks- 
tančių. Nepataisomi lošėjai paprastai savo sąskaitose nepalieka pen- 
kiasdešimt tūkstančių. Vis dėlto abudu sužiuro į pulkininką leitenantą. 

— Ar Šeinas su Brajanu nebuvo vėl užsukę į Foksvudsą? — pasitei- 
ravo Bobis. 

— Teks klausti patrulės Leoni. 

— Leoni niekad neužsiminė apie finansinius sunkumus? Gal prašė 
leisti padirbėt papildomą pamainą, viršvalandžių ar panašiai? 

— Sprendžiant iš darbo ataskaitų, — lėtai tarė Hamilttonas, - pasta- 
ruoju metu ji dirbo ilgiau, nei jai priklauso. 


187 


„Bet jų sąskaitoje gulėjo penkiasdešimt tūkstančių, — pagalvo- 
jo Didi. — Kam dirbti viršvalandžius, kai banke yra penkiasdešimt 
tūkstančių?“ 

— Jums derėtų žinot dar kai ką, - tyliai pasakė Hamiltonas. — Bet 
privalot suprast, kad tai turi likt tik tarp mūsų. Ir gali būt, kad tai 
visai nesusiję su patrule Leoni. Bet... Patys sakėt, kad pastarosios 
tris savaitės buvo išskirtinės; mes savo ruožtu prieš dvi savaites pra- 
dėjom vidinį tyrimą: nepriklausomas auditorius nustatė, kad iš pro- 
fesinės sąjungos €ąskaitos buvo neteisėtai išimtos lėšos. Auditoriaus 
nuomone, lėšas pasisavino kažkas iš organizacijos vidaus. Kaip tik 
dabar ir ieškome dingusių pinigų. 

Didi išsprogino akis: 

— Smagu, kad pranešėte. Ir dar savo noru. 

Bobis perspėjamai tvykstelėjo į ją akimis. 

— Apie kokią sumą kalbate? — paklausė detektyvas sukalbames- 
niu tonu. 

— Du šimtai penkiasdešimt tūkstančių. 

— Dingo prieš dvi savaites? 

— Taip. Bet lėšos pradėtos savintis prieš metus, kai dalimis buvo 
pradėtos mokėti įmokos draudimo kompanijai, kurios sąskaita, pa- 
sirodo, neegzistuoja. 

— Čekiai buvo išgryninti, — tarė Bobis. 

— Visi iki vieno, — atsakė Hamiltonas. 

— Kieno vardu? 

— Sunku pasakyti. Bet visi pinigai buvo pervesti į vieno Konekti- 
kuto banko sąskaitą, o ji uždaryta prieš mėnesį. 

— Netikra draudimo kompanija buvo tik priedanga, — nutarė Di- 
di. — Įsteigta tik įmokoms nusisavinti, ketvirčiui milijono dolerių, o 
paskui išregistruota. 

— Taip mano ir tyrėjai. 

— Informacijos turėtų suteikti bankas, — pasiūlė Bobis. — Visos 
perlaidos buvo mokamos vienam bankui? 

— Bankas bendradarbiavo kaip įmanydamas. Pateikė mums fil- 
muotą medžiagą, kurioje matyti sąskaitos uždaryti atėjusi moteris 
su raudona beisbolo kepuraite ir akiniais nuo saulės. Įrašas tapo pa- 


grindiniu vidinių tyrimų grupės pėdsaku, ji ieško moters, galėjusios 
prieiti prie patrulių sąjungos duomenų. 

— Pavyzdžiui, Tesos Leoni, — burbtelėjo Didi. 

Pulkininkas leitenantas nesiginčijo. 

Jei norite ką nors nužudyti, kalėjimas tam — tobula vieta. Safolko 
apygardos kalėjimas nebuvo griežto ar sustiprinto režimo, tačiau tai 
nereiškė, jog čia nebuvo agresyvių nusikaltėlių. Gali būti, jog nu- 
teistas už žmogžudystę kalinys atliko savo dvidešimt penkerių metų 
bausmę sustiprinto režimo valstijos kalėjime, o čia perkeltas atlikti 
pusantrų metų bausmės už vagystę arba užpuolimą apygardoje, ku- 
ris tik papildė pagrindinį kaltinimą. Galbūt mano kambariokė Erika 
vertėsi narkotikų prekyba, prostitucija arba smulkiomis vagystėmis. 
O galbūt ji nudėjo paskutines tris moteris, pastojusias jai kelią prie 
metamfetamino. 

Kai uždaviau jai šį klausimą, ji tik nusišypsojo, parodydama dvi 
vienodas eiles juodų dantų. 

Be jos, 1-9-2 sektoriuje buvo dar trisdešimt keturios tokios pat 
moterys. 

Buvome sulaikytos iki teismo, todėl gyvenome atskirai nuo kitų 
kalinių. Į atskirą izoliuotą padalinį mums atnešdavo maisto, ateidavo 
seselė bei būdavo vedamos perauklėjimo paskaitos. Tačiau net ir šia- 
me padalinyje buvo pakankamai maišymosi, kurio metu galėjo kilti 
agresyvių išpuolių. 

Erika man papasakojo dienotvarkę. Rytas prasidėdavo septintą 

Paskui į kameras mums atnešdavo pusryčius, po kurių - pora va- 


landų „laisvalaikio“: galima išeiti iš kameros ir vaikštinėti be an- 
trankių, galbūt Žiūrėti televizorių bendroje patalpoje arba nusimau- 
dyto po dušu (trys dušo kabinos buvo įtaisytos dešinėje nuo bendros 
patalpos, todėl kiekvienas galėjo pasidžiaugti vaizdu), arba minti 
seną girgždantį dviratį-treniruoklį (bei klausytis kitų kalinių įžei- 
dinėjimų). 

Greitai supratau, kad dauguma moterų laisvalaikį leidžia sėdė- 
damos aplink nerūdijančio plieno stalus padalinio centre žaisdamos 
kortomis arba skleisdamos gandus. Moteris prisėsdavo prie stalo, 1š- 
girsdavo gandą, paskleisdavo du gandus ir tuomet eidavo į kaimyno 
kamerą, kur pirmoji pranešdavo sensaciją. Taip jos 1r vaikščiodavo — 
nuo vieno stalo prie kito, iš vienos kameros į kitą. Atmosfera primi- 
nė vasaros stovyklą, kur visos vilkėjo vienodus drabužius, miegojo 
gultuose ir buvo pametusios galvą dėl berniukų. 

Vienuoliktą ryto visos grįždavo į kameras, kur būdavo perskai- 
čiuojamos ir vėliau atnešami pietūs. Vėl laisvalaikis. Trečią — vėl 
perskaičiavimas. Vakarienė apie penktą. Paskutinį kartą kalinės 
suskaičiuojamos vienuoliktą ir tada užgesinamos šviesos, tačiau tai 
nereiškė ramybės meto. Kalėjime ramybės meto išvis nebuvo, o pa- 
taisos namuose, kur kalėjo ir vyrai, ir moterys, juo labiau. 

Greitai supratau, jog moterys užėmė tris viršutinius Safolko apy- 
gardos „bokšto“ aukštus. Kažkokia sumani moteris (gali būti ir vy- 
ras) sugalvojo, jog kanalizacijos vamzdžiai iš viršutinių aukštų susi- 
siektų su apatiniais. O tai reiškė, kad kokia nors kalinė, pavyzdžiui, 
mano kambariokė Erika, įkišusi galvą į porcelianinį klozetą „galėjo 
susišnekėti su vyru apatiniame aukšte. Tačiau vyrai nemėgsta kalbė- 
tis. Šis užsiėmimas labiau priminė sekso telefono kalėjimo versiją. 

Erika pasakydavo ką nors gašlaus. Devyniais aukštais Žemiau 
esantis vyras sudejuodavo. Erika pasakydavo dar ką nors gašlaus: 
Greičiau, stipriau, nagi, mažuti, nejaugi nejauti, kaip dėl tavęs tri- 
nu papus? (Šitą sugalvojau aš — Erika neturėjo papų. Metamfetami- 
nas jos kūne ištirpdė visus riebalus, įskaitant ir krūtis. Juodi dantys, 
juodi nagai, jokių papų. Erika galėjo puikuotis socialinės reklamos 
stenduose, skirtuose merginoms „Taip atrodo tavo kūnas vartojant 
metamfetaminą.“) 


Tačiau beveidis vyras, esantis devyniais aukštais Žemiau, šito ne- 
žino. Tikriausiai jis įsivaizduoja, jog Erika yra krūtininga blondinė 
arba kartą medicinos kabinete matyta karšta Lotynų Amerikos pu- 
pytė. Jis laimingai užbaigs. O Erika pradės antrą raundą. 

Kaip ir moteris gretimoje kameroje, ir dar kitoje, ir dar kitoje. 
Visą. Naktį. 

Kalėjime bendraujama. 

Safolko apygardos kalėjimą sudaro keli pastatai. Deja, tik apati- 
niuose bokšto aukštuose gyvenantys vyrai galėjo susisiekti tualetu 
su moterimis, esančiomis trijuose paskutiniuose aukštuose. Tikriau- 
siai tai labai slėgė vyrus kituose pastatuose. 

Sumanūs trečiojo pastato gyventojai suprato, jog matome jų lan- 
gus. Erika man paaiškino, jog pirmiausia atsikėlus patikrinama, ar 
nėra jokių Žinučių trečiojo pastato languose, pavyzdžiui, meniškai 
sukabintų kojinių, apatinių ir marškinėlių kombinacijos, reiškiančios 
skaičius arba raides. Kojinėmis daug nepasakysi, tad buvo išvystyta 
kodinė sistema. Kodas buvo užrašomas ir vėliau, bibliotekoje, 1-9-2 
sektoriaus moterys iššifruodavo visą žinutę (išdulkink, mane, išdul- 
kink mane, padaryk mane, padaryk mane, tu tokia graži, jauti, kaip 
man pasistojo...). 

Tokia buvo kalėjimo poezija, atsiduso Erika. Nors rašyba nebuvo 
jos stiprioji vieta, prisipažino ji, tačiau visada stengdavosi atrašyti 
(taip, taip, TAIP!) toje pačioje knygoje. 

Kitaip sakant, kaliniai galėjo bendrauti tarp padalinių, ikiteismi- 
nės kalinės galėjo bendrauti su kaliniais vyrais ir atvirkščiai. Tokiu 
atveju tikriausiai kiekvienas kalėjime žinojo, jog aš esu čia. Nepaty- 
rusiam gyventojui į pagalbą ateidavo daugiau išmanantis. 

Man buvo įdomu, kaip tai įvyks. 

Pavyzdžiui, kai visas mano padalinys būdavo vedamas į devy- 
niais aukštais žemiau esančią biblioteką. Arba kai kartais eidavome 
į sporto salę. Arba lankymo metu, kuris taip pat būdavo grupinis, — 
vienoje salėje susimaišydavo visi. 

Kitam kaliniui būtų visai paprasta prisėsti šalia manęs, įsmeigti 
peilį tarp šonkaulių ir dingti. 

Juk visur pasitaiko nelaimingų atsitikimų, ar ne? Ypač kalėjime. 


Stengiausi apgalvoti visas galimybes. Jei aš, kalinė, pulčiau pa- 
tyrusią policijos pareigūnę, kaip tai padaryčiau? Gerai pagalvojus, 
galbūt nesiimčiau smurto. Pirma, pareigūnas turėtų mokėti apsiginti. 
Antra, kiekvieną kartą, kai padalinys kur nors eidavo, jį lydėdavo 
specialių apsauginių būrys - krūva galingų prižiūrėtojų, pasiruošusių 
smogti bet kurią akimirką. 

Ne, aš naudočiau nuodus. 

Laiko patikrintas moteriškas ginklas. Nesunku įsinešti vidun. Kie- 
kviena kalinė per savaitę galėjo išleisti penkiasdešimt dolerių. Daugu- 
ma savo pinigus švaistė užpilamiems makaronams, sportbačiams ir 
kūno priežiūros priemonėms. Pasitelkus pagalbą iš išorės, būtų visai 
nesunku į vidų įsinešti truputį žiurknuodžių makaronų prieskonių pa- 
kelyje arba rankų kremo tūtelės dangtelyje ir taip toliau, ir panašiai. 

Nukreipusi mano dėmesį, Erika galėjo juos suberti man į maistą. 
Arba bendroje patalpoje kita kalinė, Šyra, man pasiūlytų sumuštinį 
su riešutų sviestu. 

Arseniko lengva įmaišyti į kremus, plaukų priežiūros priemones, 
dantų pastą. Kiekvieną kartą tepantis rankas kremu, plaunantis gal- 
vą, valantis dantis... 

Ar taip kraustomasi iš proto? Įsivaizduojant visas savo mirties 
galimybes? 

Net jei ir kraustyčiausi iš proto, kam dabar tai rūpėtų? 

Dvidešimt po aštuonių vakaro. Sėdžiu ant plonyčio čiužinio prie- 
šais grotuotą langą. Saulė jau seniai nusileidus. Žvelgiu į šaltą tamsą 
už stiklo, kol man už nugaros per ryškiai ir nepaliaujamai šviečia 
fluorescentinės lempos. 

Norėčiau tik sekundei sulenkti tas grotas, atidaryti langą devin- 
tame aukšte, žengti į neramią kovo naktį Bostone ir patikrinti, ar 
galiu skraidyti. 

Viską pamiršti. Kristi į tamsą. 

Prispaudžiau ranką prie stiklo. Pažvelgiau į tamsią naktį. Įdomu, 
ar Sofi taip pat kur nors žvelgia į tą pačią tamsą. Ar ji jaučia, kaip 
noriu ją surasti? Ar ji žino, kad vis dar esu čia ir ją myliu, ir būtinai 
ją surasiu? Sofi mano, ir aš ją išgelbėsiu lygiai taip pat, kaip tada, kai 
ji užsitrenkė bagažinėje. 


Tačiau kol kas turėjome būti tvirtos. 

Brajanas turėjo mirti. Taip sakė vyras, šeštadienio rytą stovėda- 
mas mano virtuvėje. Brajanas buvo blogas berniukas ir turėjo mirti. 
Tačiau Sofi ir aš galėjome likti gyvos. Jei tik elgsiuos, kaip liepiama. 

Jie pasiėmė Sofi. Kad ją susigrąžinčiau, turėjau prisiimti kaltę už 
vyro nužudymą. Jie net buvo šį tą sugalvoję. Galėjau viską insceni- 
zuoti lyg būčiau gynusis. Brajanas būtų miręs, tačiau aš išsisukčiau, 
ir Sofi būtų stebuklingai rasta bei grąžinta man. Tikriausiai turėčiau 
atsistatydinti iš policininkės pareigų, tačiau juk turėčiau savo dukrą. 

Stovėjau virtuvėje, mano ausyse vis dar aidėjo šūviai, jutau para- 
ko kvapą, todėl toks pasiūlymas pasirodė priimtinas. Būčiau sutikusi 
su bet kuo. 

Tiesiog norėjau išsaugoti Sofi. 

— Prašau, — meldžiau, me/džiau nuosavuose namuose, — nieko ne- 
darykite mano dukrai. Viską padarysiu. Tik nieko jai nedarykite. 

Dabar, aišku, ėmiau suprasti, kokia buvau kvaila. Brajanas turėjo 
mirti ir kažkas kitas turėjo prisiimti už tai kaltę? Jei Brajanas turėjo 
mirti, buvo galima sugadinti jo mašinos stabdžius arba surengti kokį 
„nelaimingą atsitikimą“ slidinėjant, kodėl gi ne? Brajanas beveik visą 
laiką būdavo vienas, vyras juodais drabužiais būtų galėjęs padaryti 
daugybę kitokių dalykų nei nušauti jį namie ir priversti žmoną pri- 
simti už tai kaltę. Kodėl jis pasielgė būtent taip? Kodėl tai teko man? 

Sofi stebuklingai atsirastų. Kaip? Vaikščiojanti parduotuvėje ar 
einanti greitkeliu? Savaime suprantama, policija ją apklaustų, o vai- 
kai buvo kaip reta nepatikimi liudytojai. Galbūt ją galėjo įbauginti 
nieko nesakyti, tačiau kam taip rizikuoti? 

Jau neminint to dalyko, kad, atgavusi dukrą, nebeturėčiau prie- 
žasties tylėti. Galbūt kreipčiausi į policiją. Kam taip rizikuoti? 

Kuo daugiau galvojau, tuo labiau man darėsi aišku, kad vyras, 
galintis šaltakraujiškai nušauti žmogų triskart į krūtinę, nesiimtų ne- 
reikalingos rizikos. 

Kuo daugiau galvojau, tuo labiau man darėsi aišku, kad vyras, 
galintis šaltakraujiškai nušauti žmogų triskart į krūtinę, užsiiminėjo 
kažkuo daugiau, nei sakė. 

Kodėl Brajaną reikėjo nudėti? Kodėl jis turėjo mirti? 


Ir ar jis paskutinę gyvenimo akimirką suprato, kad taip pat pa- 
smerkė mane ir Sofi? 

Rankose pajutau laikanti grotas, tačiau jų forma nebuvo apvali, 
kaip tikėjausi, o labiau priminė vertikalias žaliuzes. 

Dabar supratau, jog jis norėjo, kad atsidurčiau kalėjime. Jis ir 
žmonės, su kuriais dirbo, norėjo, kad nesimaišyčiau. 

Pirmą kartą per tris dienas nusišypsojau. 

Pasirodo, jų laukė staigmena. Nes net kruvino įvykio akivaizdo- 
je, ausyse skambant šūviams, siaubo išplėstomis akimis aš sugalvo- 
jau planą. Man reikėjo laiko, norėjau sulėtinti įvykių eigą. 

Penkiasdešimt tūkstančių dolerių žmogui, nušovusiam mano vy- 
rą. Aš pasiūliau penkiasdešimt tūkstančių dolerių. Penkiasdešimt 
tūkstančių dolerių, jei jis man duos dvidešimt keturias valandas 
„sutvarkyti reikalus“. Prisiimsiu kaltę dėl vyro nužudymo, sėsiu į 
kalėjimą, tačiau turiu pasirūpinti dukros ateitimi. Taip jam pasakiau. 

Galbūt jis manimi nepasitikėjo ir galbūt jam tai kėlė įtarimą, ta- 
čiau penkiasdešimt gabalų buvo penkiasdešimt gabalų, o dar kai pa- 
sakiau, kad vyro kūną galiu užšaldyti... 

Jam tai padarė įspūdį. Ne šoką. Įspūdį. Moteris, galinti užšaldyt 
savo vyro kūną sniege, tikriausiai buvo jo skonio. 

Taigi bevardis smogikas paėmė penkiasdešimt gabalų ir už tai 
gavau dvidešimt keturias valandas „sulipdyti scenarijų“. 

Pasirodo, per dvidešimt keturias valandas galima nuveikti ne tiek 
jau mažai. Ypač jei esi moteris, galinti užkasti sniege vyrą, pasiža- 
dėjusį ją mylėti, ja rūpintis ir niekada nepalikti. 

Dabar negalvojau apie Brajaną. Nebuvau tam pasirengusi. Todėl 
susitelkiau ties tuo, kas dabar buvo svarbiausia. 

Ką tu myli? 

Smogikas buvo teisus. Galiausiai gyvenimas susiveda būtent į 
tai. Ką tu myli? 

Sofi. Toje pačioje tamsoje kažkur buvo mano dukra. Šešerių me- 
tukų, smailiu veidu, didelėmis mėlynomis akimis ir bedante šypse- 
na, kuri galėjo įkrauti saulę. Sofi. 

Brajanas mirė dėl jos. Dėl jos aš turėjau išgyventi. 

Padaryti bet ką, kad atgaučiau savo dukrą. 


— Ateinu, — sušnibždėjau. — Būk narsi, brangute. Būk narsi. 

— Ką? - nuo viršutinio gulto tarė Erika, pašydama kortas. 

— Nieko. 

— Langai nedūžta, —- konstatavo ji. — Taip pabėgti nepavyks! 

Ji sukikeno, tarsi būtų pasakiusi labai juokingą pokštą. 

Atsisukau į ją. 

— Erika, o tas taksofonas bendroje patalpoje... galima iš jo pa- 
skambinti? 

Ji nustojo pašyti kortas. 

— Kam skambinsi? — susidomėjusi paklausė ji. 

— Vaiduoklių gaudytojams, — rimtu veidu atsakiau jai. 

Ji vėl sukikeno. O tada papasakojo, ką turėjau Žinoti. 

Bobis norėjo sustoti papietauti. Didi — ne. 

— Tau reikėtų labiau savim pasirūpint, — apšvietė ją Bobis. 

— O tau reikėtų liautis manim rūpintis! — atrėžė ji, jiedviem rie- 
dant per Bostoną. —- Nemėgau to nei anksčiau, nemėgstu ir dabar. 

— Ne. 

— Nesupratau? 

— Sakau ne. Negali manęs priverst. 

Didi pasisuko sėdynėje, kad galėtų pažvelgti tiesiai į jį. 

— Tu supranti, kad nėščioms moterims yra įprasta nuotaikų kaita 
ir pamišimas. Tai reiškia, kad galiu tave kad ir dabar pat nugalabyt, 
O jei tarp teismo prisiekusiųjų būtų bent viena motina, dar ir būčiau 
išteisinta. 

Bobis šyptelėjo: 

— Aa, Anabeblė sakydavo tą patį! 

— Dėl Dievo meilės... 

— Tu laukiesi, — nutraukė ją Bobis. — Vyrams patinka rūpintis 
nėščiomis moterimis. Atsiranda bent šiokios tokios veiklos. Be to, 
mums paslapčia patinka rūpintis kūdikiais. Lažinuos, kai pirmąkart 
parodysi savo naujagimį bendradarbiams, Filas jam numegs porą 
kojinyčių. O Nylas... spėju, jam padovanos vaikiškų pleistriukų ir 
pirmąjį dviratininko šalmą. 

Didi įsispoksojo į jį. Jai net nešovė mintis apie kojinytes, pleis- 
triukus ar vaiko supažindinimą su bendradarbiais. Ji dar nespėjo su- 
sitaikyti su mintimi, kad laukiasi, ką jau kalbėti apie gyvenimą su 
kūdikiu. 

Atėjo žinutė iš Alekso: „Girdėjau apie sulaikymą, kaip sekasi 
mūšis?“ 

Ji neatsakė. Nežinojo, ką atsakyti. Žinoma, Tesą Leoni jie sulai- 
kė, bet surasti šešiametę Sofi Leoni dar nepavyko. O saulė nusileido 
jau antrą kartą, paieška tęsiasi trisdešimt šešias valandas, bet po Sofi 
dingimo jau greičiausiai praėjo visos dvi paros. Kita vertus, gal vi- 
suotinė paieška jau nebereikalinga. Greičiausiai Tesa Leoni nužudė 
visą savo šeimą kartu su Sofi. 

Didi tyrė ne dingusio asmens byla. Ji vadovavo Žmogžudystės 
tyrimui, ieškant vaiko lavono. 

Ji dar nebuvo pasirengusi apie tai pagalvoti. Nepasirengusi švel- 
niems, bet skvarbiems Alekso klausimams. Net nežinojo, kaip pa- 
keisti temą į „ak, ir, gal dar nežinai, bet aš nėščia, žino tik Bobis 
Dodžas, jam pasakė įtariamoji žmogžudyste“. 

Tokios gyvenimiškos situacijos vertė Didi tapti darboholike. Nes 
suradusi Sofi ir prirėmusi prie sienos Tesą pasijus geriau. O pokalbis 
su Aleksu apie griūvančią pasaulio tvarką ją nustumtų tik gilyn į 
kreivų veidrodžių karalystę. 

— Tau būtinai reikia falafelio“, — tarė Bobis. 

— Gesundheit"“*, - atsakė Didi. 

— Anabelė juos dievindavo, kai laukėsi. Tai dėl mėsos? Negali 
pakęst mėsos kvapo. 

Didi linktelėjo. 

— Kiaušiniai irgi ne ką geriau. 

— Dėl to tau reikia Viduržemio jūros virtuvės, joje pilna įvairiau- 
sių vegetariškų patiekalų. 

— O tu mėgsti falafelius? — įtariai paklausė Didi. 

— Ne, aš mėgstu mėsainius, bet tau jie dabar turbūt ne prie širdies... 

Didi papurtė galvą. 


2 Avinžirnių miltų spurga. 


*+ Sveikata (vok.). 


— Tai sutarėm dėl falafelių. 

Bobis žinojo, kur juos gamina. Pasirodo, mėgstamiausioje Ana- 
belės užkandinėje. Jis užėjo vidun užsakyti maisto, o Didi pasiliko 
automobilyje, kad neužuostų virtuvės kvapų ir išklausytų balso paš- 
tą. Pirmiausia atsakė į Filo žinutę, paprašė persiųsti Brajano Darbio 
finansų išklotines ir dar paieškoti sąskaitų ar perlaidų šeimos narių 
vardu ar slapyvardžiu. Jei Darbis išties buvo priklausomas nuo azar- 
tinių lošimų, tai turėtų atsispindėti ir jo banko sąskaitoje stambių 
sumų cirkuliacija ar dažnomis grynųjų pinigų išėmimo operacijomis 
iš Foksvudso, Mohegan Sano ar kitų kazino bankomatų. 

Tada ėmėsi Nylo, dirbančio su ligoninės duomenimis. Jis išsiklau- 
sinėjo apie Tesos sveikatos istoriją. Dabar detektyvė norėjo sužinoti 
ir apie Brajano negalavimus. Ar per pastaruosius dvylika mėnesių 
jis neturėjo kelio traumos (galbūt susižeidė slidinėdamas, — svarstė 
Didi), o gal nusirito nuo aukštų laiptų. Nylas užsidegęs atsakė, jog to 
imsis nedelsiant. 

Į pasitikėjimo liniją skambino vis mažiau žmonių, mačiusių Sofi, 
tačiau padaugėjo skambučių, susijusių su baltu visureigiu. Pasirodo, 
tokių automobilių buvo pilna visame mieste, todėl tyrimų grupei rei- 
kėjo papildomų pajėgų patikrinti visus pėdsakus. Didi patarė telefono 
skambučius priimančiam būriui perduoti visą informaciją trijų Žmonių 
grupei, tiriančiai paskutiniųjų valandų visureigio maršrutą. Didi jiems 
pranešė, kad būtina dirbti kiaurą parą, viršvalandžiais pasirūpinta, o 
jei reikia papildomų pajėgų, galima įtraukti daugiau pareigūnų. 

Svarbiausias darbas buvo atkurti paskutiniojo Brajano Darbio 
visureigio maršrutą — nustačius, kur baltasis ,„Denali“ važiavo šešta- 
dienio popietę, atsiras ir Sofi kūnas. 

Ši mintis prislėgė Didi. Ji baigė skambinėti ir įsistebeilijo į gatvę 
už lango. 

Šalta naktis. Pėstieji skubėjo šaligatviu, užsikėlę apykakles iki 
pat ausų, pirštinėtas rankas susikišę į paltų kišenes. Dar nesninga, 
bet, rodos, kad pradės. Šalta ledinė naktis atitiko Didi nuotaiką. 

Ji nerimavo dėl Tesos Leoni suėmimo. Pati kalta. Moteris poli- 
cininkė nedavė ramybės. Ir per jauna, ir per brandi. Per graži ir per 
gležna. Didi manymu - tai blogas derinys. 


Tesa melavo apie vyrą, apie dukrą, ir, jei Hamiltonas neklysta, 
apie du šimtus penkiasdešimt tūkstančių, dingusių iš patrulių sąjun- 
gos. Nejaugi pinigus pavogė Tesa? Gal toks jos „naujo gyvenimo“ 
planas? Pavogti ketvirtį milijono, atsikratyti šeimos ir jaunai gražiai 
bei turtingai nujoti saulėlydžio link? 

O gal jie atiteko vyrui? Gal lošiant susikrovė tiek skolų, kad jų 
buvo neįmanoma grąžinti dorais būdais? Galbūt jam kilo mintis pa- 
sisavinti valstijos policijos pinigus, ir ji buvo priversta veikti išvien? 
Klausyk savo vyro. Tik tiek, kad, kai gavo pinigus, suprato, kaip 
rizikavo ir pasidavė visiškos laisvės vilionėms... Kam grąžinti klasta 
gautus turtus, jei galima juos pasilikti? 

Ir jos planas buvo gana apdairus. Pakišti vyrą kaip vaikų žudiką 
ir mušeiką. O tada nušauti ginantis. Kai tik viskas nurims, Tesa ga- 
lės tyliai išeiti iš policijos ir persikelti į kitą valstiją, kur galės būti 
našle, gavusia už vyro gyvybės draudimą du šimtus penkiasdešimt 
tūkstančių dolerių. 

Planas būtų išdegęs, jei teismo medicinos ekspertas nebūtų paste- 
bėjęs nuo šalčio pakitusių audinių. 

Gal dėl to Tesa ir spaudė Beną, kad jis kuo greičiau grąžintų vyro 
kūną. Visų pirma, kad išvengtų jo skrodimo, o jei ir neišvengtų, kad 
jis būtų atliktas paskubomis. Benas būtų tik žvilgtelėjęs, ir niekas nė 
nebūtų suuodęs. 

Šaunuolis, Benai, - pagalvojo sau Didi ir iškart suvokė, kad yra 
išsekusi. Šiandien ji nieko nevalgė, praeitą naktį miegojo vos kelias 
valandas. Kūnas nebeklausė. Jai būtina nusnūsti. Reikia paskambinti 
Aleksui. 

Dieve brangus, ką jam pasakyti? 

Atsidarė automobilio durelės. Įlipo Bobis su rudo popieriaus mai- 
šeliu, skleidžiančiu įvairiausius keistus kvapus. Didi įkvėpė, ir bent 
kartą jos skrandis nesispyriojo. Įkvėpė dar giliau ir iškart išalko. 

— Falafelį! - įsakė Bobiui. 

Detektyvas paplojo jai per ranką, jau siekiančią rudo maišelio. 

— O kas sakė, kad geriau vyrai nešokinėtų... 

— Noriu, noriu, noriu! 

— Aš irgi tave myliu, Didi, irgi. 


Jie valgė. Maistas buvo skanus. Maistas buvo energija. Maistas buvo 
jėga. 

Kai pavalgė, Didi droviai nusišluostė lūpas, nusivalė rankas ir su- 
dėjo šiukšles atgal į rudąjį maišelį. 

— Turiu planą, - tarė. 

— Pagal jį aš galiu važiuoti pas žmoną ir dukrą? 

— Ne. Pagal jį mes važiuojam pas patrulį Lajonsą ir apklausiam jį 
žmonos ir vaikų akivaizdoje. 

— Sutinku. 

Ji paplojo jo ranką. 

— Aš taip pat tave myliu, Bobi, taip pat. 


Lajonsas gyveno kukliame šeštajame dešimtmetyje pastatytame 
vieno aukšto name, už septynių kvartalų nuo Brajano Darbio. Iš 
gatvės namas atrodė senas, bet rūpestingai prižiūrimas. Nedidukas 
priekinis kiemas, prismaigstytas plastikinių sniego kastuvų ir rogu- 
čių. Palei įvažiavimą, kur stovėjo Lajonso tarnybinis automobilis, 
stūksojo kažkas panašaus į sunykusį senį besmegenį ir sniego pilį. 

Bobiui teko keletą kartų apvažiuoti kvartalą, kad surastų vietą 
sustoti. Neradęs laisvos vietos, laužydamas taisykles pasistatė už 
Lajonso automobilio. Kam būti policininku, jei negali apeiti poros 
įstatymų? 

Kai Didi su Bobiu galiausiai išlipo iš automobilio, Lajonsas jau 
stovėjo terasoje. Stambusis patrulis vilkėjo nublukusius džinsus, sto- 
rus flanelinius marškinius, o veide spindėjo nesvetinga grimasa. 

— Ko? - paklausė užuot pasisveikinęs. 

— Turim porą klausimų, - atrėžė Didi. 

— Tik ne mano namuose. 

Didi užleido primenybę Bobiui. Jis taip pat priklausė valstijos po- 
licijai, jau nekalbant, kad jam geriau sekėsi vaidinti gerą policininką. 

— Į namus nesiveržiam, — nedelsiant nuramino Bobis. - Buvom 
Darbio namuose, — melavo, - kai kas šovė į galvą, ir, kad jau buvom 
netoliese... 


— Namie nedirbu. - Įraudęs patrulio veidas vis dar atrodė nepati- 
klus, bet nebe toks priešiškas. — Turiu tris vaikus. Jiems geriau neži- 
not apie Sofi. Ir taip jau persigandę. 

— Jie juk Žino, kad ji dingus, — pasakė Didi. Jis žybtelėjo jai 
žvilgsniu. 

— Girdėjo per radiją, kai žmona vežė juos į mokyklą. Vis per 
tą visuotinę paiešką. — Jis gūžtelėjo plačiais pečiais. Neįmanoma 
apie ją nesužinot. Turbūt taip ir turi būt. Bet jie išgirdo apie Sofi. 
Dar nesupranta, kas jai galėjo nutikt. — Jo balsas sušiurkštėjo. — Jie 
nesupranta, kodėl jų tėvas, super policininkas, jos vis dar neparvedė 
namo. 

— Verdame tame pačiame katile, - tarė Bobis. Juodu su Didi pri- 
siartino iki pirmojo laiptelio. — Norim surasti Sofi, parvesti ją namo. 

Lajonsas nuleido pečius. Rodėsi, kad jis pagaliau pasidavė. Po 
akimirkos atidarė duris ir pamojo detektyvams užeiti. 

Jie pateko į mažą priebutį paltais nukabinėtomis medinėmis sie- 
nomis, batais nusėtomis keraminių plytelių grindimis. Namas buvo 
nedidelis, ir Didi netruko nustatyti, kas laiko namo kampus: pasitikti 
svečių į ankštą kambarėli atlėkė trys berniukai, nuo penkerių iki de- 
vynerių metų amžiaus, vienas per kitą nenustygdami bėrė žodžius, 
kol juos pasivijo suirzusi išvaizdi trisdešimtmetė ilgais garbanotais 
plaukais. 

— Į lovą! - liepė berniukams. — Eikit į savo kambarius ir nesirody- 
kit, kol neišsivalysit dantų ir neapsirengsit pižamų! 

Berniukai sužiuro į ją, bet nė nekrustelėjo. 

— Paskutinis — supuvęs kiaušinis! — staiga suriko vyriausiasis, ir 
vis trys stumdydamiesi nuskuodė link laiptų. 

Motina atsiduso. 

Šeinas papurtė galvą. 

— Čia mano žmona, Tina, — supažindino. Tina, mandagiai šyp- 
sodamasi, paspaudė detektyvams rankas, bet iš taisyklingų moters 
raukšlių ir instinktyvaus žvilgsnio į vyrą, tarsi laukiant sutikimo, 
Didi pastebėjo jos įtampą. 

— Jie dėl Sofi? — sušnabždėjo, vos pralemendama vardą. 

— Jokių žinių, — tyliai tarė Šeinas ir uždėjo rankas Žmonai ant 


pečių taip, kad Didi net nuoširdžiai susigraudino. — Turim pasikalbėt 
apie keletą reikalų. Pažadėjau, kad pats paguldysiu vaikus, bet... 

— Viskas gerai, — nedelsiant atsakė Tina. 

— Būsim priekiniam kambary. 

Tina vėl linktelėjo. Didi jautė įbestą jos žvilgsnį, kai juodu nuse- 
kė Šeiną į virtuvę. Jai pasirodė, kad moteris susirūpinus. 

Greta virtuvės buvo nedidelis priekinis kambarys. Atrodė, kad 
kadaise tai buvo atvira veranda, kurią Lajonsas vėliau pats įstiklino 
ir įrengė nedidelį dujinį šildytuvą. Kambarys apstatytas pagal tikro 
vyro madą: stovėjo didžiulis televizorius, du milžiniški rudi foteliai 
ir gyvas galas sporto suvenyrų. Vyro urvas, — nusprendė Didi, - čia 
prislėgtas valstijos patrulis grįžta atsigauti po darbo dienos. 

Ji smalsavo, ar žmona taip pat turi atitinkamą rankdarbių kam- 
barėlį ar grožio kampelį, nes būtent jai tekdavo tvarkytis su trimis 
vaikais, — juk vyras bet kurią savaitės dieną galėjo išvykti į aštuonių 
valandų pamainą. 

Kambaryje nebuvo kur susėsti trims, nebent kuris nors ryžtųsi 
sėstis ant kampe sukrautų sėdmaišių, tad visi stovėjo. 

— Gražus namas, — pagyrė Bobis, vėl atvirtęs į gerą policininką. 

Lajonsas gūžtelėjo: 

— Nusipirkom dėl gražios vietos. Dabar nematyti, bet galinis kie- 
mas atsiveria į parką, turim daug erdvės. Puikiai tinka iškyloms. Į 
naudą berniukams. 

— Žinoma, — prabilo Didi, — garsėji savo iškylomis. Vienoje jų 
Tesa susipažino su Brajanu. 

Lajonsas tik linktelėjo, nieko neatsakė. Rankas laikė sukryžia- 
vęs ant krūtinės. Gynybinė pozicija, - pamanė Didi. O gal puolimo 
pozicija, matant, kaip sukryžiuotos rankos pabrėžė pečių ir krūtinės 
raumenis. 

— Kalbėjomės su pulkininku leitenantu Hamiltonu, — paaiškino 
Bobis. 

Ar Didi tik pasivaideno, ar Lajonsas išties įsitempė? 

— Minėjo, kad suorganizavai keletą vakarėlių su vyrukais į „Red 
Sox“ varžybas, į Foksvudsą. 

Lajonsas linktelėjo. 


— Atrodo, Brajanas Darbis neretai prisijungdavo. 

— Jei nebūdavo išplaukęs, — atsakė Lajonsas. Vėl atsainiai gūž- 
telėjo. 

— Papasakok, ką veikdavot Foksvudse, — paprašė Didi. 

Lajonsas pažvelgė į ją, tada vėl atsigręžė į Bobį. 

— Gal paklauskit tiesiai šviesiai. 

— Na gerai. Kaip manai, ar Brajanas Darbis buvo priklausomas nuo 
lošimo? 

— Mano žiniomis... — Patrulis netikėtai atsiduso, nuleido it krėste- 
lėjo rankas. — Po velnių, - pridūrė. 

Didi jo žodžius palaikė teigiamu atsakymu. 

— Ar smarkiai? 

— Nežinau. Jis apie tai nesikalbėdavo su manim. Žinojo, kad aš 
tam nepritariu. Bet prieš kokius šešis mėnesius man paskambino Te- 
sa. Brajanas buvo išplaukęs, o antro aukšto vonioje pradėjo varvėti 
vanduo. Daviau jai santechniko telefono numerį, ir ji jam paskam- 
bino. Reikėjo pakeisti porą vamzdžių ir dalį gipso kartono sienelės. 
Atlikus darbus, atrodo, kainavo apie aštuonis devynis šimtus dole- 
rių. Bet nuėjus jų išsiimt, pinigų nebuvo. 

— Nebuvo? 

Lajonsas gūžtelėjo: 

— Tesa sakė, kad sąskaitoje turėjo būti dar trisdešimt tūkstančių 
santaupų, bet nebuvo. Galiausiai aš jai paskolinau pinigų, kad galėtų 
susimokėti rangovui. O kai Brajanas sugrįžo... 

— Kas atsitiko? 

— Paklausėm jo. Abudu. Tesa norėjau, kad-būčiau kartu. Sakė, 
kad viena pasirodys kaip priekabi žmona. Bet į abu, žmoną ir geriau- 
sią draugą, atkreips dėmesį. 

— Bandėt nutraukt jo priklausomybę nuo lošimo? — paklausė Bo- 
bis. —- Pavyko? 

Lajonsas dusliai atrėžė: 

— Ar pavyko? Velnias, jis ne tik nepripažino, kad turi priklauso- 
mybę, bet dar ir apkaltino mus, jog esam meilužiai. Neva susimo- 
kėm prieš jį, visas pasaulis nori jam pakenkti, —- Lajonsas papurtė 
galvą. — Ir dar maniau... kad jį pažįstu. Tiek laiko buvom draugai. O 
tada vieną dieną jis tiesiog nusisuka. Jam patogiau manyt, kad geriau- 

sias draugas dulkina jo žmoną, nei pripažint, kad yra priklausomas 
nuo lošimų. Ir kad iššvaistyt santaupas, o paskui nejstengt atsigint 
paskolų ryklių — blogas sumanymas. 

— Jis skolindavosi iš paskolų ryklių? — griežtai paklausė Didi. 

„ Lajonsas pažvelgė jai į akis. 

— Pasak jo — ne. Sakė, kad santaupas išleido įmokoms už „Dena- 
li“, Tada, mums sėdint, Tesa šalčiausiu veidu pakelia telefoną ir su- 
renka banko numerį. Šiais laikais viskas automatizuota ir, savaime 
aišku, už mašiną dar likę atsiskaityti 34 000 dolerių. Kaip tik tada jis 
ėmė rėkt, kad mes tikrai miegam kartu. Ką ten suprasi. 

— Ką darė Tesa? 

— Ramino jį. Maldavo, kad kreiptųsi pagalbos, kol per giliai ne- 
įsivėlė. Bet jis nenorėjo pripažint. Tada galiausiai ji pasakė, kad, jei 
jis nėra priklausomas, bus nesunku nebelošti. Niekada. Nebevažiuot 
į Foksvudsą, Mohegan Saną — niekur. Jis sutiko, prieš tai privertęs ją 
pažadėt, kad niekad su manim nebesimatys. 

Didi kilstelėjo antakį ir pažvelgė į jį: 

— Atrodo, jis rimtai galvojo, kad judu su Tesa buvot per artimi. 

— Sergantys priklausomybėm visada dėl savo bėdų kaltina kitus, — 
ramiai atsakė Lajonsas. — Paklauskit mano žmonos. Viską jai papa- 
sakojau, ji gali patvirtint, kur būdavau, kai Brajanas išplaukdavo ar 
sėdėdavo namie. Mes neturim paslapčių. j 

— Tikrai? Tai kodėl mums nepasakei anksčiau? — paklausė Didi. — 
Vietoj to prisimenu gražbyliavimą, kaip neprisidėjai prie Tesos ir 
Brajano vedybų. O dabar, po dvidešimt keturių valandų, jau esi jų 
asmeninis santykių ekspertas. 

Lajonsas nuraudo. Laikė prie šonų nuleidęs sugniaužtus kumš- 
čius. Didi nuleido akis ir... 

— Kalės vaikas! 

Ji čiupo dešinę jo ranką, patraukė link šviesos. Lajonsas iškart 
pakėlė kairiąją tarsi pasiruošęs moterį nublokšt šalin, bet po akimir- 
kos pajuto prie smilkinio prispaustą „Sig Sauer“ vamzdį. 

— Tik pabandyk ją paliest. — įspėjo Bobis. 

Vyrai giliai kvėpavo tarp savęs suspaudę Didi. 

Valstijos patrulis buvo dvidešimčia kilogramų stambesnis už Bo- 
bį. Be to, stipresnis ir labiau patyręs artimose grumtynėse. Gal jei 

būtų susidūręs su kitu pareigūnu, surizikuotų, patikrintų, ar parei- 
gūnas neblefuoja. 

Bet Bobis turėjo tvirtą reputaciją: vienas šūvis — vienas lavonas. 
Kiti pareigūnai tuo neabejojo. 

Lajonsas nuleido ranką ir ramiai stovėjo, kol Didi patraukė su- 
muštą jo kumštį po lempos šviesa. Dešiniosios rankos krumpliai bu- 
vo pamėlę ir patinę, oda keliose vietose nubrozdinta. 

Kai Bobis lėtai nuleido ginklą, Didi pastebėjo kaustytus Lajonso 
batus apvaliomis nosimis. Kaip Tesos mėlynė ant klubo, kurios ne- 
leido apžiūrėti advokatas. 

— Kalės vaikas, — pakartojo Didi. — Tu jai trenkei. 74 sumušei 
Tesą Leoni. 

— Privalėjau, - atsakė Lajonsas lūžtančiu balsu. 

— Kodėl? 

— Nes ji manęs prašė. 


Pagal naują, pakeistą, Lajonso pasakojimą, sekmadienį devintą ryto 
jam paskambino Tesa, puolusi į isteriją. Dingo Sofi, Brajanas negy- 
vas, viską padarė kažkoks paslaptingas vyras. Jai reikia pagalbos. 
Norėjo, kad Lajonsas ateitų dabar pat. 

Lajonsas bėgte nubėgo į jos namus, nes važiuoti tarnybiniu auto- 
mobiliu būtų per daug įtartina. 

Įėjęs virtuvėje pamatė mirusį Brajaną ir uniformą vilkinčią Tesą, 
raudančią prie lavono. 

Tesa papasakojo jam absurdišką istoriją: ji esą po darbo grįžo na- 
mo, pasidėjo tarnybinį diržą virtuvėje ant stalo ir užlipo į antrą aukš- 
tą pas Sofi. Mergaitės kambarys buvo tuščias. Vos ėmusi nerimauti, 
išgirdo 1š virtuvės sklindantį triukšmą. Nulėkusi žemyn aptiko vyrą 
juodu žeminiu paltu, įrėmusį į Brajaną pistoletą. 

Vyras pasakė Tesai, kad pasiėmė Sofi. Vienintelis būdas ją susi- 
grąžint — daryt, ką jis lieps. Tada jis triskart iššovė į Brajaną iš Tesos 
ginklo ir išėjo. 

— Patikėjai jos žodžiais? — nepatikliai paklausė Didi. Jie jau buvo 
susėdę ant sėdmaišių. Būtų atrodę labai jaukiai, jei Bobis nebūtų ant 
kelio laikęs „Sig Sauerio“. 


— Iš pradžių — ne, — prisipažino Lajonsas, — dėl to Tesa mane ir 
įtikino. Jei aš nepatikėjau, tai kas būtų patikėjęs? 

— Manai, kad vyras juodais drabužiais buvo skolų išmušinėto- 
jas? — paklausė Bobis suraukęs kaktą, — pasiųstas Brajanui paskoli- 
nusio ryklio? 

Lajonsas atsiduso, pažvelgė į detektyvą. 

— Brajanas augino raumenis, — staiga tarė. — Patys vakar klausėt. 
Kam jam sportuot? “ 

Bobis linktelėjo. 

— Brajanas įniko lošti prieš metus. Po trijų mėnesių įvyko pirmas 
„nuotykis“. Per daug įklimpo į skolą, gavo nuo kazino budulių į ku- 
prą, kol susitarė, kaip atsilygins. Dar po savaitės jau kartu su manim 
lankė sporto klubą. Manau, Brajanas sportavo, kad galėtų apsigint. 
Pakaks pasakyti tik tiek, kad po to, kai mes su Tesa su juo pasikalbė- 
jom, jis nenustojo lankyti klubo. 

— Lošė ir toliau, — tarė Bobis. 

— Manyčiau. Vadinasi, galėjo dar labiau prasiskolint. O smogikas 
atėjo atsiskaityt. 

Didi susiraukė: 

— Bet jis nušovė Brajaną. Kiek Žinau, nužudžius skolininką sun- 
ku susigrąžint pinigus. 

— Manau, Brajanas jau buvo peržengęs ribą. Atrodo, jis susipyko 
su netinkamais žmonėmis. Jiems nereikėjo jo pinigų, jie norėjo jį 
nužudyt. Bet jis valstijos policininkės vyras. Tokios žmogžudystės 
pritraukia nepageidaujamo dėmesio. Todėl jie sukūrė planą, pagal 
kurį įtariamąja taptų pati Tesa. Darbas įvykdytas, bet jie lieka ne- 
pastebėti. 

— Brajanas blogas berniukas, — pakartojo Didi. - Brajanas nužu- 
domas. Sofi pagrobiama, kad Tesa neprasitartų. 

— Taip. 

— Tesa tau sakė tą patį. 

— Jau paaiškinau... 

Didi pakėlė ranką, kad patrulis nutiltų. Ji jau girdėjo visą istoriją, 
bet dar negalėjo patikėti. Išgirdus ją iš jau apsimelavusio policijos 
pareigūno kitaip būti ir negalėjo. 


— Gerai, — iš naujo kartojo detektyvė, — Tesa supanikuoja. Jos 
vyras nušautas jos pistoletu, dukra pagrobta, ir vienintelė viltis vėl 
ją išvyst gyvą — prisipažint vyro nužudymu. 

— Taip, — uoliai linktelėjo Lajonsas. 

— Tesa sukurpia apgaulingą planą: tu ją primuši, ji apskundžia 
Brajaną ir prisipažįsta, kad nušovė jį gindamasi. Tokiu būdu ji gali 
pripažint savo kaltę, kad paklustų dukros pagrobėjų reikalavimams 
ir nesėstų į kalėjimą. 

Ši istorijos dalis Didi įtikino. Turint omenyje Tesos Leoni praeitį, 
ji sužaidė labai įtikinamai. Sumani moteris. 

Tačiau Bobis dar kartą paklausė Lajonso: 

— Bet tu iš tikrųjų ją taip smarkiai sumušei? Kodėl? 

Patrulis nuraudo, nudelbė akis į sumaitotą kumštį. 

— Negalėjau jai trenkt, - dusliai tarė. 

— Tai kaip ji susilaužė skruostikaulį? — paklausė Didi. 

— Ji - mergina. Nemušu merginų. Ji ir pati tą žinojo. Todėl pa- 
ti pradėjo... Akademijoj privalėjom talžyt vienas kitą per savigynos 
pratybas. O tokiems stambesniems vyrukams kaip aš buvo sudėtin- 
ga. Norim tapt policininkais, nes suprantam, kas yra dora: nesika- 
binėjam prie moterų ar mažesnių už save. — Jis žvilgtelėjo į Bobį. — 
Išskyrus akademijoj, kur, deja, tai buvo privaloma. 

Bobis supratingai linktelėjo. 

— Mes vienas kitą įžeidinėdavom, sukurstydavom vienas kitą pul- 
ti, nes stambesniems reikėdavo pulti rimtai, kad smulkesni išmoktų 
rimtai apsigint. 

Bobis vėl linktelėjo. 

— Trumpai tariant, Tesa mokėjo puikiai kabinėtis. Ji sakė, kad tu- 
ri būt tikroviška. Sutuoktinio smurtavimas suteikia teisę savigynai, 
tad visų akys nukryps į ją. Privalėjau ją smarkiai sumušt. Turėjau 
ją... Įbaugint. Todėl ji pradėjo kabinėtis ir erzino, kol... Velnias... — 
Lajonsas nusuko žvilgsnį į tuščią kampą. — Įsiutau. Net norėjau ją 
užmušt. 

— Bet susitvardei, — tyliai tarė Bobis. 

Patrulis pasitempė: 

— Taip. 


— Žiauriai pasisekė, — sausai pašiepė Didi, ir valstijos patrulis 
nuraudo. 

— Sumušei ją sekmadienio rytą? — pasiteiravo Bobis. 

— Devintą. Mano telefone dar yra jos skambučio laikas. Nubė- 
gau pas ją, padarėm, ką reikia... Nežinau. Buvo gal pusė dešimtos. 
Grįžau namo. Ji paskambino į pagalbos centrą, o paskui jūs jau vis- 
ką žinot. Susirinko kiti patruliai, pulkininkas leitenantas. Tai tiesa. 
Mudu su Tesa vylėmės, kad mūsų pėdas sumėtys visuotinė paieška, 
kad visa valstija puls ieškoti Sofi. Brajanas negyvas, Tesa suimta. 
Tad pagrobėjai gali paleisti Sofi, tiesa? Gal paliks ją kokioj autobusų 
stotelėj. Tesa įvykdė jų reikalavimus. Sofi turėtų būti viskas gerai. 

Lajonsas kalbėjo neužtikrintai. Didi jo nekaltino. Istorija buvo 
gana neįtikima. Jos manymu, bėgant valandoms tą suprato ir pat- 
rulis. 

— Lajonsai, - prabilo detektyvė. — Jei Tesa tave pasikvietė sekma- 
dienio rytą, kodėl Brajano kūnas buvo užšaldytas iki tol? 

— Ką? 

— Brajano kūnas. Teismo ekspertizė patvirtino, kad jis buvo nu- 
žudytas prieš sekmadienį ir užšaldytas. 

— Girdėjau apygardos prokuroro... pranešimą... — Lajonsas nuš- 
čiuvo. Pažvelgė į juos sutrikusiomis akimis. —- Nesuprantu. 

— Ji tave apgavo. 

— Ne... 

— Šeinai, sekmadienio rytą Tesos namie nebuvo jokio paslaptingo 
vyro. Iš tikrųjų Brajanas greičiausiai buvo nužudytas penktadienio 
vakare ar šeštadienio ryte. O Sofi... 

Stambusis patrulis užsimerkė, atrodė, kad jis negali su tuo susi- 
taikyt: 

— Bet ji sakė... Viskas dėl Sofi. Mes susitarėm... Privalėjau jai 
trenkt... Kad apsaugočiau Sofi... 

— Ar žinai, kur yra Sofi? — atsargiai paklausė Bobis. - Gal nutuo- 
ki, kur Tesa ją galėjo paslėpti? 

Lajonsas papurtė galvą: 

— Ne. Ji nebūtų nuskriaudusi Sofi. Jūs nesuprantat. Tesa niekad 
nenuskriaustų Sofi. Ji ją myli. Tai... neįmanoma. 


Didi gailiai jį nužvelgė. 

— Tuomet tu kvailesnis, nei mes manėm. Sofi nebėra, o kad jau 
tapai žmogžudystės bendrininku, man rodos, Tesa Leoni tave įtrau- 
kė į didelę bėdą. 

Bobis ir Didi nesuėmė Lajonso. Bobio manymu, reikėjo šį reikalą 
palikti vidiniam auditui, nes valstybinis tyrimas pričiups Lajnosą 
geriau negu Bostono policija. Be to, vidiniam auditui buvo labiau 
prienami ryšiai tarp Lajonso veiksmų ir jų tyrimo dėl patrulių prof- 
sąjungos fonde dingusių lėšų. 

Vietoj to Bobis ir Didi grįžo į policijos būstinę vienuoliktos va- 
landos pasitarimui su tyrimo grupe. 

Nuo falafelių Didi pasijuto kur kas geriau. Lipant į žmogžudysčių 
skyrių, jos akys švytėjo, o Žingsniai paspartėjo. 

Byla buvo beveik išspręsta. Bobis jautė, kaip viskas nurodo į vie- 
ną ir tą pačią išvadą: Tesa Leoni nužudė savo vyrą ir vaiką. 

Reikėjo tik sudėlioti paskutinius taškus, o tarp jų ir surasti Sofi 
kūną. 

Didi 1r Bobiui įėjus pro duris, kiti tyrimo grupės nariai jau sėdėjo. 
Filas atrodė toks pats nekantrus kaip ir Didi, ir ėmė kalbėti pirmas. 

— Buvai teisi, — iškart pradėjo jis, Didi dar nespėjus nueiti iki 
lentos. — Jų sąskaitoje nebėra penkiasdešimties gabalų — visa suma 
buvo išimta šeštadienį ryte. Pirminiame išraše šios transakcijos dar 
nebuvo. O kaip jums patinka šis faktas — pinigai taip pat buvo išimti 
prieš dvylika dienų ir grąžinti po šešių dienų. Penkiasdešimčiai ga- 
balų tai labai guvus judėjimas. 

— Kaip buvo atliktas paskutinis išėmimas? — paklausė Didi. 

— Išimtas banko čekis išgryninti. 

Bobis švilptelėjo. 

— Šiek tiek monetų smulkioms išlaidoms. 

— Sąskaitą uždarė vyras ar moteris? — paklausė Didi. 

— Tesa Leoni, — atsakė Filas. — Banko tarnautojas iškart ją atpaži- 
no. Transakciją ji atliko vis dar vilkėdama uniformą. 

— Pasiruošimas naujajam gyvenimui, — iškart tarė Didi, — jei ji 
bus apkaltinta vyro žmogžudyste, sąskaitos gali būti užšaldytos. To- 
dėl ji išsiėmė ir saugiai paslėpė didžiąją sumos dalį. Gal kas norite 
lažintis, jog radę tuos penkiasdešimt gabalų šalia aptiksime ir ke- 
tvirtį milijono? 

Filas buvo suintriguotas, todėl Bobis susiejo šį tyrimą su lėšų 
iššvaistymu. Jis turėjo neblogą įrodymą — sąskaitą uždarė moteris, 
užsidėjusi raudoną kepuraitę su snapeliu ir pasislėpusi po akiniais 
nuo saulės. 

— Jiems reikėjo pinigų, - konstatavo Filas. - Pašniukštinėjau dar 
giliau ir, nors Brajano Darbio ir Tesos Leoni popieriai atrodo tvar- 
kingai, nepatikėsite, kaip įsiskolinusi buvo jų šešiametė Sofi. 

— Ką? - sukluso Didi. 

— Taigi. Pasirodo, Brajanas Darbis Sofi vardu ir atskiru pašto dė- 
žutės kodu atidarė keletą kredito kortelių sąskaitų. Atsekiau, jog per 
pastaruosius devynis mėnesius buvo išleista daugiau nei keturias- 
dešimt du tūkstančiai dolerių iš vartojamosios paskolos. Buvo įmo- 
kėtos kelios riebios sumos, tačiau nemažai pinigų imta ir į kreditą, 
daugiausia Foksvudse. 

— Taigi Brajanas Darbis tikrai turėjo silpnybę lošti. Asilas. 

Filas nusišypsojo. 

— Vien dėl smagumo sulyginau piniginių operacijų datas su dar- 
biniu Brajano tvarkaraščiu ir, be abejo, Sofi išsiimdavo nemenkas 
sumas tik tada, kai Brajanas būdavo namie. Todėl manau, jog Braja- 
nas Darbis pralošinėjo savo podukros ateitį. 

— Kada atlikta paskutinė transakcija? — paklausė Bobis. 

— Prieš šešias dienas. Atrodo, pirmąkart išsiėmė penkiasdešimt 
tūkstančių. Atisiskaitė už kredito kortelių skolas ir tikriausiai grįžo 
prie lošimo stalų, kur arba daug išlošė, arba daug pasiskolino, nes 

per šešias dienas sugebėjo į sąskaitą grąžinti visus penkiasdešimt 
tūkstančių. Pala, pala... — Filas suraukė antakius. 

— Ne, — pasitaisė detektyvas. — Jis pasiskolino, nes paskutiniai 
kredito kortelės išrašai rodo klimpimą kreditan, o tai reiškia, kad per 
pastarąsias šešias dienas Brajanas buvo paskendęs skolose, tačiau 
sugebėjo į sąskaitą grąžinti penkiasdešimt tūkstančių. Tikriausiai 
pasiėmė asmeninę paskolą. Turbūt kad žmona nesusektų. 

Bobis pažvelgė į Didi. 

— Jei Darbis susidėjo su paskolų rykliais, gali būti, jog į namus 
jam buvo atsiųstas paraginimas. 

Didi gūžtelėjo. Tyrimo grupei ji papasakojo apie naują patrulio 
Lajonso įvykių versiją: kad Tesa Leoni paskambino jam sekmadie- 
nio rytą, pasakė, jog į jos namus įsiveržė paslaptingas smogikas ir 
pagrobė jos dukrą bei nužudė jos vyrą. Ji turėjo prisiimti kaltę, kad 
atgautų savo vaiką. Šeinas sutiko jai padėti, smarkiai ją sudaužy- 
damas. 

Jai baigus, daugumos kolegų veidus puošė panašiai suraukti an- 
takiai. 

— Palaukite minutėlę, — ištarė Nylas. — Ji paskambino Lajonsui 
sekmadienį? Bet Brajanas buvo miręs jau mažiausiai dvidešimt ke- 
turias valandas. 

— Ji kažko jam nepapasakojo, o tai tik dar kartą įrodo, jog ji baisi 
melagė. 

— Nustačiau, kad Darbis skambino penktadienio naktį, — pradėjo 
detektyvas Džeikas Ovensas. — Deja, jis rinko privatų numerį, ku- 
rio nefiksuoja. O tokio adresato nustatyti neįmanoma, nors tokius 
numerius turi žmonės, kurie nenori, kad jų pokalbiai būtų sekami, 
pavyzdžiui, paskolų rykliai. 

— Be to, panašu, kad pastaruoju metu Brajanas dažnai „susižeis- 
davo“,- tęsė Nylas. — Rugpjūtį jis kreipėsi dėl veido sumušimų, kurie 
neva įvyko žygyje. Pažiūrėkime... - Nylas vartė savo užrašus. — Prie 
šito dirbome drauge su Filu... taip, Brajanas išplaukdavo rugsėjį-spa- 
lį. Grįžo sausio trečią ir sausio šešioliktą kreipėsi į ligoninės priima- 
mąjį dėl sulaužytų šonkaulių, kuriuos tariamai susižeidė krisdamas 
nuo kopėčių, betaisydamas varvantį namo stogą. 


— Beje, - įsiterpė Filas, - Sofi Leoni kredito kortelės buvo išnau- 
dotos iki maksimumo dar sausį, o tai reiškė, kad Brajanas negalėjo 
padenginėti skolų iš jos sąskaitos. 

— Gal buvo paliesta asmeninė sąskaita? — paklausė Didi. 

— Didelė suma buvo išimta liepą — net keturiasdešimt du gabalai. 
Tačiau ši suma grąžinta iškart prieš Brajanui išplaukiant rugsėjį, o 
paskui, neskaitant pastarųjų dviejų savaičių, neužfiksuota jokių di- 
delių sumų judėjimų. 

— Konfliktas, - pakomentavo Bobis. — Prieš pusę metų Tesa ir 
Šeinas bandė pasikalbėti su Brajanu apie jo lošimo bėdą, kurią Tesa 
susekė, pastebėjusi dingusius trisdešimt gabalų. Jis grąžino pinigus... 

— Išlošė ar pasiskolino? — tyliai paklausė Didi. | 

Bobis gūžtelėjo. 

— Tuomet savo hobį jis ėmė slėpti. Atidarė keletą sąskaitų skir- 
tingais adresais, kuriais gaudavo ataskaitas, kad Tesa nesusektų. 
Prieš porą savaičių Brajanas Darbis vėl neišlaikė ir šįkart išsiėmė 
penkiasdešimt gabalų. Apie juos vėliau tikriausiai sužinojo Tesa, ir 
tai paaiškintų, kodėl pinigai buvo grąžinti. 

— Tačiau kodėl ji juos išėmė sekmadienį ryte? — paklausė Fi- 
las. - Pamirškit tą naują gyvenimą; atrodo, jai labiau rūpėjo išsau- 
goti senąjį. 

— Juolab kad tai buvo priežastis nužudyti vyrą, - konstatavo Didi 
ir priėjo prie lentos. - Gerai. Kas mano, kad Brajanas Darbis turėjo 
bėdų dėl lošimo? 

Visi pakėlė rankas. Ji pritarė ir pridėjo pastabą prie žmogžudys- 
tės schemos. 

— Taip. Brajanas Darbis lošė. Matyt, nesėkmingai. Jis buvo įlin- 
dęs taip giliai, jog ryžosi klastoti kredito korteles ir tikriausiai net 
skolintis iš vietos banditų. Kas tada? 

Tyrėjai sužiuro į ją. Ji žvelgė į juos. 

— Nagi, nepalikit viso džiaugsmo man vienai. Anksčiau manėme, 
Jog Tesą Leoni sudaužė jos mylimasis. Tačiau pasirodo, kad tai pa- 
darė gerų paskatų vedamas jos kolega. Taip pat turime patvirtinimą, 
jog Brajanas Darbis buvo įklimpęs į lošimą. Galbūt jis buvo įsiskoli- 
nęs tiek, kad pas jį apsilankė smogikas. Taigi, kas iš to? 


Didi užrašė naują antraštę: Motyvas. 

— Tesos Leoni dėta, — tarė ji, — sužinojusi, kad mano šunsnukis 
vyras net tik vis dar lošia, bet ir mano dukros vardu įklimpo į šimta- 
tūkstantines skolas, nudėčiau jį vien už tai. Tačiau keista, kad Tesai 
neužtenka pasiteisinimo „mano vyras yra visiškas šiknius“. Ne, jai 
geriau apsimesti vyro skriaudžiama žmona ir paprašyti Lajonso, kad 
ją sutalžytų. 

Keli policininkai pritariamai linktelėjo. Bobis, kaip visada, pa- 
stebėjo pirmą netikslumą. 

— Ji taip myli savo dukrą, jog net keršija už jos kortelių išeikvoji- 
mą, tačiau vis tiek ją nužudo? 

Didi suspaudė lūpas. 

— Geras pastebėjimas. 

Ji apžvelgė kambarį. 

— Gal dar atsiras kokių nors minčių? 

— Galbūt Sofi ji nužudė netyčia, — svarstė Filas, - gal viskas nu- 
tiko per nesusipratimą? Į Brajano ir Tesos konfliktą įsimaišė Sofi. 
Galbūt Sofi mirtis tapo priežastimi nužudyti Brajaną. Tačiau po to 
Tesa supranta, jog jos šeima nebegyva, vyras nušautas iš tarnybinio 
ginklo, iškart bus pradėtas tyrimas, - tęsė Filas, — todėl supanikuoja. 
Jai reikia sugalvoti įtikinamą scenarijų... 

— Jai kartą pavyko išsisukti su savigyna, — priminė Bobis. — Nu- 
šovus Tomį Hau. 

— Ji užšaldo vyro kūną, kad laimėtų šiek tiek laiko, paskui išve- 
ža pasivažinėti Sofi, o kitą rytą savo prasimanymais manipuliuoja 
Šeinu Lajonsu ir mumis ir priverčia mus patikėti tuo, kuo ji nori, — 
užbaigė Didi. - Sekmadienį šou prasideda. 

— O kas, jei ji šeštadienį išėmė penkiasdešimt gabalų dėl to, kad 
iššniukštinėjo, jog Brajanas vėl lošia? — prabilo dar vienas detekty- 
vas. — Brajanas tai sužinojo arba jinai jį užsipuolė. Nuo to viskas ir 
prasidėjo. 

Didi linktelėjo ir užrašė naują sakinį: Kur dingo 8887 

— Bus sunku atsekti, — perspėjo Filas. — Pinigai išimti banko če- 
kiu, vadinasi, jie gali būti padėti į bet kurį banką, bet kokia pavarde 
atidarytoje sąskaitoje arba išgryninti per tarpininką. 

— Ne kiekvienas tarpininkas turi tiek grynųjų, - tarė Bobis. 

— Bet užtikrintas pelnas, — paprieštaravo Filas. — Ypač jei ji pasi- 
rūpino tuo iš anksto, atsiras krūva norinčiųjų. Bankų čekiai prilygs- 
ta auksui, o rinkoje dabar striuka. 

— O gal Tesai pačiai reikėjo tų pinigų? — suabejojo Didi. - Galbūt 
ji turėjo už ką nors sumokėti? 

Į ją sužiuro trisdešimt porų akių. 

— Neatmeskime ir tokios galimybės, — garsiai mąstė ji. - Brajanas 
Darbis turėjo bėdų dėl lošimo. Jis nebevaldė savo potraukio ir kaip 
skęstantis laivas drauge tempėsi Tesą ir Sofi. Tesa yra pasiekusi dug- 
ną dar anksčiau. Ji išmano tokius dalykus. Ji stengėsi, kiek galėjo, 
išsikapstyti, viską darė dėl dukters. Ką jai dabar daryti? Skyrybos 
užima laiko, ir nežinia, kiek Brajanas dar spės iššvaistyti jų turto, 
kol procesas pasibaigs. 

— Galbūt, — mąsliai tęsė ji, — buvo pasirodęs smogikas. Galbūt 
Tesa Leoni pasamdė jį, kad išvaduotų savo vyrą nuo gyvenimo kan- 
čios. Tačiau vyras juodais drabužiais apsidrausdamas pasiėmė Sofi 
Leoni, kad Tesa negalėtų jo suimti ir apkaltinti. 

Bobis pažvelgė į ją. 

— Berods, laikeisi nuomonės, jog ji pati nužudė savo dukrą? 

Didi ranka buvo nesąmoningai nusvirusi ant pilvo. 

— Ką aš galiu pasakyti. Senstant švelnėju. Be to, prisiekusieji už- 
jaustų lošiantį vyrą nužudžiusią žmoną. Tačiau motina, nužudžiusi 
savo vaiką, — jau kitas reikalas. 

Ji pažiūrėjo į Filą. 

— Sek pinigus. Gauk įrodymus, jog juos išsiėmė būtent Tesa. Pa- 
binsime Tesos advokatui ir pabandysime paprašyti pokalbio. Po pa- 
ros kalėjime Žmonės paprastai tampa kur kas sukalbamesni. 

— Ar dar yra kokių nors Žinių? — paklausė ji. 

Nieko nauja. 

— Paskutinė kelionė baltuoju visureigiu? — paklausė ji su viltimi. 

— Remiantis kilometražo rodmenimis, atstumas turėtų būti apie 
160 kilometrų, - atsakė detektyvas. 

— Puiku. Vadinasi, susiaurinome lauką iki kiek... ketvirčio valstijos? 


— Galima sakyti, taip. 

Didi užvertė akis ir padėjo žymeklį. 

— Gal dar ką nors turėtumėme žinoti? 

— Dėl ginklo, - pasigirdo balsas kambario gale. Detektyvas Džo- 
nas Litlis. 

— O kas dėl jo? - paklausė Didi. - Žinome, jog jis perduotas ba- 
listinei ekspertizei. 

— Tai ne dėl Tesos, —- pasakė Litlis, — o dėl Brajano ginklo. 

— Brajanas turėjo ginklą? — nustebusi paklausė Didi. 

— Išsiėmė leidimą prieš dvi savaites. Keturiasdešimto kalibro 
„Glock“. Neradau jo įkalčių sąraše, kur surašyti daiktai namuose ar 
mašinoje. | 

Detektyvas žiūrėjo į ją, laukdamas atsakymo. Didi taip pat su- 
Žiuro Į jį. 

— Nori pasakyti, kad Brajanas turėjo ginklą, — tarė ji. 

— Taip. Prieš dvi savaitės pateikė prašymą leidimui. 

— Galbūt vien raumenų auginimas nebepadėjo, - sumurmėjo Bobis. 

Didi pamojo į jį ranka: 

— Ei. Vaizdas aiškėja. Brajanas Darbis turėjo penkiašimto kalibro 
„Glock“, apie kurį mes nieko nežinome. Tai visai ne menkniekis, 
detektyvai. 

— Ką tik išduotas leidimas ginklui, - gindamasis aiškino detekty- 
vas Litlis. - Beveik visi turi kokį nors ginklą. Nejau neskaitote laik- 
raščių? Artėja pasaulio pabaiga, todėl tikriausiai pusė miesto įsigijo 
kokį ginklą. 

— Reikia tą ginklą surasti, — šaltai nukirto Didi. — Tarkim, jei tuo 
ginklu nužudyta Sofi Leoni? 

Kambarys nutilo. 

— Taigi, — tarė ji. - Daugiau jokių kalbų. Policijos pareigūnės vy- 
ras negyvas, šešiametė dukra — dingusi. Raskite Sofi Leoni. Raskite 
Brajano Darbio ginklą. Ir jei šitie įrodymai paliudys mūsų prielaidas, 
noriu, kad sulipdytume bylą be priekaištų, taip, kad Tesa Leoni sėstų 
visam likusiam gyvenimui. Viskas. Pirmyn prie darbo. 

Vienuoliktą valandą pirmadienio naktį detektyvai sujudo. 

Kiekviena moteris savo gyvenime sulaukia akimirkos, kai suvokia, 
kad beprotiškai mylimas vyras nėra to nevertas. 

Pati gyvenau su Brajanu trejus metus, kol tai supratau. Galbūt 
požymių buvo ir anksčiau. Galbūt iš pradžių tiesiog buvau laimin- 
ga, kad Brajanas mane ir dukrą myli taip, kaip tik vyras gali mylėti, 
todėl jų nepaisiau. Taip, kartais jis subjurdavo. Po pirmųjų šešių 
mėnesių palaimos namai tapo jo pedantiškumo šventove, mudviem 
su Sofi kasdien tekdavo klausytis pamokslų, jei tik ant spintelės pa- 
likdavom nešvarių indų, ne vietoje numesdavom dantų šepetuką, 
kreidelę ant stalo. 

Brajanas mėgo tvarką, negalėjo be jos gyvent. 

— Aš — inžinierius, — vis primindavo. — Patikėk, nenorėtum, kad 
užtvankas statytų apsileidę inžinieriai. 

Mudvi su Sofi stengdavomės kiek išgalėjom. Sakydavau sau, kad 
reikia taikstytis. Tokia šeimos kaina. Tenka atsisakyt asmeninių už- 
gaidų dėl bendros gerovės. Be to, Brajanas vis išvykdavo, ir mudvi 
su Sofi galėjom aštuonias savaites lengvabūdiškai gyvent pagal savo 
tvarką: apšiukšlindavom visus namus, ant virtuvės kėdžių atlošų su- 
kardavom paltus, ant spintelių užaugdavo tikri meno šedevrai. Taip, 
kai Brajanas išplaukdavo, būdavom kaip visos pašėlusios mergaitės. 

Bet vieną dieną nuėjau atsiskaityti su santechniku ir pamačiau, 
kad nebėra mūsų santaupų. 

Sunku, kai išvysti savo nuolaidžiavimo padarinius. Žinojau, kad 
Brajanas lankosi Foksvudse. Negana to, kartais grįžęs vakare namo 
tikindavo buvęs žygyje, nors dvokdavo alkoholiu ir cigaretėm. Jis 
man ne sykį melavo, o aš su tuo taiksčiausi. Jei būčiau kamantinė- 
jusi, būčiau išgirdusi atsakymų, kurių nenorėjau išgirst. Todėl neka- 
mantinėjau. 

O mano vyras, pasirodo, pasidavė pagundoms ir pralošė mūsų 
santaupas. 

Mudu su Šeinu bandėm jį priremt. Jis viską neigė. Neįtikinamai. 
Bet galiausiai nebeturėjau jėgų ko nors imtis ar ką pasakyt. Pinigai 
stebuklingai sugrįžo, 1r aš vėl nebeklausinėjau nenorėdama sužinot, 
ko nenoriu sužinot. 

Nuo to laiko savo vyrą laikiau dviem žmonėmis. Geruoju Bra- 
janu, vyru, kurį pamilau, kuris pasiimdavo Sofi iš mokyklos ir ves- 
davosi čiuožinėti, kol jiems nuo juoko įskausdavo žandus. Gerasis 
Brajanas man iškepdavo blynų su klevų sirupu, kai grįždavau namo 
iš naktinės pamainos. Masažuodavo neperšaunamos liemenės nu- 
spaustą nugarą. Miegodavau jo glėbyje. 

Bet buvo ir blogasis Brajanas. Šis rėkdavo ant manęs, kai pamirš- 
davau nuvalyti spintelę baigusi plauti indus. Blogasis Brajanas buvo 
griežtas ir šaltas. Jis ne tik įsijungdavo pačias vyriškiausias televizi- 
jos laidas, bet dar ir pagarsindavo, jei aš ar Sofi 1mdavom prieštarauti. 

Blogasis Brajanas trenkė cigaretėmis, alkoholiu ir prakaitu. Nepa- 
liaujamai sportavo, varomas įbauginto vyro demonų. Kartais dingda- 
vo kelioms dienoms, kaip pats sakydavo, išeidavo su vyrais, nors abu 
puikiai supratom, kad išeidavo vienas, nes jo draugai buvo jį seniai 
metę. 

Toks tad buvo blogasis Rrajanas. Galėjo nemirksėdamas meluoti 
žmonai policininkei. 

Tai vertė mane susimąstyt: jei būčiau kitokia Žmona, ar ir jis būtų 
kitoks vyras? 

Blogasis Brajanas sudaužydavo man širdį. Bet sugrįžęs gerasis 
Brajanas ją numaldydavo. Ir vėl viskas prasidėdavo iš naujo, vėl mū- 
sų žyvenimą imdavo blaškyti pašėlusi audra. 

"Bet visos audros kada nors baigiasi. 


O mūsų audra nuščiuvo ant blizgančių švarių virtuvės grindų. 
Blogasis Brajanas daugiau nebeskaudins nei manęs, nei Sofi. 
Gerojo Brajano ilgėsiuos dar ilgai. 


Antradienis, septinta valandą ryto. 

Kalėjimo prižiūrėtoja atėjo skaičiuoti kalinių, ir pakirdo visas 
sektorius. Mano kambariokė, Erika, buvo pabudus jau prieš valandą, 
siūbavo susirietus į kamuoliuką, įsmeigus žvilgsnį į kažką nemato- 
ma, alsuodama ir kartu niurnėdama. 

Ji įsitaisė ant savo gulto apie vidurnaktį. Neturėjau rankinio lai- 
krodžio, o ir kameroje laikrodžio nebuvo, tad laiką skaičiavau min- 
tyse. Turėjau užsiėmimą visai nakčiai: atrodo, kad dabar... antra nak- 
ties, trečia, dvidešimt po keturių. 

Vienu metu buvau užsnūdusi. Sapnavau Sofi. Buvom begaliniam 
banguojančiam vandenyne, yrėmės iš visų jėgų prieš bangas. 

— Laikykis, — rėkiau jai. - Laikykis už manęs, aš tave išgelbėsiu! 

Bet jos galva pradingo juodame vandenyje, aš panėriau ir nėriau, 
nėriau, bet dukros neberadau. 

Pabudau laižydama sūrias lūpas. Paskui nebeužmigau. 

Bokštas visą naktį triukšmavo. Bevardės moterys šnabždėjo bevar- 
džiams aimanuojantiems vyrams. Braškėjo vamzdžiai. Visas pastatas 
dūzgė ilsindamas savo griaučius. Rodės, kad esi praryta milžiniškos 
pabaisos viduriuose. Vis glosčiau sienas, kad jausčiau šiurkščių ply- 
tų atramą. Tada atsikeldavau ir pasisiodavau, nes tamsa — vienintelė 
įmanoma priedanga. 

Prižiūrėtoja priėjo mūsų kamerą. Žvilgtelėjo į siūbuojančią Eriką, 
paskui į mane, mūsų akys susitiko, žybtelėjo abipusis supratimas, ir 
ji nuėjo. 5 

Ji - Kim Voters. Susitikinėjo su vaikinu iš mūsų nuovados, keletą 
kartu vakarieniavo su mūsų patruliais. Žinoma. Sakė, kad dirba Sa- 
folko apygardos kalėjime. Prisiminiau. 

Ji nuėjo prie kitos kameros. Erika ėmė dar smarkiau siūbuoti. 
Pažvelgiau pro grotuotą langą, mėginau save įtikint, kad pažįstama 

Pusė aštuonių. Pusryčiai. 


Erika atsikėlė. Vis niurnėjo, į mane nežiūrėjo. Buvo sudirgusi. 
Jos smegenis sudegino metamfetaminas. Jai reikėjo reabilitacijos. 
Ne kalėjimo, o psichiatrinės. Bet taip jau yra daugumai kalinių. 

Mums atnešė suglebusių blynų, obuolienės ir pieno. Erika supylė 
obuolienę ant blynų, juos suvyniojo ir prarijo trimis dideliais kąsniais. 
Pieną išgėrė keturiais maukais. Tada sušnairavo į mano padėklą. 

Neturėjau apetito. Blynų skonis buvo kaip šlapio popieriaus. Vis 
vien spoksodama į ją lėtai suvalgiau. 

Erika atsisėdo ant klozeto. Nusisukau, kad jos netrikdyčiau. 

Ji nusijuokė. 

Vėliau išsivaliau dantis ir pasipurškiau dezodorantu. O tada... Tada 
nebežinojau, ką veikti. Prasidėjo mano pirmoji tikra diena kalėjime. 
išėjo, kitos pasiliko viduje. Nebesitvėriau kailyje. Trijų metrų aukš- 
čio lubos ir Žiojintys langai sukuria erdvės įspūdį, bet kamera lieka 
kamera. Jaučiausi peršvitinta lempų, ilgėjausi saulės spindulių. Nu- 
kulniavau į laisvalaikio salę, kurios gale šešios moteriškės žiūrėjo 
„Labas rytas, Amerika“. Laida man pasirodė per linksma. Paskui 
nuėjau prie stalų, keturių plieninių apskritimų, kur dvi moterys žaidė 
„Durnių“, o dar viena sėdėjo nuošaly ir krizeno iš jai vienai juokingų 
dalykų. 

Pasigirdo atsuktas dušas. Neatsisukau. Nenorėjau matyt besi- 
maudančios. 

Tada išgirdau keistą garsą, tarsi virpantį aikčiojimą, lyg kas ban- 
dytų vienu metu įkvėpt ir iškvėpt. 
kį: kūnas pakibęs ore, kojos spurda tarsi mėgintų pasiekti grindis, 
bet negalėjo pasiekt. Už jos stovėjo didžiulė juodaodė ilgais juodais 
plaukais, raumeninga ranka apsivijusi apie Kim gerklę stipriai spau- 
dė, nors Kim tir draskė stambų dilbį. 

Žengiau link jos, ir išsyk mano kambariokė Erika suklykė: „Pul- 
kit susmirdusią farę“. Ir maždaug šešios kalinės pasileido į mane. 

Gavau smūgį į pilvą. Savaime įtempiau presą, pasvirau kairėn 
ir suvariau kumštį į minkštą, prisirpusf kūną. Susvyravau nuo dar 
vieno smūgio. Žemai pasilenkiau, judėjau instinktyviai. nes to moko 


akademijoje. Kartojant neįjmanomus judesius, jie tampa įmanomi. 
Dar geriau, jie tampa įprasti, tad vieną dieną visiškai netikėtai mė- 
nesiai ar metai praleisti treniruojantis gali išgelbėti gyvybę. 

Dar vienas smarkus kirtis į petį. Jos taikėsi į veidą, į patinusią akį 
ir sulaužytą skruostikaulį. Pakėliau rankas kaip boksininkė, bloka- 
vau veidą, kartu artindamasi prie artimiausios užpuolikės. Sugrie- 
biau per liemenį ir sviedžiau į atbėgančią gaują, dvi kalinės pargriu- 
vo susipynus kojoms. 

Riksmai. Skausmai, įsiūtis, jų, mano, nesvarbu. Judėjau be palio- 
vos, privalėjau nesuklupt, pasitikt užpuolikes po vieną, antraip gauja 
mane būtų užgulusi. 

Aštrus dūris. Kažkas perpjovė man dilbį ir gavau dar vieną smū- 
gj į petį. Vėl šoktelėjau į šoną ir suvariau alkūnę užpuolikei į pilvą, o 
tada delno briauną kirtau į gerklę. Ji nugriuvo ir nebepakilo. 

Galiausiai likusios keturios atsitraukė. Nenuleidau nuo jų akių, 
stengiausi vienu metu apsvarstyt daug dalykų. Kur kitos kalinės? 
Kamerose? Išsigando išlįst, kad nebūtų nubaustos? 

O Kim? Padrikai žiopčioja už manęs. Sužeista pareigūnė, sužeis- 
ta pareigūnė. 

Kur pagalbos mygtukas? Turėtų būt kažkur šalia... 

Vėl brūkštelėjo per ranką. Kirtau per peilį, spyriau moteriai į kelį. 
Tada užrikau. Rėkiau ir rėkiau, rėkiau per dienas susitvenkusį įsiūtį, 
1r bejėgiškumą, ir pyktį, galiausiai išsiveržusius iš gerklės, nes Kim 
merdėjo, mano dukra jau greičiausiai buvo mirusi, o vyras jau mi- 
ręs mano akivaizdoj, kartu nusinešęs gerąjį Brajaną, o vyras juodais 
drabužiais nusinešė dukrą, palikęs man tik sagą iš mėgstamiausios 
jos lėlės. Jie dar atsiims. Dar pasigailės. 

Žengiau į priekį. Turbūt vis dar rėkdama. Garsiai. Ko gero, riks- 
mas buvo beprotiškas, nes užpuolikės ėmė trauktis. Išsišiepusi 1r 
kietai sugniaužusi kumščius pati perėjau į puolimą. 

Šokinėjau, spardžiausi ir trankiausi. Vėl tapau dvidešimt trejų. Sau- 
gokitės, Milžinų žudikės. Saugokitės, pasiutusios Milžinų žudikės. 

Kai patiesiau dvi kalines, man nuo veido varvėjo prakaitas, o nuo 
rankų — kraujas. Trečioji, kad ir kaip būtų ironiška, nubėgo slėptis į 
kamerą, bet ketvirtoji turėjo strypą ir manė apsiginsianti. Greičiau- 

siai ji buvo susidūrusi su aršiais klientais 1r įpykusiais suteneriais. 
Aš tik išsipusčiusi baltaodė damutė 1r nepašokinėsiu prieš gyvenimo 
mokyklos vėtytą ir mėtytą abiturientę. 

Merdinčios moters balsas. 

— Eikš! — suurzgiau paskutinei užpuolikei. - Eikš, kale. Parodyk, 
ką moki. 

Ji puolė. Nususi kvaiša. Aš šoktelėjau kairėn ir kirtau tiesiai į ger- 
klę. Ji paleido iš rankų strypą ir susiėmė už suknežintos trachėjos. 

Kim kojos nebespurdėjo. Ji kybojo ore, pakelta apie gerklę apsi- 
vijusios juodos rankos, tviskančiomis akimis. 

Apėjau aplink. 

Pažvelgiau į stambiąją juodaodę, kuri, pasirodo, buvo visai ne mo- 
teris, o vyras ilgais plaukais, kažkaip apsigyvenęs mūsų sektoriuje. 

Jis sutriko mane išvydęs. 

Aš jam šyptelėjau. Ir suvariau tarp šonkaulių strypą. 

Kim nukrito ant grindų. Kalinys atsitraukė susiėmęs už šono. 
Žengiau arčiau. Jis klupdamas traukėsi atatupstas, apsisuko, mėgino 
bėgti link įėjimo į sektorių. Spyriau jam į dešinę kinką. Jis suklupo. 
Spyriau į kairią kinką. Jis pargriuvo, apsivertė ir užsidengė rankomis. 

Atsistojau prie jo su strypu rankose. Turbūt kruvinomis ranko- 
mis, sumuštu veidu ir viena sveika akimi atrodžiau baisiai, nes didy- 
sis juodaodis prišlapino oranžinį kalinio kombinezoną. 

Pakėliau metalinį strypą. 

— Ne, — sušnabždėjo springdamas. 

Įsmeigiau jam į šlaunį. Jis rėkė. Dar ir pasukau. 

Tada ant viso sektoriaus uždainavau: „Kalėdoms noriu tik dviejų 
priekinių dantų, dviejų priekinių dantų, dviejų priekinių dantų...“ 

Kalinys ėmė vėl klykti, kai pasilenkiau prie jo, nubraukiau nuo 
ausies plaukus ir pakuždėjau į ausį kaip mylimoji: „Perduok vyrui 
juodais drabužiais, kad aš jo ateinu. Pasakyk, kad atėjo jo eilė.“ 

Dar pasukau strypą. 

Tada atsistojau, nušluosčiau strypą į kelnių klešnę ir paspaudžiau 
aliarmo mygtuką. 


Ar gedite sudužusio gyvenimo? Kai pasiekėte etapą, iš kurio nebė- 
ra kelio atgalios. Skubaus reagavimo būrys įsiveržė kaip uraganas. 
Buvo izoliuotas visas pastatas. Mane surakino ten, kur ir stovėjau, 
supjaustytom rankom, ant šonų ir nugaros ryškėjant šviežioms mė- 
lynėms. 

Kim be sąmonės, bet kvėpuojančią, išnešė ant neštuvų. 

Ketvirtoji užpuolikė, atsinešusi metalinį strypą, iškeliavo lavon- 
maišyje. Mačiau, kaip užsega. Nieko nepajutau. 

Erika raudojo. Vaitojo ir aimanavo taip smarkiai, kad pagaliau bu- 
vo išvežta į ligoninės skyrių, kur jai suleis daug raminamųjų ir sau- 
gos, kad nenusižudytų. Kitas apklausė, bet kaip visada niekas nieko 
nematė. 

— Visą laiką buvau kameroj... 

— Nebuvau nosies iškišus... 

— Kažką girdėjau, bet... 

— Atrodo, buvo baisios muštynės... 

— Visą laiką miegojau, pareigūne. Tikrai. 

Bet sumuštas juodaodis visiems, kas tik jo klausėsi, pasakojo, kad 
aš mirties angelas ir, Dieve, prašau, Dieve, apsaugok mane nuo jos. 

Superintendento pavaduotojo asistentas galiausiai priėjo ir prie 
manęs. Neskubėdamas apžiūrėjo, skyrė man daugiau dėmesio, nei 
esu verta. 

Mano bausmę nusakė vienu žodžiu: „Vienutė“. 

— Noriu advokato. 

— Kas užpuolė prižiūrėtoją, kaline? 

— Ponia Dautfajė“. 

— Ponia Dautfajė, pone. Kodėl kalinys užpuolė prižiūrėtoją Voters? 

— Nežinau, pone. 

-- Kalėjime dar neišbuvai nė paros. Iš kur gavai strypą? 

— Atėmiau iš kalės, bandžiusios mane užmušt. Pone. 

— Viena patiesei visas šešias? 

— Tegul neprasideda su valstijos policija. Pone. 


* Personažas iš to paties pavadinimo filmo „Mrs. Doubtfire“ („Ponia Dautfajė“) - 
moterimi aukle persirengęs vyras. 

Jis kone šyptelėjo. Bet vietoj to nykščiu parodė į lubas, nukabinė- 
tas stebėjimo kameromis. 

"— Kalėjime tvarka tokia — nuolat stebi didysis brolis. Tai, kaline, 
ar dar turi man ką pasakyt? 

— Pareigūnė Voters man skolinga padėkos atviruką. 

Jis nesiginčijo, tad gal žinojo daugiau, nei dėjosi Žinąs. 

— Reikia gydytojo, — pasakė rodydamas į supjaustytus dilbius. 

— Reikia advokato, — pakartojau. 

— Prašymas bus nusiųstas per atitinkamas tarnybas. 

— Neturiu laiko, —- pažvelgiau pavaduotojo asistentui į akis. - Nu- 
sprendžiau besąlygiškai bendradarbiauti su Bostono policija, —- pa- 
reiškiau, kad visi girdėtų. — Paskambinkit detektyvei Didi Voren. 
Perduokit, kad parodysiu jai, kur mano dukters lavonas. 

— Po velnių! — po dviejų valandų pratrūko Didi. Ji sėdėjo policijos 
būstinės posėdžių salėje drauge su Bobiu, žmogžudysčių skyriaus 
superintendento pavaduotoju ir Tesos Leoni advokatu, Kenu Kargi- 
lu. Susitikimą prieš dvidešimt minučių sušaukė Kargilas. Jis pranešė 
turįs ypatingą pasiūlymą. Norėjo, kad susitikime dalyvautų ir Didi 
viršininkas, vadinasi, jei reikės priimti sprendimą, tai labai greitai. 
Vadinasi, jo pasiūlymas viršijo Didi įgaliojimus. O tai reiškė, kad į šį 
dento pavaduotojas Kolas Horganas. 

Didi niekada nemokėjo nutylėti. 

— Mes nevykdome ekskursijų! — įsikarščiavus tęsė ji. — Tesa pa- 
galiau nusprendė pasielgti teisingai? Juo geriau jai. Mudu su Bobiu 
galime prisistatyti prie jos kameros per dvidešimt minučių, tegu ji 
mums nupaišo žemėlapį. 

Horganas tylėjo, tikriausiai pritarė. 

— Ji negali nupaišyti žemėlapio, — ramiai atsakė Kargilas. — Ne- 
prisimena tikslios vietos. Ji šiek tiek pavažinėjo prieš sustodama. 
Nors nepamena tikslios vietos, tačiau gali ją apytiksliai nurodyti pa- 
gal pažįstamas vietoves. 

— Ji net tikslios vietos parodyti negali? — Bobis atrodė toks pats 
skeptiškas kaip ir Didi. 

— Aš pasitelksiu tarnybinius šunis, - atsakė Kargilas. 

— Turite omeny, lavonų ieškotojus, — atsakė Didi su kartėliu. Ji 
nugrimzdo į kėdę ir sukryžiavo rankas ant pilvo. Po pirmųjų dvide- 
šimt keturių valandų ji jau nujautė, kad Sofi Leoni, miela, garbanota, 
mėlynakė mergaitė, tikriausiai mirusi. Tačiau išgirsti tai... O juolab 
iš Tesos advokato lūpų sužinoti, jog atėjo laikas pasiimti kūną... 

Kai kada šis darbas atrodydavo per sunkus. 

— Tai kaip mirė Sofi? — paklausė Bobis. 

Kargilas atsakė: 

— Ji neminėjo. 

— Būtent, — tęsė Bobis. — Juk ji nieko mums neatskleidė, tiesa? Ji 
tiesiog nori, kad paimtume ją iš kalėjimo pasivažinėti. Tik pamanykit. 

— Šįryt j Ji vos nenumirė, — užginčijo Kargilas. - — Šešios Kalinės 
Leoni nebūtų ėmusis staigių veiksmų, pareigūnė Voleisi 1r pati Tesa 
dabar būtų nebegyvos. 

— Išlavinti įgūdžiai, — tarė Bobis. 

— Dar viena graži pasakaitė, — rūsčiai nukirto Didi. 

Kargilas pažvelgė į ją: 

— Tai visai ne pasaka. Viskas nufilmuota. Pats mačiau įrašą savo 
akimis. Vyras pirmiausia užpuolė prižiūrėtoją, paskui šešios kalinės 
užpuolė Tesą. Jai pasisekė, kad liko gyva. O jums pasisekė, kad šių 
įvykių sukeltas šokas privertė ją bendradarbiauti. 

— Bendradarbiauti, — ištarė Didi. - Štai ir vėl tas žodis. „Bendra- 
darbiauti.“ Man tai reiškia padėti vienas kitam. Pavyzdžiui, ji galėtų 
nupiešti žemėlapį, remdamasi prisimintais orientyrais. Tai būtų ben- 
dradarbiavimas. Ji galėtų papasakoti, kaip mirė Sofi. Tai būtų ben- 
dradarbiavimas. Galų gale ji galėtų papasakoti, kas nutiko jos vyrui 
ir vaikui, ir tai irgi būtų bendradarbiavimo forma. Tačiau, atrodo, ji 
to nesupranta. 

Kargilas gūžtelėjo. Jis nusisuko nuo Didi ir Bobio ir pažvelgė į 
superintendento pavaduotoją: 

— Patinka jums tai ar ne, negaliu pasakyti, ar ilgai mano klientė 
bus linkusi bendradarbiauti. Šį rytą ji patyrė psichologinę traumą. 
Negaliu užtikrinti, kad šis impulsas išliks iki pietų ar rytojaus ryto. 
Tačiau, kol mano klientė nenori atsakinėti į visus jūsų klausimus, 

manau, kad suradę Sofi Leoni kūną gautume nemažai atsakymų. Pa- 
tys suprantate, tai būtų daiktinis įrodymas. Ar jūs jau neberenkate 
įrodymų? 

— Ji keliaus atgal į kalėjimą, — ištarė Horganas. 

— Tik jau nereikia, - iškvėpė Didi. - Niekada nesitark su teroristais. 

Kargilas nekreipė į ją dėmesio — vis dar žiūrėjo į Horganą: 

— Žinoma. 

— Ir visą laiką bus su antrankiais. 

— Nebūčiau kitaip ir pagalvojęs. - Trumpa pauzė. — Beje, jums 
reikėtų tai suderinti su Safolko apygardos šerifo departamentu. Tei- 
siškai jie ją areštavo, todėl tikriausiai patys norės ją lydėti. 

Horganas užvertė akis. Keletas teisėsaugos institucijų — to dar 
betrūko. 

— Kiek laiko truks kelionė iki vietos? — paklausė Horganas. 

— Ne ilgiau kaip valandą. 

Didi pažvelgė į laikrodį ant sienos. Buvo pusė vienuolikos. Saulė 
leidosi pusę šešių. Todėl su laiku reikėjo skaitytis. Ji žiūrėjo į savo 
bosą, pati nebežinodama, ko nori. Nenorėjo paklusti suimtosios rei- 
kalavimams, tačiau... Troško parvežti Sofi namo. Kad bent mažytė 
dalis būtų užbaigta. Lyg tai kažkiek nuslopintų skausmą jos širdyje. 

— Paimkite ją dvyliktą, — trumpai tarė Horganas. Jis atsisuko į 
Didi: 

— Pakviesk kinologus. Tuoj pat. 

— Gerai, viršininke. 

Horganas atsisuko į Kargilą: 

— Tik jokių nesąmonių. Arba ji bendradarbiaus, arba visos jos 
kalėjimo privilegijos dings. Ji ne šiaip sau grįš į kalėjimą. Aišku? 

Kargilas šyptelėjo: 

— Mano klientė yra apdovanota teisėsaugos pareigūnė. Ji tikrai 
supras. Jei leisite, sveikinu nusprendus ištraukti ją iš kalėjimo dar 
gyvą, kol ji gali jums padėti. 


Didi norėjosi daug ko — spardytis, draskytis, lieti įniršį. Tačiau ją 
varžė atsakomybė, todėl susitvardė ir susiekė su Šiaurinio Masčiu- 
setso kinologų komanda. 


Kaip 1r daugelį kinologų komandų, šią sudarė vien tik savanoriai. 
Jų buvo vienuolika, įskaitant ir Nelsoną Bredlį bei jo vokiečių aviga- 
nį Kvizą, vieną iš kelių šimtų šunų pasaulyje, ištreniruotų specialiai 
lavono paieškoms. 

Didi reikėjo Nelsono ir Kvizo tuoj pat. Jai pasisekė, nes koman- 
dos prezidentė Kosandra Mjurei sutiko mobilizuoti visą grupę per 
devyniolika minučių. Mjurei ir Nelsonas susitiks su policija Bosto- 
ne ir seks jiems iš paskos. Likusi komandos dalis atvažiuos iškart į 
vietą, nes jie gyveno per toli nuo miesto centro, kad spėtų atvykti 
laiku. 

Didi toks planas tiko. 

— Ar jums ko nors reikės? — paklausė Didi telefonu. Ji jau seniai 
nėra dirbusi su kinologais, bet net kai teko su jais susidurti, buvo 
gelbėjamas gyvas Žmogus. — Galiu gauti vaiko drabužių ir panašiai... 

— Tai visai nebūtina. 

— „nes bus ieškoma lavono, — užbaigė sakinį Didi. 

— Ne. Tai visiškai nesvarbu. Šunys išmokyti gelbėjimo metu ieš- 
koti žmogaus kvapo, o kūno paieškos metu — lavono kvapo. Labiau: 
siai padėtumėt, jei netrukdytumėt. 

— Gerai, — suirzusi nutęsė Didi. 

— Vienas policijos šuo ir šimtas penkiasdešimt savanorių, - tvirtu 
balsu pacitavo Mjurei. 

— Sniegas netrukdys? 

— Ne. Nuo karščio kvapas kyla, o šaltu oru laikosi pažemiui. Ati- 
tinkamai parenkame strategiją. O šunims kvapas lieka kvapu. 

— O laiko ribos? 

— Jei landšaftas nebus sudėtingas, šunys porą valandų dirbs ir 
dvidešimt minučių ilsėsis. Viskas priklauso nuo sąlygų. 

— Kiek šunų atsivešit? 

— Tris. Kvizas geriausias, tačiau kiti du irgi treniruoti paieškai. 

— Pala... maniau, kad Kvizas yra vienintelis toks? 

— Jau nebe. Porą metų treniruojame šunis žmonėms gelbėti sau- 
sumoje ir vandeny bei lavonams ieškoti. Pirmiausia išmokome gyvų 
žmonių paieškos, nes šuniukams tai būna lengviausia. O kai šuo tai 
išmoksta, treniruojame ieškoti lavonų ir gelbėti žmones iš vandens. 


— Turbūt geriau nežinoti, kaip treniruojate šunis ieškoti lavonų, — 
tarė Didi. 

Mijurei nusijuokė: 

— Tiesą sakant, mums pasisekė. Teismo ekspertas Benas... 

— Pažįstu Beną. 

— Jis mums labai padeda. Mes duodame jam teniso kamuoliukus, 
kuriuos jis įdeda į lavonmaišius. Kai teniso kamuoliukai prisigeria la- 
vono kvapo, jis juos sandariai uždaro. Štai ką mes naudojame šunims 
treniruoti. Tai neblogas kompromisas, turint galvoje, kad Masaču- 
setso valstijoje draudžiama laikyti lavonus privatiems asmenims, o 
sintetiniu „lavono kvapu“ aš netikiu. Geriausi pasaulio mokslininkai 
nesiginčija, jog lavono kvapas yra vienas sudėtingiausių pasaulyje. 
Nežinia, ką šunys jame jaučia, tačiau Žmogui prie jo geriau nelįsti. 

— Aišku, — pasakė Didi. 

— Ar esate dalyvavus paieškose vandenyje? — paklausė Mjurei. — 
Nes tokiu metu laiku iškyla nemažai sunkumų. Imame šunis į valtis, 
tačiau, kai tokia temperatūra, esu linkusi juos aprengti neperšlampa- 
mais paltukais, jei netyčia įkristų į vandenį. 

— Šunys dirba valtyse? 

— Aha. Jie sugauna kvapą vandens srovėje, panašiai kaip oro gū- 
syje. Kvizas aptikdavo lavonus trisdešimties metrų gylyje. Iš šalies 
tai primena juodąją magiją, tačiau būtent dėl to nemėgstu sintetinių 
kvapų. Šunys per daug protingi laboratoriniams triukams. Ar esate 
dalyvavus paieškoje vandenyje? 

— Šiuo momentu nepamenu, - nuoširdžiai atsakė Didi. 

— Tuomet pasiimsime viską, ko gali prireikti. Sakėte, jog teritorija 
yra maždaug valanda kelio nuo Bostono? 

— Geriausiu atveju taip spėjame. 

— Tuomet pasiimsiu topografinius Masačusetso žemėlapius. Dir- 
bant su kvapais topografija yra viskas. 

— Supratau, — vėl ištarė Didi. 

— Ar ten bus teismo ekspertas ar antropologas? 

— Kodėl klausiate? 

— Kartais šunys randą kitų palaikų. Būtų gerai turėti specialistą, 
kuris iškart nustatytų, ar tai žmogaus kūnas. 


— Ieškomi palaikai yra mažiau nei keturiasdešimt aštuonių valan- 
dų senumo, - pasakė Didi. - Neigiamos temperatūros. 

Akimirką stojo tyla. 

— Ką gi, tuomet, atrodo, antropologo nereikės, —- pasakė Mjurei. — 
Pasimatysime po devyniolikos minučių. 

Mjurei padėjo ragelį. Didi ėmėsi surinkinėti likusią komandą. 

Antradienį dvyliktą valandą surakintomis rankomis iskojomis sto- 
vėjau Safolko apygardos kalėjimo išlaipinimo vietoje. Tačiau šį kartą 
čia nebuvo policijos autobusiuko. Vietoj jo įvažiavo Bostono detek- 
tyvų fordas. Netikėtai nustebau. Maniau, jog mane lydės kas nors iš 
Safolko apygardos šerifo departamento. Įdomu, kiek galvų krito ir 
kiek prireikė naujų žymeklių. kad mane vežtų detektyvė Didi Voren. 

Pirmoji iš automobilio išlipo ji. Metė į mane pašaipų žvilgsnį ir 
nunešė dokumentus laukiantiems prižiūrėtojams stebėjimų centre. 
Detektyvas Bobis Dodžas atidarė keleivio dureles, apėjo automobilį 
ir priėjo prie manęs. Jo veido buvo neį;manoma įskaityti. Tylus van- 
duo krantus plečia. 

Kelionei civilio drabužių negavau. Prieš tai man duotos kelnės ir 
megztukas buvo pakeisti tradiciniu oranžiniu kalinio kombinezonu, 
kuris skelbė mano padėtį visam pasauliui. Paprašiau palto, kepurės ir 
pirštinių. Nieko negavau. Atrodo, šerifo departamentas bandė mane 
apsaugoti ne tiek nuo šalčio, kiek nuo pabėgimo. Visą trumpą ištrū- 
kimo į visuomenę laiką būsiu su antrankiais. Taip pat mane nuolatos 

Tokioms sąlygoms nesipriešinau. Įtampos ir taip pakako. Nekan- 
traudama laukiau popietės įvykių, tačiau vis dar negalėjau atsigauti 
po rytinių nuotykių. Nulenkusi galvą žiūrėjau pirmyn. 

Svarbiausia bet kokios strategijos dalis yra neperlenkti lazdos. 

ėmė Bobis ir nusivedė mane į automobilį. 

Didi baigė tvarkyti popierius. Ji artėjo prie automobilio, grėsmin- 
gai žiūrėdama į mane, kol surakintomis rankomis ir kojomis ban- 
džiau kiek įmanoma oriau pralįsti pro Bobio atidarytas dureles ir 
susirangyti ant užpakalinės sėdynės. Per daug atsilošiau ir įstrigau 
kaip vabalas, ore mataruojantis kojomis. Bobis turėjo įlįsti vidun ir 
pastumti mane už klubo. 

Didi papurtė galvą ir sėdo prie vairo. 

Po akimirkos masyvūs kiemo vartai atsidarė. Mes išvažiavome į 
Bostono gatves. 

Pažvelgiau į pilką kovo dangų ir sumirksėjau išvydusi šviesą. 

Atrodo, snigs, pagalvojau, bet nieko nepasakiau. 


Didi atvažiavo į ligoninės mašinų stovėjimo aikštelę. Čia jau laukė 
keletas automobilių, pradedant baltais visureigiais ir baigiant juodai 
baltais policijos automobiliais. Jie sustojo, o likusieji išsirikiavo už 
mūsų eile. Didi pažvelgė į mane per veidrodėlį. 

— Pradėk kalbėti, — tarė ji. 

— Norėčiau kavos. 

— Eik šikt. 

Nesutvardžiau šypsenos. Tapau panaši į savo vyrą — skilau į ge- 
rąją Tesą ir blogąją Tesą. Geroji Tesa išgelbėjo Kim Voters gyvybę. 
Geroji Tesa grūmėsi su kalinėmis ir akimirkai pasijuto oria teisėsau- 
gos pareigūne. 

Blogoji Tesa vilkėjo oranžinį kombinezoną ir sėdėjo užpakalinėje 
policininkų mašinos sėdynėje. Blogoji Tesa... na, blogajai Tesai die- 
na dar tik prasidėjo. 

— Yra paieškos šunys? — paklausiau. 

— Yra lavonų ieškotojai, —- pabrėžė Didi. 

Vėl šyptelėjau, tačiau šįkart liūdnai ir akimirkai pajutau, jog galiu 
netekti šaltakraujiškumo. Viduje Žiojosi tuštuma. Aš tiek praradau. 
Ir galėjau prarasti dar daugiau. 

Kalėdoms noriu tik dviejų priekinių dantų... 

— Galėjote rasti ją anksčiau, - sumurmėjau. — Galvojau, jog rasite ją. 

— Kur važiuot? — nukirto Didi. 
— Antrasis kelias. Į vakarus, link Leksingtono. 
Didi pajudėjo iš vietos. 


— Viską Žinome apie patrulį Lajonsą, — trumpai pasakė Didi, sė- 
dėdama vairuotojo vietoje. Antruoju keliu išvažiavome iš Arling- 
tono, ir miesto džiungles pakeitė utopinio priemiesčio vaizdeliai. 
Toliau matosi Leksingtono 1r Konkordo aristokratų sodybos, o už 
Jų — senoviniai kaimiški Masačusetšo Harvardo pastatai. 

— Ką sužinojote? — paklausiau. Man buvo išties smalsu. 

— Kad jis tave sumušė, norėdamas patvirtinti tavo parodymus 
apie smurtaujantį vyrą. 

— Ar esate trenkęs moteriai? — paklausiau detektyvo Dodžo. 

Bobis Dodžas persisuko kėdėje: 

— Papasakok man apie smogiką, Tesa. Patikrink, ar patikėsiu tavo 
istorija. 

— Negaliu. 

— Negali? 

Pasilenkiau į priekį kiek leido antrankiai: 

— Aš jį nudėsiu, — niūriai pasakiau. — O blogai kalbėti apie miru- 
sius yra negražu. 

— Tik jau nereikia, - piktai įsiterpė Didi. - Kalbi kaip personažas 
iš animacinio filmuko. 

— Na, esu porą kart gavusi į galvą. 

Ji vėl užvertė akis. 

— Esi tiek pat pamišusi, kiek aš — kilniaširdė, - trumpai nukirto 
Didi. — Viską apie tave žinome, Tesa. Apie tavo nepataisomą lošėją 
vyrą, prašvilpusį tavo santaupas. Apie hormonų kamuojamą paauglį, 
tavo geriausios draugės brolį, kuris vieną naktį pabandė išmėginti 
savo laimę. Atrodo, prie tavęs tiesiog limpa netikę vyrukai, kuriuos 
paskui nušauni. 

Nieko neatsakiau. Geras detektyvas mokėjo čiupti jautį už ragų. 

— Tačiau kuo čia dėta dukra? — negailestingai paklausė ji. — Pati- 
kėk, nekaltinu, jog triskart suvarpei Brajanui krūtinę. Tačiau kodėl, 
po velnių, kliuvo ir dukrai? 

— Ką jums papasakojo Šeinas? — paklausiau. 

Didi suraukė antakius: 

— Turi omeny prieš ar po to, kai tavo liurbis draugelis bandė man 
vožti? 

Švilptelėjau. 

— Matot, taip ir sakiau. Iš pradžių sumuši vieną moterį, o antrą 
sumušti jau lengviau. 

— Ar su Brajanu buvo kilęs konfliktas? — dabar prabilo Bobis. — 
Ėmėte grumtis. Netyčia įsimaišė Sofi. 

— Prisistačiau į tarnybą penktadienio naktį, - pasakiau žiūrėdama 
pro langą. Vis mažiau namų, vis daugiau medžių. Artėjome prie tos 
vietos. — Nuo to laiko nemačiau savo dukros. 

— Tai Brajanas viską padarė? Kodėl gi nesuvertus visos kaltės 
jam? Kam meluoti ir išgalvoti tokią painią istoriją? 

— Šeinas manimi nepatikėjo. Jei jau jis nepatikėjo, tai kas patikėtų? 

Pravažiavome raudonai nudažytą obuolių kioską. Dabar jis buvo 
tuščias, tačiau rudenį čia galėjai nusipirkti stiklinę puikiausių obuo- 
lių sulčių. Buvome čia atvažiavę prieš septynis mėnesius, gėrėme 
obuolių sultis, ritomės nuo šieno kupetų, apžiūrinėjome moliūgų 
derlių. Ar dėl to čia važiavau šeštadienio popietę, kai jau temo, į 
kulnus nukritusia širdimi, beveik išprotėjusi iš sielvarto, panikos 
ir nevilties? Turėjau greitai, greitai, greitai, suktis. Mažiau galvoti. 
Daugiau veikti. 

Todėl atvažiavau čia, kur paskutinį kartą buvome išvykę su šei- 
ma, prieš Brajanui išplaukiant rudenį. Vienas paskutinių laimingų 
mano prisiminimų. 

Sofi tiesiog dievino šį obuolių kioską. Ji išgėrė tris stiklines sulčių 
ir, paguvėjusi nuo cukraus antplūdžio, ėmė lakstyti ratais po moliū- 
gų lysves, kol galiausiai išrinko ne vieną, bet tris moliūgus. Tėtį mo- 
liūgą, mamą moliūgę ir dukrą moliūgaitę, jos žodžiais tariant. Visą 
moliūgų šeimą. 

— Mamyte, ar galima? Galima, galima, galima? Prašau, prašau, 
prašau. 

— Žinoma, brangioji, tu visiškai teisi. Būtų gaila kurį nors vieną 
palikti. Pasiimkime visą šeimą. 


— Kaip smagu! Tėveli, tėveli, tėveli, mes nusipirksime visą moliū- 
gy šeimą! Kaip smagu! 

— Pasukite į dešinę, - sumurmėjau aš. 

— Į dešinę? — Didi paspaudė stabdžius ir pasuko. 

— Už keturių šimtų metrų sukite į karę, bus kaimo keliukas... 

— Visus tris? — Brajanas pažvelgė į mane purtydamas galvą. — 
Tave lengva palaužti. 

— Tu nupirkai jai spurgųy prie sulčių. 

— Tai trys spurgos lygu trys moliūgai? 

— Matyt. 

— Gerai, bet čiur aš skaptuosiu moliūgą tėtį... 

— Medis! Sukite čia. Į kairę, į kairę. Už trisdešimties metrų sukite 
dešinėn. 

— Tikrai negalėjai nupiešti žemėlapio? — piktai paklausė Didi. 

— Tikrai. 

Didi įsuko į nedidelį kaimo keliuką, automobilio ratai grūmėsi 
su sukietėjusio sniego danga. Už mūsų sunkiai važiavo viena, dvi, 
trys, keturios mašinos, už jų — keli balti visureigiai ir eilė policijos 
automobilių. 

Tikrai snigs, nutariau aš. 

Tačiau tai buvo nebesvarbu. Čia nematyti civilizacijos ženklų. 
Atvykome į apmirusių medžių, užšalusių tvenkinių ir bevaisių baltų 
laukų kraštą. Net jei kas nors čia ir įvyktų, žmonės negreit apie tai 
sužinotų. Tokią vietą vilties netekusi moteris galėtų panaudoti pa- 
skutiniam pasispardymui. 

Blogoji Tesa prabudo. 

— Atvažiavome, — pasakiau. 

Ir detektyvė Didi Voren, padėk jai dieve, sustojo. 

— Lipk lauk, - piktai pasakė ji. 

Nusišypsojau. Nesusilaikiau. Pasižiūrėjau puikiajai detektyvei į 
akis ir pasakiau: 

— Šių žodžių laukiau visą dieną. 

— Nenoriu, kad ji vaikštinėtų po mišką! — po dešimties minučių 
Didi ginčijosi su Bobiu prie sustojusių automobilių. - Ji tiesiog turėjo 
mums parodyti, kur važiuoti. Savo darbą ji atliko, metas mums imtis 
savojo. 

— Kinologai prašo jos pagalbos, - prieštaravo Bobis. - Nėra vėjo, 
todėl šunims bus sunkiau pagauti kvapo dvelksmą. 

Didi Žiūrėjo į jį abejingai. 

— Kvapas, — bandė paaiškinti jis, rankomis rodydamas trikampį, — 
skleidžiasi besiplečiančio kūgio forma. Šuo pagauna kvapą tik tada, 
Jei vėjas pučia į kūgio vidų, kitaip šuo gali būti už dviejų metrų ir 
nieko neužuosti. 

— Kada spėjai tiek sužinoti apie šunis? — paklausė Didi. 

— Prieš trisdešimt sekundžių, kai klausiau Nelsono ir Kosandros, 
kaip galime pagelbėti. Jiems neramu dėl sąlygų. Landšaftas plokš- 
čias, manau, tai gerai, tačiau lyguma beveik plika, o tai apsunkina 
reikalus... 

— Kodėl? 

— Susidūręs su kliūtimi, kvapas susitelkia. Taigi, jei laukas būtų 
aptvertas arba čia būtų krūmais apaugęs kanjonas, jie pradėtų nuo jo 
kraštų. Tačiau nėra nei tvoros, nei krūmų. Tik lyguma... 

Bobis parodė ranka aplinkui. Didi sunkiai iškvėpė. 

Tesa Leoni juos atvedė į vieną iš tų Masačusetso vietų, kuri buvo 
pusiau apaugusi mišku, pusiau plyna ir išvis buvo velnias žino kur. 
Sekmadienį gausiai pasnigo, todėl prieš juos plytėjo tik balti tušti 
laukai — nebuvo matyti jokių pėdsakų, jokių vėžių, tempimo žymių. 
Tik pliki medžiai ir pasišiaušę krūmai. 

Jiems pasisekė, kad sugebėjo čia įvažiuoti, bet Didi nerimavo, 
ar pavyks ir išvažiuoti. Sniegbačiai būtų pravertę. O dar labiau — 
atostogos. 

— Šunys pavargs greičiau, — kalbėjo Bobis. — klampodami per 
šviežias pusnis. Todėl komanda nori pradėti paiešką mažiausioje įma- 
nomoje teritorijoje. O tai reiškia, jog Tesa turi mus nuvesti kuo arčiau 
reikiamos vietos. 

— Gal ji gali parodyti kryptį? — suburbėjo Didi. 

Bobis užvertė akis. 

— Tesos rankos ir kojos surakintos, jai teks bristi per dešimties 
centimetrų storio sniegą. Greitu metu ji tikrai niekur nepabėgs. 

— Ji neturi palto. 

— Esu tikras, jog kas nors turės papildomą. 

— Ji vedžioja mus už nosies, — trumpai tarė Didi. 

— Žinau. 

— Pastebėjai, kad ji neatsakė nė į vieną mūsų klausimą? 

— Pastebėjau. 

— O pati tuo tarpu stengėsi kuo daugiau sužinoti iš mūsų. 

— Taip. 

— Girdėjai, ką ji padarė kaliniui, užpuolusiam prižiūrėtoją? Ne šiaip 
sau sumušė. Ji suvarė jam į šlaunį strypą ir pasuko. Du kartus. Truputį 
daugiau, nei vien profesinės treniruotės. Tarsi justų pasitenkinimą. 

— Ji atrodo... susierzinusi, — sutiko Bobis. — Berods, gyvenimas 
pastarąsias dienas jos neglostė. 

— Tačiau mes esam čia, — pasakė Didi. — Ir šokam pagal kitokią 
jos dūdelę. O man tai nepatinka. 

Bobis pagalvojo. 

— Galbūt tau būtų geriau likti mašinoje, — pagaliau tarė. — Taip 
būtų saugiau... 

Didi suspaudė kumščius, kad susivaldytų ir neužvožtų jam. Tuo- 
met atsiduso ir pasitrynė kaktą. Ji visą naktį nemiegojo ir ryte nieko 

nevalgė, tad buvo pavargusi ir suirzusi dar prieš sužinodama, jog 
Tesa Leoni ketina parodyti dukters kūno vietą. 

Didi nenorėjo čia būti. Nenorėjo klampoti per sniegą. Nenorėjo 
rasti apsnigto kauburėlio, kurį nuvalius pamatytų sušalusį šešiame- 
tės lavoną. Ar ji atrodytų mieganti? Susisupusi į savo rausvą paltuką, 
apsikabinusi mėgstamiausią lėlę? 

O gal būtų matyti kulkų skylės, raudonai apvarvėjusiais kraštais, 
liudijančiais paskutinę akimirką patirtą smurtą? 

Didi buvo profesionalė, tačiau pastaruoju metu tokia nesijautė. Ji 
norėjo atsisėsti ant užpakalinės sėdynės ir rankomis apsivyti Tesos 
Leoni gerklę. Norėjo ją smaugti, purtyti ir rėkti Kaip tu galėjai tai 
padaryti? Ta maža mergaitė mylėjo tave! 

Didi buvo geriau pasilikti. Būtent dėl to ji darys priešingai. 

— Kinologai prašo pagalbos, — tyliai kalbėjo Bobis. — Iki saulė- 
lydžio liko keturios valandos, sąlygos nėra tobulos. Šunys negali 
vaikščioti greitai. Jų šeimininkai - taip pat. Ką tu siūlai? 

— Šūdas, - sumurmėjo Didi. 

— Skaitai mano mintis. 

— O keisčiausia tai, jog noriu ją nudėti, - po minutėlės tarė Didi. 

Bobis gūžtelėjo. 

— Manau, retas tau paprieštarautų. 

— Bobi... jei rasime kūną... ir aš negalėsiu to ištverti... 

— Aš viską sutvarkysiu, - tyliai tarė jis. 

Ji linktelėjo. Norėjo jam padėkoti, bet užspaudė gerklę. Ji vėl 
linktelėjo. Jis patapšnojo jai per petį. 

Abu grįžo pas Tesą Leoni. 


Tesa išlipo iš automobilio. Ji buvo be palto, rankos prirakintos ties 
juosmeniu, kojos irgi surakintos, tačiau ji priėjo prie kinologų vi- 
sureigio, prie kurio Nelsonas išleidinėjo šunis. 

Pirmuose narveliuose buvo mažesni šunys, jie maniakiškai lojo 
ir suko ratus. 

— Tai čia tarnybiniai šunys? — skeptiškai klausė Tesa, kol prie jų 
artėjo Didi ir Bobis. 

— Ne, — atsakė Nelsonas, iš trečio narvo išleisdamas vokiečių avi- 
ganį, - jie yra atlygis. 


— Ką? 

Išleidęs vokiečių aviganį, kuris ėmė liuoksėti aplink jį, Nelsonas 
pasilenkė atidaryti kitus du narvelius. Maži gauruoti šuniukai su- 
tartinai išspruko laukan ir ėmė šokinėti apie vokiečių aviganį, Nel- 
soną, Tesą, Bobį, Didi ir visus, esančius netoliese. 

— Susipažinkite su Kele ir Skaileriu, — lėtai tarė Nelsonas. — 
Kviečiaspalviai švelniakailiai terjerai. Gudrūs kaip lapės, tik paieš- 
kų darbui netinka jų charakteris — jie per daug jautrūs. Tačiau, Kvi- 
zo nuomone, jie yra patys geriausi žaidimo draugai pasaulyje, todėl 
tikrai nerasiu jam geresnio atlygio už darbą. 

— Juk jis jų nesuvalgys, ar ne? — skeptiškai paklausė Tesa. Oran- 
žinis jos kombinezonas švietė sniego fone, o ji pati drebėjo nuo 
šalčio. 

Nelsonas jai nusišypsojo, matyt, klausimas jį pralinksmino. Jei 
jis bent kiek jaudinosi kalbėdamas su įtariamąja žmogžude, mąstė 
Didi, tai tikrai to neparodė. 

— Treniruojant šunį svarbiausia, — kalbėjo jis, kraudamas kitus 
daiktus nuo apdengtos užpakalinės automobilio sėdynės, — suprasti 
šuns motyvaciją. Kiekvienas šuniukas yra skirtingas. Kai kuriems 
svarbiausia maistas. Kitiems — meilė. Daugelis pamėgsta kokį Žais- 
lą, kuris tampa jų žaislu. Šeimininkas turi perprasti šiuos dalykus. 
Kai galiausiai supranti, ko nori šuo, kas yra pagrindinis jo motyvas, 
prasideda tikrasis dresavimas. 

— Pavyzdžiui, Kvizas... —- Jis patapšnojo aviganiui galvą. — ...Bu- 
vo kietas riešutėlis. Tokio protingo šuns nesu matęs, tačiau elgdavo- 
si kaip panorėjęs. Žinoma, taip dirbti neįmanoma. Man reikia šuns, 
kuris ieškotų pagal komandą, o ne tada, kai jam gera nuotaika. Tuo- 
met vieną dieną pasirodė šitie du — jis ranka parodė į šokinėjančius 
ir lojančius terjerus. — Vienas draugas nebegalėjo jų laikyti. Pasi- 
siūliau padėti, kol jis susiras geresnes sąlygas. Tai buvo tikra meilė 
iš pirmo žvilgsnio. Panelė Kelė ir ponaitis Skaileris pripuolė prie 
Kvizo kaip du padaužos, ir Kvizas puolė su jais žaisti. Tai privertė 
mane susimąstyti. Galbūt jam atlygis buvo žaidimas su draugais. 
Pabandžiau kelis kartus ir — bingo. Pasirodo, Kvizas yra šiek tiek 
garbėtroška. Jis dirbs tik tada, jei bus tinkama publika. 

Todėl į įvykio vietą pasiimu visus tris. Iš pradžių leidžiu Kvizui 
truputį pabendrauti su draugais, parodyti jam, jog jie irgi čia. Tuo- 
met Kelę ir Skailerį turėsiu paslėpti, kitaip jie visą laiką maišysis po 
kojomis. Tada duosiu Kvizui komandą dirbti. Ir jis kibs į paiešką, 
nes supranta, kad juo greičiau įvykdys užduotį, tuo greičiau sugrįš 
pas draugus. 

Nelsonas pažvelgė Tesai tiesiai į akis: 

— Kelė ir Skaileris pakels jam nuotaiką, - ramiai tarė šunų augin- 
tojas. — Net ir šunims nepatinka rasti lavoną. Tai juos liūdina, dėl to 
dar svarbiau, kad čia yra Skaileris ir Kelė. 

Ar Didi tik pasirodė, ar Tesa krūptelėjo? Gal už jos išorės vis dar 
plaka širdis? 

Didi žengė į priekį, Bobis drauge. Pirmiausia ji kreipėsi į Nelsoną: 

— Kiek laiko jums dar reikės? 

Jis pažvelgė į savo šunis ir likusią kinologų komandą, traukiančią 
įrangą iš šalia stovinčių automobilių. 

— Penkiolikos minučių. 

— Ar galime dar kuo nors padėti? - paklausė Didi. 

Nelsonas šyptelėjo: 

— Gal kryžiuko, žyminčio vietą žemėlapyje? 

— Kaip sužinosite, kad šuo kažką rado? — smalsiai paklausė Di- 
di. — Kvizas sulos... garsiau? 

— Jis pratisai los tris minutes, — atsakė Nelsonas. — Kiekvienas 
paieškos šuo dresuojamas kitaip — vieni atsisėda toje vietoje ir laukia, 
kiti ima loti ypatingu tonu. Mūsų komanda dirba su paieška ir gelbė- 
jimo darbais, dėl to pasirinkome trijų minučių lojimą, nes pagalvojo- 
me, jog šuns gali nesimatyti, — jis gali tupėti už medžio ar akmens, 
ir mums gali prireikti trijų minučių jį surasti. Kol kas tai pasiteisino. 

— Ikso mes nenupaišysim, — tarė Didi, — bet žinome, nuo ko gali- 
me pradėti. 

Didi atsisuko į Tesą: 

— Pasivaikščiokime atminties vingiais. Buvai tiek toli nuvažiavusi? 

Tesos veidas tapo bereikšmis. Ji linktelėjo. 

— Automobilį pasistatei čia? 

— Nežinau. Kelias buvo geresnis, lygesnis. Važiavau iki galo. 


Didi pamojo aplinkui. 

— Medžiai, laukai — gal matai ką nors pažįstamo? 

Tesa dvejojo ir vėl sudrebėjo. 

— Gal ta giraitė? — pagaliau tarė ji, neaiškiai rodydama sukaus- 
tytomis rankomis kryptį. - Nežinau. Viskas šviežiai apsnigta... lyg 
švariai nuvalyta lenta. Viskas atrodo taip pat ir drauge kitaip. 

— Turi keturias valandas, — sausai tarė Didi, - o tada bet kokiu 
atveju grįši atgal už grotų. Todėl patariu kuo greičiau išsinagrinėti 
kraštovaizdį, nes, jei nori parsivežti dukrą namo, čia vienintelė tavo 
galimybė. 

Kažkas suvirpėjo Tesos veide, sunkiai įskaitomas emocinis spaz- 
mas, galbūt atgaila. Didi tai kėlė nerimą. Ji nusisuko, rankomis ap- 
sikabinusi juosmenį. 

— Atnešk jai paltą, - sumurmėjo Bobiui. 

Jis rankose jau laikė atsarginę striukę. Didi beveik nusijuokė. 
Tai buvo juoda pūkinė striukė su išsiuvinėtu Bostono PD užrašu, 
be abejo, ištraukta iš kurio nors patrulio bagažinės. Jis apgobė ja 
Tesos pečius, nes ji negalėjo prakišti rankų į rankoves, ir užtraukė 
užtrauktuką. 

— Kas labiau nesuderinama? — garsiai sumurmėjo Didi. — Valsti- 
jos patrulė, apsirengusi Bostono policijos striuke, ar Safolko apygar- 
dos kalinė, apsirengusi Bostono policijos striuke? Bet kuriuo atveju 
nesuderinama. — Jos balsas tapo niūrus, gal net pagiežingas. 

Didi nužingsniavo atgal į mašiną. Ji stovėjo viena, susirietusi 
prieš šaltį ir nujaučiamą lemtį. Horizonte ėmė tvenktis tamsiai pilki 
debesys. 

Snigs, pagalvojo ji ir vėl panoro, kad nė vieno jų čia nebūtų. 


Po dvylikos minučių jie pajudėjo: surakinta Tesa rodė kelią, iš abiejų 
pusių ją lydėjo Bobis su Didi, o iš paskos ėjo kinologai ir polici- 
ninkai. Šunys buvo vedami už pavadėlių. Jiems dar nebuvo duota 
komanda ieškoti, tačiau jie ėjo įsitempę ir akivaizdžiai nekantravo. 

Pirmą kartą jie turėjo sustoti nuėję vos penkis metrus. Nepaisant 
Didi rūstumo, Tesa negalėjo paeiti per dešimties centimetrų storio 
sniegą. Kojos buvo atlaisvintos, ir jie pagaliau pajudėjo. 


Pirmiausia Tesa atvedė grupę prie pirmojo miškelio. Pavaikščiojo 
aplink jį susiraukusi, tarsi smarkiai tyrinėdama. Tuomet įžengė tarp 
belapių medžių, tačiau paėjusi tris metrus papurtė galvą ir grįžo. 
Panašiai buvo apžiūrėti dar trys miškeliai, kol galiausiai ketvirtas 
pasirodė laimingas. 

Tesa įžengė į jį ir ėjo gilyn, jos Žingsniai buvo greitesni ir labiau 
užtikrinti. Ji priėjo prie didelio pilko akmens, kyšančio iš žemės, ir 
linktelėjo sau. Jie ėjo aplink akmenį iš kairės, Kvizas ėmė inkšti, lyg 
jau būtų kažką suuodęs. 

Niekas nekalbėjo. Buvo girdėti tik po kojomis gurgždantis snie- 
gas, šunų lekavimas ir prislopintas į šalikus susisukusių pareigūnų 
bei kinologų kvėpavimas. 

Jie išėjo iš miškelio. Didi stabtelėjo, galvodama, kad ji apsiriko, 
tačiau Tesa judėjo pirmyn, braudamasi per pusnynus. Ji perbrido vos 
matomą dviejų baltų krantų upeliuką ir išnyko kur kas tankesniame 
miške. 

— Tolokas kelias einant su kūnu, - sumurmėjo Didi. 

Bobis žvilgtelėjo į ją taip, tarsi būtų pagalvojęs tą patį. 

Tačiau Tesa netarė nė žodžio. Ji ėjo greičiau, žinodama tikslą. 
Jos išraiška kėlė šiurpą. Nuožmus užsispyrimas drauge su neviltim. 

Ar Tesa prisiminė, jog iš paskos eina kinologai su šunimis ir po- 
licijos pareigūnais? O gal ji mintyse grįžo į šaltą šeštadienio rytą? 
Kaimynai matė, kaip apie ketvirtą valandą iš kiemo išriedėjo visurei- 
gis, o tai reiškė, jog atvykus čia iki saulėlydžio buvo likę visai mažai. 

Ką galvojo Tesa, likus pusvalandžiui iki saulėlydžio? Tempdama 
per mišką savo dukters kūną, eidama per baltus laukus, vis gilyn ir 
gilyn lįsdama į tankmę. 

Ar vaiko laidojimas buvo didžiausio turto atidavimas gamtos 
prieglobsčiui? O gal greičiau didžiausios nuodėmės paslėpimas, ins- 
tinktyvus nusikaltimo atsikratymas tamsiausiame miško kampelyje? 

Jie priėjo dar vieną samanotų akmenų krūvą. Jie, atrodo, buvo 
sudėlioti žmogaus ranka. Akmeninės sienos, seni pamatai, krosnies 
griuvėsiai. Tokioje seniai apgyvendintoje valstijoje kaip Masačuset- 
sas net ir miške buvo galima aptikti civilizacijos pėdsakų. 

Tesa sustojo medžių proskynoje. 


Pasigirdo jos balsas. Po poros mėginimų jai pavyko sušnibždėti. 

— Čia, — ištarė Tesa. 

— Kur? - paklausė Didi. 

— Ten buvo nuvirtęs medis. Prie jo šono buvo supustyta sniego 
krūva. Atrodė... kad bus lengva kasti. 

Didi nieko neatsakė. Ji žvelgė į proskyną, apklotą šviežiu sniegu. 
Kairėje buvo matyti nedidelis kauburėlis, forma primenantis nuvir- 
tusį medį. Žinoma, už kelių metrų buvo panašus kalnelis ir kitoje 
pusėje, prie pavienių medžių — trečias kauburys. Bendras plotas — 
maždaug du šimtai penkiasdešimt kvadratinių metrų. Tokiame plo- 
te, pasitelkus tarnybinius šunis, buvo galima dirbti. 

Bobis taip pat apžiūrinėjo kraštovaizdį snaiperio akimis. Jis pa- 
žvelgė į Didi, parodė į pirmus du iškilimus ir į didesnį kalnelį prie 
miško krašto. Didi linktelėjo. 

Laikas paleisti šunis. 

— Tau metas grįžti į mašiną, — tarė Didi, nežiūrėdama į Tesą. 

— Bet... 

— Tuoj pat grįžti į mašiną! 

Tesa užsičiaupė. Didi atsisuko į komandą. Ji pastebėjo pareigūną, 
stovintį pačiame gale, tą patį, kuris dokumentavo šios bylos nusikal- 
timo vietos įkalčius. Ji jam pamojo: 

— Pareigūne Fiske? 

— Taip, ponia. 

— Palydėk sulaikytąją Leoni iki savo visureigio ir palauk mūsų ten. 

Jis nusivylė. Aktyvų tyrimą pakeitė pasyvus auklės darbas. 

— Klausau, ponia, - atsakė jis. 

— Lydėti kalinį vienam yra didžiulė atsakomybė. 

Jis truputį nudžiugo, priėjo prie Tesos, ranką laikydamas ant tar- 
nybinio diržo. 

Tesa nieko nesakė, tiesiog stovėjo be jokios išraiškos. Policininko 
veidas, pagalvojo Didi, ir kažkodėl ją nupurtė šiurpas. 

— Ačiū, — trumpai tarė Didi. 

— Už ką? — paklausė Tesa. 

— Tavo dukra šito nusipelnė. Vaikams nedera būti vieniems miš- 
ke. Mes ją parvešime namo. 


Tesos veidas palūžo. Jos akys išsiplėtė, ištuštėjo, ji susiūbavo, vos 
neparkrito, tačiau laiku išlaikė pusiausvyrą. 

— Aš myliu savo dukrą. 

— Elgsimės su ja pagarbiai, — atsakė Didi, rodydama gestais į ki- 
nologų grupę, kuri bandė išsirikiuoti palei miško kraštą. 

— Aš myliu savo dukrą, - pakartojo Tesa, šį kartą daug tvirčiau. — 
Manai, supranti tai, tačiau tau kol kas tik pradžia. Po devynių mė- 
nesių nustebsi, kiek nedaug mylėjai prieš tai, o tada metai po metų... 
įsivaizduok šešerius metus. Šešerius metus tokios meilės... 

Didi pažvelgė į moterį. 

— Tačiau galiausiai ir tai nepadėjo, ar ne? 

Didi specialiai nusisuko nuo Tesos ir prisijungė prie šunų ko- 
mandos. 

Ką myli? 

Žinoma, tai svarbiausias klausimas. Ir buvo nuo pat pradžių, bet, 
aišku, detektyvė Didi to nežinojo. Ji manė, kad susidūrė su įprasta 
vaiko prievartos ir žmogžudystės byla. Negaliu jos kaltinti. Vienas 
Dievas žino, kiek man teko aplankyt namų, kur sulysę penkiamečiai 
gaivina savo prasigėrusias motinas. Esu mačiusi, kaip motina vo- 
žia savo sūnui lyg mėgintų užmušt musę. Regėjau, kaip vaikai patys 
tvarstosi žaizdas, nes puikiai žino, kad jų motinoms tai nerūpi. 

Tačiau aš mėginau įspėti Didi. Atkursiu savo Sofi gyvenimą nuo 
pamatų. Ji ne šiaip mano dukra, ji - mane išgelbėjusi meilė. Ji — 
juokas ir džiaugsmas, ir grynas, tyras veržlumas. Ji — viskas, kas 
geriausio mano gyvenime, ir tik dėl jos man verta grįžti namo. 

Ką myli? 

Sofi. Visada tik Sofi. 

Didi manė, kad susidūrė su pačia nuodėmingiausia motina. Ji dar 
nesuprato, jog buvo tikrosios motiniškos meilės liudininkė. 

Ką galiu pasakyti? Šiame darbe klaidos brangiai kainuoja. 

Grįžau į patrulio Fiskės automobilį. Mano rankos buvo surakin- 
tos, bet kojos laisvos. Atrodo, jis tai pamiršo, bet aš neturėjau jokio 
noro jam priminti. Atsilošiau, kaip įmanydama stengiausi nesimuis- 
tyti, kad neatrodyčiau pavojinga. 

Ir jo, ir mano durys buvo atdaros. Pasakiau jam, kad man rei- 
kia gryno oro. Man bloga, galiu apsivemt. Pareigūnas Fiskė piktai 

žvilgtelėjo į mane, bet nusileido, net padėjo atsisegti storą Bostono 
policijos striukę, spaudusią mano rankas prie juosmens. 

Tada atsisėdo į priekį, akivaizdžiai suirzęs ir nuobodžiaudamas. 
Policininkai nori dalyvauti žaidime, o ne sėdėti ant atsarginių suole- 
lio. Bet jam atiteko tokia dalia, paliktas klausytis tolumoje vykstan- 
čio veiksmo. Aidinčio tarnybinių šunų inkštimo, duslaus kitų polici- 
ninkų balso, sklindančio iš miško. 

— Ištraukei trumpiausią degtuką, — tariau. 

Pareigūnas Fiskė nekrustelėjo, toliau Žiūrėjo į tolį. 

— Kada nors dalyvavai lavono paieškose? 

Jis tylėjo, nepasidavė priešui. 

— Man keletą kartų teko, — nenustojau jo kalbinusi. - Kruopštus 
darbas — laikytis vienoj linijoj. Centimetras po centimetro, metras 
po metro viską apžiūri ir judi toliau. Gelbėjimo darbai įdomesni. 
Kartą padėjau surasti prie Voldeno kūdros pasimetusį berniuką. Jį 
po kurio laiko rado pora savanorių. Nuostabi akimirka. Verkė visi, 
išskyrus berniuką. Jis norėjo tik šokoladuko. 

Pareigūnas vis tylėjo. 

Pasimuisčiau ant kieto plastikinio suolelio, įtempiau ausis. Jau? 
Dar ne. 

— Pats turi vaikų? 

— Užsičiaupk, — suurzgė pareigūnas. 

— Nevykusi strategija, — pareiškiau. — Kol esi su manim, geriau 
būtų mane šnekint. Galbūt tau vieninteliam pasiseks įgyti mano pa- 
sitikėjimą, ir nė nepastebėsi, kaip papasakosiu, kas iš tiesų atsitiko 
mano vyrui ir dukrai, ir pernakt tapsi didvyriu. Pagalvok. 

Pareigūnas Fiskė atsigręžė. 

— Tikiuosi, jie tau asmeniškai pristatys mirties nuosprendį, — tarė 
man. 

Nusišypsojau. 

Tada tu idiotas, nes šiuo atveju mirtis būtų lengviausia išeitis. 

Jis vėl nusisuko, įsmeigė akis į mašinos langą ir vėl nutilo. 

Ėmiau niūniuot. Negalėjau susilaikyt. Randasi blogoji Tesa. 

Kalėdoms noriu tik dviejų priekinių dantų, dviejų priekinių dan- 
tų, dviejų priekinių dantų... 


— Užsičiaupk, — vėl įsakė pareigūnas. 

Tada abu išgirdom, kaip pajutę kvapą šunys guviai sulojo. Buvo 
girdėti kinologo šūksniai, jam įkandin paieškų komandos žingsniai — 
visi artinosi link tikslo. Pareigūnas Fiskė atsisėdo tiesiau ir pasilenkė 
ant vairo. 

Jaučiau jo įtampą, sunkiai tramdomą norą išlipti iš mašinos ir 
prisijungti prie medžioklės. 

— Turėtum man padėkot, - tariau jam iš galo. 

— Užsikišk. 

Šunys lojo vis garsiau, artinosi prie kvapo šaltinio. Įsivaizdavau 
Kvizo kelią: per nedidelę proskyną, link nedidelės sniego kalvelės. 
Po nuvirtusiu medžiu buvo tuštuma, užpustyta lengvomis, puriomis 
snaigėmis, ne per stambiomis, ne per smulkiomis. Kol radau, jau 
svirduliavau nuo nešulio svorio, vos pastovėjau iš nuovargio. 

Paguldžiau kūną. Išsitraukiau prie juosmens pririštą sulanksto- 
mą kastuvą. Jo dalis teko sunerti virpančiomis rankomis. Lenkiantis 
maudė nugarą. Pramušiau ploną leduką, padengusį purų sniegą. Vis 
kasiau ir kasiau. Mažais gurkšniais traukiau ledinį orą. Karštos aša- 
ros beveik akimirksniu suledėjo ant skruostų. 

Kai išvaliau kiaurymę, atsargiai įkišau kūną. Kaušas po kaušo 
gerokai lėčiau užverčiau iškastą sniegą ir galiausiai viską užlyginau. 

Suaugusiam vyrui užkasti reikia dvidešimt trijų kaušų sniego. 
Šiam brangiam nešuliui prireikė kur kas mažiau. 

— Turėtum man padėkot, — vėl pakartojau ir lėtai atsisėdau tiesiau, 
kad būtų patogiau judėt. Randasi blogoji Tesa. 

Šuo suuodė pėdsakus. Kvizas artinosi prie užduoties tikslo ir 
nuolat tai kartojo šeimininkui lojimu. 

Geriau paleiskit jį pažaist su savo draugais, - pagalvojau sau įsi- 
tempusi, nepaisydama savo nusiteikimo. Šuo nusipelnė apdovanoji- 
mo. Paleiskit jį pas Kelę ir Skailerį. Prašau. 

Pareigūnas Fiskė vėl atsigręžė į mane. 

— Kas tau yra? 

— Kas au yra? Aš juk tau ką tik išgelbėjau gyvybę. 

— Išgelbėjai gyvybę? Ką po velnių... 

Tada, spoksodamas į mano abejingą veidą, pagaliau suvokė. 


Pareigūnas iššoko iš mašinos ir susigraibė raciją ant diržo. Atsu- 
ko man nugarą. 

Ką sakiau? Šiame darbe klaidos brangiai kainuoja. 

Iššokau 1š mašinos galo, sugniaužiau surakintas rankas ir kaliau 
jam per pakaušį. Pareigūnas Fiskė susvirduliavo į priekį. Apglėbiau 
rankomis jo kaklą ir stipriai truktelėjau. 

Pareigūnas ėmė springti, leido juokingą gurgiantį garsą, man 
priminusį prižiūrėtoją Kim Voters. O gal Brajaną, kai merdėjo ant 
tviskančių virtuvės grindų. 

Aš netekau proto. - Paskutinė mano mintis. - Nebegaliu būt svei- 
kos nuovokos. 

Pareigūno Fiskės keliai atsipalaidavo. Abu kritom ant žemės, o 
tuo tarpu už beveik pusės kilometro sprogo sniego kalvelė, dangų 
užtvindė klyksmai, sucypė šuo. 


Kai pareigūnas Fiskė liovėsi muistytis, triskart giliai įkvėpiau ledi- 
nio oro, kad sugrįžčiau į realybę. Tiek daug darbų, tiek mažai laiko. 

Nemąstyk, nemąstyk, nemąstyk. 

Atsikabinau nuo pareigūno, susiradau prie jo diržo prisegtus rak- 
tus ir pačiupau jo telefoną. Per artimiausią pusę minutės privalau 
paskambint. 

Tolumoje girdėjosi riksmai. Užkaukė dar daugiau šunų. Už ke- 
turių mašinų, išgirdę nelaimės garsus, prie sambrūzdžio skardžiu 
kaukimu prisidėjo ir Kelė su Skaileriu. 

Nemąstyk, nemąstyk, nemąstyk. 

Pažvelgiau į dangų, mėginau apskaičiuot, kiek liko iki tamsos. 

Atrodo, snigs, - vėl pagalvojau. 

Tada, rankose spausdama raktelius ir telefoną, pasileidau bėgti. 

Kai dangų sudrebino pirmasis sprogimas, Didi buvo proskynos vi- 
dury, žingsniavo link pusnies, prie kurios nesitverdamas lojo Kvizas. 
Tada viskas pabalo. 

Sniegas pasipylė aukštyn su kvaitinančiu trenksmu. Didi vos spė- 
jo pakelti rankas, bet vis vien smūgis tvieskė tarsi tūkstančiai ledinių 
adatų. Žemas Kvizo lojimas išsyk virto skausmingu cypimu. Kažkas 
suriko. 

Tada driokstelėjo dar vienas sprogimas. Pasigirdo dar riksmų, o 
Didi, parblokšta ant žemės, saugodamasi užsidengė rankomis. 

— Kvizai, Kvizai, —- kažkas šaukė. Greičiausiai Nelsonas. 

— Didi, Didi, Didi, - šaukė dar kažkas. Greičiausiai Bobis. 

Atsimerkusi išvydo proskyna bėgantį Bobį, klampojantį per snie- 
gą iš baimės nubalusiu veidu. 

— Tau nieko neatsitiko? Kalbėk, Didi, netylėk, po velnių. 

— Ką? Kas? — sumirksėjo detektyvė. Nuo plaukų nusipurtė ledą 
ir sniegą. Vėl sumirksėjo. Ausyse spengė, užgulė būgnelius. Ji smar- 
kiai pažiopčiojo, kad atsikimštų. 

Bobis prisiartinęs įsikibo jai pečius. 

— Nesusižeidei, sveika? — Detektyvė matė, kaip juda jo lūpos, bet 
žodžius išgirdo tik po sekundės, kai garsas prasibrovė pro spengimą. 

Didi vangiai linktelėjo ir nustūmė detektyvą, kad pati galėtų ap- 
sižiūrėti kojas, rankas ir, svarbiausia, korpusą. Iš pažiūros viskas 

atrodė vietoje. Ji buvo gana toli, o ir sniegas suminkštino krytį. Ji 
nesusižeidė, tik buvo priblokšta ir sutrikusi. 

Bobis padėjo jai atsistoti, ir juodu nuėjo apžiūrėti sprogimo vietos. 

Pusnies, kliudytos smalsios Kvizo nosies, nebebuvo. Jos vietoje 
patie, rožinės medžiagos skutais. 

Kvizas gulėjo pašonėje, sniego užklotu snukiu, inkštė ir cypė. 
Prie savo šuns stovėjo Nelsonas, švelniai laikydamas aviganio ausis, 
1r ramino kažką tyliai kuždėdamas. 

Kiti paieškos šunys sustojo, kur buvę, ir kaukė pakėlę galvas į 
dangų. 

Pareigūnas sužeistas, — pagalvojo Didi. Šunys tai skelbė visam 
pasauliui. Ji norėjo užkaukti su jais, bet siaubingas pyktis ir bejėgiš- 
kumas pamažu nuslopo. 

Kasondra Mijurei, būrio vadovė, jau skambino pagalbos numeriu 
ir kapotais sakiniai reikalavo iškviesti veterinarą. Kiti departamento 
pareigūnai plūdo į įvykio vietą, pasiruošę išsitraukti ginklą žvalgėsi, 
ar nepamatys daugiau pavojaus ženklų. 

— Stot! — staiga suriko Bobis. 

Pareigūnai sustojo. Sustingo ir kinologai. 

Jis apsižvalgė proskynoje. Didi, vis dar žiopčiodama, kad atsi- 
kimštų ausys, taip pat apsidairė. 

Ji išvydo sniego paklotę, nusėtą ryškiai rožiniais skutais, džinsų 
lopais ir kažkuo, panašiu į vaikišką sportinį batelį. Buvo pridrabs- 
tyta raudonų, rudų ir žalių... gabalų. Kitaip neįvardysi. Kur neseniai 
buvo palaikai, dabar buvo visomis kryptimis išdrabstyti gabalai. 

Visa proskyna tapo kūno paieškos zona. Vadinasi, visiems iki 
vieno reikėjo pasišalinti, kad nesujauktų įvykio vietos. Situaciją bū- 
tina suvaldyti ir izoliuoti. Be to, buvo būtina nedelsiant susisiekti 
su Teismo ekspertizės departamentu ir pasikviesti nemažai nusikal- 
timo vietos ekspertų. Visur buvo pilna žmogaus palaikų gabalėlių, 
plaukų ir medžiagos skutų... jų laukė daug darbo. 

„Dieve brangus,“ — priblokšta pagalvojo Didi, vis dar spengiant au- 
syse, geliančiomis rankomis. Aplink vis kaukiant ir kaukiant šunims. 

Negali... Negali būti... 


Nudelbusi akis pastebėjo prie savo bato prikibusį rožinį pūką. 
Turbūt atspurusį nuo mergaitės palto ar mėgstamos antklodėlės. 

Mėlynakė, smailiasmakrė Sofi Leoni. Rudaplaukė Sofi Leoni, pa- 
sipuošusi bedante šypsena, mėgusi karstytis po medžius ir bijojusi 
miegoti tamsoje. 

Sofi Leoni. 

Myliu savo dukrą, - čia stovėdama sakė Tesa. Myliu savo dukrą. 

Kokia motina galėtų taip pasielgti? 

Tada Didi staiga krūptelėjo ir atsipeikėjo, supratusi, kad galvosū- 
kyje atsirado dar viena trūkstama dalis. 

— Pareigūnas Fiskė, - suriko skubiai čiupusi Bobiui už rankos. — 
Reikia įspėt pareigūną Fiskę. Susiekit su juo dabar pat! 

Bobis nedelsiant išsitraukė raciją ir nuspaudė ryšio mygtuką: 

— Fiske, atsiliepk. Fiske. Pareigūne Fiske. 

Tačiau atsako nebuvo. Aišku, ir negalėjo būti. Kam Tesa Leoni 
būtų reikalavusi, kad pati nuvestų juos prie lavono? Kam daugiau 
užminuoti savo vaiko kūną? p 

Didi atsisuko į kolegas tyrėjus: 

— Pareigūnas sužeistas, — sušuko, ir visi drauge pasileido mišku. 


Paskui viskas atrodė labai akivaizdu. Didi negalėjo patikėti, kad to 
nenumatė. Tesa Leoni šaldė vyro kūną visą parą. Kodėl taip ilgai? 
Kodėl taip sudėtingai atsikratė dukters palaikais? 

Nes Tesa Leoni ne šiaip atsikratė kūno. Ji užkasė savo bilietą į 
laisvę. 

O Didi jį priėmė už gryną pinigą. 

Pati pasiėmė Tesą Leoni iš Safolko apygardos kalėjimo. Pati at- 
sivežė įtariamąją dviem žmogžudystėm į nuošalią vietovę Masaču- 
setso vidury. Ir pati palydėjo kinologus su šunimis iki užminuoto 
lavono, taip paleisdama Tesą Leoni į žydruosius tolius. 

— Paskutinė idiotė! — po dviejų valandų riktelėjo Didi. Jie vis dar 
buvo pamiškėje, kur išsirikiavo trijų šimtų metrų ilgio Bostono poli- 
cijos ir vietos šerifo departamentų automobilių kolona. 

Pirmiausia atvyko greitoji pagalba, medikai mėgino apžiūrėti pa- 
reigūną Fiskę, bet šis iš gėdos, sumišimo ir nenoro pažvelgti kitiems 


į akis juos nuvijo šalin, tad pagalba nuskubėjo pas Kvizą. Vargšui 
šuniui plyšo ausies būgnelis ir nusvilo snukis, nes jis buvo per arti 
sprogimo. Medikai patikino Nelsoną, kad ausies būgnelis sugis sa- 
vaime kaip ir žmogui. 

Jie mielai pasisiūlė nuvežti šunį pas veterinarą. Nelsonas, aki- 
vaizdžiai dar labai sukrėstas, sutiko. Kiti paieškos komandos nariai 
sudėjo kinologo reikmenis į jo automobilį, įsodino ir sielvartaujan- 
čius Kelę su Skaileriu. Komandos vadovė Kasondra pažadėjo Didi 
aptarti operaciją rytoj ryte, bet dabar jiems būtina susitelkti ir nusi- 
raminti. Jie buvo pratę prie paieškų, užsibaigiančių apčiuopiamais 
rezultatais, 0 ne sprogimais. 

Paieškos komandai išvykus, Didi susiskambino su Benu, valsti- 
jos teismo medicinos ekspertu: išdrabstytoms kūno dalims surinkti 
reikės profesionalo. 

Taip viskas ir rutuliojosi. Pareigūnai išsiskirstė. Darbo ėmėsi įvy- 
kio vietos ekspertai. 

O buvusios valstijos patrukės Tesos Leoni, dabar jau besislapstan- 
čios nuo teisėsaugos, paieška įsibėgėjo. 

Anot Fiskės, jis pamiršo surakinti jai kojas (dar vienas gėdingas 
prisipažinimas, vakare pareikalausiantis puslitrio viskio). Tesa pasi- 
ėmė irjo raktus, tad nemaža tikimybė, kad ji išsivadavo iš antrankių. 

Ji pasiėmė jo mobilųjį telefoną, bet ne ginklą, o tai nuramino bėg- 
lės paieškos būrį ir greičiausiai išgelbėjo pareigūnui Fiskei gyvy- 
bę (ko gero, tai iš jo pareikalaus dar puslitrio rytojaus naktį). Tesa 
paskutinįkart matyta prasegta Bostono policijos striuke ir oranžiniu 
kombinezonu. Pabėgusi pėsčiomis, be atsargų, be kepurės, pirštinių 
ir dar vietovėje, kur neįmanoma susirasti užuovėjos, tad buvo mano- 
ma, kad moteris toli nepabėgs. 

Pirmuosius kelis kilometrus ją palaikys adrenalinas, bet per purų 
sniegą bėgti sunku, lieka ryškūs pėdsakai. 

Bėglės paieškos komanda susiruošė ir iškeliavo. Iki sutemų liko 
valanda. Jiems atrodė, kad turėtų pakakti, bet dėl visa ko pasiėmė ir 
žibintų. Dvidešimt pareigūnų prieš vieną beviltišką pabėgėlę. 

Vadovaujantis pareigūnas pažadėjo, kad užduotį jie atliks. Nepa- 
leis iš rankų vaiko žudikės. 


Didi taip pat susigėdo, bet jai vakare neteks ramintis puslitriu vis- 
kio. Jos laukia dar viena nusikaltimo vieta, posėdis su tyrimo grupe 
ir pokalbis su viršininku, greičiausiai ne itin patenkintu, bet tai nie- 
ko, nes dabar ji ir pati buvo nepatenkinta savimi. 

Taigi ji ėmėsi to, ko visada imasi: su Bobiu grįžo į nusikaltimo 
vietą. 

Į proskyną atvyko specialius kostiumus vilkintys teismo eksper- 
tai. Jie atsargiai rinko kūno dalis į raudonus medicininių atliekų mai- 
šus. Įkalčių rinkėjai dirbo jiems įkandin: rinko šiukšles, tarp kurių 
vylėsi surasti ir sprogmens skeveldrų. Šiais laikais nesunku buiti- 
nėmis sąlygomis pasigaminti sprogmenį. Pakanka dešimt minučių 
panaršyti internete ir nuvažiuoti į ūkinių prekių parduotuvę. Tesa — 
protinga moteris. Pasidirbo keletą spaudimui jautrių sprogstamųjų 
įtaisų ir įkišo į ertmę su kūnu. Paskui užkasė ir laukė. 

Atvykus šunims ir policijai, Tesa pasišalina. Bombos viską ištaš- 
ko. Jos prižiūrėtojas sutrinka, ir Tesa pasinaudoja proga pasprukti. 

Sveika sugrįžus, nusvilusi paieškos komanda, sudie, Bostono 
policija. 

Didi dabar rūpėjo, kad kiekvienas įrodymų gabalėlis taptų vinimi 
į Tesos karstą, todėl norėjo, kad būtų surinkta viskas. 

Benas pasitiko Bobį su Didi ir, perdavęs savo krepšį padėjėjams, 
nužingsniavo link detektyvų. 

— Na? - tiesmukai paklausė Didi. 

Teismo medicinos ekspertas, įpusėjęs penktą dešimtį, sidabrinius 
plaukus nusikirpęs ežiuku, sudvejojo. Susikryžiavo rankas ant rau- 
meningos krūtinės. 

— Surinkome minkštuosius kūno audinius ir kaulų skeveldras, — 
atsakė jis. 

— Sofi Leoni? 

Vietoj atsakymo ekspertas ištiesė maždaug penkių centimetrų 
dydžio plono kaulo nuolaužą, apkibusią žemėmis ir lapų gabalėliais. 

— Šonkaulio dalis, — tarė jis. — Viskas būtų panašu į šešiametės 
kaulą. 

Didi sunkiai nurijo seilę, prisivertė griežtai linktelėti galva. Kau- 
las atrodė smulkesnis, nei ji būtų įsivaizdavusi. Neįtikėtinai gležnas. 


— Radom 116 dydžio drabužio etiketę, — tęsė Benas. — Audinių 
skutai daugiausia rožinės spalvos. Taip pat atitinka mergaitės rūbus. 

Didi vėl linktelėjo spoksodama į šonkaulio gabalėlį. 

Benas patraukė jį į delno kraštą ir parodė kukurūzo grūdo dydžio 
kauliuką. 

— Dantis. Taip pat atitinka mažametės. Tik nėra šaknies, — suglu- 
męs tarė ekspertas. — Paprastai dantys randami su šaknimis. Gal jis 
buvo išklibęs? — Benas, rodės, pasakė ne Bobiui 1r Didi, o sau. - Tur- 
būt pirmokei tai visai normalu. Išklibęs dantis per sprogimą galėjo 
nuskilt... Taip, dabar suprantu. 

— Tai dantis greičiausiai Sofi Leoni? — paklausė Didi. 

— Greičiausiai dantis yra mažametės mergaitės, — patikslino 
Benas. — Kol kas daugiau negaliu nieko pasakyt. Reikia parsivežti 
palaikus į laboratoriją. Labai padėtų bendra dantų nuotrauka, nors 
mums dar reikia surasti kaukolę arba žandikaulį. Darbo dar yra. 

Trumpai tariant, — pagalvojo Didi, - Tesa Leoni užminavo dukros 
kūną tokiais stipriais sprogmenimis, kad jie išrovė jai iš kaukolės dantį. 

Iš dangaus nusileido snaigė. Po jos dar viena ir dar viena. 

Visi sužiuro aukštyn, kur jau buvo susikaupę pilki sniego debesys. 

— Reikia brezento, — tarė Benas, skubėdamas pas padėjėją. - Už- 
denkit palaikus, tučtuojau. 

Benas nuskubėjo. Didi pasišalino iš proskynos, pasilenkusi pa- 
lindo po itin tankiu krūmu ir Žiaugtelėjo. 

Ką sakė Tesa? Kad Didi meilė savo negimusiam kūdikiui nė iš tolo 
negali prilygti meilei, kurią jaus po metų 1r sulig kiekvienais metais 
ji vis stiprės. Kokia meilė buvo po šešerių metų. Po šešerių metų... 

Kaip moteris galėtų... Kaip motina galėtų... 

Kaip vieną vakarą apkamšius dukrą lovoje, kitą galima važiuoti 
ieškot tinkamos vietos ją palaidot? Kaip galima vieną naktį migdant 
vaiką bučiuoti, o jau kitą taisyti prie jo kūno sprogmenis? 

Myliu savo dukrą, - sakė Tesa. - Myliu savo dukrą. 

Paskutinė kekšė. 

Didi vėl sužiaugčiojo. Bobis jau buvo šalia. Ji pajuto, kaip jis suė- 
mė jos plaukus. Padavė jai buteliuką vandens. Ji praskalavo burną ir 
pakėlė nuraudusį veidą, kad jį atvėsintų snaigės. 

— Eime, — tarė jis. — palydėsiu tave iki mašinos. Laikas pailsėt, 
Didi. Viskas bus gerai. Tikrai. 

Jis paėmė ją už rankos ir nuvedė mišku. Didi prislėgta sekė įkan- 
din, taip ir nepatikėjusi Bobio žodžiais. Sykį išvydus, kaip sprogsta 
mažos mergaitės lavonas, pasaulis niekad nebebus gražus. 

Jiems reikėjo grįžti į būstinę, kol dar įmanoma išvažiuoti kaimo 
keliukais. Ji turėjo pasiruošti neišvengiamai spaudos konferencijai. 
Gera žinia - gali būti, kad pavyko surasti Sofi Leoni kūną. Bloga 
žinia - jos motina, nusipelniusi policijos pareigūnė, greičiausiai iš- 
žudžiusi visą savo šeimą, pabėgo. 

Juodu atėjo prie automobilio. Bobis atidarė keleivio dureles. Ji 
įsmuko vidun, sumišusi, sudirgusi, besiveržianti ištrūkti iš savo pa- 
čios odos. Jai nebesinorėjo būti detektyve. Seržantei detektyvei Didi 
Voren nepavyko sugauti nusikaltėlės. Seržantei detektyvei Didi Vo- 
ren nepavyko išgelbėti vaiko. Seržantė detektyvė Didi Voren pati ne- 
trukus taps motina, bet pažiūrėkit į nepaprastą patrulės Tesos Leoni, 
nužudžiusios, paslėpusios ir susprogdinusios savo vaiką, atvejį. Gal 
tai būdinga visoms policijos pareigūnėms, auginančioms vaikus? Ką 
po velnių sau galvoja Didi? 

Jai nebuvo galima pastoti. Ji per silpna. Jos stora oda trūkinėjo, o 
po ja glūdėjo tik gilus liūdesio šulinys. Per savo darbo metus ji matė 
tokią gausybę lavonų. Ne vieną vaiką, taip ir nesugrįžusį namo. Abe- 
jingus kaltų tėvų, dėdžių, senelių, net kaimynų veidus. 

Pasaulis — siaubinga vieta. Ištyrusi žmogžudystę, imdavosi nau- 
jos. Pasodini vaikų prievartautoją, kitą dieną regi, kaip nuo bausmės 
išsisuka Žmoną sumušęs vyras. Pasaka be galo. Didi pasmerkta visą 
gyvenimą klajoti po užkampius, ieškant atšalusių kūnelių, gyvenime 
taip ir nepatyrusių meilės. 

Ji tenorėjo parvežti Sofi į namus. Išgelbėti bent šį vaiką. Bent šiek 
tiek pakeisti pasaulį į gerąją pusę, bet dabar... dabar... 

— Ša, ša. - Bobis glostė jai plaukus. 

Nejaugi ji verkė? Gal ir verkė, bet to negana. Ji priglaudė nuo 
ašarų sudrėkusį skruostą jam prie peties. Jautė jo šilumą. Lūpomis 
susirado kaklą, paragavo jo prakaito. Nieko keista, kad po to atsi- 
traukusi savo lūpomis prisiglaudė prie Bobio lūpų. Jis neatstūmė. Ji 


pajuto, kaip jis suspaudžia jos pečius. Ji ir vėl bučiavo vyrą, kadaise 
buvusį jos meilužiu ir viena iš stipriausių atramų. 

Laikas sustojo, bent keletą širdies dūžių jau nereikėjo galvoti, tik 
jausti. 

Tada Bobio rankos vėl įsitempė. Jis ją patraukė ir švelniai atlošė 
į sėdynę, atsisėdo pats, ir tarp jųdviejų atsivėrė pusmetrio praraja. 

— Ne, - tarė jis. 

Didi negalėjo ištart nė žodžio. Tik dabar pradėjo aiškėti neaprė- 
piamas jos poelgio mastas. Pasidairė aplink automobilį ieškodama, 
kaip ištrūkti. 

— Akimirkos silpnumas, — tęsė Bobis. 

Kalbėjo atšiauriai. Nutilo, atsikrenkštė ir vėl prabilo: 

— Tik akimirka. Bet aš turiu Anabelę, o tu Aleksą... Abu žinom, 
kad nevalia rizikuoti mylimųjų jausmais. 

Didi linktelėjo. 

— Didi... 

Ji išsyk papurtė galvą. Daugiau nenorėjo klausytis. Jau pakanka- 
mai viską sumovė. Tik akimirka. Kaip jis ir sakė. Viena akimirka. 
Gyvenimas susideda iš akimirkų. 

Tiesa ta, kad ji nuolat jautė silpnybę Bobiui Dodžui. Paleido jį 
ir nebesusigrąžino. Jei jis būtų dar ką pasakęs, ji imtų verkti, o tai 
kvaila. Bobis vertas geresnės. Aleksas vertas geresnės. Verti visi. 

Nejučiomis pradėjo galvoti apie Tesą Leoni ir negalėjo atsikratyti 
minties, kad tarp jųdviejų esama ryšio. Dvi moterys, puikiai išma- 
nančios savo darbą, bet nesusitvarkančios su asmeniniu gyvenimu. 

Sutraškėjo automobilio racija. Didi pakėlė tikėdamasi gerų žinių. 

Kreipėsi pareigūnas Lendlis iš paieškos būrio. Jie sekė Tesos 
pėdsakais keturis kilometrus, bet apsnigtu kaimo keliuku ji pasiekė 
didelę kelio sankryžą. Ten baigėsi jos pėdsakai ir prasidėjo šviežios 
padangų vėžės. 

Tikėtina, kad Tesa Leoni nebeviena ir nebepėsčia. 

Ji turi bendrininką ir automobilį. 

Ji dingo. 

Kai mudvi su Džiulijana buvome dvylikos metų, susigalvojome tokį 
priežodį „Kam reikalingi draugai?“ Naudojome jį kaip kodą, reiš- 
kiantį, jog jei vienai iš mūsų reikia pagalbos arba iškilo kokia ne- 
maloni ar beviltiška situacija, kita būtinai jai padės, nes tam juk ir 
reikalingi draugai. Ė 

Džiulijana pamiršo matematikos namų darbus. Rūbinėje ji pa- 
klausia, kam reikalingi draugai, ir aš iškart jai duodu nusirašyti. 
Mano tėvas buvo šiknius ir neleido man bėgioti po pamokų. Kam 
reikalingi draugai, ištarčiau aš, ir Džiulijana paprašydavo mamos, 
kad ji paskambintų ir praneštų mano tėčiui, jog parveš mane na- 
mo, nes mano tėvas niekada nesiginčydavo su Džiulijanos mama. 
Džiulijana įsimylėjo berniuką iš biologijos pamokos. Kam reikalingi 
draugai? Prisigretinu prie jo per pietų pertrauką ir išsiaiškinu, ar jam 
patinka mano draugė. 

Mane suima dėl vyro nužudymo. Kam reikalingi draugai? 

Džiulijanos numerį susiradau šeštadienio rytą, mano pasauliui 
byrant į šipulius, kai supratau, jog man reikia pagalbos. Po dešimties 
metų ji buvo vienintelis žmogus, kuriuo galėjau pasitikėti. Kai pa- 
galiau išsinešdino juodai apsirengęs vyras, palikęs mano vyro kūną, 
užšaldytą po sniegu, garaže, aš patikrinau savo buvusios geriausios 
draugės vedybinę pavardę, adresą ir telefono numerį. Įsiminiau i1n- 
formaciją, nenorėdama palikti įrodymų ant popieriaus. 


258 


Tuomet sukonstravau du silpnus sprogmenis, pakroviau visureigį 
ir išvykau pasivažinėti. 

Tai buvo paskutiniai mano kaip laisvos moters veiksmai. Net tuo- 
met tai supratau. Brajanas padarė kažką negero, tačiau už tai buvo- 
me nubaustos mudvi su Sofi. Todėl sumokėjau savo vyro žudikui 
penkiasdešimt gabalų, kad duotų man parą laiko sutvarkyti reikalus. 
Tą laiką bandžiau panaudoti, kad užbėgčiau įvykiams už akių bent 
vienu žingsniu. 

Sekmadienio rytą atvažiavo Šeinas, ir žaidimas prasidėjo. Po 
valandos buvau sumušta beveik iki sąmonės netekimo: smegenys 
sutrenktos, skruostikaulis — suknežintas. Iš puikios strategės virtau 
tiesiog sumušta moterimi — nesiorientuojančia, sutrikusia ir kažkur 
giliai tikinčia, kad viskas iš tiesų yra kitaip. Galbūt Brajanas nemirė 
prieš mano akis. Galbūt Sofi nebuvo pagrobta iš savo lovelės. Galbūt 
prabudus mano pasaulis vėl stebuklingai grįš į senas vėžes ir galėsiu 
už rankų paimti savo vyrą ir dukterį. 

Tačiau taip neįvyko. 

Vietoj to buvau paguldyta į ligoninę, ir, kai pirmadienio rytą ma- 
ne suėmė policija, teko griebtis plano B. 

Skambinant iš kalėjimo adresatui automatiškai paleidžiama ži- 
nutė, jog skambinama iš pataisos institucijos. Ar adresatas sutinka 
mokėti už skambutį? 

Klausimas, vertas milijono, mąsčiau pirmadienio naktį, dreban- 
čiais pirštais rinkdama Džiulijanos numerį kalėjimo taksofone. Nu- 
stebau kaip ir bet kuris kitas, kai Džiulijana atsakė „taip“. Ji taip pat 
save nustebino. Ir lažinuosi, jog po trisdešimties sekundžių pasigai- 
lėjo neatsakiusi „ne“. , 

Žinojau, kad visi telefono pokalbiai įrašinėjami, stengiausi kalbė- 
ti trumpai ir paprastai. 

— Kam reikalingi draugai? — paklausiau smarkiai plakančia širdi- 
mi. Išgirdau, kaip Džiulijana sulaikė kvėpavimą. 

— Tesa? 

— Man reikia draugo pagalbos, — greitai kalbėjau, kol Džiulijana 
nesugalvojo padaryti ko nors protingo, pavyzdžiui, padėti ragelio, — 
rytoj po pietų. Vėl tau paskambinsiu. Kam reikalingi draugai. 


Tuomet greitai padėjau ragelį, nes, išgirdus Džiulijanos balsą, 
mano akyse ėmė tvenktis ašaros, o kalėjime verkti negalima. 

Susidorojusi su pareigūnu Fiske, pasiėmiau jo mobilųjį. Pabė- 
gėjau šimtą metrų sukietėjusiu sniegu padengtu kaimo keliuku iki 
didžiulio kėnio. Palindau po jo šakomis, greitai surinkau Džiulija- 
nos telefono numerį ir ištraukiau neperšlampamą krepšį, kurį buvau 
anksčiau ten paslėpus. 

— Alio? 

Kalbėjau greitai. Nurodžiau maršrutą, GPS koordinates ir reika- 
lingų daiktų sąrašą. Kalėjime turėjau dvidešimt keturias valandas 
suplanuoti pabėgimą ir tą laiką panaudojau ne veltui. 

Kitame laido gale Džiulijana nesiginčijo. Juk kam reikalingi 
draugai? 

Galbūt padėjus ragelį ji iškart iškvies policiją. Tačiau aš taip ne- 
maniau. Nes kai ši frazė nuskambėjo tarp mūsų paskutinį kartą, ją 
tarė Džiulijana, tiesdama man ginklą, kuris ką tik atėmė jos brolio 
gyvybę. 

Padėjau Fiskės telefoną ir atsidariau krepšį. Jame buvo Brajano 
keturiasdešimto kalibro „Glock“, kurį išėmiau iš ginklų seifo. 

Jam, kitaip nei man, jo nebereikėjo. 

Sidabriniam visureigiui sustojus pagrindiniame kelyje, mano pa- 
sitikėjimas savimi išgaravo ir ėmiau nevaldomai jaudintis. Ėjau miš- 
ko pakraščiu susikišusi ginklą į juodos striukės kišenę, apsikabinusi 
save rankomis ir jaučiausi labai pastebima. Kiekvieną akimirką ga- 
lėjo kaukdama privažiuoti policijos mašina. Jei laiku nepasislėpsiu, 
mane pastebės policijos pareigūnai, apsuks automobilį šimto aštuo- 
niasdešimties laipsnių kampu, ir viskas tuo užsibaigtų. 

Turėjau būti atidi. Turėjau sprukti. Turėjau pasislėpti. 

Tolumoje pasirodė automobilis, tirštėjančioje tamsoje ryškiai 
šviesdamas sau kelią. Mašina judėjo negreitai, neužtikrintai, atrodė, 
Jog vairuotojas dairosi. Ant stogo nebuvo švyturėlių, vadinasi, tai 
buvo civilio, o ne policijos, mašina. Dabar arba niekada. 

Giliai įkvėpiau ir žengiau ant asfalto. Priekiniai žibintai apšvietė 
mano veidą, 1r visureigis sustojo. 

Atvažiavo Džiulijana. 


Staigiai įsirangiau ant užpakalinės sėdynės. Vos man uždarius 
duris, ji paspaudė iš vietos kaip įgelta. Aš atsidūriau ant grindų, kur 
ir likau gulėti. 

Automobilio sėdynė. Tuščia, tačiau aptiesta kūdikio užklotu, va- 
dinasi, naudojama. Nežinau, kodėl nustebau. Aš turėjau vaiką. Ko- 
dėl jo negalėjo turėti Džiulijana? 

Kai buvome mergaitės, ketinome ištekėti už brolių dvynių. Mūsų 
namai būtų greta, drauge augintume vaikus. Džiulijana norėjo turėti 
tris vaikus — du berniukus ir vieną mergaitę. Aš norėjau turėti tik 
berniuką ir mergaitę. Ji svajojo likti su vaikais namie, kaip ir jos ma- 
ma. Aš planavau atidaryti žaislų krautuvę, kur, savaime suprantama, 
jos vaikai turėtų nuolaidas. 

Prie mašinos sėdynės buvo tamsiai žalias kelioninis maišas. Atsi- 
klaupiau taip, kad manęs nesimatytų pro langą, ir atidariau jį. Viduje 
radau viską, ko prašiau, — juodus rūbus persirengti. Švarius apatinius, 
du komplektus. Žirkles, kosmetikos, juodą kepuraitę ir pirštines. 

Šimtą penkiasdešimt grynais, smulkiomis kupiūromis. Tikriau- 
siai tiek, kiek pavyko iš karto surinkti. 

Man buvo įdomu, ar dabar Džiulijanai tokia suma buvo didelė. 
Pažinojau ją tik mergaitę, nežinojau, kokia ji mama ar žmona. 

Ištraukiau juodus drabužius ant sėdynės. Teko truputį pasimuis- 
tyti, kol išsinėriau iš oranžinio kombinezono ir persirengiau juodu 
golfu ir džinsais. 

Suėmiau plaukus ties viršugalviu ir pasikišau po kepuraite. 

Tuomet atsigręžiau pažiūrėti, kaip atrodau veidrodėlyje. 

Džiulijana žvilgtelėjo į mane. Jos lūpos buvo suspaustos, krum- 
pliai pabalę, rankos įsikibusios į vairą. 

Naujagimis, iškart šovė į galvą. Ji atrodė panaši į naujai iškeptą 
mamytę — nualinta bemiegių naktų ir visiškai išsunkta. Nors ir Žinai, 
kad pirmieji metai yra patys sunkiausi, nustembi supratusi, jog jie 
dar sunkesni nei tikėjaisi. Ji nukreipė žvilgsnį į kelią. 

Atsisėdau ant sėdynės. 

— Ačiū, — ištariau pagaliau. 

Ji taip ir neatsakė. 


Dar keturiasdešimt minučių važiavome nepratardamos nė žodžio. 
Pagaliau pradėjo snigti — iš pradžių sniegas krito pamažu, bet vėliau 
taip įsisnigo, jog Džiulijana buvo priversta sumažinti greitį. 

Mano prašymu ji įjungė žinias per radiją. Nieko nebuvo kalbama 
apie į pavojingą situaciją patekusius pareigūnus, vadinasi, Didi Vo- 
ren ir jos komanda išgyveno mano nedidelę staigmeną ir nusprendė 
neatskleisti įvykių eigos. 

Visiškai suprantama. Joks policininkas nenorėtų prisipažinti, jog 
leido pasprukti kaliniui, ypač jei tikėtųsi, kad greitai jį sugaus. De- 
tektyvė Voren tikriausiai galvojo, jog keliauju pėsčiomis viena, todėl 
tikėjosi mane sugauti per valandą. 

Nesigailėjau, kad nepateisinau jos lūkesčių, tačiau man palengvė- 
jo sužinojus, jog niekas nenukentėjo. Įtaisiau svorio jutiklius taip, 
kad sprogmuo išsiveržtų priešinga kryptimi nuo paieškos komandos. 
Tačiau kalbant apie sprogmenis buvau dar tik naujokė, todėl nežino- 
jau, kaip man pasiseks. 

Sėdėjau šalia pareigūno Fiskės, vildamasi ir drauge bijodama, 
kas atsitiks toliau. 

Visureigis vėl sulėtino greitį. Ji rodė posūkį iš pagrindinio gre1t- 
kelio į devintąjį. Ji visą laiką važiavo neviršydama greičio, akis nu- 
kreipusi į kelią ir stipriai laikydama vairą. Pavyzdinga vairuotoja, 
vežanti pabėgėlę. 

Mūsų nuotykis beveik baigėsi, ir pastebėjau, kaip virpa apatinė 
jos lūpa. Ji bijojo. 

Man buvo įdomu, ar manė, jog aš nužudžiau savo vyrą. Man buvo 
įdomu, ar manė, jog nužudžiau savo dukrą. Turėjau įrodinėti savo 
nekaltumą, tačiau to nedariau. 

Maniau, kad ji geriau nei bet kas kitas žinojo atsakymą. 

Praėjo dar dvylika minučių. Tik tiek prireikė persikelti į praeitį ir 
grįžti į vaikystės priemiestį. Pravažiavome senąjį jos namą, apleis- 
tus mano tėvų namus. 

Džiulijana nepažvelgė nė į vieną pastatą. Ji nedūsavo, nepaniro į 
nostalgiją, neištarė nė žodžio. 

Dar du posūkiai ir jau buvome vietoje — prie mano tėvo automo- 
bilių taisyklos. 


Ji sustojo ir užgesino šviesas. 

Dabar snigo jau stipriai, sniegas baltai dengė juodą pasaulį. 

Susirinkau savo daiktus ir susidėjau į kelioninį krepšį, kurį pasi- 
imsiu drauge. Negalima palikti jokių įkalčių. 

— Atvažiavusi namo, — stebėtinai garsiai nutraukiau tylą, — at- 
skiesk vandeniu amoniaką ir išvalyk mašiną. Taip nuvalysi visus 
pirštų atspaudus. 

Džiulijana pažvelgė į mane per veidrodėlį, tačiau nieko neatsakė. 

— Policija tave susiras, — tęsiau aš. — Jie suseks, jog vakar tau 
skambinau iš kalėjimo. Tai vienas iš jų turimų pėdsakų, todėl jie juo 
pasinaudos. Tiesiog papasakok teisybę. Ką aš sakiau, ką tu sakei. 
Pokalbis įrašytas, todėl nepapasakosi jiems nieko nauja, o mes ir ne- 
pasakėm nieko inkriminuojančio. 

Džiulijana vis dar žiūrėjo į mane tylėdama. 

— Jie taip pat suseks ir šiandieninį skambutį, — pasakiau jai. — Pa- 
skambinau iš svetimo telefono, kurį ruošiuosi sudeginti su lietlempe. 
Ištirpdžius jo vidurius bus neįmanoma nieko susekti. Taigi šiandien 
tu išvažiavai pasivažinėti. Aš specialiai pasirinkau vietą ir kelią, kur 
nėra išskirtinių orientyrų, todėl jie negalės atsekti, kur tu važiavai. 
Galėjai važiuoti bet kur ir nuveikti bet ką. Tegu patys aiškinasi. 

Nekilo jokių klausimų, jog ji turės ištverti policijos paklausą. 
Kartą jai jau yra tekę tai daryti. | 

— Mes atsiskaičiusios, — ištarė ji bereikšmiu balsu. — Daugiau ne- 
beskambink. Mes atsiskaičiusios. 

Aš liūdnai nusišypsojau, nuoširdžiai apgailestaudama. Nesimatė- 
me dešimt metų. Taip būtų ir toliau, jei vieną šeštadienio rytą mano 
prakeiktas vyras nebūtų miręs ant prakeiktų virtuvės grindų. 

Kraujas tirštesnis už vandenį“. Tačiau stipresnė buvo draugystė, 
todėl supratau, ko prašo Džiulijana, ir gerbiau jos norą. Net jei tai 
mane ir žeidė. 

— Paskambinsiu, — sumurmėjau aš, žiūrėdama jai tiesiai į akis per 
veidrodėlį. — Tu buvai mano geriausia draugė ir aš mylėjau tave ir 
susisieksiu su tavim dar kartą. 

— Tu tikrai pavadinai ją Sofi? 


* Patarlė, reiškianti, kad giminystės ryšiai yra tvirtesni už, pavyzdžiui, draugystę. 

— Taip. 

Džiulijana Sofija Makdugal, mergautine pavarde Hau, užsidengė 
burną ir ėmė verkti. 

Persimečiau krepšį per petį ir išlipau į snyguriuojančią naktį. Va- 
riklis iškart įsijungė. Užsidegė žibintai, 1r Džiulijana nuvažiavo. 

Patraukiau link tėvo dirbtuvės. Iš viduje degančios šviesos supra- 
tau, jog jis manęs jau laukė. 

Bobis su Didi grįžo į būstinę tylėdami. Bobis vairavo. Didi sėdė- 
jo keleivio sėdynėje. Laikė ant kelių į kumščius suspaustas rankas. 
Nors stengėsi nemąstyti, vis vien puolė mintys. 

Ji nieko nevalgė visą dieną, o paskutinįkart miegojo visai priebė- 
gomis. Prie to pridėjus pačią prasčiausią darbo dieną, ji turėjo teisę 
kiek nučiuožti nuo proto ir pabučiuoti vedusį vyrą, laukiantis vaiko 
nuo kito. Visiškai logiška. 

Ji priglaudė kaktą prie vėsaus lango, žvelgė į sniegą. Dabar snai- 
gės krito labai tankiai. Slėpė Tesos Leoni pėdsakus. Trikdė eismą. 
Sunkino ir taip sunkų tyrimą. 

Ji susisiekė su viršininku dar prieš išvykdama į nusikaltimo vie- 
tą. Geriau jau Horganas išgirstų naujienas iš jos, nei iš paskutinės 
žinių laidos, kuri galėjo prasidėti bet kurią akimirką. Didi paleido 
įtariamąją dviem žmogžudystėm. Nuvežė į Masačusetso užkampį, 
kur visas būrys užlipo ant mėgėjiškos minos. 

Bostono policija pasirodė kaip paskutiniai idiotai, jau neminint, - 
kad dėl taip sparčiai besiplečiančio paieškos operacijos masto labai 
tikėtina, jog visą bylą gali perimti nuožmusis valstijai priklausantis 
bėglių medžioklės būrys. Taigi Bostono policija pasirodys nekom- 
petentinga ir neteks progos ištaisyti savo klaidų. Bilietas į nevykėlių 
skersgatvį, be teisės sugrįžti. Ką jau kalbėti apie žiniasklaidai į dan- 
tis pakliūsiančią frazę: įtariamoji dviguba žmogžudyste, Tesa Leoni, 
pasprukusi iš Bostono policijos priežiūros. 

„Jau geriau būčiau pastojusi,“ — pagalvojo Didi. Tada, kol dar ne- 
atleido, galėtų pasiimti motinystės atostogų. 

Jai skaudėjo. 

Stipriai. Maudė galvą. Krūtinę. Ji gedėjo Sofi Leoni, mielo vaike- 
lio, nenusipelniusio jos ištikusio likimo. Ar ji laukdavo, kol mamytė 
ryte grįš iš darbo? Ar tikėdavosi bučinių ir glamonių klausantis pasa- 
kos ar rodant namų darbus? Didi tuo neabejojo. Vaikai tokie jau yra. 
Jie myli, be galo myli. Iš visos širdies. Kiekviena savo esybės gija. 

O tėvai juos nuvilia. 

Nuvilia ir policija. 

Taip ir įvyko. 

Myliu savo dukrą. 

— Stabtelsiu, — tarė Bobis jungdamas dešinį posūkio signalą. — 
Reikia pavalgyti. Nori ko nors? 

Didi papurtė galvą. 

— Gal bent javainį? Privalai ką nors suvalgyt, Didi. Per mažas 
cukraus kiekis kraujyje nesuteiks jėgų. 

— Kodėl taip elgies? 

— Kaip? 

— Rūpinies manim. 

Bobis trumpam nusisuko nuo kelio, kad ramiai įsižiūrėtų į Didi. 

— Bet Aleksas irgi rūpintųsi. Jei tik leistum. 

Ji susiraukė. Bobis tik gūžtelėjo išvydęs rūstų jos žvilgsnį ir vėl 
nusigręžė į slidų greitkelį. Teko kiek pamanevruoti, kad ištiesintų 
fordą, įsuktų į įvažiavimą ir susirastų vietą nedidelio prekybos cen- 
tro stovėjimo aikštelėje. Didi pastebėjo, kad centre dirba drabužių 
valykla, gyvūnėlių ir vidutinio dydžio maisto parduotuvės. 

Bobis buvo nusižiūrėjęs būtent maisto parduotuvę. Jie sustojo 
priešais įėjimą. Dauguma lankytojų buvo nubaidyti atšiauraus oro. 
Išlipusi iš automobilio Didi nustebo, kaip gausiai spėjo prisnigti. Bo- 
bis apėjo apie automobilį ir nieko netaręs pasiūlė parankę. 

Ji neatsisakė ir apsnigtu šaligatviu atsargiai nužingsniavo į ryškiai 
šviečiančią parduotuvę. Bobis patraukė link užkandinės. Jai pakako 
penkių sekundžių, kol keptos vištienos kvapas tapo nebepakeliamas. 
Ji nuėjo pasivaikščioti viena, susirado obuolį ir dėžutę dribsnių. Dar 


svarstė paimti kokį ekologišką sulčių gėrimą ar baltymų kokteilį. Jai 
pats metas pradėti maitintis dietinėmis tyrelėmis. 

Netrukus pati nepastebėjo, kaip atsidūrė vaistų skyriuje, ir greit 
sumojo, ko jai reikėtų. 

Greitai, kol dar nepersigalvojo, kol neatėjo Bobis: šeimos planavi- 
mo skyrelis, prezervatyvai, prezervatyvai, prezervatyvai ir, žinoma, 
kai baigiasi prezervatyvai, nėštumo testai. Ji čiupo pirmą po ranka 
pasitaikiusią dėžutę. Tereikia pasisioti ant pagaliuko ir palaukti, ką 
jis parodys. Lengviau nebūna. 

Nėra laiko susimokėti. Bobis tikrai pastebės. Ji nuspūdino į tuale- 
tą, prie krūtinės prisipaudusi obuolį, dėžutę dribsnių ir nėštumo testą. 

Žalias ženklas skelbė, kad į tualetą prekių neštis negalima. 

„Šūdas“, — pagalvojo Didi ir pastūmė duris. 

Ji nuskubėjo prie neįgaliųjų kabinos. Pasirodo, joje buvo vaikų 
vystymo stalelis, pritvirtintas prie sienos. Ji atlenkė plastikinį stalą 
1r susidėjo daiktus: obuolį, dribsnius, nėštumo testą. 

Virpėjo pirštai. Žiauriai. Tiek, kad ji nebegalėjo įskaityti raidžių 
ant dėžutės. Todėl numetė ją ant stalelio, skaitė atsiseginėdama kel- 
nes, kol nusmaukė džinsus iki kelių. 

Ko gero, tokiais dalykais moterys užsiima namie. Jaukioje mėgs- 
tamų rankšluosčių, persikų spalvos sienų, gal vaisių aromatų aplin- 
koje. Ji pritūpė nykiai pilkomis plytelėmis išklijuotame viešajame 
tualete 1r ėmėsi reikalo — vis dar drebančiais pirštais mėgino pasi- 
kišti lazdelę ir pasisioti. 

Pavyko iš trečio karto. Pasidėjo lazdelę ant stalelio, vengdama žiū- 
rėti. Baigė sisioti. Užsimovė kelnes. Prie praustuvo nusiplovė rankas. 

Tada grįžo prie stalelio. Buvo girdėti už sienos varstomos tualeto 
durys. Pasigirdo kitos moters žingsniai, bet ji nuėjo į kitą kabiną. 
Didi užsimerkė, sulaikė kvėpavimą. 

Pasijuto kaip niekinga, neklusni moksleivė, sugauta rūkanti tualete. 

Negalėjo leistis aptinkama. Kad galėtų pažvelgti į lazdelę, reikia 
visiškos vienumos. 

Pasigirdo nuleidžiamas vanduo. Varstomos kabinos durys. Praus- 
tuvu bėgantis vanduo, rankų vėjelio ūžesys. 

Tualeto durys atsidarė. Tualeto durys užsidarė. 


Didi vėl viena. 

Ji lėtai pramerkė akį. Tada kitą. Įsižiūrėjo į lazdelę. 

Rožinis pliusiukas. 

Seržantė detektyvė Didi Voren - oficialiai nėščia. 

Ji vėl atsisėdo ant klozeto, užsidengė delnais veidą ir pravirko. 


Paskui vis dar sėdėdama ant klozeto suvalgė obuolį. Vaisiaus gliu- 
kozė pateko į kraują, ir ji staiga pasijuto išbadėjusi. Suvalgė pusę dė- 
žutės dribsnių, tada išėjo ieškoti baltymų batonėlio, riešutų mišinio, 
bulvių traškučių, jogurto ir bananų. 

Kai Bobis ją galiausiai susirado, ji stovėjo eilėje su obuolio grauž- 
tuku, praplėšta dribsnių dėže, atidaryta nėštumo testo pakuote ir dar 
puse tuzino kitų gerybių. Kasininkė su trimis auskarais, įvertais į 
veidą, ir žvaigždynų tatuiruotėmis žvelgė į ją nepatikliai. | 

— Kur buvai dingus? - paklausė Bobis susiraukęs. — Maniau, ne- 
berasiu. 

Tada jo žvilgsnis nukrypo į nėštumo testą. Akys išsiplėtė. Jis ne- 
bepratarė nė žodžio. 

Didi padavė kredito kortelę, pasiėmė supakuotas prekes. Taip pat 
netarė nė žodžio. 

Vos jiems grįžus į automobilį, suskambo mobilusis telefonas. Ji 
pasižiūrėjo, kas skambina, — Filas iš būstinės. 

Darbas. Būtent tai, ko jai reikia. 

Ji spustelėjo mygtuką, pasiklausė, ką Filas turėjo pasakyti, ir gal 
nuo jo naujienų, o gal nuo jos ėdrumo priepuolio pagaliau diena jai 
prašviesėjo. 

Pasidėjusi telefoną atsigręžė į Bobį, stovintį ant sniego, greta au- 
tomobilio. 
folko apygardos šerifo vyrų, skambino geriausiai vaikystės draugei 
Džiulijanai Sofijai Hau. 

— Nužudyto vaikino sesei? 

— Kaip pirštu į akį. Pagalvok, jei būtum suimtas už sutuoktinio 
nužudymą, kokia tikimybė, kad paskambintum tavo prieš tai nužu- 
dyto Žmogaus šeimos nariui? 


Bobis susiraukė. 

— Man tai nepatinka. 

— Man irgi. 

Didi veidas nušvito: 

— Važiuojam jos suimt! 

— Gerai. 

Bobis atsidarė dureles ir sustojo: 

— Didi... - Jo žvilgsnis bėgiojo po jos pirkinių krepšį. - Laiminga? 
— Taip, — atsakė ji, lėtai linksėdama. — Atrodo, kad taip. 


Kai Bobis su Didi pagaliau slidinėdami privažiavo Džiulijanos namą, 
išvydo, kad jis šviečia kaip švyturys iš už tankios, tingiai krentančių 
snaigių širmos. Kieme stovėjo sidabrinis visureigis ir tamsus sedanas. 

Detektyvai priėjo, priekinės durys atsivėrė, ir išlindo vyras. Jis 
buvo su kostiumu, nespėjęs persirengti darbo drabužių, bet ranko- 
se liūliavo kūdikį ir pakuotę sauskelnių. Jis pasitiko Bobį su Didi 
žvilgsniu, jiems užlipus ant priekinės terasos. 

— Jau įspėjau ją, kad paskambintų advokatui, — tarė jis. 

Rūpestingas vyras, — nusprendė Didi. 

— O tai jai jau reikia? 

— Ji - geras žmogus, puiki motina. Jei norit ką nors nubaust, grįŽ- 
kit į praeitį 1r dar kartą nušaukit jos brolį. Jis vertas šitų vargų. Ne ji. 

Pasakęs savo kalbą, Džiulijanos vyras prasispraudė pro detektyvus 
ir nuklampojo link tamsiai mėlyno sedano. Užtruko minutę, kol prise- 
gė kūdikį prie užpakalinės sėdynės, ir Džiulijanos šeima pasišalino. 

— Aišku, kad mūsų laukė, — burbtelėjo Bobis. 

— Einam jos suimt! — pakartojo Didi. 

Rūpestingas vyras tik privėrė duris, tad Bobiui teliko jas pastum- 
ti. Džiulijana sėdėjo ant sofos tiesiai priešais duris. Neatsistojo, tik 
ramiai juos stebėjo. 

Pirma užėjo Didi. Šmėkštelėjo ženkleliu, pristatė Bobį. Džiulija- 
na nesikėlė. Bobis ir Didi nesisėdo. Kambary spengė nuo įtampos, 
todėl Didi buvo nesunku padaryti logišką išvadą: 

— Padėjai jai, taip? Šiandien po pietų ją pasiėmei ir nusivežei nuo 
jos dukros kapo. Tapai bėglės bendrininke ir pagalbininke. Kodėl? 

Rimtai klausiu. - Didi mostelėjo aplink neseniai perdažytą kambarį, 
pilną spalvingų kūdikio žaislų. — Kam tau visu šituo rizikuot? 

— Ji nieko nepadarė, - pasakė Džiulijana. 

Didi pakėlė antakį. 

— Tu tikrai kvaila ar tik apsimeti? 

Džiulijana pakėlė smakrą. 

— Ne aš kvaila. Jūs kvaili! 

— Kodėl? 

— Taip jau jūs dirbat, — prapliupo Džiulijana. — Policija. Farai. 
Žiūrit, bet nieko nematot. Klausiat, bet neklausot. Susimovėt prieš 
dešimt metų, tai kodėl dabar turėtų būt kitaip? 

Didi spoksojo į jaunąją mamą, išgąsdinta jos nuožmios tirados. 
Tą akimirką Didi suprato, ką sakė Džiulijanos vyras. Apie nepaaiš- 
kinamą jos apsisprendimą padėti moferiai, prieš dešimt metų sugrio- 
vusiai jos šeimą. Jos neblėstančią neapykantą policijai. 

Didi žengė žingsnį jos link. Tada dar vieną. Pritūpė, kad galėtų 
pažvelgti Džiulijanai tiesiai į akis, nuo ašarų tviskančius skruostus. 

— Džiulijana, kas nušovė tavo brolį? Laikas išsikrauti. Tu kalbėk, 
o aš pažadu klausyt. 

— Tesa neturėjo pistoleto, - sušnabždėjo Džiulijana Hau. - Ji atne- 
šė jį man. Nes paprašiau. Ji pati ginklo neturėjo. Niekad. 

— Kas nušovė Tomį, Džiulijana? 

— Aš. Aš nušoviau savo brolį. Ir, deja, nušaučiau ir antrąkart! 

Užtvanka prasiveržė, Džiulijana kūkčiodama išpažino viską, kas 
nutiko. Vieną naktį jos brolis grįžo namo ir ją išprievartavo. Kaip jis 
raudojo ir meldė atleidimo išaušus rytui. Teisinosi, kad buvo girtas, 
nesuprato, ką daro. Žinoma, pažadėjo, kad daugiau taip nebedarys... 
prašė nesakyt mamai ir tėčiui. 

Ji sutiko niekam nepasakoti, bet paskui jis ją išprievartavo dar ne 
vieną kartą. Po pusės tuzino kartų jis jau prievartaudavo nebegirtas 
ir nebeatsiprašinėjo. Sakė, kad ji pati kalta. Jei taip nesirengtų, jei 
nesimaivytų jo akivaizdoj... 

Ji ėmė rengtis apsmukusiais drabužiais ir nustojo šukuotis bei da- 
žytis. Galbūt tai padėjo, o gal viskas liovėsi, nes jis išvyko mokytis 
į koledžą, kur susirado daugybę merginų, kurias galėjo prievartauti. 


Ji nebegalėjo susikaupti per pamokas, po akimis nuolat plytėjo 
juodos mėlynės, nes penktadieniais Tomis sugrįždavo ir galėjo vėl ją 
užsipulti. Ji įsistatė į savo kambario duris spyną. Po dviejų savaičių 
grįžusi namo išvydo, kad jos kambario durys sukapotos į šipulius. 

— Nuoširdžiai atsiprašau, — per vakarienę apgailestavo Tomis. — 
Nereikėjo taip lėkti koridorium. 

Tėvai jam tik šypsojosi, nes jis buvo vyriausias sūnus ir jie jį dievino. 

Vieną pirmadienio rytą Džiulijana palūžo. Išėjo į mokyklą, pra- 
virko, negalėjo liautis. Tesa nusitempė ją į mergaičių tualeto kabiną ir 
stovėjo prie Džiulijanos, kol ši išsiverkė ir išsipasakojo. 

Merginos sukūrė planą. Tesos tėvas turėjo pistoletą. Pasiims jį. 

— Jis nekreipia dėmesio, — tarė Tesa gūžtelėjusi. — Paprasta kaip 
dukart du. 

Taigi Tesa pasiims pistoletą, atsineš penktadienį vakare ir nakvos 
pas Džiulijaną. Tesa budės. Kai Tomis sugrįš, Džiulijana išsitrauks 
pistoletą. Nutaikys į jį ir pagrasins, kad jei jis dar kada nors ją palies, 
ji peršaus jam kiaušus. 

Merginos keletą kartų parepetavo joms patikusius žodžius. 

Kalbantis tualeto kabinoje, planas atrodė nepriekaištingas. Tomiui 
kaip ir bet kuriam chuliganui tereikėjo pasipriešinimo. Tik tada jis 
apsiramins, ir Džiulijana vėl bus saugi. 

Išties nepriekaištingas planas. 

Ketvirtadienį Tesa pasiėmė ginklą. Penktadienio vakare atėjo pas 
Džiulijaną ir perdavė jai pistoletą. 

Tada abidvi susėdo ant sofos ir kiek nerimaudamos pradėjo filmų 
maratoną. 

 Tesa užmigo ant grindų. Džiulijana ant sofos. Tačiau Tomiui grį- 
žus namo pabudo abi. 

Šįkart jis nė nepasižiūrėjo į seserį. Negalėjo atplėšt akių nuo Te- 
sos krūtinės. 

— Kaip prinokę obuoliai, — tarė puldamas, bet Džiulijana perga- 
lingai išsitraukė pistoletą. 

Nutaikė į brolį. Suriko, kad pasitrauktų. Kad paliktų Tesą ramy- 
bėj, nes kitaip... 

Tačiau Tomis pažvelgė į ją ir nusijuokė. 

— Nes kas? Ar bent moki šaudyt? Tavim dėtas nuleisčiau saugiklį. 

Džiulijana nedelsiant pakėlė ginklą, kad pasižiūrėtų, ar saugiklis 
tikrai pakeltas. Tą akimirką Tomis šoko prie jos, traukė iš rankų pis- 
toletą. 

Tesa klykė. Džiulijana klykė. Tomis kriokė ir rovė Džiulijanai plau- 
kus bei grabinėjosi. 

Pistoletas įsispaudė tarp jųdviejų ir iššovė. 

Tomis susvirduliavo spoksodamas į koją. 

— Kekše, — tarė jai brolis. Tai buvo paskutiniai jo žodžiai. — Kekše 
tu, - pakartojo ir nugriuvęs lėtai numirė. 

Džiulijana supanikavo. Ji nenorėjo... Tėvai, Dieve brangus, tėvai... 

Ji įbruko ginklą Tesai. Teko jį pasiimt. Tesai reikėjo bėgti... dingti 
iš namų. Dink, dink iš čia. 

Taip Tesa ir padarė. Tokie buvo Džiulijanos žodžiai geriausiai 
draugei. Dink, dink iš čia. 

Kai Tesa grįžo namo, į Džiulijanos namus atvyko policija. Džiuli- 
jana galėjo prisipažinti, ką padarė. Galėjo išduoti, koks iš tiesų buvo 
jos brolis. Bet mama isteriškai rėkė, o tėvas stovėjo priblokštas, tad 
ji negalėjo. Tiesiog negalėjo. 

Džiulijana pakuždėjo policininkams Tesos vardą, ir melas išsyk 
tapo tiesa. Jos brolį nušovė Tesa. 

Tesa niekad to ir nepaneigė. 

— Būčiau prisipažinus, — patikino Džiulijana. - Jei byla būtų pate- 
kus į teismą, jei būtų atrodę, kad Tesai gresia nemalonumai... būčiau 
prisipažinus. Bet prisistatė kitos merginos, 1r paaiškėjo, kad Tesai 
nebus pareikšti kaltinimai. Pats apygardos prokuroras pasakė, kad, 
jo nuomone, Tesa turėjo teisę apsiginti. 

— Nusprendžiau, kad ji išsisuks. O mano tėvas... netrukus palūžo. 
Jei negalėjo pripažint, kad Tomis galėjo užpulti merginą, kaip būtų 
patikėjęs, jog Tomis taip su manim elgėsi? Pamaniau, kad geriau 
tylėsiu. Bet... kuo 1lgiau tyli, tuo labiau slegia. Norėjau pasimatyti su 
Tesa, bet nežinojau, ką jai pasakyti. Norėjau, kad mano tėvai sužino- 
tų, kas 1š tikrųjų atsitiko, bet nė nenutuokiau, kaip jiems papasakot. 

Visus metus nepratariau nė žodžio. O tėvai šito ir nepastebėjo. 
Buvo taip susirūpinę savo pakrikusiais nervais, kad į mane nekreipė 


dėmesio. Paskui Tesa dingo, girdėjau, kad tėvas ją išvarė iš namų. Ji 
man to nesakė. Neužsuko atsisveikint. Galbūt ir pati negalėjo ištart nė 
žodžio. Taip ir nesužinojau. Iki vakar ryto, kol jūs man pasakėt, net 
nežinojau, kad ji tapo policininke, kad ištekėjo, nežinojau, kad turi 
dukrą vardu Sofi. Mano antras vardas Sofi. Ji pavadino dukrą mano 
garbei. Po to, kai taip su ja pasielgiau, ji vis vien pavadino dukrą 
mano garbei... 

— Jos dukra nebegyva, — tiesmukai atrėžė Didi. 

— Klystat! — Džiulijana papurtė galvą. 

— Pati klysti, Džiulijana. Mes matėm jos kūną. Bent jau po spro- 
gimo likusius gabalėlius. 

Džiulijana išblyško ir vėl papurtė galvą. 

— Klystat, - atkakliai kartojo moteris. 

— Dar kartą sakau kaip moteriai, išmanančiai, ką reiškia neigti 
tiesą... 

— Nepažįstat Tesos. 

— Tu irgi nepažįsti jau dešimt metų. i 

— Ji sumani. Savarankiška. Bet vaiko nenuskriaudėų, ypač po to, 
kas nutiko jos broliui. 

Bobis su Didi susižvalgė. 

— Broliui? — paklausė Didi. 

— Gimė negyvas. Tada subyrėjo jų šeima, gerokai anksčiau, nei 
su ja susipažinau. Motina susirgo depresija, ją turbūt reikėjo gydyti 
ligoninėj, bet ką Žmonės išmanė tais laikais. Jos mama gyveno mie- 
gamajame. Niekad neišlįsdavo, niekad nesirūpino Tesa. Tėvas sten- 
gėsi iš paskutiniųjų, bet jis buvo šiaip sau auklė. Tačiau Tesa jį vis 
tiek mylėjo. Mėgino rūpintis tėvais taip, kaip mokėjo. Ir mylėjo savo 
brolį. Vieną dieną mes jam surengėm laidotuves, tik mudvi vienos. Ji 
verkė, 1š visos širdies, nes jų namuose verkti nebuvo galima. 

Didi spoksojo į Džiulijaną. 

— Galėjai papasakot ir anksčiau. 

— O jūs galėjot išsiaiškint anksčiau. Farai. Nejau jūsų darbą turi 
padaryt aukos? 

Didi įsitempė. Bobis išsyk uždėjo ant jos ranką, kad nuramintų. 

— Kur ją nuvežei? - tyliai paklausė detektyvas. 


273 


— Nesuprantu, apie ką kalbat, - mechaniškai atsakė Džiulijana. 

— Nuvažiavai pasiimti Tesos. Pati prisipažinai. 

— Ne. Neprisipažinau. Jūsų partneris teigia, kad aš ją pasiėmiau. 
Pati nesakiau nieko panašaus. 

Didi sugriežė dantimis. 

— Tai nori žaisti negražiai? — Ji ranka nušlavė ant grindų išmė- 
tytus žaislus. — Galim nuvežt tave į nuovadą. Areštuot tavo mašiną. 
Išnarstysim ją po varžtelį, kol pati pūsi už grotų. Primink, kiek metų 
tavo vaikui? Nes nesu tikra, ar kūdikiams galima lankytis kalėjime. 

— Tesa man paskambino pirmadienį truputį po devynių vakaro, — 
atžagariai pareiškė Džiulijana. - Klausė, kam reikalingi draugai. Ne- 
galėjau patikėt, kad man skambina Tesa, nes nustebau išgirdus jos 
balsą po tiek metų. Sakė, kad man dar paskambins. Ir padėjo ragelį. 
Štai kaip pasikalbėjom, ir tai buvo vienintelis mano pokalbis su Tesa 
Leoni per dešimt metų. Jei norit sužinot, ko ji skambino, ką norėjo 
pasakyt ir ar dar žada su manim susisiekt, turėsit klaust jos. 

Didi buvo priblokšta, visiškai priblokšta. Kas galėjo pagalvot, kad 
Tesos draugužė iš provincijos tokia nepėsčia? 

— Rasim bent plauką tavo mašinoj, ir tau galas, - pasakė Didi. 

Džiulijana maivydamasi pliaukštelėjo delnais sau per skruostus: 

— Jėzau Marija, atleiskit. Negi pamiršau pasakyt, kad jau spėjau 
ją išsiurbt? A, ir neseniai skaičiau neblogą patarimą, kaip plauti ma- 
šiną. Tiesiog reikia amoniako... 

Didi spoksojo į namų šeimininkę. 

— Vien už tai tave suimsiu, — galiausiai pasakė. 

— Suimktt. 

— Tesa nušovė savo vyrą. Nutempė jo kūną į garažą ir užkasė 
sniegu, — piktai atrėžė Didi. - Tesa nužudė savo dukrą, išvežė į miš- 
ką ir taip užminavo, kad ištaškytų visą mūsų būrį. Va tokią moterį 
tu ginti. 

— Jūs manėt, kad tokia moteris nužudė mano brolį, — pataisė 
Džiulijana. - Jūs klydot. Nesunku patikėt, kad klystat ir dėl viso kito. 

— Mes neklystam, — pradėjo sakinį Didi, bet taip ir nepabaigė. 
Susiraukė. Ji kažką prisiminė, nedavė ramybės ankstesnė dvejonė, 
apnikusi miške. Šūdas. 

— Man reikia paskambinti, — tarė staiga. - Tu. Sėdėk. Ženk bent 
žingsnį ir suimsiu. 

Tada pamojo galva Bobiui ir nuėjo su juo į priekinę terasą, kur 
išsitraukė mobilųjį telefoną. 

— Kas... —- paklausė jis, bet ji nutildė pakėlusi ranką. 

— Medicininės ekspertizės skyrius? — prabilo į ragelį. - Pakvieskit 
Beną. Žinau, kad dirba. Kodėl daugiau jam skambinčiau? Perduokit, 
kad skambina seržantė Voren, nes galiu lažintis iš šimto dolerių, kad 
jis dabar žiūri pro mikroskopą ir galvoja „O, šūdas“. 

Mano tėvo mašinų taisykla niekada nebuvo įspūdinga ir per dešimt 
metų beveik nepasikeitė. Apleistas plytinis namas, nudažytas nikoti- 
no spalva, tik dažai smarkiai luposi. Su šildymu taip pat buvo bėdų: 
žiemą tėvas dirbdavo apsirengęs šilčiausiais drabužiais. Su kanali- 
zacija — taip pat. Kadaise čia buvo veikiantis tualetas. Tačiau tėvas ir 
čia dirbantys vyrai šlapindavosi palei tvorą, žymėdami velėną. 

Tačiau tėvo dirbtuvė turėjo ir porą privalumų: čia buvo krūva ma- 
šinų remontuoti ir perparduoti; be to, taip pat ir lietlempė, kuria gali- 
ma pjaustyti metalą ir, visai atsitiktinai, lydyti mobiliuosius telefonus. 

Masyvios priekinės durys buvo užrakintos. Tas pats pasakytina 
1r apie garažo duris. Tačiau užpakalinės durys atviros. Nusekiau pli- 
kos lemputės metamu šviesos ruožu pro galinį garažo langą, kur, 
rūkydamas cigaretę, ant taburetes sėdėjo mano tėvas ir stebėjo mane 
ateinant. 

Šalia jo ant darbastalio stovėjo pustuštis viskio butelis. Man pri- 
reikė keleto metų, kol supratau tėvo girtavimo mastą. Mes guldavo- 
mės devintą vakaro ne dėl to, kad tėvui reikėdavo anksti keltis, o dėl 
to, kad jis būdavo per girtas tęsti dieną. 

Pagimdžiusi Sofi tikėjausi suprasianti savo tėvus ir begalinį jų 
sielvartą. Tačiau man nepavyko. Kaip gali sielvartas dėl netekto vai- 
ko užgožti meilę savo gyvam vaikui? Kaip jie galėjo manęs tiesiog 
nebematyti? 

Mano tėvas įtraukė dar kartą ir užgesino cigaretę. Jis nenaudojo 
peleninės — tam puikiausiai tiko aptriušęs darbastalis. 

— Žinojau, kad ateisi, - prabilo rūkoriaus balsu. — Per žinias ką tik 
pranešė apie tavo pabėgimą. Pagalvojau, kad ateisi Čia. 

Vadinasi, seržantė Voren pripažino savo kaltę. Džiaugiuosi dėl jos. 

Nekreipdama dėmesio į tėvą artinausi prie lietlempės. 

Tėvas vis dar vilkėjo savo tepaluotą darbinį kombinezoną. Net iš 
čia mačiau, jog jo pečiai vis dar tokie pat platūs, o krūtinė raume- 
ninga. Taip nutinka vyrams, visą dieną dirbantiems iškėlus rankas. 

Jei jis norėtų mane sustabdyti, turėtų tam pakankamai jėgos. 

Tai supratus mano rankos ėmė drebėti, tačiau jau buvau priėjus 
prie lietlempės. Nukabinau apsauginius akinius ir ėmiau ruoštis dar- 
bui. Buvau užsimovusi Džiulijanos duotas tamsias pirštines. Turėjau 
jas nusiimti, kad išrinkčiau telefoną: nuimčiau dangtelį ir ištraukčiau 
bateriją. 

Tuomet vėl užsimoviau pirštines, 0 ant viršaus — specialias darbi- 
nes. Pasidėjau krepšį prie sienos, mobilųjį ant betoninių grindų. Tai 
buvo tinkamiausias paviršius dirbti su lietlempe, kuri pjovė metalą 
kaip peilis sviestą. 

Keturiolikos metų visą vasarą dirbau tėvo dirbtuvėje. Padėjau 
keisti tepalus, žvakes, padangas. Naiviai galvojau, kad, jei tėvas ne- 
sidomi mano pasauliu, galbūt verta susidomėti jo darbu. 

Drauge dirbome visą vasarą. Nurodymus jis išlodavo žemu, ne- 
patenkintu balsu. Atėjus pertraukai pasitraukdavo į savo dulkėtą ka- 
binetą ir palikdavo mane vieną pietauti garaže. Tarp mūsų nebuvo 
jaukių tylos akimirkų, kurios pasitaiko tarp tėvo ir dukters, nė karto 
nesulaukiau pagyrų. Jis man sakė, ką daryti. Aš tą ir dariau. Štai ir 
viskas. 

Baigiantis vasarai supratau, jog tėvas neaušina burnos ir tikriau- 
siai niekada nesugebės manęs pamilti. 

Todėl džiaugiausi, kad turėjau Džiulijaną. 

Tėvas nesikėlė nuo taburetės. Surūkęs cigaretę toliau siurbčiojo 
Džeko Danielso viskį iš pasenusio plastikinio puodelio. 

Užsidėjau apsauginius akinius, užsidegiau lietlempę ir sulydžiau 
pareigūno Fiskės mobilųjį į mažą bevertį plastiko gabaliuką. 


Buvo gaila netekti telefono — juk nežinojau, kada dar turėsiu 
galimybę paskambinti. Tačiau negalėjau jo palikti. Kai kuriuose te- 
lefonuose buvo GPS siųstuvas, todėl būtų lengva mane susekti. Jei 
skambinčiau, jie susektų signalą. Tačiau negalėjau jo tiesiog išmes- 
ti — jį aptikusi policija surastų mano skambutį Džiulijanai. 

Todėl griebiausi lietlempės, ir, turiu pasakyti, jog savo darbą ji 
atliko puikiai. 

Užgesinau. Suvyniojau laidą, pakabinau į vietą ir apsauginius 
akinius. 

Įmečiau sulydytą ir jau ataušusį telefoną į krepšį, kad nepalikčiau 
po savęs įkalčių. Greitai ir čia užsuks policija. Gaudant pabėgusį nu- 
sikaltėlį tikrinami visi jo giminaičiai ir galimi pažįstami, tarp kurių 
atsidurtų ir mano tėvas. 

Sutvarkiusi svarbiausią reikalą atsitfesiau ir pažvelgiau į tėvą. 

Metai jį pakeitė. Dabar tai pastebėjau. Išryškėjo skruostikauliai, 
gilios raukšlės vagojo kaktą. Atrodė kaip nugalėtas. Kadaise buvęs 
stiprus jaunas vyras, supliuškęs nuo gyvenimo ir neišsipildžiusių sva- 
jonių naštos. 

Norėjau jo nekęsti, tačiau negalėjau. Toks jau buvo mano likimas: 
mylėti vyrus, kurie manęs nenusipelno, ir, net tai žinant, kovoti dėl 
jų meilės. 

Tėvas prakalbo: 

— Sako, kad nužudei savo vyrą. — Jis sukosėjo, ir iškart sukilo 
skrepliai. 


— Aš 1rgi šitą girdėjau. 
— Ir mano anūkę, - kaltinamai ištarė jis. 
Šyptelėjau. 


— Turi anūkę? Keista, nes nepamenu, jog mano dukrą kada nors 
būtų aplankęs senelis. Arba atsiuntęs gimtadienio ar Kalėdų dovaną. 
Todėl nekalbėk apie anūkus, seni. Ką pasėjai, tą ir pjauni. 

— Storžievė. 

— Iš tavęs paveldėjau. 

Jis trenkė puodelį. Šliūkštelėjo gintarinis skystis. Pajutau viskio 
kvapą, ir burna prisipildė seilių. Kam reikia niekur nevedančio gin- 
čo? Geriau atsisėsiu ir išgersiu su savo tėvu. Galbūt to jis ir laukė tą 


vasarą, kai buvau keturiolikos. Jam nereikėjo vaiko, kuris jam dirb- 
tų, - jam reikėjo dukters, kuri su juo gertų. 

Du alkoholikai, vienas šalia kito, blankioje sunykusio garažo 
šviesoje. 

Tuomet abu būtume nuvylę savo vaikus. 

— Paimsiu mašiną, — pasakiau. 

— Aš tave įskųsiu. 

— Elkis, kaip nori. 

Priėjau prie raktų, sukabintų darbastalio kairėje. Tėvas pakilo 
nuo taburetės ir visu ūgio atsistojo priešais mane. 

Tvirtas vyras, prisiurbęs apgaulingos draugužio Džeko drąsos. 
Tėvas niekada nėra man sudavęs. Laukiau, kol pagaliau trenks, ta- 
čiau nebijojau, labiau buvau pavargusi. Pažinojau šį vyrą ne tik kaip 
savo tėvą, bet ir kaip eilinį šmikį, su kuriais susidurdavau penkias 
naktis per savaitę. 

— Tėti, — išgirdau švelnų savo balsą, - aš jau nebe maža mergaitė. 
Aš patyrusi policijos pareigūnė, todėl, jei nori mane sulaikyti, tau 
teks labiau pasistengti. 

— Aš neužauginau vaikų žudikės, - suriaumojo jis. 

— Taip. Tai tiesa. 

Jo antakiai susiraukė. Apsvaigusiai sąmonei buvo sunku susivokti. 

— Nori, kad ginčiau savo nekaltumą? — tęsiau. — Kadaise ban- 
džiau, bet nieko neišėjo. 

— Užmušei tą vaikiną Hau. 

— Ne. 

— Policija sakė, kad taip. 

— Policija irgi klysta, kad ir kaip man skaudu tai pripažinti. 

— Tuomet kodėl tapai policininke, jei jie tokie netikšos? 

— Todėl, - gūžtelėjau, - kad noriu tarnauti visuomenei. Ir man šis 
darbas sekasi. 

— Kol nužudei savą vyrą ir dukterį. 

— Ne. 

— Policija sakė, kad taip. 

— Štai ir vėl tas pats iš pradžių. 

Jis dar kartą suraukė antakius. 


— Paimsiu mašiną. — Pakartojau. - Ieškosiu žmogaus, pas kurį yra 
mano dukra. Gali ir toliau ginčytis arba iškart pasakyti, kuris iš šių 
kledarų geriausiai paruoštas nuriedėti porą kilometrų. Degalai taip 
pat praverstų. Šiuo metu negaliu įsipilti degalinėje. 

— Aš turiu anūkę, — šiurkščiai tarė jis. 

— Taip. Jai šešeri, jos vardas Sofi ir ji laukia, kol ją išgelbėsiu. 
Todėl prašau, tėti, padėk man. Padėk ją išgelbėti. 

— Ar ji tokia pat tvirta, kaip ir jos mama? 

— Dėl Dievo, tikiuosi, kad taip. 

— Kas ją pagrobė? 

— Tai pirmiausia ir ketinu išsiaiškinti. 

— Ir kaipgi tu ruošiesi tai padaryti? 

Vėl šyptelėjau, šįkart niūriai. 

— Tiesiog apsistokime ties tuo, kad Masačusetso valstija į mano 
mokymus investavo nemažai pinigų, ir ši investicija jiems tuoj atsi- 
pirks. Mašiną, tėti. Aš neturiu laiko. Taip pat ir Sofi. 

Jis nepajudėjo, tik sukryžiavo rankas ant krūtinės ir pažvelgė į 
mane iš aukšto. 

— Tu man meluoji? 

Nenorėjau daugiau ginčytis. Žengiau žingsnį į priekį ir apkabi- 
nau jį per liemenį, priglaudžiau galvą prie stambios jo krūtinės. Nuo 
jo trenkė cigaretėmis, tepalais ir viskiu. Jis kvepėjo mano vaikyste, 
namais ir motina, kurios i1lgėjausi. 

— Myliu tave, tėti. Visada mylėjau. Visada mylėsiu. 

Jis suvirpėjo. Vos juntamai. Norėjau tikėti, kad jis pasakė, jog irgi 
mane myli. Priešingu atveju man tai būtų per daug skaudu. 

Atsitraukiau. Jis nuleido rankas, nuėjo prie raktų kabyklos ir iš- 
tiesė man vienintelį raktą. 

— Mėlynas fordo pikapas, stovi užpakalyje. Daug nuvažiavęs, ta- 
čiau širdis dar plaka. Keturi varomieji. Tau pravers. 

Tokio ir reikėjo važiuoti apsnigtu keliu. Nuostabu. 

— Benzino bakai prie išorinės sienos. Naudokis, kiek reikia. 

— Ačiū. 

— Atvežk ją, — staiga tarė jis. — Kai ją rasi, kai... ją parsigabensi. 
Nortu... noriu susipažinti su savo anūke. 


— Gal, - tariau. 

Mano dvejonę jis priėmė nustebusiu žvilgsniu. 

Paėmiau raktą ir ramiai pažvelgiau į jį. 

— Sakau kaip alkoholikas alkoholikui — baik gerti, tėti. Tada pa- 
žiūrėsim. 

— Storžievė, - sumurmėjo jis. 

Paskutinį kartą jam nusišypsojau ir pakštelėjau jam į sudiržusį 
skruostą. 

— Iš tavęs paveldėjau, — sušnibždėjau. 

Suspaudžiau raktą, pasiėmiau krepšį ir išėjau. 

— Kodėl įvykis miške buvo toks kraupus? — paklausė Didi po pen- 
kiolikos minučių. 

Pati ir atsakė: 

— Nes kokia mama, nužudžiusi savo vaiką, jį dar ir susprogdintų? 
Kuri moteris taip pasielgtų? 

Bobis, stovėjęs greta, Džiulijanos Hau terasoje, linktelėjo. 

— Diversija. Norėjo laimėt laiko, kad pabėgtų. 

Didi gūžtelėjo. 

— Tiksliau — ne visai. Ji jau ir taip buvo viena su pareigūnu Fiske 
už pusės kilometro nuo paieškos būrio. Galėjo lengviausiai atsikratyt 
Fiskės be diversijos ir dar turėt visą pusvalandį. Kraupiai susprogdin- 
ti vaiko palaikus jai buvo naudinga. Tai kam imtis tokių baisumų? 

— Na gerai, pasiduodu: kam imtis tokių baisumų? 

— Nes jai reikėjo, kad sutrupėtų kaulai. Ji negalėjo mums leist rasti 
kūną in situ“. Iškart būtume pastebėję, kad užkastas visai ne vaikas. 

Bobis išplėtė akis. 

— Ką? Rožinės medžiagos skutai, džinsai, šonkaulis, dantis... 

— Drabužiai buvo užkasti su palaikais. Rastas šonkaulis apytik- 
riai atitinka šešiametės arba didelio šuns šonkaulį. Benas ką tik bai- 
gė intriguojančią kaulų skeveldrų analizę. Kaulai - ne žmogaus. Jie 
šuns. Dydis sutampa, bet rūšis ne ta. 


* Vietoje (lot.) 

Bobio reakcija truputį vėlavo. 

— O šūdas, - tarė žmogus, kuris beveik niekad nesikeikia. — Vokie- 
čių aviganis. Nugaišęs Brajano Darbio šuo. Tesa palaidojo jį? 

— Pasirodo. Dėl to visureigy tvyrojo toks stiprus yrančio kūno kva- 
pas. Vėlgi, anot Beno, didelio šuns kaulų ilgis ir apimtis atitinka šešia- 
mečio vaiko. Žinoma, kaukolė visiškai kitokia, be to, nereikia uodegos 
ir letenų. Todėl sveikas šuns skeletas nebūtų sukėlęs abejonių. Tačiau iš- 
barstytos kaulų skeveldros... Benas atsiprašė, kad suklydo. Tiesą sakant, 
jam gėda. Jam jau seniai neteko susidurt su tokia painia įvykio vieta. 

— Palauk. — Bobis kilstelėjo ranką. — Pameni paieškos šunis? Jie 
veda tik prie žmogaus palaikų. Jų uoslės neįmanoma apgaut. 

Didi staiga nusišypsojo. 

— Velniškai sumanu, - sumurmėjo. — Ar ne tą patį sakė Džiulijana? 
Tesa Leoni labai protinga, tenka pripažint. Du priekiniai dantys, - pa- 
sufleravo Bobiui. — Be to, kai išvykom, proskynoj rado tris kruvinus 
tamponus. Benas truputį išmano paieškos komandų ruošimo tvarką. 
Pasak jo, kadangi naudoti tikrus lavonus draudžia įstatymai, kino- 
logai kuria „lavonus“ pasitelkę vaizduotę. Pasirodo, dantys yra tas 
pats, kas ir kaulai. Todėl jie susirenka iš stomatologų išrautus dantis ir 
panaudoja treniruodami šunis. Tas pats ir su panaudotais tamponais. 
Tesa užkasė šuns kūną, bet aplink primėtė „žmogaus lavonų“ - pieni- 
nių dukters dantų ir keletą panaudotų higienos priemonių. 

— Šlykštu, — tarė Bobis. 

— Genialu, - paprieštaravo Didi. 

— Bet kodėl? 

Didi teko pasukti galvą. 

— Nes žinojo, kad mes ją apkaltinsim. Ji jau tą patyrusi, tiesa? Ji 
nenušovė Tomio Hau, bet policija manė, kad tai jos darbas. Vadinasi, 
buvom teisūs: ji elgėsi remdamasi patirtim, įgyta prieš dešimt metų. 
Tesos Leoni gyvenime vėl nutiko kažkas baisaus. Pirmoji mintis — ir 
vėl apkaltins ją. Tik šįsyk dar ir suims. Todėl ji sukuria sudėtingą 
pabėgimo planą. 

— Bet kodėl? — pakartojo Bobis. — Jei ji niekuo nekalta, kodėl ne- 
sako tiesos? Kam imtis tokių... suktybių? Ji policininkė. Gal turėtų 
labiau pasitikėt sistema? 


Didi kilstelėjo antakį. 

Jis atsiduso: 

— Tu teisi. Iš prigimties esam cinikai. 

— Bet kodėl ji nieko nepapasakojo mums? — tęsė Didi. - Pamąs- 
tykim. Mes manėm, kad Tesa prieš dešimt metų nušovė Tom; Hau. 
Klydom. Manėm, kad nušovė savo vyrą, Brajaną, šeštadienio rytą. 
Gali būti, kad klydom ir dėl to. Vadinasi, viską padarė kažkas kitas. 
Kažkas kitas nušovė Brajaną ir pagrobė Sofi. 

— Kam reikėjo nužudyti vyrą, bet pagrobti vaiką? — paklausė 
Bobis. 

— Įkaitas, — nedelsiant pareiškė Didi. — Tai susiję su lošimu. Bra- 
janas buvo per daug įsiskolinęs. Užuot atsikratę Brajanu, silpnąja 
grandimi, jie taikėsi į Tesą. Nušovė Brajaną, kad parodytų, jog ne- 
juokauja, ir pagrobė Sofi. Tesa susigrąžins dukrą, kai sumokės skolą. 
Dėl to ir pasiėmė iš banko penkiasdešimt tūkstančių... 

— Akivaizdu, kad tiek negana, - įsiterpė Bobis. 

— Būtent. Jai reikia daugiau pinigų, bet taip pat supranta, kad jos 
vyras nušautas jos ginklu, nes tai patvirtino balistinė ekspertizė. 

Bobis išpūtė akis. 

— Ji buvo namie, — tarė staiga. — Jie galėjo nušaut Brajaną tik 
jos ginklu. Tesa buvo namie. Galbūt juos net užklupo. Kažkas jau 
laikė sučiupęs jos dukrą. Kas jai beliko? Jie pareikalavo jos „Sig 
Sauer“ 1r... 

— Nušovė Brajaną, — tyliai tarė Didi. 

— Jos reikalai sumauti, — ramiai tęsė Bobis. — Pati suprato, kad 
padėtis nepavydėtina. Vyras nušautas tarnybiniu ginklu, vaikas 
pagrobtas, o ji jau buvo įkliuvusi su panašiu nusikaltimu. Kokia 
tikimybė, kad ja kas nors patikės? Net jei būtų sakiusi: Klausykit, 
kažkoks mafiozas nugalabijo mano prasilošusį vyrą su mano ginklu 
ir man reikia, kad padėtumėt išvaduot mano vaiką... 

— Nepatikėčiau... — tiesmukai atsakė Didi. 

— Farai iš prigimties cinikai, - pakartojo Bobis. 

— Tada ji ima mąstyt, - tęsė Didi. - Vienintelis būdas susigrąžint 
Sofi, gaut pinigų, o pinigų kalėjime negausi... 

— Vadinasi, jai reikėjo planuoti ateitį, — papildė Bobis. 


Didi susiraukė. 

— Taigi, prisiminusi Tomio nužudymą, kaip pagrindinį planą 
pasirenka būtinąją gintį. Gana slidu, nors sutuoktinio smurtavi- 
mas suteikia teisę gintis, ir ji nusprendžia imtis atsarginių priemo- 
nių. Pagrindinis planas — būtinoji gintis, atsarginis - miške užkasti 
šuns palaikus ir tvirtinti, kad tai dukters palaikai. Jei būtinoji gin- 
tis negelbsti ir ją vis vien suima, ji pabėga naudodamasi atsarginiu 
planu. 

— Sumanu, - tarė Bobis. - Kaip sakė Džiulijana, ji savarankiška. 

— Kebli padėtis, — susiraukė Didi. — Ypač turint omeny, kad jai 
tenka slapstytis, o taip dar sunkiau surinkti pinigų Sofi išpirkai. Ar 
pats taip rizikuotum, jei tavo dukrai grėstų mirtinas pavojus? Gal 
būtų paprasčiau susitaikyti su padėtim ir prašyti mūsų pagalbos? 
Kad mes surastume grobikus ir išvaduotume Sofi, net jei būtume 
ją suėmę. 

Bobis gūžtelėjo. 

— Gal ji nepasitiki kitais farais kaip ir Džiulijana. 

Bet Didi staiga šovė kitokia mintis. 

— O gal kitas faras ir yra jos bėdų priežastis? 

Bobis įsmeigė į Didi žvilgsnį, ir ji pamatė, kad jam pradėjo aiš- 
kėti. 

— Kas ją sumušė? — paklausė Didi. - Kas jai smogė taip smarkiai, 
kad ji dvidešimt valandų negalėjo net atsistot? Kas buvo jos namuo- 
se visą sekmadienio rytą, padėjęs jai ant peties ranką? Maniau, kad 
jis ją palaiko. Bet gal tiesiog vertė ją tylėt? 

— Patrulis Lajonsas. 

— Paslaugus bičiulis, suskaldęs jai skruostikaulį ir pripratinęs jos 
vyrą prie lošimo. Gal Lajonsas ir anksčiau pramogaudavo Foksvudse? 

— Patrulis Lajonsas nepadės išspręsti šio nusikaltimo, — sumur- 
mėjo Bobis. — Nes jis — šio nusikaltimo vykdytojas. 

— Suimkim jį! - plykstelėjo Didi. 

Ji buvo bežengianti nuo terasos, bet Bobis čiupo ją už rankos ir 
prisitraukė prie savęs. 

— Didi, žinai, ką tai reiškia? 

— Kad pagaliau turėsiu progą jį surakint? 


— Ne, Didi. Sofi Leoni. Ji dar gali būt gyva. O patrulis Lajonsas 
žino, kur ji. 

Didi sustingo. Užplūdo emocijos. 

— Tada paklausyk, Bobi. Reikės veikti be klaidų, ir aš jau turiu 
planą, kaip tai padaryt. 

Senasis fordas nenorėjo nei perjunginėti pavarų, nei stabdyti. Ačiū 
Dievui, dėl sniego pūgos ir vėlaus meto kelias buvo beveik tuščias. 
Prasilenkiau su keliais sniego valytuvais, pora greitųjų ir keliais po- 
licijos automobiliais, tvarkančiais eismą. Nenuleidau akių nuo spido- 
metro ir laikiausi leistino greičio. Nors ir buvau apsirengus juodai ir 
plaukus pasikišusi po kepuraite, vis tiek jaučiausi išsiskirianti. Va- 
žiavau atgal į Bostoną, link savo namų. 

Lėtai privažiavau prie jų. Žibintais apšviečiau geltoną juostą, žy- 
minčią nusikaltimo vietą, kuri neskoningai geltonavo balto sniego 
fone. 

Namas atrodė ir buvo tuščias. Kone rėkė, jog čia nutiko kažkas 
baisaus. 

Važiavau, kol radau vietą pasistatyti mašiną prekybos centro aikš- 
telėje. 

Užsimečiau krepšį ant pečių ir leidausi pėsčiomis. 

Ėjau greitai. Norėjau tamsos prieglobsčio, siekiau būti nepastebėta 
ūžiančiame mieste, nusėtame gatvės žibintų ir švytinčių ženklų. Vienas 
kvartalas į dešinę, vienas kvartalas į kairę ir buvau jau beveik vietoje. 

Šeino tarnybinis automobilis stovėjo šalia jo namo. Buvo be penkių 
vienuolika, o tai reiškė, jog jis bet kuriuo metu išsiruoš į tarnybą. 

Pritūpiau už visureigio, šešėlyje pasislėpiau nuo žibintų skleidžia- 
mos šviesos. 

Rankoms buvo šalta net su pirštinėmis. Papūčiau į pirštus, kad jie 
sušiltų, nes turėjo išlikti lankstūs. Tai buvo mano vienintelis šansas. 
Laimėsiu arba ne. 

Širdis daužėsi, truputį svaigo galva ir tik tuomet supratau, jog 
nieko nevalgiau per pastarąsias dvylika valandų. Dabar jau per vėlu. 
Atsidarė laukujės durys. Kieme užsidegė šviesa. Pasirodė Šeinas. 

Tina stovėjo už jo apsivilkusi pūkuotą rausvą chalatą. Ji pakšte- 
lėjo į skruostą vyrui, išeinančiam į darbą. Pajutau skausmą. Bet tuoj 
pat nustūmiau jį šalin. 

Šeinas nulipo žemyn vieną laiptelį, tada antrą. Durys užsidarė. 
Tina nelaukė, kol mašina išvažiuos iš kiemo. 

Aš iškvėpiau tik dabar suvokus, jog laikiau užgniaužus kvapą, ir 
ėmiau skaičiuoti mintyse. 

Šeinas nulipo laipteliais ir žengė link mašinos, rankoje barškin- 
damas raktelius. Priėjo, pasuko raktelį spynoje ir atidarė vairuotojo 
dureles. 

Iššokau iš už visureigio ir įrėmiau jam į kaklą keturiasdešimto 
kalibro „Glock“. 

— Bent žodis ir tu negyvas. 

Šeinas tylėjo. 

Išėmiau jo tarnybinį ginklą. Tuomet abu sulipome į policijos au- 
tomobilį. 


Pasodinau jį ant užpakalinės sėdynes, kad negalėtų pasiekti racijos 
ar kitų susisiekimo priemonių. Atsisėdau vairuotojo vietoje, nulei- 
dau mus skyrusią apsauginę pertvarą. Ginklą laikiau nukreipusi sa- 
vo pusėje taip, kad Šeinas jo nepasiektų, tačiau buvau nusitaikiusi 
tiksliai į taikinį. Dažniausiai policijos pareigūnai buvo mokomi tai- 
kytis į krūtinę — didžiausią kūno paviršių. Tačiau žinojau, jog Šeinas 
apsivilkęs neperšaunamą liemenę, todėl nusitaikiau į galvą. 

Mano paliepimu jis atidavė man mobilųjį, tarnybinį diržą ir pra- 
nešimų gaviklį. Sudėjau šiuos daiktus ant keleivio sėdynės, pasiė- 
miau antrankius ir liepiau jam juos užsidėti. 

Paskui nukreipiau dėmesį į variklį. Jaučiau, kad Šeinas įsitempęs 
ir pasiruošęs veiksmui. 


— Nekvailiok, — sausai pasakiau, — Aš tau skolinga, pameni? 

Parodžiau į savo sumuštą veidą. Jis susmuko ir nuleido rankas 
ant kelių. 

Variklis užsikūrė. Pro langą pažvelgusi jo Žmona manytų, jog 
vyras šildo mašiną, susisiekia su dispečere, galbūt atsakinėja į pra- 
nešimus. 

Penkių dešimties minučių vėlavimas nieko nenustebintų. Tačiau 
pastovėjus ilgiau jai kiltų įtarimas, galbūt net išeitų pažiūrėti, kas 
dedasi. Todėl neturėjau per daug laiko plepėti. 

Tačiau privalėjau šį tą sužinoti. 

— Reikėjo man trenkti stipriau, - pasakiau gręždamasi į jį. - Ne- 
jaugi manei, jog man užteks vien smegenų sutrenkimo? 

Šeinas nieko nesakė. Žiūrėjo į ginklą, ne į mano sumuštą veidą. 

Jutau kylantį pyktį. Norėjau prasibrauti iki jo užpakalinėje sėdy- 
nėje ir smarkiai suduoti pistoletu keletą kartų prieš sumušant jį iki 
sąmonės netekimo plikomis rankomis. 

Aš pasitikėjau Šeinu, kolega policininku. Brajanas juo pasitikėjo 
kaip geriausiu draugu. O jis mus išdavė. 

Paskambinau jam šeštadienį po pietų, sumokėjus smogikui. Jis 
buvo vienintelė viltis mano byrančiame pasaulyje. Žinoma, man bu- 
vo uždrausta kreiptis į policiją. Žinoma, man buvo liepta tylėti, nes 
kitaip... Tačiau Šeinas nebuvo vien kolega. Jis buvo mano ir arti- 
miausias Brajano draugas. Jis turėjo man padėti išvaduoti Sofi. 

Tačiau kitame laido gale išgirdau šaltą, bejausmį balsą: 

— Nepaklūsti nurodymams, ar ne, Tesa? Kai šitie vaikinai liepia 
tau tylėti, tylėk, kitaip nudės mus visus. Daryk tai, kas liepta. 

Pasirodo, Šeinas jau žinojo, kad Brajanas nebegyvas. Šiuo rei- 
kalu jis ir pats buvo gavęs nurodymų, kuriuos iškart išdėstė man: 
Brajanas mušdavo savo žmoną. Šįkart jis persistengė ir aš neišlai- 
kiusi iššoviau iš tarnybinio ginklo gindamasi. Nėra smurto žymių? 
Nesijaudink, tau padės Šeinas. Suvapėjau, jog turiu dvidešimt ketu- 
rias valandas pasiruošti Sofi sugrįžimui. Gerai, trumpai tarė jis. Jis 
atvažiuos iš pat ryto. Truputį mane apkumščiuos ir drauge iškviesi- 
me policiją, Šeinas seks kiekvieną mano žingsnį. Jis stebės ir viską 
pranešinės tiems Žmonėms. 


„Dabar aišku“, - pagaliau supratau. Šeinas nebuvo vien Brajano 
draugas, jis buvo nusikaltimo bendras. Ir dabar jam teko bet kokia 
kaina saugoti savo kailį. Net jei tam reikėtų paaukoti Brajaną, mane 
ir Sofi. 

Man buvo galas, o Sofi gyvybė pakibo ant plauko. Neįtikėtina, 
kaip blaiviai viską pradedi suprasti, kai vaikui prireikia tavo pagal- 
bos. Kai sniegu užkastas vyro kūnas įgyja didžiausią prasmę pasau- 
lyje. Kaip ir ištrauktas Djuko kūnas iš po terasos, kur jį, laukdamas 
pavasario atlydžio, buvo padėjęs Brajanas. Kaip 1r bombų instrukci- 
jų paieška internete... 

Nustojau priešintis. Pasirinkau chaosą. Ir pamačiau, jog esu daug 
nuožmesnis Žmogus, nei galvojau. 

— Žinau apie pinigus, — pasakiau Šeinui. Nepaisant pastangų iš- 
likti ramiai, jutau, kaip vėl sukunkuliuoja pyktis. Prisiminiau, kaip 
pasijutau pirmąkart Šeino kumščiui palietus mano veidą. Kaip jis 
atsistojo virš manęs, kai pakritau ant kruvinų virtuvės grindų. Ir tą 
begalinę akimirką, kai supratau, jog jis gali mane užmušti, ir tada 
jau niekas nebeišgelbės Sofi. Aš pravirkau. Maldavau. Štai kaip su 
manimi pasielgė „draugas“. 

Šeino ir mano žvilgsniai susidūrė, jo akys buvo pilnos nuostabos. 

— Nejau manei, kad nieko nesuvoksiu? — tariau. — Kam visas šitas 
kvailas spektaklis, kodėl turėjau prisipažinti nužudžiusi savo vyrą? 
Nes tu ir tavo partneriai norėjo mane pašalinti iš kelio. Norėjai su- 
griauti pasitikėjimą manimi ir pripaišyti man vagystę. Tavo drau- 
gams banditams visiškai nerūpi mano pinigai. Tai tu bandai pasi- 
naudoti manimi savo darbeliams uždangstyti, norėjai visą kaltę už 
pavogtus profsąjungos pinigus suversti man. Norėjai suversti man 
kaltę dėl visko. Visko! 

Jis nepratarė nė žodžio. 

— Tu, prakeiktas šunsnuki! — pratrūkau aš. — Jei aš sėsčiau į kalė- 
jimą, kas nutiktų Sofi? Tu pasirašei jos mirties nuosprendį, bjaurybe. 
Beveik nužudei mano dukrą! 

Šeinas išbalo: 

— Aš nenorėjau... niekad nebūčiau to daręs, nenorėjau perlenkti 
lazdos! 


— Nenorėjai perlenkti lazdos? Tu apvogei profsąjungą. Tu sumo- 
vei savo karjerą, pavedei šeimą ir draugus. Ir tu tai vadini „neper- 
lenkiau lazdos“? 

— Viską sugalvojo Brajanas, — automatiškai bėrė Šeinas. - Jam 
reikėjo pinigų. Jis truputį per daug pralošė... jie jį užmuš, sakė jis. 
Tiesiog bandžiau padėti. Tikrai, Tesa. Juk žinai, koks būna Brajanas. 
Tiesiog stengiausi padėti. 

Vietoj atsakymo kaire ranka čiupau tarnybinį jo diržą, ištraukiau 
elektrošoką ir iškėliau jį viršun. 

— Dar vienas melas, ir tu man pašokinėsi. Ar supratai, Šeinai? 
Baik meluoti! 

Jis prarijo seilę ir nervingai liežuvio galiuku palietė lūpų kamputį. 

— Aš ne... o, Dieve. — Staiga jis palūžo. — Atleisk, Tesa. Nesupran- 
tu, kaip viskas taip pasisuko. Iš pradžių su Brajanu į Foksvudsą va- 
žiuodavau, nes turėjau jį kontroliuoti. Dėl to ir aš kartais palošdavau. 
Tuomet porą kartų man pasisekė laimėti. Turiu galvoje, iš tikrųjų /ai- 
mėti. Penki gabalai tiesiog kaip iš niekur. Nupirkau Tinai žiedą. Ji 
apsiverkė. O aš jaučiausi... nuostabiai. Kaip supermenas. Todėl, aišku, 
norėjau lošti toliau, tačiau laimėdavau ne visada. Dėl to teko dar dau- 
giau lošti. Truko labai nedaug. Tereikėjo vienos laimingos partijos, 
reikėjo tik vienos. 

— Tai ir kartojome sau pastarąsias porą savaičių. Tik viena sėk- 
minga popietė, ir mes atsilošime. Viskas bus gerai. Užtektų net poros 
valandų. Tik pora sėkmingų valandų, ir viskas bus baigta. 

— Tu pasisavinai patrulių profsąjungos pinigus. Parsidavei gangs- 
teriams. 

Šeinas pažiūrėjo į mane. 

— Reikia turėti pinigų, kad pasidarytum pinigų, — pasakė jis pa- 
prastai, lyg tai būtų logiškiausias paaiškinimas pasaulyje. 

Galbūt taip mąstė lošėjas. 

— Iš ko skolinotės pinigus? Kas nušovė Brajaną? Kas pagrobė ma- 
no dukrą? 

Jis gūžtelėjo. 

— Eik velniop, Šeinai! Jie turi mano dukrą. Kalbėk arba ištaškysiu 
tau smegenis! 


— Jie mane vis tiek nužudys! — atkirto jis pagyvėjusiomis aki- 
mis. —- Tie vyrukai rimti. Jie jau man atsiuntė nuotraukų: Tina par- 
duotuvėje, Tina eina į jogą, Tina pasiima berniukus. Apgailestauju 
dėl Brajano. Apgailestauju dėl Sofi. Tačiau turiu apsaugoti savo pa- 
ties šeimą. Gal aš ir susimoviau, tačiau nesu visiškas nevykėlis. 

— Šeinai, - sausai ištariau. - Tu vis dar nesupranti. Aš tave nužu- 
dysiu. Tada ant krūtinės tau išpjaustysiu žodį „skundikas“. Paskui 
Tinai ir berniukams gyventi liktų apie keturiasdešimt aštuonias va- 
landas. Galbūt mažiau... 

Jis sumirksėjo. 

— Tu negalėtum... 

— Pagalvok, kiek gali padaryti dėl savo sūnų, tuomet suprasi ir 
mane. 

Jis giliai atsiduso. Žiūrėjo į mane, ir iš jo akių aš supratau, jog jis 
suvokė, kaip viskas pasibaigs. Galbūt pastarąsias porą dienų jis kaip 
ir aš galvojo, jog pragaras turi keletą lygių, ir nesvarbu, kurį iš jų jau 
pasiekei, visada yra kur giliau ir tamsiau nusiristi. 

— Jei pasakysiu tau pavardę, — trumpai tarė jis. — Turėsi jį užmušti. 
Šiąnakt. Prisiek man, Tesa. Nužudyk jį, kol jis neprisikasė iki mano 
šeimos. 

— Sutarta. 

— Aš myliu juos, - sušnabždėjo Šeinas. — Nors ir esu susimovęs, 
myliu savo šeimą. Noriu, kad jiems viskas būtų gerai. 

Mano eilė nekalbėti. 

— Apgailestauju dėl Brajano, Tesa. Tikrai, aš nemaniau, jog jie 
tai padarys. Negalvojau, kad jie gali jį sužaloti. Arba pagrobti Sofi. 
Geriau būčiau niekada nelošęs. Nė karto nepakėlęs kortos. 

— Šeinai, pavardę. Kas nužudė Brajaną? Kas pasiėmė mano dukrą? 

Jis apžiūrinėjo mano sumuštą veidą ir, atrodo, virptelėjo. Tuomet 
linktelėjo, išsitiesė, pakėlė pečius. Kadaise Šeinas buvo geras poli- 
cininkas. Ir mano draugas. Galbūt jis vėl bandė tapti tuo žmogumi. 

— Džonas Styvenas Perselas, — pasakė jis man. - Smogikas. Jis 
dirba tiems vaikinams. Jei rasi Perselą, rasi ir Sofi. Arba jis žinos, 
kur ji yra. 

— Koks jo adresas? 


Dvejonė. 

— Nuimk antrankūus, ir aš jį surasiu. 

Jo pauzė man sukėlė įtarimą. Papurčiau galvą. 

— Tau tikrai nereikėjo įstumti į pavojų mano dukters, — tariau 
švelniai, keldama „Glock“. 

— Tesa, liaukis. Juk pasakiau, ką norėjai. - Jis pabarškino antran- 
kiais. — Jėzau šventas, juk tai beprotybė. Paleisk mane. Padėsiu tau 
susigrąžinti dukrą. Drauge surasime Perselą. Nagi... 

Nusišypsojau, tik šįkart liūdnai. Šeinas piešė viską labai papras- 
tai. Juk jis galėjo tą patį pasiūlyti šeštadienio ryte. Tačiau liepė sėdė- 
ti, užsičiaupti ir, 0 taip, jis atvažiuos iš ryto manęs sumušti. 

Geras Brajanas. Blogas Brajanas. 

Geras Šeinas. Blogas Šeinas. 

Gera Tesa. Bloga Tesa. 

Galbūt mums trims linija, skirianti gera ir bloga, buvo plones- 
nė, nei turėtų būti. Ir galbūt mes, peržengę tą liniją, nebesugebame 
sugrįžti atgal. Mes buvome tie, kuo buvome, tačiau esame tie, kuo 
tapome. 

— Šeinai, - sumurmėjau. — Pagalvok apie savo sūnus. 

Jis sutriko, tačiau pamačiau, jog supranta, apie ką kalbu. Pavyz- 
džiui, policininkų, kurie žūdavo tarnyboje, šeimos gaudavo gyvybės 
draudimo kompensaciją, tačiau policininkų, kurie sėsdavo į kalėji- 
mą už turto pasisavinimą ir bendradarbiavimą su nusikalstamomis 
grupuotėmis, šeimos negaudavo nieko. 

Kaip Šeinas ir sakė, jis susimovė, tačiau dar nebuvo visiškas ne- 
vykėlis. 

Gerasis Šeinas galvojo apie tris savo sūnus. Supratau, kad jis pa- 
darė loginę išvadą, kai nuleido pečius. Jo veidas nurimo. 

Šeinas Lajonsas pažvelgė į mane paskutinį kartą. 

— Atleisk, — sušnibždėjo jis. 

— Ir man, - pasakiau. 

Ir tuomet nuspaudžiau gaiduką. 


Paskui nuvariau mašiną prie neapšviesto sandėlio — tokioje vieto- 
je sustotų pareigūnas, jei pamatytų ką nors įtartino. Persėdau ant 

užpakalinės sėdynės, nekreipdama dėmesio nei į kraujo tvaiką, nei 
į Šeino kūno skleidžiamą šilumą. 

Išrausiau jo kišenes ir tarnybinį diržą. Prie mobiliojo radau po- 
piergalį su skaičiais, primenančiais GPS koordinates. Automobilio 
kompiuteryje patikrinau koordinates, užsirašiau adresą ir kelią, kaip 
ten nuvažiuoti. 

Grįžau ant užpakalinės sėdynės, nuėmiau Šeinui antrankius ir 
apjuosiau jį tarnybiniu diržu. Nušaudama jį iš Brajano „Glock“, pa- 
dariau jam paslaugą. Galėjau tam panaudoti jo paties „Sig Sauer“ ir 
tokiu atveju būtų galima įtarti savižudybę ir dėl to Tina ir berniukai 
negautų nieko. 

Dar nesu tokia beširdė, pagalvojau. Mano širdis nėra akmeninė. 

Keistai nejutau skruostų. Veidas buvo lyg nutirpęs. 

Bandžiau susitelkti ties tuo, ką turiu padaryti. Naktis dar tik pra- 
sidėjo, o aš turėjau daug ką nuveikti. 

Apėjau mašiną ir atidariau bagažinę. Patruliai turėjo būti pasi- 
ruošę, ir Šeinas manęs nenuvylė. Butelis vandens, pusė tuzino bal- 
tymų batonėlių ir sauso maisto davinio paketai. Susimečiau maistą į 
krepšį, jau žiaumodama pusę batonėlio. Šeino raktu atsirakinau ilgą 
metalinį ginklų seirą. 

Šeinas turėjo „Remington 
kų dėžučių ir KA-BAR peilį. 

Pasiėmiau viską. 

šautuvą, karabiną M4, pustuzinį kul- 


3/ 


Bobis su Didi jau važiavo į patrulio Lajonso namus, kai per raciją 
pasigirdo: sužeistas pareigūnas, sužeistas pareigūnas, kviečiami visi 
ekipažai... 

Dispečeris keletą kartų pakartojo adresą. Didi įsijungė kompiute- 
rį. Išvydusi žemėlapį pabalo. 

— Prie pat Tesos namų, - burbtelėjo. 

— Ir prie patrulio Lajonso, — tarė Bobis. 

Juodu susižvalgė. 

— Šūdas. 

Bobis įjungė švyturėlius ir numynė akceleratorių. Juodu lėkė į 
įvykio vietą tylomis. 


Kai atvyko, jau buvo prisigrūdę greitosios pagalbos ir policijos auto- 
mobilių. Aplink malėsi daugybė pareigūnų, neturėdami ko imtis. Tai 
galėjo reikšt tik viena. 

Detektyvai išlipo iš automobilio. Pirmiausia prie jų priėjo valsti- 
jos patrulis, tad kalbėjo Bobis. 

— Kokia padėtis? — paklausė. 

— Patrulis Šeinas Lajonsas. Šautinė žaizda į galvą. — Jaunas pa- 
reigūnas sunkiai nurijo seilę. - Negyvas, pone. Žuvo iškart. Medikai 
nebegali niekuo padėt. 

Bobis linktelėjo žvelgdamas į Didi pusę. 

— Darbo metu? — paklausė detektyvė. 

— Ne. Dar nebuvo prisistatęs valdymo centrui. Detektyvas Parke- 
ris ėmėsi tyrimo. — Vaikis pamojo į vyrą, vilkintį pilką storą paltą 
ir stovintį greta nusikaltimo vietą žyminčios juostos. — Geriau pasi- 
kalbėkit su juo. 

Juodu linktelėjo, padėkojo vaikinui ir nuėjo. 

Bobis pažinojo Elą Parkerį. Jie šmėkštelėjo savo ženklelius uni- 
formuotam pareigūnui, atsakingam už žmogžudystės bylos rinki- 
mą, tada pralindo po geltona juosta ir prisiartino prie vadovaujančio 
detektyvo. 

Parkeris, liesas, ištįsęs vyras, pasitempė jiems pasirodžius. Jis 
paspaudė Bobiui ranką nenusiėmęs pirštinės, ir Bobis pristatė jam 
Didi. 

Pagaliau baigė snyguriuoti. Šaligatvis buvo nuklotas kelių centi- 
metrų sniego sluoksniu, kuriame buvo žymios į pagalbą atskubėju- 
sių pareigūnų ir medikų ištryptos pėdos. Bet tik vieno automobilio 
vėžės ant gatvės. Didi tai pirmiausia ir krito į akis. Antras automobi- 
lis būtų įspaudęs vėžes giliau, bet ji nieko nepastebėjo. 

Ji apie tai pasiteiravo detektyvo Parkerio, ir jis linktelėjo. 

— Atrodo, patrulis Lajonsas pasuko už pastato, — tarė jis. — Dar 
nepranešęs apie pamainos pradžią. Ir dispečerinės neįspėjo, kad pa- 
stebėjo ką nors įtartina... 

Detektyvas Parkeris leido patiems suprasti, ką tai reiškia. 

Patruliuojantis pareigūnas visada praneša apie savo veiksmus. 
Tai įkalta jiems į galvą. Jei sustoji kavos, pasisioti ar pastebėjai api- 
plėšimą — praneši. Vadinasi, kad ir kas būtų atvilioję patrulį Lajonsą 
į šitą užkampį, buvo susiję ne su darbu, o su asmeniniais reikalais. 

— Šautinė žaizda, — tęsė detektyvas Parkeris. — Kairysis smilki- 
nys. Iššauta nuo priekinės sėdynės. Patrulis Lajosas sėdėjo gale. 

Didi nusigando. Bobis taip pat. 

Pamatęs jų veidus detektyvas Parkeris pamojo jiems prieiti prie 
patrulio automobilio, stovinčio atviromis durimis. Parodė kruviną 
užpakalinę sėdynę ir šūvio trajektoriją. 

— Jis buvo su tarnybiniu diržu? — paklausė Bobis suraukęs kaktą. 

Parkeris linktelėjo. 


— Taip, bet ant riešų yra žymės, bylojančios, kad buvo surakintas. 
Pirmas atvykęs pareigūnas jį rado jau be antrankių, bet šįvakar pa- 
trulio Lajonso rankos tikrai buvo surakintos. 

Nupasakotas vaizdas Didi nepatiko: surakintas pareigūnas ant 
užpakalinės patrulinio automobilio sėdynės žvelgia tiesiai į pistoleto 
vamzdį. Ji įsikniaubė į paltą, pajutusi blakstienas glostančias šaltas 
snaigės. 

— Kur jo ginklas? — paklausė. 

— „Sig Sauer“ jo dėtuvėj. Bet pažiūrėkit čia. 

Parkeris nusivedė juos prie automobilio galo ir atidarė bagažinę. 
Ji buvo tuščia. Didi išsyk suprato, kas ne taip. Joks policininkas, nei 
su uniforma, nei be jos, nevažinėja su tuščia bagažine. Turėtų būti 
bent būtiniausių reikmenų, jau nekalbant apie karabiną ar šautuvą, 
ar abu. 

Ji klausiamai pažvelgė į Bobį. 

— Automobilyje paprastai būna „Remington“ šautuvas ir M4 ka- 
rabinas, — sumurmėjo linksėdamas. - Kažkam prireikė ginklų. 

Parkeris žvalgėsi į juodu. Nei Didi, nei Bobis-nepratarė nė žodžio. 
Jiems buvo ir taip aišku, kas tas kažkas: žmogus, pažinojęs patrulį 
Lajonsą, galėjęs išvilioti jį iš automobilio ir bet kokiomis priemonė- 
mis stengęsis prasimanyti šaunamųjų ginklų. 

— Lajonso šeima jau žino? — paklausė Bobis. 

— Pulkininkas nuėjo pranešti. 

— Šūdas, — burbtelėjo Bobis. 

— Taigi. Trys vaikai, — pritarė Parkeris. 

Suskambo Didi telefonas. Skambino iš nepažįstamo numerio, bet 
iš apylinkės, tad ji pasišalino ir atsiliepė. 

Po minutės grįžo pas Bobį ir Parkerį. 

— Mums laikas, — tarė ji tapšnodama Bobiui per ranką. 

Jis neklausė kodėl, tik ne kitų detektyvų akivaizdoje. Tiesiog pa- 
spaudė Parkeriui ranką, padėkojo už sugaištą laiką ir juodu nuėjo. 

— Kas skambino? — paklausė Bobis, pasitraukus į šalį. 

— Nepatikėsi — Šeino našlė. Ji turi mums šį tą perduot. 

Bobis kilstelėjo antakį. 

— Voką, - patikslino Didi. - Šeinas jai įdavė jį sekmadienio vakare. 

Sakė, kad, jei jam kas nutiks, paskambinti man, tik man, ir perduoti. 
Pulkininkas ką tik išėjo. Dabar našlė vykdo paskutinius vyro norus. 


Šeino Lajonso namuose žibėjo visos šviesos. Gatvėje stovėjo išri- 
kiuoti pusė tuzino automobilių, du — pažeidžiant taisykles, priešais 
kiemą. Šeima, — pagalvojo Didi. Kitų patrulių žmonos. Atvyko pa- 
laikymo komanda. 

Ji svarstė, ar jau pabudo Šeino vaikai. Galvojo, ar mama jau pra- 
nešė žinią, kad jų tėvas niekad nebegrįš namo. 

Juodu su Bobiu sustojo susiglaudę pečiais priešais laukujes duris, 
nutaisę prislėgtus veidus, nes taip buvo mokyti. Jie gedėjo dėl visų 
teisėsaugos pareigūnų žūties, užjautė jų šeimas, bet vis vien ištiki- 
mai vykdė pareigas. Patrulis Šeinas Lajonsas — įtariamasis ir auka. 
Tokia byla ir jos tyrimas ne iš lengvųjų. 

Duris atvėrė senyva moteris. Sprendžiant iš amžiaus ir veido, Didi 
nutarė, kad ji - Tinos Lajons mama. Didi parodė ženklelį. Bobis irgi. 

Moteriškė atrodė sutrikusi. 

— Galėtumėte Tinos dabar ir nekalbinti, — tyliai tarė. — Duokit 
dukrai bent dieną ar dvi... 

— Ponia, ji pati mus pasikvietė, — atsakė Didi. 

— Ką? 

— Atėjom, nes ji paprašė užeiti, — paaiškino Didi. - Jei nesunku, 
perduokit jai, kad atėjo seržantė detektyvė Didi Voren. Galime pa- 
laukti lauke. 

Tiesą sakant, jie norėjo palaukti už durų. Kad ir ką jiems turėjo 
perduoti Tina, geriau to nerodyt pašaliniams. 

Praėjo kelios minutės. Kai Didi buvo bemananti, jog Tina persi- 
galvojo, vis dėlto atėjo. Moters veidas buvo išvargęs, akys paraudu- 
sios nuo verkimo. Ji buvo įsisukusi į minkštą rožinį chalatą, viena 
ranka laikė suspaudusi apykaklę. Kitoje — didelį rudą voką. 

— Žinot, kas nužudė mano vyrą? — paklausė. 

— Ne, ponia. 

Tina Lajons įbruko Didi voką. 

— Tik tai tenoriu sužinot. Sakau atvirai. Tik tiek. Sužinokit, ir 
galėsim vėl pasikalbėt. 


Palikusi Bobį su Didi prie slenksčio, ji grįžo į šeimos ir draugų 
būrį. 

— Ji kažką žino, - tarė Bobis. 

— Kažką įtaria, — tyliai pataisė Didi. - Nenori žinot. Manau, tai ir 
norėjo pasakyti. 

Didi suspaudė voką. Apsidairė aplink apsnigtą kiemą. Jau po vi- 
durnakčio, tylaus miegamojo rajono šaligatviai apšviesti žibintų, bet 
vis vien aplink tamsu. 

Staiga ji pasijuto perdėm pastebima ir nesaugi. 

— Einam, - burbtelėjo Bobiui. 

Juodu atsargiai nuėjo gatve link automobilio. Didi rankose nešėsi 
voką. Bobis — pistoletą. 


Po dešimties minučių jie jau sukinėjosi po Olstono Braitono gatvių la- 
birintą — standartinis žvalgybinis manevras. Bobis džiaugėsi, kad jų 
niekas nesekė. Didi nesitvėrė kailyje, kaip norėjo sužinoti, kas voke. 

Jie susirado parduotuvę, pilną studentų, nepaisančių nei prasto 
oro, nei vėlyvo meto. Stovėjimo aikštelėje, tarp kitų automobilių, jų 
fordas ne taip krito į akis, o studentai buvo geras skydas nuo netikėtos 
pasalos. 

Patenkinta, kad jie saugūs, Didi nusimovė žiemines pirštines, 
užsimaukšlino gumines ir atsargiai atplėšė voką, kad nesugadintų 
įkalčių. 

Viduje rado tuziną spalvotų nuotraukų dvylikos ir septyniolikos 
centimetrų kraštinėmis. Vienuolikoje buvo Šeino Lajonso šeima. 
Tina maisto prekių parduotuvėje. Tina, žengianti į pastatą su jogos 
kilimėliu rankoje. Tina pasiima vaikus iš mokyklos. Berniukai, žai- 
džiantys mokyklos aikštelėje. 

Nereikėjo būti išminčiumi, kad suprastum, ką jos reiškia. Kažkas 
sekė Šeino šeimą ir tas kažkas norėjo, kad jis tai žinotų. 

Didi išsitraukė paskutiniąją nuotrauką. Ir įkvėpė pro sukąstus 
dantis, o Bobis nusikeikė. 

Sofi Leoni. 

Jie žvelgė į Sofi Leoni ar, greičiau, ji žvelgė tiesiai į objekty- 
vą, prisispaudusi lėlę su viena nutrinta saga vietoj akies. Sofi buvo 


suspaudusi lūpas, kaip kad vaikai daro, kai stengiasi nepravirkti. 
Tačiau smakrą laikė pakėlusi. Žydrose akyse atsispindėjo tvirtybė, 
nors žandai buvo murzini ir ašaroti, o gražūs rudi plaukai panašūs 
į paukščio lizdą. 

Veidas nufotografuotas 1š arti, fone buvo matyti tik medinė siena. 
Gal sandėliuko ar mažo kambario. Belangis tamsus kambarys, - pa- 
galvojo Didi. - Tinkama vietą įkalinti vaiką. 

Jos ranka ėmė virpėti. 

Apvertė nuotrauką ieškodama kokios žymės. 

Pastebėjo tik juodu flomasteriu brūkštelėtą sakinį: Nenorėk, kad 
šitaip atsitiktų ir tavo vaikams. 

Didi vėl apvertė nuotrauką, dar kartą įsižiūrėjo į smailą Sofi vei- 
dą, ir rankos ėmė taip virpėti, kad teko pasidėti nuotrauką ant kelių. 

— Ją tikrai pagrobė. Tikrai... 

Paskui dingtelėjo padrika mintis: 

— O praėjo jau trys sumautos dienos! Kokia tikimybė, kad mes ją 
rasim po trijų sumautų dienų? 2 

Ji trinktelėjo per automobilio skydelį. Smūgis sugėlė ranką, bet 
įsiūčio nenumaldė. 

Atsisuko į partnerį. 

— Kas, po velnių, čia daros, Bobi? Kas, po velnių, gali pagrobt 
policininkės vaiką ir grasint kitam policininkui visos šeimos saugu- 
mu? Kas, po velnių, gali taip elgtis? 

Bobis delsė atsakyti. Jo rankos spaudė vairą, kol pabalo krumpliai. 

— Ką sakė Tina, kai skambino? - netikėtai paklausė. - Ką jai buvo 
nurodęs daryt Šeinas? 

— Kad jei jam kas atsitiktų, perduotų man šitą voką. 

— Kodėl tau, Didi? Nieko nenoriu prikišt, bet tu Bostono polici- 
ninkė. Kodėl Šeinas nesikreipė pagalbos į kolegas patrulius, savo 
uniformuotus brolius? 

Didi pažvelgė į Bobį. Prisiminė pirmąją tyrimo dieną, kai vals- 
tijos policininkai stojo siena net prieš ją, miesto policininkę. Staiga 
jos akys išsiplėtė. 

— Juk nemanai, kad... - pradėjo ji. 

— Ne tiek jau daug nusikaltėlių turi smarvės grasinti vienam fa- 


rui, ką jau kalbėt apie du valstijos patrulius. Bet kitas faras turėtų 
pakankamai. 

— Bet kodėl? 

— Kiek dingo iš patrulių sąjungos? 

— Ketvirtis milijono. 

Bobis linktelėjo. 

— Kitaip tariant, du šimtai penkiasdešimt tūkstančių priežasčių su- 
sitept uniformą. Du šimtai penkiasdešimt tūkstančių priežasčių nu- 
žudyt Brajaną Darbį, pagrobt Sofi Leoni ir grasinti Šeinui Lajonsui. 

Didi susimąstė. 

— Tesa Leoni nušovė patrulį Lajonsą. Jis susitepė uniformą, bet, 
blogiausia, išdavė jos šeimą. Lieka klausimas: ar ji išpešė iš Lajonso, 
ką norėjo sužinot? 

— Jos dukrą pagrobusio Žmogaus vardą ir adresą, - papildė Bobis. 

— Lajonsas tik pakalikas. Gal ir Brajanas Darbis. Juodu apvogė 
patrulių sąjungą, kad patenkintų savo lošimo poreikius. Bet jiems 
padėjo ir dar kažkas, kas jiems davė nurodymus. 

Bobis pažvelgė į Sofi nuotrauką, rodės, kad dėlioja mintis. 

— Jei Tesa Leoni nušovė patrulį Lajonsą ir vis dar yra laisvėje, 
vadinasi, ji turėtų turėt mašiną. 

— Neminint nedidelio ginklų arsenalo. 

— Tai gal ji sužinojo jo vardą ir adresą, - pridūrė Bobis. 

— Ji važiuoja pasiimt dukters. 

Galiausiai Bobis šyptelėjo. 

— Nusikaltėliu vadeivos labui, geriau jau tą niekšą pirmi surastu- 
me mes. 

Apie kai kuriuos dalykus geriau nemąstyt. Tad nemąsčiau. Vairavau. 
Masačusetso greitkeliu iki 128-0, 128-u į pietus Dedhemo link. Dar 
dvylika kilometrų, pustuzinis posūkių miškais apaugusia gyvenviete. 
Seni namai, didelės valdos. Čia žmonės priekiniuose kiemuose įsiren- 
gia tramplynus, o galiniuose džiauna skalbinius. 

Puiki vieta augint vaikus, - pamaniau sau, tada vėl lioviausi galvot. 

Pirmą kartą pravažiavau pro namą, per snaiges nepastebėjau adre- 
so. Supratusi, kad per toli nuvažiavau, numyniau stabdžius, ir seną 
visureigį sumėtė. Rankos savaime pasuko slydimo kryptim — išmok- 
tas refleksas nuramino nervus ir vėl susikaupiau. 

Treniruotės. Štai kas svarbiausia. 

Banditai nesitreniruoja. 

O aš treniruojuos. 

Pastačiau mašiną pakelėj. Matomoj vietoj, bet taip reikėjo, kad 
galėčiau greitai pabėgt. Turėjau už kelnių užsikišusi Brajano ketu- 
riasdešimto kalibro „Glock“ pistoletą ir KA-BAR peilį su makštimis 
blauzdai. Prisisegiau. 

Tada užsitaisiau šautuvą. Jaunai ne itin stambiai merginai pompi- 
nis šautuvas — geriausias pasirinkimas. Galima nė nesitaikius patiest 
buivolą. 

Pasitaisiau juodas pirštines, užsimaukšlinau juodą kepurę. Jau- 
čiau šaltį, bet kažkokį netikrą ir nutolusį. Geriausiai girdėjau turbūt 
savo kraujo sruvenimą, genamą venomis plūstančio adrenalino. 

Žibintuvėlio neturėjau. Prisipratinau prie kaimo keliuko tamsos 
1r nubėgau mišku. 

Judėti buvo gera. Praleidus parą ligoninės lovoj ir dar parą kalėji- 
me, judėti laisvėje ir kažko siekti buvo malonu. 

Mano dukra netoliese. Išvaduosiu ją. Nužudysiu ją pagrobusį vy- 
rą. Paskui mudvi grįšim namo. 

Aišku, nebent... 

Vėl lioviausi galvojus. 

Miškas retėjo. Įpuoliau į apsnigtą kiemą ir gerai įsižiūrėjau į Že- 
mą platų ūkį, išnirusį prieš akis. Visi langai buvo tamsūs, nė vienas 
žiburėlis nekvietė pasisvečiuoti. Jau buvo gerokai po vidurnakčio. 
Tokią valandą visi dori žmonės miega. 

Kita vertus, mano bičiulis verčiasi ne pačiais švariausiais darbe- 
liais, ar ne? 

Žibintai su judesio jutikliais, - dingtelėjo po akimirkos. Haloge- 
ninės šviesos, greičiausiai įsižiebiančios vos prisiartinus. Ko gero, 
durys ir langai su kokia nors signalizacija. Bent jau minimalios ap- 
saugos priemonės. 

Kaip toj senoj patarlėj: pats būdamas melagis ir kitu netiki. Pats 
būdamas žudikas ir kito bijo, ir kito saugosi. 

Turbūt patekti į namą nepastebėtai nepavyks. 

Gerai, tada pati jį pasikviesiu. 

Pradėjau nuo mašinos, paliktos palei įvažiavimą į kiemą. Juodas 
kadilakas „Espalande“ su visais priedais. Na, žinoma. Pajutau di- 
džiulį malonumą sugurinus šoninį vairuotojo langą šautuvo buože. 

Šaižiai užkaukė mašinos signalizacija. Puoliau prie namo šono. 
Įsižiebė lempos, užliejusios kiemo priekį ir vieną šoną akinama bal- 
ta šviesa. Nugara prisispaudžiau prie sienos priešais kadilaką, kiek 
įmanoma prisiartinau prie namo galo, iš kur, tikėjausi, išlįs Perselas. 
Sulaikiau kvėpavimą. Toks žudikas kaip Perselas yra per protingas 
pulti į apsnigtą kiemą vienais apatiniais. Bet jis perdėm arogantiš- 
kas, kad leistų pavogti savo vežėčias. Jis išeis. Ginkluotas. Ir turbūt 
manydamas, kad yra viskam pasirengęs. 

Teko palaukti visą minutę. Tada išgirdau, kaip sucypė veriamos 
tinklinės durys. 


Pakabinau šautuvą ant sulenktos kairės rankos alkūnės. Dešine 
lėtai išsitraukiau peilį. 

Niekad nesu susitepus krauju. Niekad neteko dalyvaut tokioj ar- 
timoj kovoj. 

Vėl lioviausi galvot. 

Klausa priprato prie šaižaus kaukimo. Dėl to buvo lengviau iš- 
girsti kitus triukšmus: švelnų sniego girgždėjimą, jam žengiant 
žingsnį po žingsnio. Akimirksnį dirstelėjau už nugaros, jei netyčia 
jie būtų dviese, gal vienas eina pro priekį, o kitas sėlina iš užnugario, 
kad apsuptų. 

Žingsniai girdėjosi tik iš vienos pusės, tad į juos ir taikiaus. 

Kvėpavau per nosį, orą traukiau giliai į plaučius. Sulėtinau širdies 
ritmą. Kas bus, tas bus. Laikas. 

Pasilenkiau, pasiruošiau peilį. 

Išniro koja. Pamačiau juodus žieminius batus, storus džinsus, 
raudonų fianelinių marškinių apačią. 

Išvydau palei šlaunį nuleistą šautuvą. 

— Džonas Styvenas Perselas? — sukuždėjau. 

Atsisuko išsigandęs veidas plačiomis juodomis akimis, pražiota 
burna. 

Įsižiūrėjau į žmogų, nužudžiusi mano vyrą ir pagrobus; mano 
vaiką. 

Kirtau peiliu. 

Jis iššovė. 


Į susišaudymą nesinešk peilio. 

Bet nebūtinai. Perselas kliudė mano dešinį petį. Kita vertus, aš 
jam perpjoviau pakinklio sausgyslę. Jis pargriuvo, iššovęs antrą šūvį 
į sniegą. Išspyriau šautuvą jam iš rankų, nutaikiau sąvąjį, ir jis nebe- 
sipriešino, tik kaip pašėlęs muistėsi iš skausmo. 

Iš arti Perselas atrodė įpusėjęs penktą dešimtį, gal įkopęs į šeštą. 
Greičiausiai patyręs smogikas. Vyrukais su ordinais. Buvo matyti, 
kad didžiuojasi savo pasiekimais, nes, nors džinsus nudažė kraujo 
srovė, tvirtai suspaudė lūpas ir neišleido nė garselio. 


— Prisimeni mane? — paklausiau. 

Po akimirkos jis linktelėjo. 

— Jau išleidai pinigus? 

Jis papurtė galvą. 

— Gaila, nes daugiau nebeturėsi progų apsipirkt. Atėjau dukros. 

Jis tylėjo. 

Priglaudžiau šautuvo vamzdį jam prie kelio, prie sveikosios kojos. 

— Atsisveikink su koja, — tariau jam. 

Jo akys išsprogo. Šnervės išsiplėtė. Kaip ir dauguma kietų vyrų, 
Perselas geriau mokėjo kankint kitus, nei pats kęst skausmą. 

— Neturiu, - staiga sukriokė. - Ji ne čia. 

— Pažiūrėsim. 

Liepiau apsiverst ant pilvo, sudėt rankas už nugaros. Kišenėje tu- 
rėjau suveržiamų kilpų iš Šeino bagažinės. Sukabinau Perselo riešus, 
tada kulkšnis, nors, pajudinus perpjautą kairią koją, jis suaimanavo 
iš skausmo. 

Turėčiau kažką jaust, - vangiai pagalvojau. - Triumfą, užuojautą, 
kažką. Nejutau nieko. 

Geriau negalvot. 

Perselas sužeistas ir supančiotas. Vis dėlto niekad nenuvertink 
priešo. Patikrinau jo kišenes, suradau lenktinį peilį, žinučių gaviklį 
ir tuziną šovinių, jei reikėtų užsitaisyt iš naujo. Viską išėmiau ir su- 
sikišau į savo kišenes. 

Nepaisydama jo agonijos, paėmusi už dešinės rankos nuvilkau 
keletą metrų sniegu iki namo slenksčio, kur dar viena kilpa prikabi- 
nau jį prie lauko čiaupo. 

Gal po kiek laiko galės išsivaduot, gal net nulaužt metalinį čiau- 
pą, bet nesiruošiau jo taip ilgai palikti. Be to, surištomis rankomis 
bei kojomis ir perpjautu pakinkliu jis toli nepabėgs. 

Mano petys degė. Jaučiau ranka po rankove srūvantį kraują. 
Šmėkštelėjo mintis, kad pernelyg nuvertinau savo žaizdą. Galbūt 
man skauda kur kas labiau. Gal netekti tiek kraujo ne tas pat, kas 
nusispjauti. 

Jaučiausi keistai nejautri. Nejutau nei emocijų, nei fizinio skausmo. 

Geriau negalvot. 


Atsargiai užėjau į namą, peilį įkišau į makštis, nešiausi šautu- 
vą. Teko paremt vamzdį į kairį dilbį. Tokiomis sąlygomis šūvis būtų 
abejotino taiklumo. Bet vis dėlto tai šautuvas. 

Perselas neįjungė šviesų. Aišku, logiška. Ruošiantis išpulti į tam- 
sų kiemą, šviesa tik trukdytų. 

Įėjau į tamsiais šešėliais apgaubtą virtuvę, pakvipusią česnakais, 
bazilikais ir alyvuogių aliejumi. Pasirodo, Perselas mėgsta šeimi- 
ninkauti. Iš virtuvės patekau į svetainę, kur stūksojo du foteliai ir 
milžiniškas televizorius. Iš ten - į darbo kambarį su stalu ir daugybe 
lentynų. Į mažą vonią. Tada ilgu koridoriumi iki trijų pravirų durų. 

Sėlindama kaip įmanoma tyliau pirmųjų durų link giliai kvėpa- 
vau. Kai ėmiau švelniai verti duris, kažkas sukvykė mano kelnėse. 
Išsyk pasilenkiau, taikydamasi šautuvu apžvelgiau kambarį, pasi- 
rengusi šauti į sujudėjusį šešėlį, tada prispaudžiau nugarą prie sie- 
nos, pasiruošusi atsišaudyt. 

Neužpuolė nė vienas šešėlis. Karštligiškai sugrūdau į kišenę ran- 
ką, išsitraukiau Perselo žinučių gaviklį, puoliau ieškot išjungimo 
mygtuko. g 

Paskutinę akimirką žvilgtelėjau į ekraną. Buvo parašyta: Lajon- 
sas ATA. SOS Leoni. 

Šeinas Lajonsas negyvas. Saugokis Tesos Leoni. 

— Truputį pavėlavo, — burbtelėjau. Įsigrūdau gaviklį į kišenę ir 
baigiau žvalgytis po namą. 

Nieko. Nieko, nieko, nieko. 

Iš pažiūros Perselas gyveno kaip viengungis — su didžiuliu televi- 
zorium, papildomu miegamuoju ir darbo kambariu. Tada pastebėjau 
rūsio duris. 

Širdis vėl suspurdo. Žengdama prie uždarų durų pajutau, kaip 
sukasi galva. 

Netekau nemažai kraujo. Silpstu. Reikia sustot, susitvarstyt žaizdą. 

Paliečiau rankeną, pasukau. 

Sofi. Tiek dienų, tiek kilometrų. 

Patraukiau duris, pažvelgiau į tamsą. 

Atvykę prie Tesos tėvo dirbtuvių Bobis su Didi rado praviras galines 
duris ir ant nudrengto stalo sukniubusį vyrą. Detektyvai įsiveržė į 
patalpą, Didi puolė prie pono Leoni, o Bobis apsidairė užpuoliko. 

Didi pakėlė vyro galvą, skubiai ieškodama žaizdų, bet staiga at- 
šoko, pajutusi viskio tvaiką. 

— Po velnių! 

Ji paleido galvą, ir jis vėl smakru įsirėmė į krūtinę. Kūnas nu- 
slydo kairėn nuo kėdės ir būtų nukritęs ant grindų, jei Bobis nebūtų 
spėjęs jo laiku pagauti. Detektyvas paguldė vyrą ant žemės ir paver- 
tė ant šono, kad ponas Leoni netikėtai neužspringtų vėmalais. 

— Paimk jo mašinos raktus, — pasišlykštėjusi sumurmėjo Didi. — 
Paprašysim patrulio, kad jį parvežtų namo. 

Bobis išsyk iškraustė vyro kišenes. Rado tik piniginę. Tada Didi 
ant sienos pastebėjo apkabinėtą raktinę. 

— Čia turbūt klientų rakteliai? — garsiai pasišaipė. 

Bobis priėjo pasižiūrėti. 

— Galiniam kieme mačiau kelis senus kledarus, — sumurmėjo. — 
Spėju, jis juos sutaiso ir perparduoda. 

— Vadinasi, jei Tesai reikėtų mašinos... 

— Sumanu, - tarė Bobis. 

Didi pažvelgė į parkritųsi Tesos tėvą, vėl papurtė galvą. 

— Dėl Dievo meilės, galėjo bent pakovot. 

— Gal ji atnešė jam Džeko? — tarė gūžtelėjęs, rodydamas į tuščią 
butelį. Jis buvo alkoholikas; suprato, kaip būna. 

— Tai ji tikrai turi mašiną. Būtų neblogai sužinot kokią, bet nema- 
nau, kad tėtušis Leoni greitai prabiltų. 

— Jei čia ne sąvartynas, Leoni turėtų turėt kokį nors sąrašą. Patik- 
rinkim. 

Bobis mostelėjo į atdaras mažo kabineto duris. Viduje buvo stalelis 
ir nudrengta dokumentų spintelė. Viršutinio stalčiaus gale gulėjo ru- 
das aplankas su užrašu „Pavadinimas: Darbas.“ 

Didi pasiėmė aplanką, ir juodu išėjo iš garažo, palikę knarkiantį 
girtuoklį ant grindų. Už grandininės tvorelės stovėjo trys atskirtos ma- 
šinos. Sąraše buvo keturios. Atmetimo būdu juodu nustatė, kad trūkstą 
93-iųjų tamsiai mėlyno fordo pikapo. Įraše buvo pažymėta, kad jis nu- 
važiavęs tris šimtus dvidešimt tūkstančių ir aštuonis kilometrus. 

— Senas, bet geras, — tarė Bobis, kol Didi ruošėsi per raciją paskelb- 


ti jo paiešką. 
— Koks numeris? — paklausė Didi. 
Bobis papurtė galvą: > 


— Jie visi be numerių. 

Didi pasižiūrėjo į partnerį. 

— Pažiūrėk gatvėj, — tarė jam. 

Jis suprato mintį ir nurisnojo aplink pastatą. 

Žinoma, apibėgęs pusę kvartalo, kitoje gatvės pusėje išvydo au- 
tomobilį be registracijos ženklų. Aišku, Tesa juos prisitaisė prie savo 
automobilio. 

Sumanu, — vėl pagalvojo Bobis, — bet neišradinga. Ji lenktynia- 
vo su laiku, todėl pasičiupo po ranka pasitaikiusius numerius, užuot 
gaišusi, kad susirastų automobilį bent už kelių kvartalų. 

Dėl to jos pėdsakai ėmė ryškėti, ir jie galėjo ją netrukus susekti. 

Bobis turėjo nudžiugti, bet jautėsi tiesiog pavargęs. Negalėjo nu- 
vyt minčių, kaip ji turėjo pasijust, kai grįžusi namo po naktinės pa- 
mainos ir užėjusi vidun aptiko vyrą, paėmusį jo dukrą įkaite. Atiduok 
ginklą, ir niekas nenukentės. 

Tada tas pats vyras triskart iššovė Brajanui Darbiui į krūtinę ir 
pradingo su Tesos dukrele. 


Jei Bobis kada nors įžengęs pro duris aptiktų ką nors, priglau- 
dusį Anabelei prie galvos ginklą ir grasinantį jo žmonai ir vaikui... 

Ko gero, Tesa beveik pamišo iš baimės ir nevilties. Būtų sutikusi 
su bet kokiomis sąlygomis, kartu jausdama policininkams įgimtą 
nepasitikėjimą. Žinojo, kad paklusti nepakaks, ir, be abejo, pirmai 
progai pasitaikius, buvo apgauta. 

Jai žūtbūt reikėjo išsiveržt vienu ėjimu į priekį. Nutylėjo apie vy- 
ro mirtį, kad išloštų laiko. Paslėpė šuns palaikus su pieniniais danti- 
mis ir savadarbiais sprogmenimis šiurpiam atsarginiam planui. 

Iš pradžių Šeinas teigė, kad Tesa jį pasikvietė sekmadienio ryte, 
kad ją sumuštų. Bet dabar jie jau žinojo, kad Šeinas ir pats prisidėjo 
prie nusikaltimo. Gana logiška: draugas „padės“ draugei ją sumušda- 
mas, bet ne iki tiek, kad jai tektų praleisti naktį ligoninėje dėl smege- 
nų sukrėtimo. 

Vadinasi, Šeinas pasisiūlė sumušti Tesą. Kaip tai turėjo atro- 
dyt? Gal atitempkim tavo vyrelį iš garažo, kad atšiltų. Tada aš 
tave smagumo dėlei pridaužysiu. Paskui tu paskambinsi policijai 
ir pasakysi, kad nušovei savo pašlemėką vyrą, nes jis grasino tave 
nužudyt? 

Jie žinojo, kad ją suims. Kas jau kas, bet Šeinas turėjo suprast, 
koks neįtikinamas bus jų pasakojimas, ypač dingus Sofi ir užšal- 
džius Brajano kūną. 

Jie norėjo, kad ją suimtų. Norėjo, kad ją uždarytų už grotų. 

Viskas dėl pinigų, — vėl galvojo Bobis. — Ketvirtis milijono, din- 
gęs iš patrulių sąjungos. Kas pavogė pinigus? Šeinas Lajonsas? Gal 
kas iš viršesnių? 

Kažkas pakankamai protingas, kad suprastų, jog anksčiau ar 
vėliau reikės įduot įtariamąjį, kol vidaus auditas nepradėjo lipt ant 
kulnų. 

Kažkas, supratęs, kad geriausia paaukoti susikompromitavusią 
pareigūnę, panašią į moterį, užfiksuotą stebėjimo kamerų, pavyz- 
džiui, Tesą Leoni. Be to, visi žino, kad jos vyras turi bėdų dėl loši- 
mo, 0 dėl to jos kandidatūra tik dar patrauklesnė. 

Brajanas žuvo, nes nesuvaldomas jo potraukis ėmė kelti grėsmę. 
O Tesa buvo supakuota tarsi dovanėlė ir įteikta valdžiai, kaip jų 

pačių laisvės garantas. Pasakysim, kad ji pavogė pinigus, jos vyras 
juos pralošė ir viskas tuo baigta. Byla bus baigta, o mes išlipsime 
sausi praturtėję dviem šimtais penkiasdešimt tūkstančių dolerių. 

Brajanas negyvas, Tesa už grotų, o Sofi... 

Bobis nebuvo pasirengęs apie tai pagalvot. Sofi likimas jųdvie- 
jų rankose. Galbūt ją kurį laiką palaikys gyvą, kad Tesos planas 
netyčia neišdegtų. Bet tikrai neilgai... 

Tesa teisi pasirinkusi kovotojos kelią. Ji ir taip sugaišo dieną 
kurdama planą, dar dieną ligoninėje ir dar vieną kameroje. Tai 
reiškia, kad viskas baigta. Ją spaudžia laikas. Jei per kelias valan- 
das nesuras dukters, nusiris jos pačios galva. 

Vieniša patrulė, stojusi prieš nusikaltėlių gaują, be skrupulų 
besiveržiančią į policijos pareigūnų namus ir šaudančią jų su- 
tuoktinius. 

Kas gali išdrįst taip elgtis? Kas turi tokių pažinčių? 

Bostono apylinkes stipriai apraizgė rusų mafijos čiuptuvai. Ji 
laikoma šešis kartus nuožmesne už italų nusikaltėlius ir jau kėsi- 
nosi tapti nelegalios veiklos, prekybos narkotikais ir pinigų plovi- 
mo lydere. Tačiau ketvirtis milijono, išviliotas iš patrulių sąjun- 
gos, Bobiui pasirodė per menkas kąsnelis tokiems rykliams. 

Rusai mėgsta didelę riziką ir didelį pelną. Ketvirtis milijono — 
tik šimtoji įprasto jų grobio dalis. Be to, įžūliai vogti 1š valstijos 
policijos, sau virš galvos užsitraukti galingos teisėsaugos agentū- 
ros nemalonę... 

Bobiui atrodė, kad šis reikalas buvo asmeninių sąskaitų suve- 
dimas. Mafija nesiekia pasipelnyti iš patrulių sąjungos. Kita ver- 
tus, jie neretai paspaudžia savo žmogų iš agentūros, kuris gali nu- 
spręsti, kad tai geriausias būdas pasipelnyti. Infiltruotas mafijos 
narys turi priėjimą prie lėšų, bet taip pat turi išmonės ir nuovokos, 
kaip paslėpti savo pėdsakus... 

Staiga Bobiui viskas paaiškėjo. Jis nusigando. Net pašiurpo. 
Staiga viskas stojo į savo vietas. 

Jis pakėlė alkūnę ir trinktelėjo į stovinčio automobilio kelei- 
vio pusės langą. Stiklas subyrėjo. Įsijungė signalizacija. Bobis ne- 
paisė kaukimo. Įkišo ranką į daiktadėžę ir susirado automobilio 

registracijos dokumentus, kuriuose buvo įrašytas ir jos numeris, 
dabar puošiantis Tesos Leoni pikapą. 

Tada grįžo pas Didi į dirbtuves, ginkluotas nauja informacija ir 
galutiniu tikslu. 

Čia žmonės buvo vedami mirti. 

Jaučiau iš kvapo. Sodrus, rūdis primenantis kraujo kvapas, taip 
įsigėręs į betonines grindis, kad jo neišvalytų nei baliklis, nei kalkės. 
Vieni rūsiuose įsirengia dirbtuves. Atrodo, Džonas Styvenas Perse- 
las buvo įsirengęs kankinimų kambarį. 

Man reikėjo šviesos. Neteksiu naktinio matymo, bet taip pat apa- 
kinsiu ir tykančius mafiozus. 

Atsistojusi ant pirmojo laiptelio, kairiąja ranka susiradau jungiklį 
1r dar akimirką sudvejojau. Nežinojau, ar noriu išvysti rūsį šviesoje. 

Po kelių valandų palaimingos nejautros pajutau, kad galiu palūž- 
ti. Tas kvapas. Mano dukra. Tas kvapas. Sofi. 

Jie nekankintų mažos mergaitės. Ką iš to peštų? Ką Sofi galėtų 
jiems pasakyt? 

Užsimerkiau. Įjungiau jungiklį. Tada stovėjau visiškoje tyloje, 
stojančioje po vidurnakčio, ir laukiau pirmojo išsigelbėjimo trokš- 
tančios dukros kūktelėjimo arba užpuolikų pasalos. 

Neišgirdau nieko. 

Pramerkiau dešinę akį, suskaičiavau iki penkių ir pramerkiau 
kairiąją. Plikos lemputės šviesa nežeidė, kaip baiminausi. Laikiau 
rankose apglėbusi šautuvą, iš sužeisto dešiniojo peties sunkėsi krau- 
jas. Ėmiau leistis žemyn. 

Perselas rūsyje palaikė tvarką. Jo profesijos vyras nelaikė nei lauko 
baldų, nei dėžių su įvairiu šlamštu ar kibirų su kalėdinėm girliandom. 

Erdvioje patalpoje stovėjo skalbyklė, džiovyklė, praustuvas ūkio 
darbams ir milžiniškas plieninis stalas. Jo pakraščiai buvo išgaubti 
kaip morge. Nuotekų griovelis vedė į dubenį, prie kurio galima pri- 
jungti žarną ir išsiurbti turinį į ūkinės paskirties praustuvą. 

Atrodo, triuškindamas kelių girneles ir pjaustydamas pirštus, Perse- 
las mėgo laikytis švaros. Deja, sprendžiant iš didelės rožinės dėmės ant 
grindų, visiškos švaros užsiimant tokiu darbu palaikyti neįmanoma. 

Greta didžiojo plieninio stalo stovėjo nušiuręs mažesnis stalelis su 
įvairiausiais instrumentais, išdėliotais tarsi operacinėje. Kiekvienas 
plieninis įrankis buvo švariai nuvalytas, virš išgaląstų ašmenų mirgėjo 
atskira lempa. 

Lažinuos, kad Perselas praleisdavo nemažai laiko tvarkingai ri- 
kiuodamas įrankius. Dedu galvą, kad mėgaudavosi demonstruodamas 
savo aukoms instrumentų asortimentą, o jos, su siaubu muistydamosi, 
atlikdavo už jį pusę darbo, dar jam nė nepradėjus. Tada pririšdavo 
vargšus prie stalo. 

Spėju, kad dauguma pradėdavo kalbėti dar jam nepaėmus pirmų- 
jų replių. Ir neabejoju, jog atvirumas jų neišgelbėdavo. 

Praėjau pro stalą, kriauklę, skalbyklę ir džiovyklę. Už laiptų apti- 
kau duris į pagalbinę patalpą. Atsistojau prie durų krašto, prisispau- 
džiau nugara prie sienos ir pasiekiau durų rankeną. 

Niekas neliuoktelėjo. Nepasigirdo ir vaiko krykštavimas. 

Vis dar sudirgusi nuo įtampos, nuovargio ir pulsuojančios baimės, 
pasilenkiau, atstačiau šautuvą pečių lygyje ir puoliau į tamsą. 

Viduje radau degalų talpą, vandens šildytuvą, įrankių dėžę ir ke- 
letą plastikinių lentynų, nulinkusių nuo įvairių valymo priemonių, 
užveržiamų kilpų ir virvės ritinių. Ir storą žarną, pritaikytą visiems 
nešvarumams nuplauti. 

Lėtai išsitiesiau, susvirduliavau ir vos netekau sąmonės. 

Grindys buvo drėgnos. Pažvelgiau žemyn ir nenustebau išvydusi 
po kojomis balą savo kraujo. Varvėjo nuo rankos. 

Reikia pagalbos. Reikia į ligoninę. Reikia... 

Ką, kviestis pagalbos? 


Niūrios mintys vėl pastatė mane ant kojų. Išėjau iš rūsio, grįžau į 
namo tamsą, tik šįsyk įžiebiau visas šviesas. 

Kaip ir numaniau, Perselo vonioje buvo pirmosios pagalbos vais- 
tinėlė. Jo profesijos vyrai, be abejo, neišvengia netikėtų traumų, ku- 
rių negali patikėti gydytojams, tad atitinkamai apsirūpino ir medici- 
nos reikmenimis. 

Negalėjau nusivilkti golfo per galvą, tad perkirpau jį chirurgi- 
nėmis žirklėmis. Tada pasilenkiau virš kriauklės ir tiesiai į kruviną 
skylę įpyliau vandenilio peroksido. 

Aiktelėjau nuo nutvilkiusio skausmo ir stipriai prikandau apatinę 
lūpą. 

Jei būčiau kietas vyrukas kaip, pavyzdžiui, Rembo, išraučiau 
kulką kiniškomis lazdelėmis ir užsiūčiau žaizdą dantų siūlu. Neiš- 
maniau, kaip tai daroma, tad tiesiog sugrūdau į žaizdą ritinėlį marlės 
ir užklijavau pleistro juostelėmis. 

Užgėriau vandeniu tris tabletes ibuprofeno ir iš Perselo spintos 
neatsiklaususi pasiėmiau tamsiai mėlynus flanelinius marškinius. 
Jie buvo bent dviem dydžiais per dideli ir kvepėjo skalbinių minkš- 
tikliu bei vyrišku odekolonu. Marškinių apačia kabojo kiek aukš- 
čiau kelių, o rankoves reikėjo smarkiai atsiraitoti, kad išlįstų rankos. 

Dar nebuvo tekę vilkėti vyro, kurį ketinu nužudyti, marškinius. 
Man pasirodė nepaprastai intymu, tarsi susirangytum lovoje su mei- 
lužio marškiniais pirmąkart pasimylėjus. 

Per toli nuėjau, - pagalvojau, — netekau dalies savo savasties. Ieš- 
kojau dukros, bet radau savyje prarają, apie kurią niekad nežinojau. 
Ar suradus Sofi skausmas išblės? Ar jos meilės šviesa išsklaidys su- 
sitvenkusią tamsą)? 

Ar tai apskritai svarbu? Nuo akimirkos, kai ji gimė, būčiau dėl 
jos paaukojusi savo gyvybę. Ar tai galima palyginti su sveiku protu? 

Pakėliau šautuvą ir išėjau laukan, kur vis dar prie namo drybsojo 
užsimerkęs Perselas. Pamaniau, kad jis neteko sąmonės, tačiąų kai 
sniegas sugirgždėjo nuo mano žingsnių, atsimerkė. 

Veidas buvo išbalęs. Nepaisant neigiamos temperatūros, virš lū- 
pos buvo matyti prakaito lašeliai. Jis smarkiai nukraujavo. Greičiau- 
siai merdėjo ir, rodės, pats tą suprato, bet buvo visiškai abejingas. 


Perselas — tradicinis vyras. Niekad nepaleido kalavijo, nuo kala- 
vijo buvo pasiryžęs ir Žūt. 

Dėl to mano sumanymas bus tik sunkesnis. 

Pritūpiau šalia. 

— Galėčiau nusitempt tave į rūsį, — tariau. 

Jis gūžtelėjo. 

— Duočiau tau paragaut tavo paties vaistų. 

Jis vėl gūžtelėjo. 

— Tu teisus, geriau atsinešiu įrankius čia. Nesivarginsiu tampyda- 
ma tavo storą šikną po visą namą. 

Vėl gūžtelėjo. Staiga užsinorėjau, kad Perselas turėtų žmoną ir 
vaiką. Ką daryčiau, jei turėtų? Nežinojau, bet norėjau jį sužalot taip, 
kaip jis sužalojo mane. 

Pasidėjau šautuvą už nugaros, toliau nuo Perselo. Tada išsitrau- 
kiau peilį ir žaismingai pasukiojau kaire ranka. 

Perselo žvilgsnį sukaustė tviskantys ašmenys. Jis vis vien tylėjo. 

— Mirsi nuo moters rankos, — tariau jam ir pagaliau nudžiugau, 
kai jo šnervės staiga išsiplėtė. Egoizmas. Žinoma. Niekas taip nežei- 
džia vyro kaip moters viršenybė. 

— Pameni, ką man sakei tą rytą virtuvėj? — sukuždėjau. - Jei vyk- 
dysiu nurodymus, niekas nenukentės. Jei atiduosiu pistoletą, paleisi 
mano šeimą. O tada nusisukai ir nušovei mano vyrą. 

Perbraukiau peiliu per jo marškinių sagas. Ašmenys nukirto pir- 
mą sagą, tada antrą ir trečią. Perselas po jais buvo apsirengęs juodus 
marškinėlius ir pasikabinęs privalomą auksinę grandinę. 

Įrėmiau peilio smaigalį į ploną medžiagą prie apykaklės ir per- 
drėskiau. 

Perselas spoksojo į ašmenis tarsi užkerėtas. Mačiau, kaip įsijun- 
gė jo vaizduotė, kaip ėmė suprast, ką jam gali padaryt toks didelis 
išgaląstas peilis. Jam sėdint savo paties valdose. Bejėgiam. Pažei- 
džiamam. 

-— Nežudysiu tavęs, — pasakiau pjaudama juodus marškinėlius. 

Perselo akys išsiplėtė. Akyse blizgėjo nežinia. 

— Norėtum, ar ne? Žūti vykdant pareigą. Tinkamas galas garbin- 
gam mafiozui. 


Paskutinė marškinių saga. Pokšt. Paskutiniai marškinėlių centi- 
metrai. Drykst. 

Peiliu atlapojau drabužius. Pilvas neįtikėtinai blyškus, apie juos- 
menį kiek išplatėjęs, bet išraiškingas. Jis sportavo. Nestambus vy- 
rukas. Gal boksininkas. Jis suprato, kad tokiam darbui reikia geros 
formos. Nešioti ir rišti prie stalo sąmonės netekusias aukas reikia 
raumenų. 

Reikia būt tvirtam, kad sutramdytum besispardančią šešiametę. 

Peiliu nustūmiau skvernus, atidengiau kairį šoną. Džiūgaudama 
stebėjau kairį jo petį. Kaip nuo šalčio oda ėjo pagaugais. Kaip jo 
spenelis sukrovė raudoną pumpurą virš širdies. 

— Mano vyrui šovei štai čia, - sumurmėjau ir ašmenimis pažymė- 
jau vietą. Pasirodęs kraujas ant Perselo odos puikiai išryškino raudo- 
ną X. Aštrus it skustuvas peilis pjovė tiksliai ir švariai. Šeinas visad 
rimtai prižiūrėjo savo inventorių. 

— Kita kulka pataikė čia, — vėl brūkštelėjau peiliu. Turbūt šįkart 
paspaudžiau stipriau, nes Perselas sušvokštė pro dantis ir virptelėjo. 

— Trečias šūvis — čia. - Šįkart tikrai įpjoviau giliai. Kai pakėliau 
peilį, ties briauna susikaupęs kraujas nulašėjo Perselui ant pilvo. 

Kraujas ant švaraus balto sniego. 

Brajanas numirė ant švarių blizgančių virtuvės grindų. 

Mafiozas pradėjo drebėti. Pažvelgiau jam į veidą. Tegul mato 
mirtį mano akyse. Tegul mato, kokią žudikę sukūrė. 

— Štai ką tau pasiūlysiu, — tariau jam. - Pasakyk, kur mano dukra, 
1r aš tave išlaisvinsiu. Neduosiu tau nei peilio, nei nieko tokio pašė- 
lusio, bet galėsi pabandyt mane užpult. Gal mane įveiksi. Tuo atveju 
man būtų ne pyragai. O gal nepavyks. Tokiu atveju bent jau krisi 
kovodamas, o ne surištas kaip skerdžiama kiaulė savo paties kieme. 
Gali nuspręsti, kol suskaičiuosiu iki penkių. 

— Vienas. 

— Aš neskundžiu, — suurzgė Perselas. 

Gūžtelėjusi ištiesiau peilį ir nupjoviau didelę sruogą storų rudų 
jo plaukų. 

— Du. 

Jis krūptelėjo, bet nenusileido. 


— Vis tiek mane nužudysi, po velnių. 

Dar vieną sruogą, gal net dalį ausies. 

— Trys. 

— Kalė. 

— Rovė rovė, neišrovė... - Suėmiau visą saują rudų plaukų ant 
viršugalvio. 

Jau buvau įsijautus, tad stipriai timptelėjau, net kilstelėjau su 
skalpo dalimi. 

— Keturi. 

— Tavo dukros čia nėra! — suriko Perselas. — Aš neužsiimu su vai- 
kais. Iškart jiems pasakiau, kad su vaikais neužsiimu. 

— Tai kur ji? 

— Tu sušikta farė. Nemanai, kad pati turėtum žinot, kur ji? 

Švystelėjau peilį. Nupjoviau didelį kuokštą plaukų ir dalį skalpo. 
Prasisunkė kraujas. Varvėjo ant įšalusios žemės, ant sniego tapo ro- 
žinis. 

Svarsčiau, ar ateinančiomis žiemomis manęs nepykins sniegas. 

Perselas inkštė, muistydamasis iš pančių. 

— Pasitikėjai nepatikimais žmonėm, 0 nori atkeršyti man? Aš tau 
padėjau! Tavo vyras buvo netikėlis, o tavo draugas policininkas dar 
blogesnis. Kaip būčiau patekęs į tavo namus, kvaila kale? Manai, tavo 
vyrelis mane būtų įsileidęs? 

Buvau taip įsijautusi į šeštadienio ryto tragediją, kad nė nesusimąsčiau 
apie jų veiksmų planą. Neišnagrinėjau nusikaltimo kaip policininkė. 

Brajanas žinojo, kad pateko į bėdą. Treniravosi klube, neseniai įsi- 
gijo keturiasdešimto kalibro „Glock“. Tapo dirglus ir baikštus. Supra- 
to, kad per giliai įklimpo. Tikrai nebūtų atidaręs durų tokiam vyrui 
kaip Džonas Styvenas Perselas, ypač Sofi esant namie. 

Bet, kai grįžau, Sofi namie nebebuvo. 

Virtuvėje buvo tik Perselas, įrėmęs į Brajaną ginklą. Sofi jau bu- 
vo išsivežęs kitas vyras, greičiausiai atėjęs su Perselu. To kito Braja- 
nas nebijojo įsileisti į namus. Kažkas, turėjęs priėjimą prie patrulių 
pensijų fondo. Pažinojęs Šeiną. Pakankamai įtakingas, kad galėtų 
valdyti visus, įsivėlusius į šitą reikalą. 


Turbūt mano veidas išblyško, nes Perselas prapliupo juoktis, krū- 
tinėj girdėjosi karkimas. 

— Supratai? Nemelavau, — sukriokė. —- Ne aš sugrioviau tavo gy- 
venimą. Tavo vyrai. 

Perselas vėl nusijuokė, jo veidu varvėjo kraujas, tad jis atrodė toks 
pat pamišęs kaip ir aš. Panašūs kaip du vandens lašai, — staiga su- 
pratau. Kaip kariai kovos lauke: išnaudojami, engiami ir išduodami 
savo generolų. 

Įsakymai buvo kitų. Mes tik kentėjom už padarinius. 

Pasidėjau peilį už savęs, greta šautuvo. Dešinė ranka pulsavo. 
Taip ją lankstant iš žaizdos vėl prasisunkė kraujas. Jaučiau ranka 
varvantį šiltą skystį. Sniege pasirodė dar rožinių dėmių. 

„Jau greit“, — supratau. Nebebijojau kaip ir Perselas, susitaikiau 
su savo likimu. 

— Patrulis Lajonsas nebegyvas, — tariau. 

Perselas nustojo juokęsis. 

— Pasirodo, pats jį nužudei prieš porą valandų. 

Perselas suspaudė lūpas. Jis nekvailas. Išsitraukiau pusiau auto- 
matinį dvidešimt antro kalibro pistoletą, kurį buvau radusi priklijuo- 
tą už klozeto bakelio Perselo tualete. Tokiam vaikinui tik atsarginis 
ginklas, bet šiam darbui pakaks. 

— Spėju —- pirktas iš juodosios rinkos, — pasakiau. — Serijinis nu- 
meris nutrintas. Nepavyktų atsekt. 

— Pažadėjai, kad Žaisi sąžiningai, — staiga tarė Perselas. 

— O tu pažadėjai paleist mano vyrą. Turbūt abu esam melagiai. 

Pasilenkiau prie jo. 

— Ką myli? — sukuždėjau kruvino sniego apsupty. 

— Nieko, - atsakė nusilpęs. — Niekad nemylėjau. 

Linktelėjau nė kiek nenustebusi. Tada nušoviau. Dvigubiu šūviu, 
kaip tikras mafiozas. Tada pasiėmiau peilį ir šalčiausiai išraižiau Žodį 
„ožys“ ant lavono odos. Reikėjo paslėpti tris X, įpjautus anksčiau, nes 
jie būtų išdavę mane tokiai sumaniai detektyvei kaip kad Didi Voren. 

Veidas keistai sustingo. Net ir man toks poelgis buvo per žiaurus. 
Pasistengiau galvot apie švarų rūsį, persismelkusį baliklio ir kraujo 
kvapų. Kiek skausmo Perselas su malonumu būtų man sukėlęs pa- 


sitaikius progai. Nepadėjo. Aš policininkė, ne žudikė. Ir kiekvienas 
toks sunaikina dalelę manęs ir nebegrąžina. 

Nepaisant to, nusprendžiau judėt toliau, nes, kaip būdinga visoms 
moterims, lengvai įveikiu savigraužą. 

Baigiamieji darbai: susiradau savo krepšy Brajano „Glock“, įsprau- 
džiau rankeną Perselui į delną, kad liktų atspaudų. Perselo dvidešimt 
antro kalibro pistoletą pasilikau, kad išmesčiau į pirmą pasitaikiusią 
upę. „Glock“ priklijavau prie klozeto bakelio Perselo namuose, kaip 
jis 1r buvo priklijavęs. 

Kai prašvis, policija ras Perselo kūną, pririštą prie namų, su kan- 
kinimo žymėmis, nebegyvą. Apieškos namus, suras rūsį, kuris taps 
atsakymu į pusę jų klausimų, — tokiam niekšui kaip Perselui lemta 
mirti skausmingai. 

Rausdamiesi po Perselo namus aptiks ir Brajano „Glock“. Balis- 
tinė ekspertizė nustatys, kad kulka, nuo kurios žuvo patrulis Šeinas 
Lajonsas, buvo iššauta iš šio ginklo, o tai reikš, kad Perselas bent 
kartą buvo mano namuose ir pavogė mano vyro ginklą, kuriuo vė- 
liau nušovė didžiai gerbiamą pareigūną. 

Perselo mirtis keliaus į makulatūrą — eilinis banditas, sulaukęs 
žiauraus galo. Šeiną palaidos su visomis iškilmėmis, o jo šeima gaus 
kompensaciją. 

— Tai Hamiltonas, - tarė Bobis, traukdamas Didi iš Leoni garažo 
1r bėgdamas atgal į mašiną. 

— Hamiltonas? — Didi prisimerkė. — Valstijos policijos pulkinin- 
kas leitenantas? 

— Aha. Jis turi prieigą, galimybes ir žino visus žaidėjus. Galbūt 
viskas prasidėjo nuo Brajano lošimo, tačiau viską sugalvojo Hamil- 
tonas. — Vyrukai, jums reikia pinigų? Žinau, kur jie beveik mėtosi, 
niekam nereikalingi... 

— Tik tarp jo ir Šeino... - burbtelėjo Didi. Ji linktelėjo pajutusi, 
jog byla pajudėjo. Pagaliau pavardė, įtariamasis, taikinys. Ji įlipo į 
automobilį, ir Bobis visu greičiu pasileido greitkelio link. 

— Aha. — tarė jis. —- Hamiltonui, kuris laiko rankose vadžias, ne- 
sunku sugalvoti strategiją 1r sukurti fiktyvią įmonę, kuri pridengtų 
viduje vykdomą veiklą. Tačiau, kaip ir visada, geri dalykai kada nors 
baigiasi. 

— Įsikišus vidaus auditui... 

— Jų dienos suskaičiuotos, —- užbaigė jos sakinį Bobis. - Juos su- 
uodė valstijos kontrolės tarnybos, be to, dėl Šeino ir Brajano neval- 
Žinoma, Hamiltonas sunerimsta. O Šeinas su Brajanu tampa nebe 
nusikaltimo bendrininkais, o labai brangiais kliuviniais. 

— Hamiltonas nužudo Brajaną, pagrobia Sofi tam, kad Tesa prisi- 
pažintų nušovusi savo vyrą ir vėliau jai būtų galima pripaišyti patru- 

lių profsąjungos pinigų pasisavinimą? — Didi susiraukė ir tęsė: - Ar 
tai padarė smogikas? Koks nors gangsteris, su kuriuo Brajanas prisi- 
žaidė? Nusprendė jį nudėti, kad atgautų savo pinigus. 

— Koks nors banditas, kuris siuntė Šeinui jo šeimos nuotraukas 
kaip perspėjimą, — sutiko Bobis. 

— Visi viršininkai vienodi, — tarė Didi, purtydama galvą. - Jie su- 
geba sugalvoti idėją, tačiau nenori teptis rankų ją įgyvendindami. — 
Ji sudvejojo. — Jei tokia logika tinka, tai kur tuomet Sofi? Nejaugi 
Hamiltonas pats laikytų įkalinęs šešiametę mergaitę? 

— Nežinau, - pasakė Bobis. — Tačiau lažinuosi, kad jei užgriūsime 
ant jo kaip tona plytų, išsiaiškinsime. Tikriausiai jis centre, Lajonso 
nužudymo vietoje, lūkuriuoja su pulkininku ir kitais viršininkais. 

Didi linktelėjo, tada staigiai čiupo Bobį už rankos. 

— Jis tikrai ne mieste. Lažinuosi iš bet ko. 

— Kodėl gi ne? 

— Nes Tesa laisvėje. Mes tai žinome, jis tai žino. Be to, jis tikrai 
girdėjo, kad dingo patrulio Lajonso šautuvas ir karabinas. Todėl jis 
žino, kad Tesa yra ginkluota, pavojinga ir padarys bet ką, kad suras- 
tų savo dukrą. 

— Jis bėga, - papildė Bobis, — nuo savo paties pareigūno. - Tada 
jau jis papurtė galvą, — Tačiau ne, tik ne toks vyrukas kaip Hamilto- 
nas. Juk geriausia gynyba — puolimas, ar ne? Jis skuba pas Sofi. Jei ji 
vis dar gyva, jis stengsis ją pasiekti pirmas. Tai vienintelis jam likęs 
derybų objektas. 

— Tai kurgi Sofi? — vėl paklausė Didi. — Visoje valstijoje paskelbta 
vaiko paieška. Per televiziją rodomos jos nuotraukos, per radiją pra- 
nešama, kaip ji atrodo. Jei ji būtų mieste, jau būtume gavę pranešimų. 

— Vadinasi, ji gerai paslėpta, — pagalvojęs ištarė Bobis. - Kaime, 
prieinamoje, bet viskuo aprūpintoje vietoje. Tokioje vietoje, kurios, 
Hamiltono manymu, niekas nejįtartų. 

— Jis tikrai nelaikytų Sofi savo namuose, - tarė Didi. — Per arti jo. 
Gal ji jo draugo draugo namuose? Arba antruose namuose? Matėme 
jo elnių medžioklės nuotraukas. Gal jis turi kokią trobelę miške? 

Staiga Bobis nusišypsojo. 

— Bingo. Masačusetso vakaruose, prie Greiloko kalno, Hamilto- 
nas turi medžioklės namelį. Dvi su puse valandos kelio nuo būstinės, 
trobelė Berkširo papėdėje. Aplink nėra jokių kaimynų, joje yra at- 
sargų, beje, ji pakankamai toli, kad suteiktų jam alibi. Nors ji jam ir 
priklauso, seniai ten buvo, nes Bostone turėjo daug darbo. 

— Galime ten nuvažiuoti? — iškart paklausė Didi. 

Bobis sudvejojo. 

— Esu buvęs ten kelis kartus, tačiau prieš keletą metų. Kartais 
jis pakviesdavo kolegas savaitgalį pamedžioti ir panašiai. Daugmaž 
įsivaizduoju, kaip ten nukakti... 

— Filas žinos, — kalbėjo Didi, pasiėmusi mobilųjį telefoną. — Va- 
Žiuok į greitkelį. O aš tuoj sužinosiu adresą. 

Bobis įjungė šviesas ir pasuko į Masačusetso greitkelį — grei- 
čiausią kelią, kertantį valstiją. Didi paskambino į Bostono policijos 
būstinę. Jau buvo po vidurnakčio, tačiau šiąnakt Bostono pajėgos 
nesnaudė; Filas atsiliepė po pirmojo signalo. 

— Ar girdėjai apie patrulį Lajonsą? — vietoj pasisveikinimo išbė- 
rė Filas. 

— Jau važiuojam iš ten. Turiu tau subtilų prašymą. Rask visą in- 
formaciją apie Žerarą Hamiltoną. Surask ir jo šeimos narių pavar- 
des bei vardus. Noriu gauti visus įmanomus adresus ir jo finansinę 
ataskaitą. 

Pauzė. 

— Turi omeny pulkininką valstijos policijos leitenantą? — atsar- 
giai paklausė Filas. 

— Juk sakiau, kad prašymas subtilus. 

Didi išgirdo tarškėjimą. Filo pirštai jau barbeno klaviatūrą. 

— Na, jei pageidauji neviešos informacijos, net ne pokalbių prie 
kavos, bet greičiau prie pisuaro... — betarškindamas klaviatūrą kal- 
bėjo Filas. 

— Be abejo, —- užtikrino Didi. 

— Girdėjau, kad Hamiltonas turi meilužę. Karštą pupytę italę. 

— Kuo vardu? 

— Neįsivaizduoju. Vyrukas paminėjo tik jos... sėdynę. 

— Vyrai tikri kiaulės. 


— Aš asmeniškai esu kiaulė, kuris myli savo žmoną ir padeda jai 
auginti keturis vaikus, taigi į mane nežiūrėk. 

— Tiesa, — sutiko Didi. —- Kniskis toliau, Filai. Sakyk viską, ką pa- 
vyks surasti, nes turim pagrindą manyti, jog jis turi Sofi Leoni. 

Didi padėjo ragelį. Bobis privažiavo posūkį į Masačusetso greit- 
kelį. Lėkdama šimto dvidešimties kilometrų per valandą greičiu, 
sukdama mašina net pasviro ant šono. Keliai pagaliau buvo nuvalyti, 
o tokiu metu eismas nebuvo intensyvus. Įsukęs į platų tiesų greitkelį, 
Bobis paspaudė iki šimto šešiasdešimties. Reikėjo nuvažiuoti dar du 
šimtus kilometrų, ir Didi mąstė, jog ne visur galės važiuoti didžiau- 
siu greičiu. Pora valandų, nutarė ji. Po dviejų valandų jie pagaliau 
išgelbės Sofi Leoni. 

— Ar manai, jog ji gera policininkė? — staiga paklausė Bobis. 

Didi nereikėjo klausti, ką jis turi omeny. 

— Nežinau. 

Akimirkai Bobis nukreipė akis nuo skriejančios pro šalį tamsos 
1r žvilgtelėjo į ją: 

— O ką tu darytum? - švelniai paklausė jis, akis nukreipdamas į 
jos pilvą. — Jei tai būtų tavo vaikas. Ką tu darytum? 

— Tikiuosi niekada to nesužinoti. 

— Nes aš nužudyčiau juos visus, — šaltai tarė Bobis, minkydamas 
rankomis vairą. — Jei kas grasintų Anabelei, pagrobtų Kariną. Man 
šioje valstijoje neužtektų ginklų susidoroti su jais. 

Didi nė akimirką juo nesuabejojo, tačiau papurtė galvą. 

— Tai netikęs sprendimas, Bobi, — tyliai pasakė ji. — Net jei ta- 
ve provokuoja, net jei kitas pradėjo... nusikaltėliai visada griebiasi 
smurto. O mes esame policininkai. Mes turėtume žinoti, kaip reikia 
elgtis. Jei jau mes to nesugebame... tai kas tada sugebės? 

Po šių žodžių jie važiavo tylėdami, klausydamiesi riaumojančio 
variklio ir stebėdami Žybsinčias lyg perkūnija miesto šviesas. 

„Sofi, - galvojo Didi, - mes atvažiuojame“. 

Leitenantas pulkininkas Žeraras Hamiltonas buvo policijos viršinin- 
kas, tačiau nesakyčiau, jog gerai jį pažinojau. Visų pirma, mitybos 
grandinėje jis buvo keliais aukštais virš manęs. Antra, jis labiau mė- 
go vyrų draugiją. Bičiuliavosi su patruliais, pirmiausia su Šeinu ir jo 
nusikaltimo bendru, mano vyru Brajanu. 

Jie drauge eidavo į beisbolo rungtynes, išvykdavo medžioti arba 
važiuodavo pasilinksminti į Foksvudsą. 

Tada viskas atrodė normalu. Šeinas išvažiuodavo į trumpas eks- 
kursijas. Prie jo prisijungdavo mano vyras. Ir Hamiltonas. 

Vadinasi, kai Brajanas ėmė per daug lošti ir klimpti į skolas... Kas 
sužinotų, jog jam reikia pinigų? Kas dar žinotų, kaip greitai pratur- 
tėti? Kas galėtų pasinaudoti mano vyro silpnybe? 

Šeinas niekada nepasižymėjo protu. Tačiau leitenantas pulkinin- 
kas Hamiltonas... Jis sugalvotų, kaip manipuliuoti Šeinu ir Brajanu. 
Net neįtikėtina, kaip, pradėdami nuo smulkmės, žmonės sugeba pa- 
sitelkti protą blogiems darbams. 

Pavyzdžiui, pasprukusi iš kalėjimo aš neketinau nušauti Šeino 
arba gangsterio vardu Džonas Styvenas Perselas, taip pat nemaniau, 
Jog baisiai šaltą naktį teks važiuoti į savo viršininko medžioklės tro- 
belę, pasidėjus ant kelių šautuvą. 

Galbūt Brajanas ir Šeinas manė, jog tik „pasiskolina“ tuos pini- 
gus. Šeinas, būdamas profsąjungos atstovas, viską žinojo apie pensi- 

jas ir balansą. Hamiltonas tikriausiai turėjo priėjimą ir žinojo, kokio 
tipo fiktyvi kompanija labiausiai tiktų pinigams iš pasenusių polici- 
ninkų išvilioti. Tarp senbuvių tam padaryti tikriausiai prireikė vieno 
vienintelio skambučio. 

Jie įkūrė netikrą įmonę, išrašinėjo sąskaitas, ėmė pinigus ir bėg- 
davo prie lošimo stalų. 

Kiek laiko jie planavo taip laikytis? Mėnesį? Pusmetį? Metus? 
Galbūt jie negalvojo taip toli į priekį. Galbūt tuo metu jiems tai ne- 
rūpėjo. Žinoma, galiausiai vidinis auditas susekė apgaulę ir ėmėsi 
vidinio tyrimo. Brajanui ir Šeinui nepasisekė, nes toks tyrimas bai- 
giamas tik tada, kai gaunami visi atsakymai. 

Ar tada Hamiltonas nusprendė iš manęs padaryti aukojimo avelę? 
Ar tai tiesiog buvo domino efektas? Net išvogus patrulių pensijas Bra- 
janui ir Šeinui neužteko pinigų, ir jie ėmė skolintis iš blogų vyrukų, 
kol abu sulaukė vidinio tyrimo ir į sprandą šnopuojančių gangsterių? 

Kažkuriuo metu Hamiltonas suprato, kad Šeinas ir Brajanas gali 
palūžti ir prisipažinti savo nusikaltimus, gelbėdami savo kailį, ir pa- 
teiks Hamiltoną ant sidabrinės lėkštutės. 

Akivaizdu, jog didesnė kliūtis buvo Brajanas. Galbūt Hamilto- 
nas sudarė su gangsteriais paskutinį sandėrį. Jis sumokės Brajano ir 
Šeino skolas. Tačiau jie turės pašalinti Brajaną ir visus nusikaltimus 
suversti man. 

Šeinas liktų gyvas, tačiau bijotų prasitarti, o Hamiltonas su savo 
bendrais džiaugtųsi neteisėtai gautais pinigais. 

Brajanas būtų negyvas. Aš sėsčiau į kalėjimą. Sofi... būčiau pada- 
riusi viską, ką jie man liepė, todėl jiems jos daugiau nebereiktų, ar ne? 

Taigi mano šeima būtų sunaikinta vardan Šeino gyvybės ir Ha- 
miltono gobšumo. 

Pyktis neleido užmigti, tad tris valandas važiavau į vakarus, Adam- 
so miestelio link, kur, mano žiniomis, Hamiltonas turėjo dar vienus 
namus. Esu ten buvus tik kartą, prieš kelerius metus, rudens iškyloje. 

Pamenu, jog ta trobelė stovėjo labai nuošaliai ir buvo nedidelė. 
Todėl tobulai tiko medžioklei, žygiui ir mažam vaikui paslėpti. 

Dešinės rankos pirštai nebeklausė. Kraujavimas sulėtėjo, tačiau 
įtariau, jog kulka pažeidė sausgysles, galbūt net ir nervus. Žaizdoje 

plito uždegimas, ir aš nebegalėjau sugniaužti kumščio. Arba nuspaus- 
ti gaiduko. 

Todėl teks pasikliauti kaire ranka. Jei man pasisekė, Hamiltono 
nebus. Vienas jo pareigūnų šiąnakt buvo nušautas eidamas tarnybą, 
todėl jis turėtų būti Olstone-Braitone ir tvarkyti formalumus. 

Mašiną pastačiau ilgo gruntinio kelio, vedančio į trobelę, apačio- 
je. Į viršų eisiu mišku pėsčia, nešdamasi ginklą, kuriuo kaire ranka 
galėčiau šaudyti, įsirėmusi į klubą. Nors taiklumas sumažėtų, tačiau 
tam ir skirti šautuvai — jiems nereikėjo taiklumo, nes šratai pažeidžia 
didesnį plotą nei viena kulka. 

Apžiūrėsiu trobelę iš tolo, mintyse repetavau. Pamatysiu, jog ji 
tuščia. Buože išdaušiu langą. Įlipsiu vidun ir rasiu savo dukrą kietai 
miegančią kokiame tamsiame miegamajame. 

Pasiimčiau ją ir drauge pabėgtume. Galbūt į Meksiką, nors pro- 
tingiausia būtų grįžti atgal į policijos būstinę. Sofi paliudytų, kad ją 
buvo pagrobęs Hamiltonas. Tolesnis tyrimas parodytų, jog pulkinin- 
ko leitenanto sąskaitoje yra gerokai daugiau pinigų, nei turėtų būti. 
Hamiltoną suimtų. Mudvi su Sofi būtume apsaugotos. 

Toliau gyventume savo gyvenimą ir daugiau mūsų niekas neišgąs- 
dintų. Vieną dieną ji nustotų klausinėti, kur Brajanas. Ir vieną dieną 
aš nustočiau jo gedėti. 

Privalėjau tikėti, jog viskas bus paprasta. 

Būtų per daug skaudu, jei pasirodytų kitaip. 

Ketvirtą trisdešimt dvi ryte aš suradau žvyro taką, vedantį į Ha- 
miltono trobelę. Ketvirtą keturiasdešimt viena pastačiau mašiną pa- 
kelėje, prie apsnigto krūmo. 

Išlipau. 

Pasirodė, jog užuodžiau dūmus. 

Pakėliau ginklą. 

Išgirdau savo dukters riksmą. 

Bobis ir Didi jau suko iš pagrindinio greitkelio į kaimo keliuką, kai 
suskambėjo jos mobilusis. Garsus skambutis pažadino Didi iš snaudu- 
lio. Ji paspaudė mygtuką ir pridėjo telefoną prie ausies. Tai buvo Filas. 

— Didi, vis dar keliaujate į vakarus? 

— Jau atvažiavome. 

— Puiku. Hamiltonas turi du oficialius adresus. Pirmasis yra Fre- 
mingheme, Masačusetso valstijoje, netoli būstinės. Manau, jog tai 
tikrieji jo namai, nes adresas bendras - Žeraras ir Džudė Hamilto- 
nai. Tačiau Adamse yra namas, registruotas tik jo vieno vardu. 

— Adresas, — sausai pareikalavo Didi. 

Filas tarsi neišgirdo: 

— Klausykitės: policijos skeneris ką tik užfiksavo pastato gaisrą 
Adamso miestelyje prie Greiloko kalno draustinio. Gal tai tik suta- 
pimas? O gal dega Hamiltono trobelė? 

— Šūdas! — išsprūdo Didi, ir ji visiškai atsigavo. - Filai, susisiek su 
vietos pareigūnais. Mums reikės pastiprinimo. Tegul atvyksta apy- 
gardos ir miestelio pareigūnai, tik jokių valstijos patrulių. 

Bobis žvilgtelėjo į ją, bet nieko nesakė. 

— Tuoj pat! - įsakmiai pareikalavo ji padėdama ragelį. Tuomet iškart 
ėmė suvedinėti Hamiltono adresą į automobilio navigacinę sistemą. 

— Filas davė adresą, šiuo metu tai netoli gaisro. 

— Po velnių! — Bobis ranką trenkė į vairą. - Hamiltonas jau vietoje 
1r naikina pėdsakus! 

Sofi suklykė dar kartą, ir aš nedelsdama ėmiausi veiksmų. Čiupau 
šautuvą ir karabiną, į kelnių kišenes susižėriau 5,56 milimetro kul- 
kas. Dešinės rankos pirštai judėjo neklusniai, todėl daugiau kulkų 
pažiro ant sniego nei į kišenę. Neturėjau laiko jų susirinkti. Leidausi 
pirmyn vedama vien adrenalino ir noro užbaigti šį reikalą. 

Apsikabinusi savo nedidelį arsenalą svirduliavau per mišką, 
orientuodamasi pagal dūmų kvapą ir dukters klyksmus. 

Dar vienas riksmas. Suaugusio žmogaus keiksmai. Šlapios de- 
gančios medienos spirgėjimas. 

Trobelė buvo čia pat. Bėgau nuo medžio prie medžio, bandyda- 
ma neparkristi į sniegą ir lėtai kvėpuodama. Nežinojau, kiek dar 
žmonių ten yra. Jei norėjau iš čia ištraukti Sofi ir ištrūkti pati, turė- 
jau pasirodyti netikėtai. Neišduoti savo buvimo vietos, rasti slėptu- 
vę dar aukščiau. 

Mano profesinė patirtis kuždėjo mąstyti strategiškai, tačiau 
motiniški instinktai klykė bėgti ir kuo greičiau čiupti savo dukrą, 
tuoj pat, tuoj pat, tuoj pat. Oras tirštėjo nuo dūmų. Kosėdama ir 
dūmų graužiamomis akimis pagaliau užkopiau ant nedidelės kal- 
velės sklypo kairėje. Pamačiau, kad Hamiltono trobelė dega, o ma- 
no dukra bando gintis nuo moters stora juoda striuke su kapišonu. 
Moteris bandė įvilkti Sofi į šalia pastatytą visureigį. Mano duktė, 
apsirengusi tik ploną rausvą pižamą, su kuria prieš keturias naktis 

paguldžiau ją į lovą, ir įsikibusi į savo mylimiausią lėlę Gertrūdą, 
kovėsi kaip laukinė. 

Sofi kando moteriai į pliką riešą. Moteris ištraukė ranką ir trenkė 
Sofi per veidą. Dukters galva atsilošė. Ji parkrito nugara į sniegą ir 
užsikosėjo nuo dūmų. 

— Ne, ne, ne, - verkė mano dukra. — Paleisk mane. Noriu pas ma- 
mytę. Noriu pas mamytę! 

Šautuvą padėjau ant žemės: mano vaikas buvo per daug arti taiki- 
nio, tad negalėjau rizikuoti. Susiradau karabiną, truktelėjau magaziną 
ir pasiknisau kelnių kišenėje. Pildydamas karabino M4 magaziną, dėk 
dviem kulkom mažiau nei reikia — taip kulkos bus paduodamos toly- 
giai, priminė policininko treniruotės. 

Nužudyk juos visus, riaumojo motiniškas instinktas. 

Pakėliau ginklą ir užtaisiau. 

Man iš peties sunkėsi šviežias kraujas. Nerangūs pirštai sunkiai 
bandė apsivyti gaiduką. 

Moteris atsistojo priešais Sofi: 

— Lipk į mašiną, kvaila neklaužada! — sucypė ji. 

— Paleisk mane! 

Dar vienas klyksmas. Dar vienas trinktelėjimas. 

Priglaudžiau karabino buožę prie savo kraujuojančio peties ir nusi- 
taikiau į tamsiaplaukę, mušančią mano dukrą. 

Sofi verkė ir bandė nuo smūgių gintis rankomis užsidengdama galvą. 

Pakilau ir žengiau iš miško. Nusitaikiau į savo taikinį. 

— Sofi! — garsiai surėkiau į traškančią ir aitrią naktį. — Sofi, bėk! 

Kaip ir tikėjausi, netikėtas mano šūksnis atkreipė jų dėmesį. Sofi 
atsisuko. Moteris staigiai atsistojo ir bandė įžiūrėti įsibrovėlį. 

Ji pažvelgė tiesiai į mane: 

— Kas per... 

Nuspaudžiau gaiduką. 

Sofi neatsisuko nė karto. Niekad neatsisuko į staiga susmukusį kū- 
ną, į 5,56 milimetro kulkos ištaškytą galvą, kuri akimirksniu pavirto 
purpurinio sniego bala. 

Mano duktė nė karto neatsisuko. Ji išgirdo mano balsą ir pasileido 
bėgti pas mane. 


329 


Tą pačią akimirką išgirdau man po ausimi spragtelint gaiduką ir 
Žerarą Hamiltoną, sakantį: 
— Prakeikta kale. 


Didi ir Bobis ilgai klaidžiojo pagal GPS nurodymus pačiame kaimo 
keliukų labirinte, kol pagaliau surado siaurą žvyrkelį, kuriame jau 
būriavosi gaisrinės ir rūškano veido ugniagesiai. Bobis užgesino švie- 
sas. Juodu su Didi iššoko iš mašinos, rodydami savo pažymėjimus. 

Naujienos buvo trumpos ir blogos. 

Ugniagesiai atvyko būtent tą akimirką, kai pasigirdo klyksmai ir 
šūviai. Namas stovėjo už dviejų šimtų metrų ir buvo apsuptas tankiais 
medžiais. Sprendžiant iš karščio ir dūmų, visą namą buvo apėmusios 
liepsnos. Ugniagesiai laukė, kol policija aptvers ir apžiūrės nusikalti- 
mo vietą, o tada jau jie galės imtis savo darbo. Reikėjo laukti, o šito 
jie tikrai nemokėjo, ypač po to, kai vienas ugniagesių prisiekė girdė- 
jęs vaiko klyksmą. 

Bobis liepė Didi likti mašinoje. 

Atsakydama Didi priėjo prie mašinos bagažinės, iš kurios išsi- 
traukė ir užsidėjo kevlaro liemenę ir pasiėmė šautuvą. Ginklą ji pa- 
davė Bobiui. Juk, šiaip ar taip, jis buvęs snaiperis. 

Jis rūsčiai pažvelgė į ją: 

— Aš eisiu pirmas. Apsižvalgysiu, — nukirto. 

— Duodu tau šešias minutes, - lygiai taip pat atsakė jinai. 

Bobis užsidėjo liemenę, užsitaisė M4 ir žengė į privačios valdos 
papėdę. Po trisdešimties sekundžių jis prapuolė tarp apsnigtų me- 
džių. O po trijų minučių Didi pasileido jo pėdomis. 

Tolumoje pasigirdo dar daugiau sirenų. 

Pagaliau į veiksmo vietą atvykstą vietos pareigūnai. 

Didi susikaupusi sekė Bobio pėdomis. 

Dūmai, karštis, sniegas. Žieminis pragaras. 

Laikas surasti Sofi. Laikas užbaigti šį reikalą. 


Hamiltonas ištraukė karabiną iš mano sužeistos rankos. M4 minkš- 
tai iškrito, ir vyras spėjo jį pačiupti. Prie mano kojų gulėjo šautuvas. 
Jis liepė jį pakelti ir paduoti. 


Nuo kalnelio viršaus mačiau, kaip per sniegą pas mane bėga Sofi, 
o jai už nugaros boluoja apsnigti medžiai ir plieskia ryškios raudo- 
nos liepsnos. 

Tuo metu Hamiltono vamzdis rėmėsi į jautrų įdubimą man už 
ausies. 

Ėmiau lenktis. Hamiltonas truputį nuleido ginklą, kad laisviau 
pasilenkčiau, ir aš mečiausi ant jo atbula, rėkdama: 

— Sofi, bėk iš čia! Į mišką. Bėk iš čia, bėk iš čia! 

— Mamyte! — už šimto metrų suklykė ji. 

Hamiltonas man trenkė savo „Sig Sauer“. Nukritau ant dešinės 
rankos. Skausmas dar labiau paaštrėjo. Galbūt išgirdau kažką plyš- 
tant. Neturėjau laiko atsigauti. Hamiltonas trenkė vėl, grėsmingai 
atsistojo virš manęs. Prakirto man kaktą ir skruostą. Kraujas pasi- 
pylė veidu, per jį beveik nieko nebemačiau, susiriečiau sniege kaip 
gemalas. 

— Reikėjo elgtis, kaip buvo liepta! — suriko. Jis dėvėjo paradinę 
uniformą, ant kurios buvo užsimetęs juodą vilnonį paltą iki kelių, o 
akis dengė plačiabrylės skrybėlės šešėlis. Tikriausiai taip apsirengė 
sužinojęs, kad tarnybos metu žuvo pareigūnas. O tada, kai paaiškėjo, 
jog tai Šeinas ir aš pabėgau ir esu laisvėje... 

Atvyko pasiimti mano dukters. Jis atvyko skriausti vaiko apsiren- 
gęs paradine Masačusetso valstijos pulkininko leitenanto uniforma. 

— Buvai patyrusi policijos pareigūnė, — nukirto jis, stodamasis virš 
manęs ir užstodamas medžius, gaisrą, naktinį dangų. — Jei būtum 
dariusi tai, kas liepta, niekas nebūtų nukentėjęs! 

— Išskyrus Brajaną, — sugebėjau suvapėti. - Suplanavai jį nužudyti. 

— Jo potraukis lošti buvo nebevaldomas. Padariau tau paslaugą. 

— Tu pagrobei mano dukrą. Pasodinai mane į kalėjimą. Tik už porą 
žalių. 

Mano viršininkas nieko neatsakė, tik spyrė man iš visų jėgų į kai- 
rįjį inkstą taip smarkiai, jog, jei pavyks išgyventi, šlapinsiuosi krauju. 

— Mamyte, mamyte! — vėl sukliko Sofi. Su siaubu supratau, kad 
jos balsas skamba arčiau. Ji vis dar bėgo mano balso link, kopė į 
sniego kalną. 

Ne, norėjau surikti, ge/bėkis, spruk. 


Tačiau nebegalėjau. Hamiltonas man iš plaučių išmušė visą orą. 
Akis graužė dūmai, skruostais tekėjo ašaros, kol bandžiau įkvėpti 
besitampydama ant sniego. Petys degė. Skrandis spazmavo. 

Akyse pasirodė juodi taškai. 

Turėjau pajudėti. Turėjau atsikelti. Turėjau susigrumti. Dėl Sofi. 

Hamiltonas vėl užsimojo koja. Taikėsi spirti man tiesiai į krūtinę. 
Šįkart atmečiau kairę ranką, sučiupau jo koją ore ir apverčiau. Jis 
nesitikėjo tokio judesio ir pakrito į sniegą ant kelių. 

Staiga nustojo mane vanoti su „Sig Sauer“ ir nuspaudė gaiduką. 

Garsas mane apkurtino. Iškart pajutau deginantį karštį ir aštrų 
skausmą. Kairė pusė. Mano ranka krito žemyn ir apsikabino lieme- 
nį, aš pažvelgiau viršun į savo viršininką, kuriuo buvau mokyta pa- 
sitikėti. 

Hamiltonas atrodė apstulbęs. Gal net truputį sukrėstas, tačiau 
greitai atsistojo ir vėl pridėjo pirštą prie gaiduko. 

Kaip tik tuo metu ant kalnelio užlipo Sofi 1r mus pamatė. 

Įsivaizdavau ją. Išblyškęs mielas mano dukters veidas. Plaukai 
susivėlę į kaltūną. Ji pažvelgė į mane savo šviesiomis, nuostabiai 
mėlynomis akimis. Ir pasileido bėgti, kaip sugeba šešiamečiai. Jai 
nebeegzistavo nei Hamiltonas, nei miškas, nei baisus gaisras, nei 
nakties grėsmė, nei dienas trukę kankinimai. 

Ji buvo mergaitė, kuri pagaliau surado savo mamą, ir ji traukė 
tiesiai manęs link, viena ranka apsikabinusi Gertrūdą, o kitą laikė iš- 
skėtusi krisdama ant manęs. Aš suvaitojau iš skausmo ir džiaugsmo, 
besiveržiančių 1š krūtinės, drauge. 

— Aš myliu tave, aš myliu tave, aš myliu tave, — iškvėpiau. 

— Mamyte, mamyte, mamyte, mamyte, mamyte. 

— Sofi, Sofi, Sofi... 

Savo veidu pajutau karštas jos ašaras. Nors ir labai skaudėjo, pa- 
kėliau ranką ir apkabinau jos pakaušį. Pažvelgiau į Hamiltoną ir pri- 
glaudžiau Sofi veidą prie savo kaklo linkio. 

— Sofi, — sušnibždėjau, nenuleisdama akių nuo jo, —- užsimerk. 

Dukra prie manęs prisispaudė, ir pagaliau mudvi vėl buvom kartu. 

Ji užsimerkė. 

Ir aš tariau kiek įmanoma aiškesniu balsu: 


— Pirmyn. 

Už Hamiltono tvyrojusi tamsa įgavo žmogaus pavidalą. Išgirdęs 
mano komandą, jis pakėlė ginklą. Tuo pat metu Hamiltonas priglau- 
dė savo „Sig Sauer“ man prie smilkinio. 

Susitelkiau ties savo dukra, jos kūno svoriu, jos meilės tyrumu. 
Nusinešiu šį jausmą į nebūtį. 

— Turėjai elgtis taip, kaip liepiau, — sušvokštė Hamiltonas. 

Dar vienas širdies dūžis... ir Bobis Dodžas nuspaudė gaiduką. 

Kai Didi užkopė iki namo, Hamiltonas jau gulėjo nebegyvas, o Bo- 
bis stovėjo prie pulkininko leitenanto kūno. Jis pasitiko ją akimis ir 
lėtai papurtė galvą. 

Tada pasigirdo verksmas. 

Sofi Leoni. Didi tuoj pastebėjo mažą vaiko siluetą rožiniais dra- 
bužėliais. Ji klūpėjo ant žemės, užsigulusi kitą tamsiai apsirengusį 
siluetą, ir, liesomis rankomis apsikabinusi motinos kaklą, graudžiai 
raudojo. 

Bobis priklaupė prie jų, dar nespėjus prieiti Didi. 

— Sofi, - kreipėsi tyliai. — Sofi, pažvelk į mane. Aš valstijos poli- 
cininkas kaip ir tavo mama. Atėjau padėti. Prašau, pažvelk į mane. 

Sofi pagaliau pakėlė ašarotą veidą. Pastebėjusi Didi išsižiojo ir 
ėmė klykti. Didi papurtė galvą. 

— Viskas gerai, viskas gerai. Man vardas Didi. Aš irgi tavo ma- 
mos draugė. Tavo mama mus pasikvietė, kad tau padėtume. 

— Mane pasiėmė mamos viršininkas, — aiškiai pasakė Sofi. - Ma- 
mos viršininkas atidavė mane piktai tetai. Aš sakiau ne. Sakiau, kad 
noriu namo! Sakiau, kad noriu pas mamytę! 

Ji vėl nusisuko. Ėmė verkti, šįkart be garso, spaudėsi prie pasliko 
mamos kūno. 

— Mes žinom, - tarė Didi, tūpdama greta jų, ir rūpestingai uždėjo 
mergaitei ant nugaros ranką. - Bet tavo mamos viršininkas ir pikta 
teta tavęs nebenuskriaus, supranti, Sofi? Kai mes čia, tu saugi. 


334 


Sprendžiant iš Sofi veido, ji jais nepatikėjo. Didi negalėjo jos 
kaltinti. 

— Tu nesužeista? — pasiteiravo Bobis. 

Mergaitė papurtė galvą. 
ka, gerai? 

Sofi pasislinko į šalį, kad Didi pamatytų tamsią dėmę ant kairės 
Tesos marškinių pusės ir raudoną sniegą. Sofi ir pati matė. Mergaitė 
ėmė virpinti apatinę lūpą. Netarė nė žodžio. Tik prigulė ant sniego, 
prie nejudančios mamos ir paėmė jos ranką. 

— Sugrįžk, mamyte, — gailiai tarė mergaitė. - Myliu tave. Sugrįžk. 

Bobis nusileido šlaitu pasitikti greitosios pagalbos. 

Tuo tarpu Didi nusivilko paltą ir apklojo abu, motiną su vaiku. 


Tesa atgavo sąmonę, kai medikai ją nešė į automobilį. Akys staigiai 
ats:merkė, ji skaudžiai aiktelėjo, ėmė karštligiškai mojuoti rankomis. 
Medikai stengėsi ją prispausti prie neštuvų. Didi pasielgė sumaniau — 
užkėlė Sofi ant neštuvų. 

Tesa čiupo dukros ranką, stipriai suspaudė. Didi pamanė, kad Tesa 
verkia, o gal verkia ji pati. Negalėjo pasakyt. 

— Myliu tave, — sušnabždėjo Tesa dukrai. 

— Myliu tave dar labiau, mamyte. Myliu tave dar labiau. 

Medikai neleido Sofi pasilikti ant neštuvų. Tesai buvo būtina skubi 
medicininė pagalba, o vaikas tik maišytų. Po trisdešimties sekundžių 
ginčų buvo nuspręsta, kad Sofi galės važiuoti greitosios priekyje, kol ga- 
le bus rūpinamasi motina. Skubantys medikai ėmė varyti Sofi pirmyn. 

Nubėgusi dar spėjo sugrįžti ir, kažką jai įbrukusi, vėl grįžo ant 
keleivio sėdynės. 

Kai Didi vėl pakėlė akis, šalia paslikos Tesos gulėjo vienaakė Sofi 
lėlė. 

Greitosios pagalbos automobilis nuvažiavo. 

Didi liko stovėti priešaušrio nušviestame sniege, delnu uždengusi 
pilvą. Juto dūmų kvapą. Juto ašarų skonį. 

Pažvelgė į mišką, kur baigė degti liepsna. Paskutinis Hamiltono mė- 
ginimas paslėpti pėdsakus, kainavęs jam ir jo pagalbininkei gyvybes. 

Didi norėjo džiaugtis. Jie išgelbėjo mergaitę, sutriuškino nedorą 
priešą. Dabar, na, bent jau po poros dienų kankynės su dokumentais, 
juodu turėtų risnoti saulėlydžio link. 

To nepakako. 

Didi Voren pirmąkart per tuziną metų sėkmingai išsprendė bylą, 
bet to nepakako. Jai nesinorėjo pranešt gerosios naujienos viršinin- 
kams ar pasigirti žiniasklaidai, ar net išmaukti po porą bokalų su 
tyrimo grupe. 

Jai norėjosi namo. Susirangyti prie Alekso, įkvėpti jo odekolono 
kvapo ir pajusti jo glėbio šilumą. Be to, ji norėjo, padėk Dieve, būti 
su juo, kai kūdikis pirmąkart sujudės, ir žvelgti jam į akis, kai pajus 
pirmąjį sąrėmį, ir laikyti jo ranką, kai kūdikis išvys šį pasaulį. 

Ji norėjo mergaitės arba berniuko, kuris mylėtų ją taip, kaip Sofi 
Leoni nesąlygiškai myli savo mamą. Norėjo pati mylėti dešimterio- 
pai, su kiekvienais metais vis stipriau ir stipriau, kaip sakė Tesa. 

Didi norėjo šeimos. 

Jai reikėjo laukti dešimt valandų. Bobis negalėjo niekur trauk- 
tis: panaudojus kovinius veiksmus tenka laukti šaunamųjų ginklų 
ekspertų, kurie ištirtų įvykio vietą. Todėl Didi turėjo viena pranešti 
viršininkui paskutiniuosius įvykius, paskui apžiūrėjo nusikaltimo 
vietą, laukdama, kol atvės žarijos. Atvyko kiti pareigūnai ir eksper- 
tai. Teko atsakyti daugybę klausimų, išgabenti kitus kūnus. 

Per pusryčius ji vis dar darbavosi. Per pietus atvežė Bobiui jo- 
gurto ir sumuštinį su riešutų sviestu. Visi dirbo. Atsidavė dūmais ir 
prakaitu, krauju ir ašaromis. 

Atėjo vakarienės metas. Vėl nusileido saulė. Toks žmogžudysčių 
skyriaus detektyvės darbas. 

Darė, ką privalo daryti. Rūpinosi, kuo reikia rūpintis. 

Ir pagaliau baigė. 

Įvykio vieta ištirta, Tesa išskraidinta į Bostono ligoninę, Sofi liko 
su motina. 

Did: atsisėdo į automobilį ir nuvažiavo Masačusetso greitkelio 
link. 

Privažiavusi Springfildą paskambino Aleksui. Jis kepė vištieną su 
parmezano sūriu ir nudžiugo išgirdęs, kad pagaliau ji grįžta namo. 


Didi dar paklausė, ar negalėtų vietoj vištienos su parmezanu iš- 
kepti baklažanų su parmezanu. 

Jam panūdo, kodėl. 

Ji nusijuokė, tada pravirko ir negalėjo išspausti nė žodelio. Tik pa- 
sakė, kad jo pasiilgo, o jis pažadėjo jai begalybę baklažanų su parme- 
zanu. Tai Didi pasirodė panašu į meilę. Jo meilę. Jos meilę. Jų meilę. 

— Aleksai, - galiausiai sugebėjo išlementi. — Aleksai. Pamiršk va- 
karienę. Turiu tau kai ką pasakyt. 


Ligoninėj gulėjau beveik dvi savaites. man pasisekė. Hamiltonas 
mane peršovė, bet nesužalojo gyvybinių organų. Kita vertus, sam- 
domas žudikas, Perselas, išliko profesionalas iki pat savo niekingo 
galo. Jis sudraskė mano sukamuosius raumenis, tad teko iškęst ne 
vieną operaciją ir begalę mėnesių fizioterapijos. Man sakė, kad nie- 
kad nebevaldysiu dešinio peties taip, kaip anksčiau, bet, kai praeis 
patinimas, pirštus judinti galėsiu. 

Dar pamatysim. 

Sofi pasiliko su manim ligoninėje, nors ir negalima. Pagal ligo- 
ninės taisykles, vaikai gali ateiti tik lankymo valandomis. Praėjus 
kelioms valandoms, kai mane atvežė, buvo pranešta poniai Enis, ir ji 
atvyko padėt. Bet jai nepavyko nuo manęs atplėšt Sofi, ir po dešim- 
ties minučių seselė nusileido. 

Sofi reikia mamos. O man - Sofi. 

Todėl mums leido likti drauge, dvi mergužėlės atskiroj palatoj ir 
pasakiškoj prabangoj. Kartu miegojom, kartu valgėm ir kartu žiūrė- 
jom Kempiniuką. Tokia tad mūsų terapija. 

Po maždaug devynių dienų nuėjom iki mano buvusios palatos, kur 
(o dangau!) apatinio stalčiaus gale radom padėtą trūkstamą Gertrū- 
dos akį. 

Tos dienos popietę įsiuvau ją chirurginiu siūlu, o Sofi jai pastatė 
atskirą ligoninės lovelę. 

— Gertrūda pasveiks, - rimtai mane patikino dukra. - Gertrūda — 
labai drąsi mergaitė. 

Paskui vėl žiūrėjom Kempiniuką. Apsikabinau savo mergaitę ir 
priglaudžiau galvelę prie peties, nors ir maudė. 


Ligoninė paskyrė Sofi vaikų psichologą. Ji nekalbėjo apie savo 
pagrobimą ir nė karto neminėjo Brajano vardo. Gydytojas man pa- 
tarė neužverti „komunikacijos kanalų“ ir leisti Sofi pačiai išsikalbė- 
ti. Sakė, kad, kai ji bus pasirengusi, prašneks. O kai prabils, priva- 
lau išklausyt ją ramiai ir jokiu būdu jos neteisti. 

Man pasirodė juokinga, kad jis siūlo tokius patarimus tris žmog- 
žudystes įvykdžiusiai moteriai, bet aš jam nieko nesakiau. 

Apsikabindavau Sofi. Buvom susitarusios miegot uždegtom švie- 
som, 0 kai nupiešdavo piešinį su juoda naktimi, liepsnomis, šaudan- 
čiais pistoletas, pagirdavau, kad ji kruopščiai piešia, ir pažadėda- 
vau išmokyti ją šaudyt, kai sugis mano ranka. 

Sofi nekantravo. 

Sugrįžo detektyvai Didi Voren ir Bobis Dodžas. Atsivedė ponią 
Enis, ir ji nusivedė Sofi į ligoninės valgyklą, kad galėčiau atsakyt į 
jų klausimus. , 

Ne, Brajanas niekad man netrenkė. Šonkaulius susimušiau nusly- 
dusi nuo laiptų. Bet tą sekmadienio rytą Šeinas tikrai mane sumušė, 
kad atrodytų, jog Brajaną gindamasi nušoviau aš. 

Ne, nežinojau, kad patrulis Šeinas Lajonsas nušautas. Baisi šei- 
mos tragedija. Ar yra įtariamųjų? 

Rodė man vyro liesu veidu, žaižaruojančiomis tamsiomis akimis 
ir tankiais rudais plaukais nuotrauką. Taip, atpažinau, jį užtikau 
virtuvėje sekmadienį iš ryto, įrėmusį į mano vyrą ginklą. Jis sakė, 
kad jei paklusiu, niekas nenukentės. Todėl ir nusisegiau tarnybinį 
diržą. Tada jis ir ištraukė mano „Sig Sauer“ ir šovė vyrui triskart į 
krūtinę. 

Paskui Perselas paaiškino, kad, jei noriu dar kada nors pamatyt 
savo dukrą gyvą, privalau elgtis, kaip liepta. 

Ne, iki to ryto nebuvau jo mačius ir nežinojau, kad jis pagarsėjęs 
samdomas žudikas ir kodėl įrėmė pistoletą į mano vyrą, ir kas atsiti- 
ko Sofi. Taip, žinojau, kad vyras įniko į lošimą, bet nesupratau, kad 
taip smarkiai, jog su juo susidorot buvo pasamdytas smogikas. 

Kai Perselas nušovė Brajaną, pasiūliau jam penkiasdešimt tūks- 
tančių dolerių, kad galėčiau pranešt apie jo mirtį kiek vėliau. Pasa- 
kiau, kad galėčiau užšaldyt Brajano kūną, o sekmadienį ryte atšildyt 


ir iškviest farus. Sakiau, kad padarysiu viską, ko reikalauja Per- 
selas, tik man reikia paros, kad pasiruoščiau Sofi sugrįžimui, nes 
mane pąsodins už vyro nužudymą. 

Perselas sutiko su pasiūlymu, ir šeštadienio popietę užkasiau 
Brajaną sniegu, tada iš po terasos išsikasiau šuns lavoną ir paga- 
minau kelis sprogmenis. Pasistengiau, kad jie sprogtų į miško pusę. 
kad niekas nenukentėtų. 

Taip, suplanavau pabėgimą iš kalėjimo, bet, ne, nemaniau, kad 
galiu kam nors papasakot, ką sugalvojau, net Bostono detektyvams. 
Viena vertus, nežinojau, kur yra Sofi, ir labai baiminausi dėl jos gy- 
vybės. Antra vertus, žinojau, kad įsivėlęs dar mažiausiai vienas pa- 
reigūnas, patrulis Lajonsas. Iš kur galėjau žinot, kad su tuo nesusiję 
Bostono farai? Ar, kaip išaiškėjo, vadovaujantis pareigūnas? 

Tuo metu elgiausi instinktyviai, stengiausi daryt, kas man liepta, 
bet kartu supratau, kad, jei nepabėgsiu ir nesusirasiu dukros pati, 
gali būt, jog nebeišvysiu jos gyvos. 

Didi norėjo sužinot, kas mane pavėžėjo nuo miško, kur vyko 
paieška. 

Pažvelgiau jai tiesiai į akis ir pasakiau, kad susistabdžiau pake- 
leivingą mašiną. Norėjo, kad apibūdinčiau automobilį. Deja, nega- 
lėjau prisimint. 

Bet galiausiai nusigavau iki tėvo dirbtuvės, iš ten ir pasiėmiau 
mašiną. Jis girtas miegojo, kai atvykau, negalėjo nei paprieštaraut 
nei sutikt. 

Įsėdusi į fordo pikapą patraukiau tiesiai į vakarų Masačusetsą 
susitikt su Hamiltonu ir išvaduot Sofa. 

Ne, nežinojau, kas nutiko tąnakt Šeinui ir kaip jis galėjo būt nu- 
šautas iš Brajano „Glock“ pistoleto. Nors, jei jis buvo rastas samdo- 
mo žudiko namuose, ar tai nereiškia, kad darbą atliko Perselas? Gal 
kažkam Šeinas pasirodė taip pat nepatikimas, todėl jį reikėjo nudėti? 
Vargšas Šeinas. Tikiuosi, jo žmona ir vaikai susitaikys su netektim. 

Didi rūsčiai į mane pasižiūrėjo. Bobis tylėjo. Mudu su juo turim 
šį tą bendro. Jis puikiai žinojo, ką padariau. Taip pat, manau, jis 
suprato, jog tris žmones nužudžiusi moteris stebuklingai nepalūš ir 
neišpažins savo nuodėmių, net jei jo partnerė kalba piktai. 


Tiesa, kad nušoviau Hamiltono meilužę, Bonitą Markoso. Ta 
moteris bandė išsivežt mano dukrą. Privalėjau panaudot ginklą. 

Kas dėl pulkininko leitenanto... 

— Bobis Dodžas, nušovęs pulkininką leitenantą, išgelbėjo man 
gyvybę, - tariau Didi. - Norėjau, kad tai būtų įrašyta ataskaitoj. 
Jei ne detektyvo Bobio Dodžo poelgis, mudvi su Sofi greičiausiai 
būtume negyvos. 

— Tai jau ištirta ir išaiškinta, - pranešė Bobis. 

— Tai ir puiku. Ačiū. 

Jis truputį nuraudo — nemėgsta dėmesio. O gal tiesiog nenorė- 
jo, kad jam dėkotų už pražudytą gyvybę. 

Pati dėl to nesukau galvos. Nemačiau prasmės. 

— Štai ir viskas, - baigiau pasakot Didi. — Mano vyras nemušė 
nei manęs, nei dukros. Tik neteko proto dėl priklausomybės nuo 
lošimo. Gal man reikėjo pačiai skubiau imtis priemonių. Uždraust. 
Išvyt iš namų. 

Nežinojau, kad jis turėjo Sofi vardu išduotą kortelę. Nežinojau, 
kad apšvarino patrulių sąjungos fondą. Daug ko nežinojau, bei dėl 
to nesu kalta. Tiesiog buvau eilinė žmona, bergždžiai tikinti, kad 
vyras pasitrauks nuo lošimo stalų ir sugrįš pas mane ir vaiką. 

— Atleisk, - pasakė man mirdamas ant virtuvės grindų. - Tesa... 
myliu dar labiau. 

Kartais jį sapnuoju. Detektyvei Voren to nepasakyčiau. Bet, sa- 
pnuodama vyrą, sapnuoju gerąjį Brajaną, laikantį mane už rankos, 
o priešais mus dviračiu važiuoja Sofi. Mes vaikštom. Kalbamės. 
Mes laimingi. 

Atsibundu kūkčiodama, bet tai niekis, nes vis tiek nebedaug 
miegu. 

Norėtumėt sužinot, kiek pulkininkas leitenantas galų gale susi- 
žėrė? Pasak Didi, vidaus auditas jo sąskaitoje atrado šimtą tūks- 
tančių dolerių. Ironiška, bet, jei būtų dirbęs sąžiningai, iš pensijų 
fondo jam būtų buvę sumokėtą keliolika kartų daugiau ir dar galė- 
tų sau žvejot Floridoj. 

Pulkininkas leitenantas užsakė mano vyro žmogžudystę, bet per 
tai neteko pinigų. 


Policijai nepavyko susigrąžint likusių lėšų. Nei Šeino, nei Bra- 
jano sąskaitose jų niekad nebuvo. Anot Didi, vidaus auditas mano, 
kad abu vyrai pralošė vogtus pinigus kazino, o Hamiltonas savo 
grobio dalį pasidėjo į banką. Taip pat ironiška, kad dėl blogų įpro- 
čių Šeinui su Brajanu net nebus pateikti kaltinimai, o Hamiltonas 
ir jo mergina Bonita, aipažinta kaip moteris, uždariusi fiktyvios 
bendrovės sąskaitą, bus kaltinami net po mirties. 

„Gera žinia Šeino našlei, —- pamaniau, - ir gera žinia man“. 

Vėliau sužinojau, kad Šeiną palaidojo su visom ceremonijom. 
Policija nusprendė, kad jis greičiausiai susitarė susitikti su Per- 
selu skersgatvy. Perselas jį įveikė susigrūmęs, o paskui nušovė — 
galbūt kad pašalintų kaip ir Brajaną. 

Man sakė, kad Perselo nužudymas lieka neištirtas, o ginklo dar 
ieškoma. 

Kaip paaiškinau detektyvei Voren, nieko apie tai nežinau ir ne- 
tikėkit, jei kiti sakys priešingai. 


Mudvi su Sofi gyvenam dviejų kambarių bute toj pačioj gatvėj, kaip 
ir ponia Enis. Niekad nebegrįžom į senąjį namą. Pardaviau jį per 
kokias tris valandas, nes, nors jame ir įvyko žmogžudystė, vis tiek 
jam priklauso vienas didžiausių kiemų visam Bostone. 

Sofi neklausinėja ir nekalba apie Brajaną. Taip pat nešneka ir 
apie pagrobimą. Manau, ji saugo mane. Ką galiu pasakyt - obuolys 
nuo obels netoli rieda. Kiekvieną savaitę ji lankosi pas psichologą. 
Jis pataria man būt kantriai, tokia ir esu. Dabar mano užduotis — 
sukurti jaukią aplinką, kai dukra pagaliau pratrūks. 

Ji išsigąs, o aš ją apgobsiu. Mielai. 

Viena suorganizavau Brajano laidotuves. Ant jo kapo - papras- 
tas granito antkapis su vardu ir datomis. Ir, galbūt užėjus silpnumo 
akimirkai, o gal dėl to, kad jis žuvo dėl Sofi ir stovėdamas virtuvėj 
pasakė, ką man rinktis, pridėjau dar vieną žodį. Garbingiausią titu- 
lą, kokio vyras gali nusipelnyt. Po jo vardu išgraviravau - Tėvelis. 

Galbūt vieną dieną Sofi jį aplankys. Gal pamačiusi tą žodį pri- 
simins jo meilę ir atleis jam už jo klaidas. Juk tėvai netobuli. Visi 
stengiamės kiek įmanydami. 


Privalėjau atsistatydint iš valstijos policijos. Kol Didi su Bobiu 
mėgina priskirt man Šeino Lajonso ir Džono Styveno Perselo žmog- 
žudystes, dar turiu atsakyti ir už pabėgimą iš kalėjimo ir pareigūno 
užpuolimą. Mano advokatas ginasi teigdamas, kad mano veiksmus 
paveikti įtempta emocinė būsena, — juk vadovaujantis pareigūnas 
pagrobė mano dukrą, tad neturėčiau būt atsakinga už savo veiks- 
mus. Kargilas nepraranda optimizmo, kad apygardos prokuroras, 
stengdamasis nesutepti valstijos policijos reputacijos, sutiks su pra- 
šymu skirti lygtinę bausmę ar, blogiausiu atveju, namų areštą. 

Bet kokiu atveju suprantu, kad mano dienos policijoje nebesu- 
grįš. Tiesą sakant, moteris su tokia patirtim kaip aš neturėtų būt 
ginkluota visuomenės gynėja. Nežinau, gal man kažkas negerai, 
trūksta pamatinių savybių, nes, kol kitos motinos būtų raudojusios 
savo vaiko, aš apsiginklavau iki dantų ir sumedžiojau ją pagrobu- 
sius žmones. 

Kartais išsigąstu atspindžio veidrodyje. Veidas per griežtas, ir 
pati suprantu, kad jau senokai nesišypsojau. Vyrai manęs nekviečia 
į pasimatymus. Nepažįstami nekalbina metro. 

Bobis Dodžas teisus — už žmogžudystę dėkoti nedera. Tai neiš- 
vengiama blogybė, atimanti dalelę savasties ir ryšį su žmogiškumu, 
kurio niekad nebesusigrąžinsi. 

Bet manęs gailėtis nereikia. 

Neseniai įsidarbinau tarptautinėje saugos tarnyboje, uždirbu 
daugiau, o dirbu trumpiau. Mano viršininkas perskaitė apie mane 
laikraštyje ir paskambino pasiūlyti darbo. Jo manymu, esu apdova- 
nota išskirtiniu strateginiu mąstymu, nepaprastu sugebėjimu numa- 
tyti kliūtis ir planuoti atsakomuosius veiksmus. Šiais laikais tokie 
įgūdžiai paklausūs. Jau dukart buvau paaukštinta. 

Dabar kas rytą nuvežu Sofi į mokyklą. Einu į darbą. Ponia Enis 
ją pasiima trečią popiet. Grįžtu pas jas šeštą. Drauge pavakarie- 
niaujam, tada parvežu Sofi namo. 

Abi prižiūrim butą, ruošiam namų darbus. Paskui devintą einam 
miegoti. Miegam vienam kambary. Abi sunkiai užmiegam ir net po 
trijų mėnesių vis dar prisibijom tamsos. 

Gulim susiglaudusios, tarp savęs pasiguldžiusios Gertrūdą. 


Sofi mėgsta gulėti atrėmusi galvą man į petį, įsikibus piršteliais 
man į delną. 

— Myliu tave, mamyte, - taria kasnakt. 

O aš, priglaudusi skruostą prie jos plaukų, sakau: 

— Myliu tave dar labiau, mažyte. Myliu dar labiau. 


Autorės komentaras 
ir padėka 


Su visa pagarba detektyvei Didi Voren, didžiausias malonumas 
pradedant rašyti naują romaną man yra ne susitikimas su senaisiais 
personažais, 0 naujų, išradingų žmogžudysčių bei niekšybių paieš- 
ka. A, na ir turiningi susitikimai su teisėsaugos profesionalais, man 
primenančiais, kad nusikaltimas — šiaip sau užsiėmimas, bet vis vien 
turėčiau neprarasti vilties, kad mano rašliava dar sužibės. 

Rašydama „Myliu dar labiau“, išpildžiau savo seną svajonę at- 
likti tyrimą Tenesio universiteto antropologinių tyrimų laboratori- 
joje, vadinamoje „„Lavonų ferma“. Esu didžiai dėkinga daktarei Lee 
Jants, vienai iš protingiausių man pažįstamų Žmonių, dirbančiai patį 
įdomiausią darbą pasaulyje. Pažvelgusi į krūvelę kremuotų Žmogaus 
kaulų, ji galėtų per pusę minutės pasakyt apie žmogų beveik viską: 
lytį, amžių, lėtines ligas 1r kokį dantų siūlą jis ar ji naudojo. Pralei- 
dau su daktare Jants daug malonių akimirkų, kurias norėjau surašyt 
į romaną, bet nemanau, kad kas būtų patikėjęs. 

Skaitytojai, besidomintys tokiomis baisybėmis kaip kūnų yri- 
mo dinamika, skeleto analizė ar vabzdžių lervų vystymasis lavono 
audiniuose, turėtų būtinai paskaityti daktaro Billo Basso, „lavonų 
fermos“ įkūrėjo ir bendraautoriaus Jono Jeffersono knygą Death's 
Acre. Taip pat galite aplankyti mano puslapį „Facebook“ tinkle — ra- 
site ne vieną iškalbingą nuotrauką iš mano tyrimo. 


345 


Ak, čia privalau parašyti, kad antropologai yra patyrę profesiona- 
lai, o aš pragyvenimui užsidirbu rašydama, todėl visos romano klai- 
dos yra mano vienos. Be to, jūsų žiniai, niekad nedrįsčiau suversti 
kaltės už klaidas daktarei Jants, vilkinčiai marškinėlius su užrašu 
„Su manim nejuokauk - man ir taip trūksta slėptuvių lavonams.“ 

Taip pat nuoširdžiai dėkoju Cassondrai Murray iš Pietų ir Vakarų 
Kentukio kinologų gelbėjimo ir paieškos tarnybos už supažindinimą 
su paieškos šunimis ir pasakojimą apie savanorės šunų dresuotojos 
darbą. Nemaniau, kad dauguma kinologinės paieškos komandų — 
savanorių organizacijos. Šios komandos su savo šunimis atlieka 
nuostabų darbą, esame jiems dėkingi už jų triūsą, pasišventimą ir 
pasiaukojimą. 

Vėlgi, visos klaidos — tik mano pačios, nė nebandykit galvot 
priešingai! 

Pareigūnei Penny Frechette ir kitoms policijos pareigūnėms, pa- 
geidavusioms likti nepaminėtomis, dėkoju už jų laiką ir atvirumą. 
Buvo smagu kartu pasivažinėti patruliniais automobiliu. Nervinau- 
si! O jos ne. Tiems, kas domisi policijos rutina, Tesos Leoni perso- 
nažas yra įvairių apskričių, ne vien Masačusetso valstijos patrulių, 
atstovas. Masačusetso valstijos policija — puiki, pavyzdinga orga- 
nizacija, dėkoju jos darbuotojams už pakantumą detektyvų rašyto- 
jams, nevengiantiems pasitelkti vaizduotę. 

Už nervus tampančią, bet vertingą patirtį turiu padėkoti supe- 
rintendentui teisininkui Gerardui Horganui ir superintendento pa- 
vaduotojo asistentui Brianui Dacey, abiem iš Safolko apygardos 
šerifo departamento už smagią dieną Safolko apygardos kalėjime. 
Ne kasdien tenka trenktis iki Bostono, kad papulčiau į kamerą, bet 
kiek ten sužinojau (tiesą sakant, geriau rašydami pasitelkit vaizduo- 
tę, nes, kaip Dievą myliu, už grotų negalėčiau praleisti nė vienos 
dienos). Jie man suteikė aukščiausios klasės aptarnavimą. Žinoma, 
aš jų įstaigą panaudojau dar kelioms žmogžudystėms ir muštynėms, 
nes toks jau mano amatas. 

Taip pat didžiai dėkoju teisininkui Wayne'ui Rockui už teisinius 
patarimus ir pasakojimą apie Bostono policijos departamento vei- 
klą. Wayne'as, buvęs Bostono policijos detektyvas, labai kantriai 


atsakė į mano klausimus ir, atrodo, jo jau nebetrikdo tokios frazės 
kaip „Tai, jei noriu užmušt kokį tipą, kad kaltė nekristų ant manęs, 
koks geriausias pasirinkimas?“ Ačiū, Wayne'ai:! 

Taip pat esu dėkinga Scottui Hale'ui iš seno prekybinio laivyno 
jūreivių giminės už gyvenimo pasakojimą. Jis sutiko man padėti, 
net ir sužinojęs, kad žadu nužudyti personažą iš prekybinio laivyno. 
Dėkui, Scottai! 

Baigdama padėkas už tiriamąją dalį, be galo dėkoju gabiai gydy- 
tojai ir plunksnos bendražygei rašytojai C. J. Lyons už medicininius 
patarimus. Sutikit, ne kiekvienas atsakytų į laišką su antrašte „Rei- 
kia patarimo apie kankinimą.“ Ačiū, C.J.! 

Romanų rašymas susideda ne vien iš kalėjimų lankymo ir pramo- 
gavimo su policininkais, tad privalau padėkoti Davidui J. Halletui ir 
Scottui C. Ferrari, nurungusiems visus savo dosnia parama vietinei 
gyvūnų prieglaudai, už leidimą įtraukti į romaną kviečiaspalvius 
švelniakailius terjerus Kelę ir Skailerį. Tikiuosi, džiaugiatės, kad jie 
tapo žvaigždėmis, ir dėkoju už paramą mūsų prieglaudai. 

Negaliu visų laurų atiduoti gyvūnams. Sveikinu Heather Blood, 
laimėjusią 6-ąjį kasmetinį Ki/! a Friend, Maim a Buddy konkursą, 
nominavusią Ericą Reed mirčiai. Taip pat kanadietę Donną Watters 
su pergale tarptautiniame Ki/! a Friend, Maim a Mate konkurse. Ji 
graudžiam galui paaukojo savo seserį Kim Watters. 

Viliuosi, kad džiaugiatės savo literatūriniu įamžinimu. O tiems, 
kas dar viliatės patekti į kadrą, aplankykite www.LisaGardner.com. 

Be abejo, man nebūtų pavykę be mano šeimos. Nuo mano pa- 
ties brangiausio vaikelio, kasdien kamantinėjusio, ar jau išgelbėjau 
mažą mergiatę, iki paties kantriausio vyro, taip susigyvenusio su 
žmona, važinėjančia po kalėjimus, kad net nebeklausiančio, kada 
grįšiu. Prisiekiu, tai yra meilė. 

Galiausiai - mano komandai: nuolat palaikančiai agentei Meg 
Ruley, genialiai redaktorei Kate Miciak ir visam „Random Hou- 
se“ leidyklos personalui. Nė nenutuokiat, kiek daug talentingų ir 
darbščių žmonių reikia, kad išleistum romaną. Esu dėkingam vi- 
siems ir kiekvienam. Ačiū, kad mane palaikėte ir padėjote įvykti 
stebuklui. 


Knygą dedikuoju šviesaus atminimo dėdei Darrellui ir tetai 
Donnai Holloway, išmokiusiems mane juoktis, mylėti ir, žinoma, 
žaisti kribidžą. 

Taip pat Richardui Mylesui, mūsų vadinamam dėde Diku, kurio 
meilė knygoms, gražiems sodams ir geriems kokteiliams niekad ne- 
nugrims užmarštin. 

Mylim 1r prisimenam. 

Iš pirmo žvilgsnio tai atrodo kaip įprastas nusikaltimas. 
Pareigūnė Tesa Leoni nebeapsikentė vyro smurto ir nušovė jį 
tarnybiniu ginklu. Mėlynės ant moters kūno patvirtina, kad 
tai buvo savigyna. Tačiau kur dingo šeimos dramą turėjusi 
matyti šešiametė dukra? Bylą pradeda tirti patyrusi detektyvė 
Didi Voran ir buvęs jos mylimasis Bobis Dodžas. Sekdami 
bylos pėdsakais pareigūnai kiekviename žingsnyje susiduria 
su paslaptimis. Jie sužino apie baisų nusikaltimą Tesos Leoni 
paauglystėje, gėdingą jos vyro pomėgį ir neįsivaizduojamą 
draugų išdavystę. Tačiau blogiausia dar ateityje... 


„Autorė prikausto skaitytojo dėmesį ir išlaiko 
jį iki pat pabaigos, kuri tokia netikėta, kad 
atvimpa žandikaulis.“ 

